
„Ideea de literatură în sens occidental 
avea să străbată greu. Trebuia s-o pregă- 
tească alunecarea înceată a moravurilor, şi 
pentru asta nu era de ajuns ca puţini să 
meargă în Apus, ci ca acest Apus să descindă 
aici. [...] 

Ideea că cultura română e deschisă cu 
prea multă grabă la orice infiltraţie străină 
este complet eronată, istoria literară desco- 
perind, dimpotrivă, o surdă şi bănuitoare re- 


711 


zistenţă”!. 


1G. Călinescu, Istoria literaturii române de la origini până în prezent, 
ediţie nouă revăzută de autor, text stabilit de Al. Piru, Ed. Vlad & Vlad, 
Craiova, 1993, p. 61 şi 683. 


Intre Anacreon și imnul religios 


„Văcăreştii nu par să aibă idee de poezia românească scrisă 
mai înainte”3. Nu par, dar s-ar putea să aibă. O idee sau chiar mai 
multe idei. 

Epoca lor prepașoptistă e una de prefaceri sociale şi de 
schimbări istorice. În mod paradoxal, Europa de Vest își face 
simțită prezenţa la noi mai întâi prin grecii fanarioți și prin ruşi 
(semnificativ, prin orientali ortodocși). E un contact intermediat, 
prin care facem cunoştinţă propriu-zis nu cu Europa, ci cu aspec- 
te din ea, cu reproduceri seducătoare. 

Poeţii pașoptiști au mult mai mult decât o idee despre poe- 
zia anterioară, după cum vom vedea ceva mai departe. Ideea 
aceasta nu stă însă, neapărat, în structuri poetice fixe, care să fie 
preluate din tradiția medievală, cât în experienţa și viziunea de 
profunzime asupra lumii. Și nu numai ei, dar şi Eminescu, des- 
pre care se consideră prea ușor că „limba veche îi va părea, din 


rațiuni polemice (s. n.), înţeleaptă și bogată ca un fagure de 


2 Acest capitol reprezintă o formă revăzută şi adăugită a unui articol, 
publicat mai întâi aici: 

https://www.teologiepentruazi.ro/2009/08/04/poezia-prepasoptista- 
intre-anacreon-si-imnul-religios/. 

Ulterior a intrat în cartea mea, Epilog la lumea veche, vol. I. 1, atât în 
prima cât şi în a doua ediţie. 

3 Nicolae Manolescu, Istoria critică a literaturii române, Ed. Fundaţiei 


Culturale Române, București, 1997, p. 23. 


miere”. Eminescu, însă, nu punea rațiunea polemică înaintea ra- 
țiunii. În general, la capitolul care trebuie să facă trecerea de la 
medieval la modern, studiile și istoriile literare oferă senzația 
unei perpetue investigaţii în căutare de veriga lipsă din lanţul 
trofic al literaturii române. 

Se remarcă totuși o evoluţie în ceea ce privește fenomenul 
de receptare a literaturii vechi, inclusiv pe linie estetizantă. În 
timp ce Lovinescu o excludea definitiv din orice ecuaţie critică — 
„îi întoarce spatele” (zice undeva E. Negrici) —, Călinescu îi 
acordă câteva capitole în Istoria sa literară, desemnându-i totuşi 
un statul minor şi un rol periferic, dar manifestându-se pe alocuri 
entuziast, ca în cazul lui Antim Ivireanul. 

Nicolae Manolescu merge mai departe în sens recuperator, 
criticând — spre exemplu — imperturbabilitatea glacială a lui Iorga 
în fața Istoriei ieroglifice sau remarcând calitatea de povestitor al 
lui Varlaam, pe care — fapt semnificativ pentru depășirea unui 
anumit prag critic — îl așază pe același soclu cu Neculce. 

De asemenea, Manolescu încearcă să mai domolească apele 
şi amendează o parte din avânturile umaniste și clasicizante, în 
raport cu literatura veche şi pașoptistă, ale ultimelor decenii, 
ținând seama fie de trendul descendent al acestei opinii, fie sesi- 
zând abundența exagerărilor. 

Ritmul de înaintare este totuși timid și obstrucționat de 
credinţa înrădăcinată că literatura veche învederează un dome- 
niu teologic şi moral dominant și care rămâne, deocamdată, 


neagreat la nivelul general al percepţiei exegetice. 


4Ibidem. 


Manolescu ajunge însă la concluzia că, între poezia veche și 
Văcăreşti, „tradiţia cultă autohtonă se pierduse”5. El vede tra- 
diția poetică — pe urmele lui Călinescu — începând şi sfârșindu-se 
la Costin și Dosoftei. Prin aceasta creează o distanță temporală 
mai accentuată între medieval și modern, considerând probabil 
nesemnificativă poezia (propriu-zisă: versuri la stemă sau alte 
stihuri ocazionale) secolului al XVIII-lea. 

Dar nu o ia în seamă nici măcar pe cea imnică pe care o 
semnalează E. Negrici în opera lui Antim sau poezia Istoriei 
ieroglifice, de asemenea adusă în atenţie de studiile literare 
(Manuela Tănăsescu, Dan Horia Mazilu). 

Între primele decenii ale secolului al XVIII-lea și ultimele 
decenii ale aceluiaşi secol, ni se pare greu de pierdut o tradiţie 
literară cultă. Manolescu mai găsește o urmă vagă în faptul că, 
în prima jumătate a secolului al XX-lea, „poezia tradiționalistă și 
ortodoxistă îşi înfige rădăcinile în stratul gros al folclorului 
obiceiurilor”. Mai exact: tradiţia ortodoxă și bizantină s-a pier- 
dut, nu are nicio continuitate în poezia cultă, și cel mult s-a 
perpetuat într-un anumit tip de folclor, de unde s-au inspirat 
gândiriștii. În timp ce poezia cultă pașoptistă s-a născut ex nihilo, 
la contactul cu aerul cultural din Occident. 

Vom vedea însă că tradiția poeziei culte medievale nu se 
pierde nicăieri, ci se recuperează foarte firesc și în pașoptism și 
în lirica eminesciană, chiar dacă, de la o epocă la alta, se schimbă 


stilul. 


sIdem, p. 23, 84. 
*Idem, p. 25. 


În secolul al XVIII-lea, „se poate observa, cu destulă ușu- 
rință, dezvoltarea unor germeni viguroși de cultură românească 
în toate cele trei principate. Semnificativă este, în primul rând, 
înmulțirea tipăriturilor româneşti” 7. Secolul este plin de cărturari 


şi tipografi şi, 


„pe lângă aspectul pur cantitativ al răspândirii cărților 
tipărite în limba română, apare ca o consecinţă naturală și 
preocuparea constantă pentru îmbogățirea lexicului, pentru 
mlădierea limbii, pusă în situaţia de a deveni un mijloc de 
expresie literară, de a exprima o gamă din ce în ce mai largă 


de idei, cu din ce în ce mai multă precizie și nuanțare”*. 


Cărturarii sunt în cea mai mare parte clerici — preoți, 
monahi sau ierarhi —, care lucrează, ca şi în trecut, la edificarea 
unei limbi literare și tot ei sunt agenţi ai înnoirii, ai modificărilor 
lexicale în pas şi în raport cu timpurile. 

Ei introduc neologisme, acolo unde se simțea nevoia, 
orientându-se nu atât spre slavonă și greacă, cât spre latină și 
limbile romanice”. Orientarea aceasta lingvistică, precum. și 
apelul la neologisme, datau însă de pe vremea lui Dosoftei, 
Miron Costin, Antim sau Cantemir şi nu reprezentau o inovație 
absolută. Ele se înscriu, mai degrabă, într-un proces firesc de 


evoluţie a limbii și literaturii române. 


7 Mircea Anghelescu, Preromantismul românesc, Ed. Minerva, Bu- 
cureşti, 1971, p. 31. 

8 Idem, p. 31-32. 

? Cf. Idem, p. 32. 


Exagerările neologice ale reprezentanţilor Școlii Ardelene 
sau ale unui Bolintineanu sau Heliade, țin de personalitățile 
autorilor respectivi. Însă nu ne putem reprima constatarea că 
tentaţia de a deveni creator de limbă o nutriseră mai înainte 
Dosoftei şi Cantemir și că ea nu e un fenomen epuizat în litera- 
tura română nici măcar după perioada romantică. Încât putem 


spune că se înscrie — oricât de paradoxal — în specificul românesc. 


„Dovada concludentă a preocupărilor pentru dezvol- 
tarea limbii este și necesitatea, resimţită în epocă, a unor 
gramatici. Dimitrie Eustatievici justifică opera sa prin faptul 
că gramatica este indispensabilă pentru studiul retoricii, 
filosofiei și, mai ales, pentru traduceri (fapt care probează 
creșterea numărului lor), căci, spune el, a toatei învățături 
începutul este grammatica. 

Faptul că mai multe capitole speciale sunt dedicate 
prozodiei și versificației (Pentru prozodie, Pentru stih, Pentru 
ritm, Pentru tehnologia prozodiei), ca şi în gramatica ulterioară 
a lui Macarie, nu se datoreşte probabil numai modelelor 
urmate, ci și faptului că se ajunge la conștiința necesităţii 
învăţării unor reguli de versificare, că poezia, câtă şi de ce 
calitate era, începe să fie simțită ca un fenomen literar cu 


individualitate distinctă și cu legi proprii”. 


Nu numai că începe să fie simțită, ci era simțită de mult ca 


un fenomen literar. Acum se stabilește numai traiectoria ei pro- 


10 Idem, p. 32-33. 

zodică, în matca unei noi configurații, trecându-se de la regulile 
metricii silabice şi tonice, proprie tradiţiei bizantine și conservată 
în poezia (de-a dreptul poezie, fără niciun eufemism) troparelor 
și a cărţilor de cult (Triod, Penticostar, Octoih etc.) la prozodia 
modernă, drum pe care îl deschiseseră, atât teoretic cât și practic, 
Dosoftei şi Costin. 

Românii, popor latin de credinţă creştin-ortodoxă, bene- 
ficiind de moştenirea bizantină, au o dublă tradiţie poetică, pe 
care o preciza foarte bine Miron Costin în prefața poemului Viaţa 
lumii: pe de-o parte tradiția poeziei clasice, a lui Homer și 
Vergiliu etc, pe de altă parte cea eclesial-ortodoxă, a marilor poeți 
imnografi ai literaturii bizantine, ca Roman Melodul, Mitrofan al 
Smirnei, loan Damaschin, Cosma de Maiuma și mulţi alții. 

Tradiţia antică și tradiţia bizantină... 

Cărturarii noştri vechi le-au împăcat într-un mod original. 

Mircea Anghelescu, în studiul său asupra curentului 
preromantic — ca și Virgil Cândea şi ca mai toată critica noastră 
literară din secolul trecut, mai ales în vremea opacă a socia- 
lismului —, interpreta orice apel la educaţie şi rațiune, din textele 
secolului al XVIII-lea, ca o influenţă iluministă. Ceea ce consi- 
derăm că este cam exagerat. Vremurile impuneau samavolnic 
ajungerea la concluziile unui umanism, iluminism și raționalism 
ce trebuiau să justifice, într-un final, evoluţia istorică spre ateism 
și spre ideologia „omului nou”, comunist. Era un traseu de la 
care critica și istoria literară nu se puteau sustrage. Considerăm 
că, dacă acceptăm (cât de cât) teza influenţei iluministe, trebuie 
să acceptăm, însă, şi conjuncţia ei cu tradiţia literară veche și nu 


o detaşare totală de ea. 

Învățăturile lui Neagoe Basarab, spre exemplu, sunt pline de 
îndemnuri la rațiune, iar autorul nu este iluminist. Dimpotrivă, 
mistica și rațiunea se îmbină în opera sa, ca și în Divanul lui 
Cantemir şi, de altfel, ca în toată literatura noastră veche. 

Intersectarea textelor din a doua jumătate a secolului al 
XVIII-lea cu optica iluministă e fie aleatorie, fie o fericită îmbi- 
nare, pentru că cele două comandamente, care presupun apelul 
la rațiunea dominantă asupra patimilor și la învățătură şi lectură, 
fără de care omul se aseamănă dobitoacelor celor necuvântătoare 
(parafrază din Psaltire), se înscriu într-o neîntreruptă tradiție 
biblică şi patristică, bizantină şi românesc-medievală. Un exem- 


plu este în Sinopsisul mitropolitului Iacob (laşi, 1757): 


„învăţătura este asemenea cu florile cele mirositoare, 
care cu mirosul învăţăturii tămăduieșşte toate ranele cele 
trupeşti. [...] Şi iarăşi în ce chip depărtându-se soarele de 
crugul zilei să face întuneric, aşa și învăţătura fiind depăr- 
tată de ticălosul acela [de] om să află la întunerecul necu- 


noștinţii și mai scurt este orb”!l. 


Limbajul, ca și filosofia textului citat, nu diferă întru nimic 
de cel al secolului al XVII-lea sau al începutului de secol XVIII. 
Faptul că practica n-a urmat întotdeauna aceste comandamente 
scripturale şi că am traversat şi vremuri de decadenţă (şi litera- 


tura Bisericii e prima care le deplânge) este cu totul altceva. Însă 


1 Cf. Idem, p. 35. 

Filocalia începe cu dezbaterea despre rațiune a Sfântului Antonie 


cel Mare: 


„Oamenii se socotesc raționali. Însă pe nedrept, pentru 
că nu sunt raționali. Unii au învăţat cuvintele și cărţile 
vechilor înţelepţi. Dar raționali sunt numai aceia care au 
sufletul rațional, pot să deosebească ce este binele şi ce este 
răul, se feresc de cele rele și vătămătoare sufletului și toată 
grija o au spre cele bune și folositoare sufletului. [...] Omul 
cu adevărat rațional are o singură grijă: să asculte de Dum- 


nezeul tuturor și să-l placă [Lui]”?. 


Îndemnul la rațiune, așa cum este el interpretat în textele 
românești, nu are datele specifice rațiunii iluministe. Umanismul 
și Iluminismul au ajutat, probabil, la amplificarea acestui mesaj, 
dar nu ele l-au născut, așa după cum, în secolul al XVI-lea, curen- 
tele protestante au grăbit traducerea cărților sfinte în românește 
și introducerea limbii vernaculare în cult, dar n-au constituit un 
mobil prim și fundamental, ci mai degrabă un pretext. 

De altfel, toată literatura veche este puternic amprentată de 
un caracter reflexiv-contemplativ exemplar. 

Literatura românilor denotă conștiința identităţii și reflexe 
foarte puternice în virtutea acestei conștiințe subterane, care îşi 
imprimă caracterul asupra unor fapte de suprafaţă, fără să-l de- 


numească. Nu există, în literatura noastră, o mișcare spre alte- 


12 Filocalia, vol. I, ed. a Il-a, tradusă din grecește de Pr. Stavr. Dr. 
Dumitru Stăniloae, Institutul de Arte Grafice „Dacia traiană” S. A., Sibiu, 
1947, p. 3. 

ritate ca deposedare de orice fapt identitar, ci doar deplasări, pre- 
cizări și poziționări în spațiul conștiinței de sine. 

Părerea noastră este că mediul spiritual, ortodox-bizantin, a 
creat și creează atmosfera propice pentru distanţări și reveniri în 
interiorul unei matrice specifice, care oferă un sentiment profund 
de stabilitate şi de confort interior, pe fundalul căruia se pot 
derula şi furtuni. Spiritul continuității îl remarcau şi pașoptiștii. 


Şi îl cităm pe Heliade: 


„Eclezia posedă o bibliotecă a sa mare şi prețioasă (s. n.). 
Din străbunii noștri traduseră cărţile ei toate, fără niciun 
titlu [social], fără niciun salariu și, cum am zis, nu cerură de 
la noi nici a le fi recunoscători, căci nu-și lăsară nici numele 
în capul cărților. [...] 

Însă adevărații noștri dascăli nici titlul acesta [de 
luminători ai naţiunii] nu cutezară a și-l însuși și avem de la 
dânșii toate cărțile Ecleziei într-un eclectism din dialectele 
națiunii ce deveni limba unitară a Ecleziei, legământul ce uneşte 
pe românii din toate părțile (s. n.). 

În această limbă apoi vorbiră și scriseră Mironii, 
Urechii, Grecenii, Cantemirii, Văcăreștii-lanache, Slătineni 
George, Clainii, Șincaii, Petri-Maiorii, Ţichindelii, până la 
Veniamini şi Grigorii, până la Beldimani [a se remarca 
faptul că nu se face nicio diferenţă între scriitori eclesiali și 
cei laici!]. 

De la această limbă plecând, continuară înainte I[ancu] 
Văcărescul, G[heorghe] Lazăr, Poteca, Asachi, Marcovicii, 


F[lorian] Aronii, Negruzzi, Alecsandri, Laureanţii, Maio- 

reștii și toți scriitorii și poeții mai noi, al căror nume le 
tăcem, pentru că, contimporani ai noştri fiind, sunt poate 


unii și de faţă aci cu noi”. 


E adevărat că ponderea traducerilor şi gustul pentru litera- 
tura clasică, fie antică, fie franceză, devin semnificative în secolul 
al XVIII-lea, dar sunt determinate tot de cărturarii eclesiali, cel 
mai adesea. Ei formează o garanţie și un filtru pentru noua cultu- 
ră, şi probează receptivitatea şi deschiderea orizontului spiritual 
românesc, apt să asculte şi să asimileze și alte glasuri, atâta timp 
cât politic şi social, oikumenele bizantin nu mai exista de ceva 
timp şi Ţările Române trebuia să se integreze spaţiului european. 
Şi, cu toată ameninţarea cenzurii abjecte, Mircea Anghelescu re- 


marca, corect, următoarele: 


„realități specifice și aceleași tradiţii culturale impun o 
cale proprie iluminismului românesc, îngemănând princi- 
piul continuării tradiţiei cu preluarea ideilor iluminismului 
european într-o sinteză originală. 

Într-adevăr, spre deosebire de Occident, unde ilumi- 
nismul se caracterizează în primul rând prin intenţia 
polemică la adresa Bisericii, a tradiţiei religioase, opunân- 
du-i o interpretare naturalistă, raționalistă a omului și a 
naturii, la noi iluminismul nu se îndreaptă direct împotriva 


Bisericii [de fapt, nu se îndreaptă deloc împotriva Bisericii]. 


Ion Heliade Rădulescu, Critica literară, ediţie, prefaţă, note, glosar 
și indice de Aurel Sasu, Ed. Minerva, București, 1979, p. 302-303. 

[...] Aceasta în primul rând pentru că o parte însemnată a 
intelectualilor timpului erau ei înșiși clerici sau de formaţie 
clericală, iar cei mai mulți dintre laici fuseseră și ei educați 
într-o tradiție religioasă puternică, explicabilă prin aceea că 
ortodoxismul a însemnat forma de supravieţuire, la un mo- 
ment dat [de fapt, în toată istoria], a sentimentului național, 
la noi, ca și la popoarele vecine din Balcani. 

[...] Nu o dată vehiculul noilor idei este chiar in- 
strumentul de cult — cartea bisericească sau predica unor 
preoți iubitori de cultură (Sava Popovici din Rășinari, de 
pildă) [fapt care ne face să ne întrebăm cât de noi erau ideile 
noi și dacă nu cumva ele erau interpretabile în sens tra- 
dițional și în asentimentul moralei tradiţionale]. [...] 

În acest sens este cunoscută figura cărturarului 
iluminist (s. n.) care a fost episcopul Chesarie de Râmnic, 
cititor al gazetelor străine, al scriitorilor antici şi al filozo- 


filor francezi” 14. 


Influenţa clasicismului și a filosofiei franceze este probată 
prin exemplul prefețelor lui Chesarie la Mineie (cele 12 volume, 
câte unul pe fiecare lună), întrucât atât Chesarie, cât şi succesorul 
său, Episcopul Filaret, folosesc Enciclopedia franceză, pentru 
aceste prefețe, din care extrag mai ales informaţii despre istoria 
antică (începând cu Mineiul pe decembrie). 

Aceste exemple ne dovedesc însă că nu adevărata ideologie 


iluministă pătrunde în cultura și în literatura română, ci acele 


14 Mircea Anghelescu, Preromantismul românesc, op. cit., p. 41. 


16 


ecouri care sunt asumabile gândirii conservatoare și care sunt 
considerate fertile pentru dezvoltarea culturală. 

Chesarie foloseşte cronografele bizantine pentru istoria 
veche și nu face decât să actualizeze date şi informaţii, acolo 
unde avea lacune istorice, din Enciclopedia franceză și din alte 
surse mai noi. 

Altfel, aceste prefețe se încadrează perfect în tonul și în 
cadenţa interioară a filosofiei medievale, cu binecunoscutele ei 
refrene (memento mori și vanitas vanitatum), dar și cu descrierile 


cu substrat simbolic: 


„O, veacuri, veacuri, ce învecheşti lucrurile și prefaci 
stările! Pravilă [lege/ regulă] veche dintâiu iaste dată în 
toată lumea ca să nască și să moară, ca să ia înceapere şi sfâr- 
șit toată lumea. Stăpânul al tuturor n-au voit să fie niciun 


lucru stătătoriu...”15 etc. 


„O, minunată lună a lui martie, plină de dulciața 
văzduhului, încuronată cu flori de bucurie, arătătoare de 
minuni, descoperitoare de taine dumnezeești! 

Pre dânsa râmleanii cei neluminați [romanii păgâni] o 
cinstiia cu ramuri și cu flori, iar strănepoțţii lor (din liniia 


cărora și noi ne tragem), după ce s-au luminat [s-au în- 


15 Prefaţa Mineiului pe ianuarie, Râmnic, 1779, în Predoslovii, 
antologie şi cuvânt înainte de Tudor Nedelcea, Ed. Scrisul românesc, 
Craiova, 1994, p. 116-117. 

Un fragment mai lung din acest text vom reproduce puțin mai 


departe. 

creştinat], i-au încununat zilele cu flori de pomenirile 
Sfinţilor. 

Dar ce nedreptate! Limbile [neamurile păgâne] ce în- 
tâiu până într-atâta nu te-au cinstit, de florile tale ceale 
duhovnicești s-au înpărtășit [, crezând în Hristos]; iar 
strănepoţii râmleanilor celor întâiu ai tăi cunoscători, de- 
abiia aceste flori duhovnicești le vedea, căci numai numele 
Sfinţilor le ştiia. 

Veacul de acum înpreună cu altele și aciastă ne- 
dreptate de la români au râdicat, şi toate florile Sfinţilor, ce 
întru tine, ca întru un rai s-au sădit, iată întru aciastă carte 
pre înţeles s-au descoperit. 

Poarta cărţii iaste deșchisă: cine va vrea să intre să 
culeagă florile ceale duhovniceşti, de a lor mireazmă să să 


înpărtăşească și pre Sfinți să-i slăvească”!6. 


Pentru începuturile poeziei în secolele XVIII-XIX, Mircea 
Anghelescu amintește câteva texte, care au surse vechi medie- 
vale, retoric-religioase, în care se discern cu ușurință temele 
biblice recurente, ale morţii și vanităţii lumii (așa-zisele „ecouri 
laicizante” mi se par superflue sau pur şi simplu inexistente) sau 


vestitul ubi sunt?: 


„Văzut-au vulturi zburând 


Sau prah către nori suind, 


1 Prefaţa Mineiului pe martie, în Predoslovii, antologie şi cuvânt 
înainte de Tudor Nedelcea, ed. cit., p. 128-129. 

Peşte în apă înotând 
Ceva cărare lăsând? 
Așa omul pătimește, 
Pruncul nici n-apucă a crește, 
Cel tânăr se vestejeşte, 


Că pe toți moartea-i topeşte...”. 


(Jalnica Cântare la morti”) 


„Mor și tarii împărați 
Chiar craii cei minunati. 
Unde-i acel lăudat 
Alexandru împărat? 
Unde-i Neron cel tiran? 


Unde-i Diocleţian!8?”. 


Tema morţii este esențială şi permanent accesată și va 
deveni, de asemenea, o temă fundamentală a liricii eminesciene 
Și a poeziei române moderne. 

Spre sfârşitul secolului al XVIII-lea sunt remarcați poeții 
Alecu Văcărescu şi loan Cantacuzino. Primul scrie o poezie în 
linie anacreontică cu, zice-se, influențe petrarchiste, iar lirica 


celuilalt ar sta sub semnul versurilor lui Young (reverendul 


17 Cf. Mircea Anghelescu, Preromantismul românesc, op. cit., p. 59. 
18 Cf. Idem, p. 60. 

Edward Young, poet preromantic şi autorul ciclului Night 
Thoughts), din care a şi tradus. 

Societatea și-a adaptat vestimentația la moda europeană și 
poeţii şi-au schimbat garderoba poeziei. Ceea ce nu presupune 
automat metamorfoza cugetului și a mentalităților, al căror strat 
de adâncime se ştie că e foarte dificil de modificat şi că secole 
întregi sau chiar milenii nu pot înăbuşi acele viziuni sau pers- 
pective adânc înrădăcinate. Substanţa tematică şi ideatică a poe- 
ziei vechi nu se dizolvă în acidul prefacerilor sociale, ci se perpe- 
tuează într-un mod coerent şi lesne de presupus (zic eu), în forma 
noii lirici preromantice şi romantice. 

O dovadă e reprodusă tot de Mircea Anghelescu, care 
devansează începuturile preromantismului în literatura română, 
cu câteva decenii, stabilindu-i originile de la encomionul 
lerodiaconului Gherasim Putneanul, adresat lui Ștefan cel Mare 


(aşa numitul testament al lui Ştefan). Acesta, 


„ignorat până astăzi de istoria literaturii noastre, deşi 
e vorba de un text care — alături de alte câteva, precum 
prefeţele lui Chesarie Râmniceanu sau miscelaneele lui 
Gherasim Clipa —, împinge începuturile meditaţiei filosofice 
și ale prozei lirice preromantice românești cu cel puţin un 


sfert de secol înapoi, la sfârșitul secolului al XVIII-lea”. 


1 Mircea Anghelescu, Mistificțiuni. Falsuri, farse, apocrife, pastişe, 
pseudonime şi alte mistificații în literatură, Ed. Compania, București, 2008, p. 
57 

lar encomionul lui Gherasim Putneanul are, pe deasupra, 
multe în comun cu Viiața lumii, a lui Miron Costin, şi cu vechile 
teme ale literaturii medievale (mai ales predilectul motiv al 
Psaltirii şi Ecclesiastului: vanitas vanitatum), încât nu ne permite 


să declarăm pierdută tradiţia: 


„Toate faptele lui Ştefan sunt minunate, toate darurile 
lui covârșitoare. Dar, cu toate acestea, ce au rămas? Au 
numai un nume deșărt? Au numai o gândire de lucruri 
mari, dar care au fost şi s-au trecut? 

Aşa este că toate lucrurile lumii sunt deșarte, o umbră, 
un vis, o apă care curge şi nu se poate opri, nici a să întoarce, 
și toate putrejunei supuse? Unde-i Chirus, groaza lumii? 


Unde-i Alexandru, care au răsturnat Persia?”2 etc. 


Mihai Zamfir consideră că Asachi este inițiatorul poemului 
în proză preromantic în literatura noastră. Dar alți cercetători, în 
speță N. A. Ursu?! şi M. Anghelescu, citat puțin mai devreme, 


consideră că acesta e databil mai devreme cu câteva decenii. 


2 Cf. Idem, p. 59. 

21 N. A. Ursu, Contribuţii la istoria literaturii române. Studii şi note 
filologice, Ed. Cronica, Iaşi, 1997, p. 285-319. Autorul ne propune 
redescoperirea unui scriitor talentat din deceniile 7-9 ale secolului al 
XVIII-lea, care poate fi considerat pe bună dreptate preromantic, în per- 
soana lerodiaconului Gherasim Putneanul. 

N. A. Ursu propune a se lua în considerare ca encomionul lui 
Gherasim Putneanul (Cuvântul de îngropare vechiului Ștefan voievod) să fi 


fost compus în 1770, pe care să-l fi citit la Putna, „cu prilejul împlinirii a 

Deși susține o apariție târzie a meditației în proză de tip 
(pre)romantic, Zamfir admite însă existența unei tradiții în litera- 


tura veche: 


„ar fi greu de presupus o creațiune atât de egală cu ea 
însăşi, izolată de orice formă anterioară. Unul dintre ele- 
mentele puse la contribuție nu putea fi decât proza înaltă a 
epocii anterioare, adică oratoria religioasă. 

Vestigii ale frazei clasice, amintind figuri ce descind 
dintr-un îndepărtat cursus antic, se găsesc [...] în meditațiile 
noastre romantice. În textele scrise imediat după 1830, ele 
nu ajungeau decât datorită tradiției discursului [omiletic-bise- 


ricesc] din epoca imediat precedentă (s. n.)”?. 


Aici îi menționează pe Antim Ivireanul, care „se află la 
începutul unui glorios șir”, şi pe Chesarie de Râmnic. Tot el 
citează, din prefața Mineiului pe ianuarie din 1779, un paragraf 
care „poate fi considerat o probă autentică de evoluție stilistică a 


prozei înalte [proza poetică] în secolul al XVII-lea”: 


„O veacuri, veacuri, ce învechești lucrurile și prefaci 


stările! Pravilă veche dintâi iaste dată în toată lumea ca să 


300 de ani de la sfințirea ei” (Idem, p. 318). Această dată, 1770, ar putea fi, 
în consecință, considerată ca început, la noi, al epocii preromantice. 

2 Mihai Zamfir, Poemul românesc în proză, ediţia a Il-a, Ed. Atlas, 
Bucureşti, 2000, p. 69. 

% Ibidem. 

2 Ibidem. 

nască și să moară, ca să ia începere şi sfârșit toate lucrările. 
Stăpânul al tuturor n-au voit să fie niciun loc stătătoriu 
[indestructibil, din cele empirice]. 

Toate câte vezi și te minunezi, prin prefacere au că se 
duc la pierzare sau la oareșicare schimbare. 

Vezi acel soare lipsește [câteodată, nu e vizibil pe cer], 
luna pătimește şi scade, stelele cad [se referea la meteoriți, 
numiți popular și stele căzătoare]; pogoară-te de la cele din 
ceriu şi te uită la aier: acesta se preface în tot ceasul şi vine 
de se face vânt nor şi ploaie; pogoară-te la ape: dintr-acele 
mari gârle ce le numim noi pururea curgătoare, unele cu 
totul s-au uscat, altele au schimbat mătcile și drumurile; 
însuși ochianul [oceanul], lucrul firii cel mare și tainic, aci 
de furtuni se înalță, aci se smerește, și când lipsesc furtunile, 
nu lipsesc de la dânsul vărsările și cele înapoi curgeri [fluxul 
și refluxul]; crește și se micșorează în toate zilele pe 
alocurea, încât poate cineva şi să hotărască cum că iaste 


odată să se usuce și să se aducă întru neființă totul”2. 


In paranteză fie spus, această readucere la neființă a totului, 


prezentă într-o meditaţie religioasă, reprezintă încă o dovadă că 


tema omonimă din opera lui Eminescu este o coerenţă tradițio- 


nală şi nicidecum un import filosofic. M. Zamfir apreciază că 


astfel de formule vor fi reproduse în meditaţiile romantice pre- 


pașoptiste şi pașoptiste și că „tiparul stilistic este [...] ușor de 


25 Cf. Idem, p. 70. 

recunoscut”. Dar, din păcate, ca un compromis făcut ideologiei 
şi cenzurii comuniste (după cum ne avertizează autorul, în 2000 
a reeditat cartea sa din 1981, fără să revadă textul), afirmă că 
reproducerea va fi „caricaturală” şi că „suflul ei nu va mai fi 
religios”. Aprecierea mi se pare exagerată și circumstanţială, cu 
atât mai mult cu cât el însuși citează fragmente din Asachi şi 
Gusti, care nu sunt nici pe departe caricaturale și nicidecum lipsi- 


te de suflu religios: 


„Zile fugătoare! Ani repezi! Cu nerăbdare aşteptăm 
începutul anului, înturnarea primăverei înflorite și, iată, 
suspinăm: anul, primăvara au trecut! Cele ce până a nu veni 
numărăm lună, an — după ce au trecut le numim minute. 

Copilul cere timpul juniei, junele oftează după vârsta 
bărbăţiei; prea iute vine timpul, repede ajunge vârsta, și nu 
târziu cu întristare aruncăm ochii în trecut ca într-un vis [alt 
motiv eminescian, al vieţii ca vis, prezervat de secole în cul- 
tura română]. 

Astă stăruință a muritorilor este nemărginită, deşi 
cursul oamenilor este mărginit. Despre lucrările şi giucăriile 
lor s-ar cuveni a giudeca că nu-i moarte pe lume. Vedem 
trecând din viaţă verguri, juni și bătrâni. 

Ni se pare că numai aceie, iar nu şi cii rămași sunt 
muritori, ca ostașul carile văzând spre dreapta și spre 


stânga căzuți companionii săi cântă viers de biruinţă ca cum 


2 Ibidem. 
27 Ibidem. 

numai el ar fi câștigat faima triumfului” (Gh. Asachi, 
Meditaţie, [în] Albina românească XVI [1844], n. 1, 2, ian., p. 1- 
2). 

„Am trecut prin mijlocul ţintirimului şi era de tot 
pustiu, m-am oprit puţin lângă un mormânt și m-am simțit 
pătruns de o adâncă cugetare. Eram pe lume și față-n față 
cu nimicnicia lumii. Eram singur şi toate acele ce mă în- 
congiura sta nemișcate şi mute. 

Lumina cea slabă a zilei de abie străbătusă în acest 
deșert al odihnei şi lucoarea [termen arhaic, specific lui 
Dosoftei] sa cea albindă, furișată de printre nori, luneca de 
pe o cruce pe o piatră, pe o movilă goală de mormânt. 

Aura dimineţii cea răcoroasă se legăna pe deasupra 
acestor lăcașuri pașnice și peste simbolurile cele religioase 
îngânând un murmur misterios (D. Gusti, Sâmbăta moşilor, 
[în] Albina românească, XIX, [1847], nr. 38, 15 mai, p. 149- 
150) =. 


28 Mihai Zamfir, Poemul românesc în proză, op. cit., p. 62-63. 

N. A. Ursu avertizează însă asupra faptului că multe dintre medi- 
tațiile lui Asachi (şi nu numai) erau imitații după meditațiile religioase ale 
unui autor elvețian, Heinrich Zschokke, „ceea ce”, consideră tot el, „nu 
micşorează meritele unor scriitori ca Asachi, Eliade Rădulescu, G. Mun- 
teanu, Bariț și alții, cărora le-au fost atribuite aceste meditații drept 
originale”, pentru că eforturile de traducere și prelucrare „constituie me- 
rite destul de mari pentru scriitorii respectivi”, cf. N. A. Ursu, Contribuții 
la istoria literaturii române, op. cit., p. 439-440. 

Meditaţia lui Asachi, citată de M. Zamfir, este, de fapt, „o traducere 
rezumativă a textului intitulat Le prix de la vie [Prețul vieții] din versiunea 


franceză a meditaţiilor religioase ale lui H. Zschokke”, Idem, p. 441. 

Continuând firul discuţiei începute odată cu capitolul de 
față, observăm că Nicolae Manolescu descoperă o continuitate 
între cântecul popular sau cântecele de lume și perpetuarea te- 
melor specifice acestora până în poezia modernă, la Eminescu, 
Arghezi, Ion Barbu, Nichita Stănescu. Şi aceasta deşi este evident 
că, între cele două formule poetice, nu există decât o apropiere 
de atmosferă şi de interes față de o anumită situaţie existenţială, 
iar nu o tradiţie poetică sistematică, strictă. 

Dar Manolescu nu reușește să descopere niciun fel de con- 
tinuitate între Dosoftei sau Costin, spre exemplu, şi lirica română 
modernă. El urmează, de fapt, parcursul inițiat de Călinescu. 
Pentru acesta din urmă, „pilda lui Costin şi a lui Dosoftei n-a 
făcut şcoală”? și singura influenţă literară a psalmilor lui Do- 
softei constă în integrarea unora dintre ei în folclor sub formă de 
colinde. Nu mai vorbim de tipăriturile lui Coresi, inclusiv Psal- 
tirea, care, în opinia sa (după cum aminteam și undeva mai sus), 
„au o valoare estetică nulă”%. Ceea ce nu corespunde adevărului. 

Ne întrebăm, însă, cum anume, din perspectiva criticii 
noastre literare, tema erotică, versul argotic sau cântecul de 
mahala pot căpăta estetică și tradiţie, iar religiosul niciodată? Am 
impresia (și mai mult decât o simplă impresie) că s-a trasat 
cumva direcția unei cariere critice impresioniste, bazate pe 


sentimentul că teologicul şi mai ales teologicul ortodox“, ca să îl 


2% G. Călinescu, Istoria..., op. cit., p. 49. 

Idem, p. 8. 

31 Teologie care se bucura de un dispreț total, din partea inte- 
lectualității, la începutul secolului al XX-lea, până când, pe la jumătatea 


secolului, a ajuns și la noi vestea despre catolicii și Occidentul care au 

parafrazez pe Noica, nu are în niciun fel capacitatea de a genera 


şi motiva acte de cultură și literatură: 


„Ceea ce, dintr-un explicabil bovarism, istoricii au 
numit până acum literatură religioasă, nu are nicio legătură 


cu creațiunea, oricât de minimă...” %?. 


De ce literatura religioasă nu poate să aibă tradiţie și con- 
tinuitate, dacă argoticul reușește această performanţă? Cu atât 
mai mult cu cât sfera acestui religios cuprinde cam tot ce 
înțelegem prin spiritualitate şi cultură în istoria noastră veche și 
acoperă destul de mult din istoria modernă şi contemporană. 

Trebuie să avem în vedere, de asemenea, așa cum avertiza 
Matei Călinescu, faptul că „mulți autori dintre cei mai im- 
portanţi, numiți moderni, sunt de neînțeles în afara tradiţiei 
iudeo-creştine, pe care continuă să o reprezinte, indiferent cât de 
deviant”*. 

Dan Horia Mazilu respingea categoric opțiunea folclo- 
rizantă, aplicată pe spaţii largi, ca alternativă a poeziei româneşti 


medievale: 


„Mi se par cel puţin lipsite de temei și evident 
neinteresate de realitatea concretă a întregii producţii lite- 


rare românești, acele încercări exegetice care, căutând să 


început să-și revizuiască fundamental atitudinea față de mult hulitul, 
până atunci, Imperiu Bizantin şi moştenirea lui literară ortodoxă. 
32G. Călinescu, Istoria..., op. cit., p. 9. 


33 Matei Călinescu, op. cit., p. 63. 

stabilească începuturile poeziei culte românești, nu admit 
să coboare (și asta în ultimul timp), în fixarea limitei de 
început a fenomenului, sub secolul al XVIII-lea (cu greutate 
mare este uneori admisă și a doua jumătate a veacului al 
XVII-lea). Mă îndoiesc că propusa compensație folclorică, 
reprezentată — se zice — printr-o literatură bogată și diversă, 
funcționează exemplar pe spaţiul subordonat al unui întreg 


gen”. 


Mazilu făcea aceste precizări pentru că s-a încercat nașterea 
poeziei religioase culte din folclor şi...înecarea ei înapoi în folclor. 
Însă, folclorul este cel care s-a născut prin imitarea unei expe- 
rienţe culte și nu invers. 

Discuţia aceasta puteam să o susţinem mai devreme, în 
capitolele despre Dosoftei sau Miron Costin, dar am preferat să 
avem mai întâi o panoramă semnificativă asupra poeziei vechi, 
pentru a înțelege mai bine termenii acestei dezbateri. 

Chiar dacă poeții prepaşoptiști scriau poezii de lume (dar 
unii compuneau și imne religioase sau chiar, ca Vasile Pogor 
tatăl, poeme lungi despre vedeniile schimnicilor), nu înseamnă 
că nu citiseră Psalmii lui Dosoftei, așa după cum, dacă Miron 
Radu Paraschivescu nu scria ca Eminescu, nu înseamnă că nu l- 
a citit. De asemenea, dacă poeţii Văcărești scriu „la un secol şi 
mai bine după Dosoftei și Costin”% (ceea ce nu reprezintă totuși 


o prăpastie istorică), acest lucru ne poate conduce la concluzia 


3 Dan Horia Mazilu, Recitind literatura română veche, vol. Il, Ed. 
Universităţii din București, 1998, p. 8. 


35 Nicolae Manolescu, op. cit., p. 25. 

relaxării climatului ascetic, la nivelul societăţii, în materie prac- 
tică literară, dar nu ne lasă, însă, a concepe distanţa de la Do- 
softei-Costin până la prepașoptiști și paşoptiști ca o sincopă în 
plan poetic. Totodată, cunoaştem foarte bine şi faptul că Gr. 
Alexandrescu, Eminescu, Nicolae Filimon și alții (după Văcă- 
rești), acuză degradarea moralei, în descendența lui Miron 
Costin, și „moliciunile” (termenul le aparține și este preluat din 
sfera Eclesiei) în care trăiesc contemporanii și îndepărtarea de 
practica ascetică tradițională. 

Manolescu afirmă, extinzând opinia lui Dimaras despre 
literatura neogreacă la realitatea românească: „în sânul moli- 
ciunii, pe malurile Dâmboviţei și ale Bahluiului, s-a născut și 
poezia românească a epocii moderne”, 

Însă, moliciunea aceasta este parţială, nu e totală. 

Putem vorbi de începutul liricii moderne, deși, în același 
timp, epoca poate fi socotită şi ca o perioadă de tranziţie, atâta 
timp cât discutăm de o poezie, cea neoanacreontică, care — după 
cum sesizează Manolescu -— are caracter medieval-feudal şi pu- 
ternic popular, fiind destinată nu publicării în volume şi prezer- 
vării ei în biblioteci (autorii înșiși nu le consideră publicabile!), ci 
declamării ei, însoţite de lăutari și acorduri din scripcă, sub fe- 
restrele veneratei. 

E poezia populară sau folclorul...boierilor, cu singura 
diferență că avem și numele autorului, în comparaţie cu creația 


populară orală. 


s Nicolae Manolescu, Inceputurile literaturii artistice. Prima poezie 


lirică, Ed. Gramar, București, 2007, p. 9. 

Mai degrabă, putem considera perioada prepașoptistă ca 
una în care coexistă poezia de tip anacreontic, trubaduristă 
(apropierea de spiritul trubadurilor şi de cel al liricii arabe o face 
tot Manolescu și are într-un fel dreptate) și poezia care nu face 
decât să continue temele bine-cunoscute ale literaturii române 
vechi: zbuciumul și deșertăciunea vieţii, critica moravurilor, fru- 
museţea peisajelor naturale şi cosmice etc. 

Tot în spiritul acestei literaturi vechi sunt și versificarea 
unor pasaje din viața Mântuitorului, de către Vasile Aaron — 
prelucrând Messiada lui Klopstock — sau a unor fragmente ha- 
giografice, cum procedează Vasile Pogor (tatăl). 

Alături de acestea apare și o poezie de dragoste, care nu e 
blamabilă, care laudă iubirea manifestată în cercul conjugal sau 
care aspiră la conjugalitate. 

În legătură cu poezia inspirată de Anacreon, s-a observat 
faptul că acest tip de manifestare poetică „nu mai existase în 
Europa din secolul XII. Iat-o reînviată în mediul românesc de la 
1800, sub chipul unui cavalerism oriental..."5%. Europa (apuseană) 
secolului al XII-lea era cea a despărțirii religioase (1054) de 
Imperiul Roman de Răsărit, a separării de Ortodoxie. În secolele 
XVIII-XIX, aceeași distanţare, la nivel de morală socială numai, 
de aceeași Ortodoxie, provoacă același tip de poezie. 

Dar e de remarcat că, înaintea românilor, grecii fanarioți 
sunt cei care se occidentalizează și se depărtează de spiritul 
religios al tradiţiei lor (să fie şi acesta un motiv pentru care 


Eminescu i-a detestat?) — ei, care veneau din inima fostului 


3 Idem, p. 10. 

Imperiu ortodox (mă refer la Constantinopol), acum otomanizat 
în mare măsură. 

Poezia neoanacreontică este o lirică aparţinând unor poeţi 
care „veneau, ca şi trubadurii, după o epocă de dogmatism 
religios, cunoscând o eliberare similară”. Nu e interesant că 
momentele de permisivitate religioasă produc manifestări artis- 
tice similare, la o distanță de aproape 700 de ani? Nu e însă la fel 
de interesant că societăţile în care se nasc simt apoi nevoia să le 
reprime „libertatea”? 

Nici lirica truverilor nu are o continuitate propriu-zisă în 
poezia clasică şi modernă, franceză și europeană, deși ceva pre- 
lungiri în mentalitatea renascentistă se pot, până la urmă, con- 
toriza. 

Neoanacreontismul reprezintă un anumit tip de poezie, 
care are o doză de farmec și sensibilitate. A atras atenţia prin 
ineditul picant al unor detalii sentimentalist-erotice, o noutate în 
poezia românească. Însă nu poate fi considerată ca debutul unei 
noi mentalități și a unui nou spirit poetic, greco-fanariot-levantin 
combinat cu emancipare occidentală, în stare să dea tonul și să 
amprenteze esenţial lirica românească ulterioară — Ion Barbu, 
spre exemplu, o disprețuiește fățiș, cu toate că e autorul unui 
ciclu așa-zis balcanic (e considerat promotor al balcanismului 
literar). 

Şi aceasta, mai întâi de toate, pentru că nu are nicio tradiţie 
cultă — și nicio continuitate imediată — şi este un fenomen gregar 


în esenţă, o exprimare trendy și o reproducere a poeziei neo- 


38 Idem, p. 9-10. 

greceşti la modă, cu „versurile sale făcute spre a fascina pe 


femeile din Fanar”? , inspirate, la rândul lor, din 


„mica poezie franceză din secolul XVIII, cu parfumul 
ei lasciv de budoar. Aceasta pătrunsese la noi și direct și 
constituie una din cauzele relativului prost gust al epocii. 
Din exemplul de mai sus se vede că Apusul a fost și 
corupător, nu doar stimulator, după cum Răsăritul a re- 
prezentat nu pur și simplu un model de imobilism, ci și un 


focar însemnat al unora din noile idei”%. 


Era prima noastră poezie laică? În primul rând, de la Simion 
Dediulovici până la Dimitrie Cantemir (și după) avem o mulțime 
de laici (sau mireni) care concep o poezie religioasă, judecând 
după teme și viziune. 

În al doilea rând, Dan Horia Mazilu trage, din anumite 
informaţii, concluzia existenţei unei poezii epice laice în evul me- 
diu, dar care are alte coordonate decât cea de mai târziu, numită 


neoanacreontică: 


„Va fi existat la noi [în secolele XV-XVI] şi o poezie 
cultă de predominanţă laică (la dimensiunile pe care le 
putea achiziționa atunci laicul)? Probabil, deși manuscrisele 


nu au conservat prea multe dovezi. 


3 C., Th. Dimaras, Istoria literaturii neogreceşti, apud Nicolae Mano- 
lescu, Începuturile literaturii artistice. Prima poezie lirică, op. cit., p. 8. 
4% Nicolae Manolescu, Începuturile literaturii artistice. Prima poezie 


lirică, op. cit., p. 8. 

Această poezie, profesată de menestreli veniți de aiu- 
rea și de autohtoni, trebuie să fi închipuit o epică de curte 
brodată în jurul faptelor combatante. 

Din mediul acestor profesioniști (cu locul lor — ne 
spune Nicolae Costin — în ceremonialurile aulice: «Vedem 
și până astăzi, la mesele domnului, cântând lăutarii cân- 
tecele domnilor trecuţi cu nume bun, iar cu ocară celor răi 
și cumpliți») provine cu siguranţă acel Cântec al lui Ștefan 
Vodă, compus probabil în slavonă, care a circulat întâi la noi 
și a trecut apoi la vecinii de la nord și est [...]. 

Este de crezut că vor mai fi existat şi alte asemenea 
alcătuiri poetice. Unele surprize pot să se afle încă prin ma- 


rile sbornice, la noi sau prin alte locuri” *#- 


Amintim -— în tradiţia semnalată şi de Mazilu — în același 
secol al XVIII-lea (și în aceeași epocă fanariotă în care descoperim 
poezia „ucenicilor” lui Anacreon), de existența cronicilor rima- 


te, un gen care 


„devenise pasiunea secolului al XVIII-lea. [...] Ele sunt 
literatură și nu o literatură minoră, exponentă a mentalităţii 
păturilor intermediare. Ele constituie însăși literatura repre- 


zentativă a secolului al XVIII-lea românesc [...] [și aparțin 


“Dan Horia Mazilu, Recitind..., vol. II, op. cit., p. 9. A se vedea și p. 
134-137. 

2 A se vedea: Cronici și povestiri româneşti versificate (Sec. XVII-XVIII), 
studiu şi ediţie critică de Dan Simonescu, Editura Academiei RSR, Bucu- 
reşti, 1967. 

acelui curent] care e imanent spiritualităţii noastre și nu este 
rodul unei înrâuriri sau al vreunui transplant” [ideologic- 


artistic]”. 


Şi Mazilu consideră: „Aceste texte care i-au plăcut, totuși, 
lui G. Călinescu, se adună, cred, în cea mai importantă specie a 
literaturii române din secolul al XVIII”+. 

Întrebarea care urmează logic este: De ce pun atât de mult 
accentul pe neoanacreontici? lar răspunsul: Pentru a observa 
dacă descind din vreo tradiţie (și care anume) și, mai ales, dacă 
vreo tradiţie descinde din ei. 

Poezia neoanacreontică nu se stabilește în descendența 
acelei poezii culte laice din secolele trecute. Ea se formează, mai 
degrabă, pe fondul unui climat istorico-politic decadent, în seco- 


lele XVII-XVIII, pe care tot Dan Horia Mazilu îl recenzează astfel: 


„Impulsuri estetice par a grăbi paşii celor ce se în- 
dreptau spre desfrâu, atrași de fetele necinstite și de femeile 
stricate (virgines violatas, meretrices — Dimitrie Cantemir; 
vor fi fost, oare, toate prostituate?). 

Antim Ivireanul cunoştea aceste adjuvante atunci când 
le reproșa credincioşilor săi că pornesc la curvii și preacurvii 
de multe feluri, că își maculează mâinile cu pipăiri grozave, 
auzurile cu cântece și cu cuvinte spurcate, ochii cu necuviin- 


cioase vederi și cu semne curveşti. Ştia [Antim] că lăutarii 


8 Eugen Negrici, Poezia medievală în limba română, Ed. Vlad & Vlad, 
Craiova, 1996, p. 169-170. 
+ Dan Horia Mazilu, Recitind..., vol. II, op. cit., p. 172. 

răspândeau prin cârciumi (locuri ale desfrânării — Anton 
Maria del Chiaro) cântece drăcești [le acuzase mai devreme 
cu un secol și Mihail Moxa], ştia că era cunoscută o lite- 
ratură plină de obscenități (astfel de poezii populare sunt cu 
încăpățânare ocolite de editori), gravuri cu subiecte liber- 
tine. 

Poate că în mediile românești (ar fi și greu să ni-i 
imaginăm pe călugării ortodocși trecându-și, tainic, din 
mână în mână astfel de cărți și citindu-le pe furiș — sous le 
manteau) n-a circulat prea insistent acea literatură de infern 
(text și imagini) pentru care Apusul — mediile bărbătești 
prin excelență (mănăstirile, colegiile) — făcuse o adevărată 
pasiune (poate elitele să-și fi procurat așa ceva; la B.A.R. se 
păstrează câteva), dar reprezentante ale acestui gen de lu- 
crări de delectare își făcuseră simțită prezenţa și în lumea 


românească”. 


Neoanacreontismul este forma boierească a acestor expe- 
rienţe literare populare. Neoanacreonticii nu vor duce însă trivi- 
alitatea la extrem. lar pe de altă parte, nu toți prepașoptiştii sunt 
și anacreontici sau nu toate producţiile lor se integrează în 
această categorie. Însă cred că am vorbit deja prea mult în 
marginea textelor și a venit timpul să ne apropiem şi de 


conţinutul lor. 


% Dan Horia Mazilu, Lege şi fărădelege în lumea românească veche, op. 
cit., p. 404. 

lenăchiță Văcărescu este autorul unei gramatici și al cele- 
brului testament literar: „Urmașilor mei Văcărești!/ Las vouă 
moștenire:/ Creşterea limbii românești/ Ş-a patriei cinstire”. 

Pentru el, poezia înseamnă „cugete frumoase, cu poetice 
faceri” (Și ce voiesc cum poci s-arăt? Am glas? Muză, grăieşte). 

Gramatica e subiect de poezie pentru lenăchiță. Însă ceea ce 
ne-a atras nouă atenţia este că aceste versuri se încadrează 
perfect în logica și în metrica versurilor la stemă ori a scurtelor 
poezii cu rol de prolog sau de epilog din literatura medievală 


(chiar și limba are accente arhaice, tipice modelului vechi): 


„Gramatica e meșteșug, ce-arat-alcătuire, 
Şi toţi printr-însa pot afla verice povăţuire. 
S-a scrie încă într-ales cu reguli arătate, 
Pă toţi învaţă d-a le ști fără greșeală toate. 
Şi versuri înmeşteşugite arată d-a să face, 


Siliți-vă a o-nvăţa sau faceți cum vă place”. 


Ca ritm și logică poetică, versurile lui lenăchiţă nu se deo- 


sebesc esenţial de cele ale lui Miron Costin sau Antim Ivireanul: 


„Neamul ţării Moldovei de unde să trăgănează? 
Din ţărâi Râmului, tot omul să creadză 
Traian întâiu, împăratul, supuindu pre dahii, 


Dragoş apoi în moldoveni premenindu pre vlahi. 


Martor este Troianul, șanțul în ţara noastră 

Şi Turnul Severinul, munteni, în țara voastră”. 


(Stihuri de descălecatul țărâi*S) 


„Precum cei streini doresc moşiia să-și vază 
Când sunt într-altă ţară, de nu pot să șază 
Şi ca cei ce-s pre mare, bătuţi de furtună 
Şi roagă pe Dumnezău de liniște bună, 
Așa și tipograful de-a cărţii sfârşire 


Laudă neîncetată dă și mulțemire”. 


(la finalul FEvangheliarului românesc de la 1697) 


„Patru sunt râuri den Raiu ce cură 
Precum grăiaște Sfânta Scriptură. 
Patru Evanghelii den ceriu ne tună 
Şi la credinţă pre toți ne adună. 
Patru sunt semne tot îndoite 
Şi ale țării foarte slăvite, 


Cu care semne să-ncoronează 


46 Miron Costin, Opere, vol. I, ediție critică de P. P. Panaitescu, EPL, 
Bucureşti, 1965, p. 5. 

“ Antim Ivireanul, Opere, ediţie critică și studiu introductiv de 
Gabriel Ştrempel, Ed. Minerva, București, 1972, p. XII. 

Domnul Constandin, tot omul <să> crează...”. 


(versuri la stemă, Noul Testament, 1703%) 


In mod cert, primul Văcărescu cunoștea şi urma modele 
poetice consacrate în epoca veche. Poate că nu întotdeauna, dar 
este o certitudine că nu îi erau necunoscute. Chiar modul, de- 


venit tradițional, de a expune grafic versurile — în felul acesta: 


„ȘI omul, fără de greață, 
lese-n treabă demineaţă, 
De lucrează pănă-n sară, 


Zi de iarnă şi de vară. /.../ 


Preste luciu de genune 
Trec corăbii cu minune. 
Acolo le vine toană 


De fac chiții gioc și goană”. 
(Ps. 103, 95-98, 109-112) — 
se regăsește în lirica prepașoptistă la lenăchiță Văcărescu, Vasile 


Aaron, loan Barac, Barbu Paris Mumuleanu, lancu Văcărescu. E 


un element care poate părea periferic sau nesemnificativ, dar este 


48 Cf. Gabriel Ştrempel, Antim Ivireanul, Ed. Academiei Române, 
Bucureşti, 1997, p. 129-130. 

o evidență capabilă să ne semnaleze tradiţia, chiar dacă deviată 
ca intenție tematică. 

Cu lenăchiță Văcărescu începe și sarabanda erotismului 
liric în literatura română cultă. 

Lirică erotică, anonimă, populară şi trivială, a existat și în 
Evul Mediu“, cum spuneam şi mai devreme, doar că e prea puţin 
reuşită şi stârneşte un interes minim. Era catalogată drept „cân- 
tece curvești şi drăcești” de autori precum Mihail Moxa, Antim 
Ivireanul sau de Gheorghe Radovici, tipograful Catavasierului 
tradus de Antim şi propus ca poezie şi cântare recomandată. 

Numai că lenăchiţă se păstrează, cel mai adesea, în limitele 
poetice ale unui amor grațios, suav. Mai mult o sugestie volatilă 
a unei suferințe amoroase, lipsită de ohtături apăsate și de 
detaliile operaţiilor pe cord deschis, pe care urmașii (Alecu, în 
speţă) se vor întrece să le ofere cu un excesiv simț melodramatic. 

Şi, anticipând, pot spune că, dacă această poezie este prima 
noastră lirică modernă (care ar fi semnalat intrarea în era 
modernă), atunci ea nu e aproape deloc înalt-metaforică și 
simbolică, dar este, în schimb, dezabuzant de realist-descriptivă 
şi insistent de retorică — o retorică suprasaturată de interogaţii şi 
redundante, a solicitudinii în avalanșe. 

Lirica erotică înseamnă altceva decât „cugete frumoase, cu 
poetice faceri” și vine dintr-o altă sursă decât cea tradițional 
românească, respectiv — după cum s-a afirmat — de la Anacreon 
prin Hristopoulos, Sakelarios, Vilaras sau Psalidas. Dar dacă nu 


are o tradiție directă, o oarecare practică tot are în societatea 


% Vezi Dan Horia Mazilu, Recitind..., vol. II, p. 128-134. 

românească — și mă gândesc tot la „cântările curvești de iubire” 
pomenite anterior, acuzate de Mihail Moxa (Monah la Mănăs- 
tirea Bistriţa din Oltenia), pe la 1620. Vom vedea mai târziu că 
Eminescu, versificând instrucţiunile ascetice ale Sfântului Nico- 
dimos Aghioritul, o numește „cântare dulce, veche”, care „te- 
nchină dezmierdării” și „inima-ți bărbată devine de muiere”, 
pentru care recomandarea lui este: „o taie chiar cu sila de la a ta 
ureche”. 

Așadar, primul nostru poet, care se aventurează să com- 
pună în româneşte versuri de dor, manifestă mai întâi pudoare 


vizavi de sentimentul în sine: 


„Într-o grădină, 
Lâng-o tulpină, 


Zării o floare ca o lumină. 


S-o tai, să strică! 
S-o las, mi-e frică 


Că vine altul şi mi-o rădică”. 
Alegoria se poate ilumina totuşi printr-o sugestie subtilă: 


„Lu eşti puişor canar! 
Nu te hrănești cu zahar, 
Nici măcar cu cânepioară, 
Ci hrăpești o inimioară 
Ce-ai făcut-o jertfă ţie! 


Eá 


Ce-ai cu ea de gând nu știe! 

Sau: 


„Intr-un copaci zarifior, 
Un șoim prins în lățișor 
Strigă amar ciripind, 


Norocul său blestemând. 


Multe păsări am vânat, 
Şi-mi zicea şoim minunat; 
Iar aici laţ fiind întins, 
Cum am dat, pe loc m-am prins! 
De inimă, nu de cap! 


N-am nădejde să mai scap”. 


Grădina, floarea sau pasărea întrețin un substrat paradisiac, 
dincolo de nefericirea sau jalea care pot să tulbure acest paradis. 

Sursa imaginilor poate fi socotită creștină, deși se poate 
susține (nu ştiu dacă se poate și demonstra) și filiera truveră sau 
arabă. În ciuda asemănărilor, nu le putem cataloga pe ultimele 
două drept surse propriu-zise ale poeziei noastre preromantice. 

Alexandru Duţu sesiza, însă, că, în ce privește „Amărâta 
turturea, delicata poezie a lui lenăchiţă Văcărescu, [...] subiectul 
se întâlneşte în Fiziologul bizantin” — în timp ce „puţini sensibili 
la această filiaţie, Odobescu și Hașdeu se întrebau” dacă nu 


cumva „provine din folclor sau a trecut în folclor”%. 


5 Alexandru Duţu, Sinteză și originalitate în cultura română: 1650- 
1848, Ed. Enciclopedică Română, 1972, București, p. 224. 

Motivul turturelei se găsește, pe lângă Fiziolog, și în Viața 
Sfântului Alexie, omul lui Dumnezeu. După fuga acestuia, soția 
Sfântului Alexie, „cea în chipul turturealii, zicea cătră soacră-sa: 
«Nu mă voi mai duce de aici în vieața mea; ci mă voi închipui 
turturealii, că nu-ş mai uită soțiea iei, nici cu altul nu să mai 
împreună»...”. lar după adormirea Sfântului, „plângea şi zicea: 
o soțiea mea turturea! Fui atâta vreme pustie”?.. 

Părăsind însă acest fel de poezie, care nu părăseşte vălul 
simbolismului şi al unui anumit tip de psihologie erotică, ce 
construiește un habitat izolat, un spaţiu al amorului sau al inimii 
zdrobite, lenăchiță Văcărescu este şi poetul care pune început 


versurilor înfățișând sentimente denudate și sângerânde: 


„Zilele ce oi fi viu 
vrednic aş vrea ca să fiu, 
Oftând, ca să te slăvesc, 


dar cum poci să îndrăznesc? 


Iscusit aș trebui 
să fiu, să poci zugrăvi 
Chipul tău care dă rază 


soarelui, și-l luminează. 


Oi putea oare vreodată, 
păn' nu merg pe lume-ailaltă, 


Măcar pe scurt să-ți vorbesc, 


5 Cf. M. Gaster, Studii de folclor comparat, ediţie îngrijită, prefaţă și 
note de Petre Florea, Ed. Saeculum I. O., București, 2003, p. 193, 196. 

să vezi cum mă chinuiesc? 


Oftările-mi sărcinează 
pieptul, viața-mi scurtează, 
Răpaus, viaț-oi avea 


numai Stixul când o vrea”. 


Numai că, tocmai acum, când credeam că ne-am despărțit 
definitiv de literatura veche, intervine un paradox neașteptat şi 
care se va prelungi și în poezia și literatura...proletcultistă. 

În poezia de mai sus există câteva versuri ciudate, pe care 
numai o lectură superficială le poate asimila fără probleme liricii 
erotice (și aici vom lărgi puţin discuţia la mai mulți poeţi ai 
acestei epoci). Astfel, „Chipul tău care dă rază/ soarelui, și-l 
luminează” reprezintă o parafrază din Psaltirea în versuri a lui 
Dosoftei: 

„Văz că-i făcut ceriul de mânule Tale,/ Cu toată podoaba, și- 
i pornit cu cale./ Ai tocmit și luna să crească, să scază,/ Să-ş ia de 
la soare lucoare din rază./ Stele luminate ce lucesc pre noapte,/ 
De dau cuviință,/ Tu le-ai urzit toate” (Ps. 8). Imagistica este de 
sorginte biblică, iar expresia poetică îi aparține în mod cert lui 
Dosoftei şi o putem regăsi și în alți psalmi: „De la Tine z[i]ua 
luminează,/ Și noaptea cu stelele dă rază” (Ps. 73) etc., etc. 

Numai că sensul de mişcare al razei, originea și traiectoria 
sa se modifică în lirica neoanacreontică. Nu luna își ia raza de la 
soare sau noaptea de la stele şi toate de la Dumnezeu, ci soarele 


este iluminat de chipul iubitei. Elementele, care țineau în mod 

tradițional de manifestarea religioasă, își schimbă sensul, urmă- 
rind ca să slăvească, nu pe Dumnezeu, ci pe femeie. 

În această epocă de relaxare dogmatică şi morală, de „elibe- 
rare”, poezia aceasta premodernistă imita în atitudine arta 
renascentistă, care îşi permitea să imortalizeze chipurile iubitelor 
sau ale altor personaje dragi (adesea era vorba și de autoportrete) 
în tablouri care erau menite să înfățişeze persoane sfinte. 

În lipsă de inspiraţie, recurgi la ce poți avea la dispoziţie, iar 
poezia neoanacreontică în limba română avea ca model niște 
versuri neogreceşști, poezia clasică şi o tradiţie religioasă pe teren 
lingvistic şi poetic autohton. 

La acelaşi artificiu vor recurge, fără mustrări de conștiință, 
cântăreții epocii comuniste, când, peste noapte, se vor trezi că tre- 
buie să compună imnuri de laudă partidului şi „conducătorului 
iubit”. 

Encomionul și poezia religioasă devin modele acceptabile 
atunci când, fie femeia iubită, fie iubitul conducător, trebuie asigu- 


rați de dragostea și de stima nemuritoare a poeţilor. De altfel, 


„Strategia reutilizării imaginarului, arhetipurilor, lim- 
bajului, ceremonialului creștin interzis ori doar refulat este 
comună — susține Jean Sironneau - tuturor religiilor politice 


europene, moderne”, 


5 A se vedea: Eugen Negrici, Poezia unei religii politice, Ed. PRO, 
București, 1995 și, de același autor, Literatura română sub comunism. Poezia, 
vol I, Ed. PRO, București, 2006. 

5 Cf. Ioana Bot, „Mihai Eminescu, poet național român” — istoria şi ana- 


tomia unui mit cultural, Ed. Dacia, Cluj-Napoca, 2001, p. 65. 

E de prisos, cred, să facem precizarea că nu s-a cerut și nu 
s-a dat vreun acord de undeva pentru acest împrumut, pentru 
acest „subtil” furt intelectual, petrecut în dauna avutului spiri- 
tual religios și a imaginii religiei ortodoxe, care se trezeşte acum 
terfelită pentru că ar fi oferit un models. Cuvântul a oferit nu este 
însă tocmai cel care trebuie, iar beneficiarii erau magnificii deni- 
gratori ai doctrinei şi ai moralei religioase. 

Pe de altă parte, nu numai literatura religioasă a constituit 
o sursă de inspiraţie pentru...detractorii săi. Spre exemplu, 
Marin Sorescu vorbește despre „exaltarea mașinismului” în poe- 
zia lui Ilarie Voronca, fenomen poetic petrecut „și în America, 


după Whitman”: 


„proletcultiștii noştri au preluat modelul, uzând de el 


până la exasperare. In acest vacarm lozincard s-a trezit 


5t O altă mostră de uzurpare a tiparului religios este și aceea pe care 
o acuză Eugen Negrici: „Grandioasa moștenire culturală iudeo-creștină a 
înrâurit arii întinse ale civilizației europene şi americane, dând un anume 
chip mitic speranțelor, angoaselor, visurilor noastre. [...] 

Ne imaginăm astfel lucrurile şi pentru că ne-am bucurat — ca să 
spunem aşa — din copilărie de complicitatea formatoare a religiei: gândim 
epocile importante literare ca pe vârste de aur — epoci ale patriarhilor —, îl 
vedem pe Maiorescu ca pe aducătorul tablelor legii, pe Iorga ca pe omul 
providenţial al culturii române, aducem ofrande anuale câtorva sfinţi ai 
literaturii, în frunte cu Sfântul Eminescu” (Iluziile literaturii române, op. cit., 
p. 19.) 

Însă e de vină gândirea religioasă, sau mai degrabă constructul cul- 


tural/ literar, care pastişează/ plagiază după toane? 

generația anilor '60. Ceea ce era frison liric la Voronca — și 


alți confrați ai săi — decade în reportaj şi articol de gazetă”. 


..Odată procedeul brevetat, după lenăchiță Văcărescu 
reproducerea imaginii cu pricina, copiată din psalmii lui 
Dosoftei, capătă ambitus. Alecu Văcărescu reia aproximativ 
identic versurile tatălui său: „Chipul tău e ce dă rază/ Soarelui și 
luminează”. 

Costache Conachi exersează și el pe aceeași partitură: „Cu a 
fețăi tale rază/ Soarele s-asămenează” (Nume). Sau: „La obrazul 
ce firește/ Cer cu stele-nchipuiește/ Urmează să să robească/ 
Orice fire omenească,/ Căci ochii ce săgetează/ Ca luceferii cu 
rază”... (Nume). 

Mai târziu, deplângând moartea iubitei sale, Alecsandri 
recurge și el la acest procedeu, la această portretizare hiperbolică 
și cosmică, anulând însă tendinţa idolatră și recontextualizând-o 
religios: 

„Şi cât vei fi departe, ca mine te gândește/ Că tu ești a mea 
viață, că soarta ne iubește,/ Că cerul ne păstrează ferice viitor.// 
Gândeşte /.../ Că orice fericire, că orice dulce bine/ Din ochii tăi 
de rază, îmi vine de la tine,/ Precum lumina vine din cerul 
înălțat” (Despărțirea). 

Nu este însă acesta singurul exemplu -— în epoca pre- 
pașoptistă — de prelucrare a unor expresii și sintagme religioase, 


de reconvertire a tradiției — deşi, în sens strict stilistic, putem 


5 Marin Sorescu, Biblioteca de poezie românească. Comentarii şi anto- 
logie, Ed. Creuzet, București, 1997, p. 244. 

socoti acest fenomen în beneficiul recunoașterii unei tradiţii 
poetice și a valorificării poeziei culte medievale. 

Alecu Văcărescu scrie La obrazul ce mă-nchin: „Nu-i găsesc 
niciun cusur/ pă razile lui mă jur. /.../ Aşa lui m-am închinat/ de 
când l-am întâmpinat!”. 

Sau: „Oglinda când ţi-ar arăta/ Întreagă frumuseţea ta,/ 
Atunci și tu, ca mine,/ Te-ai închina la tine.// N-ar fi mijloc să te 
priveşti/ Asemenea după cum ești/ Şi idolatrie/ Să nu-ţi aduci tu 
ție”. 

Poetul pretinde iubitei să nu aibă încredere în oglinda 
mincinoasă, ci în ochii lui: „Crede-i săracii când îți spun/ Că 
numai ție să supun/ Şi că le eşti din fire/ A lor dumnezeire”. 

Adorata întrece toată lumea în frumusețe: „Singură ești 
numai una,/ Care ai luat cununa/ Darurilor de la fire/ Mai pă sus 
dă omenire!” (Cât e ziua de frumoasă). 

lar poetul este „căznit, neavând vină” (Cum nu socoteşti 
vreodată) şi suferă cu stoicism „o mucenie întreagă/.../ și dă voie 
să trudeşte! Şi să bucură arzând!/.../ Ș-a răbda dureri și chinuri,/ 
Patimi, focuri şi suspinuri”. 

Iadul însuși devine loc de proclamare a dragostei: „Şi în iad 
şi fiteunde/ Voi striga, făr-a ascunde, / Că tu ești amorul meu!” 
(Cine are piept să poarte). 

Diversitatea torturilor amoroase devine prodigioasă şi pro- 
babil că trebuia să fie astfel, într-o societate și o epocă în care 
„rafinamentul” şi „creativitatea” în materie de adevărată tortură 
ajunseseră la un apogeu și domniţele nu puteau fi lăsate să 
creadă că ele ar fi avut mai puţină forță decât bărbaţii care sus- 


pinau, însoțiți de lăutari, sub ferestre. 

Dimpotrivă, cucerirea se baza pe iluzie. Cea cucerită trebuia 
să creadă că ea e cea care posedă o forță de seducţie impre- 
sionantă, în stare să determine dorinţa de cucerire a bărbatului. 
Astfel încât: „Dă lacrimi vărs pâraie/ Cu groaznică văpaie, / Și su- 
fletul îmi iese/ Dă ohtături adese!// Un ceas nu văz odihnă!/ Nu 
dorm vreodată-n ticnă,/ Durerile-mi sunt hrană,/ Şi mângâieri la 
rană!// Mă arz peste măsură!/ Slăbesc fără căldură!/ Sunt bolnav 
în picere,/ Şi mor făcând tăcere.// Când nu te văz am chinuri,/ Și 
când te văz, leşinuri”... (Dă nu mă crezi pă mine). 

Robia și lanţurile dragostei sunt aproape nelipsite din astfel 
de versuri. Schingiuirile sufletului sunt însoţite de sugestia ima- 
gologică a spaţiului carceral, pentru şi mai mult realism. 

Acelaşi Alecu Văcărescu compune însă şi o Satiră, în care 


imaginea iubitei cunoaşte o metamorfoză esenţială: 


„De sirene 
Cu lungi gene 


Ce fac bărbaţilor cazne și scene, 


Oratori 
Şi retori 


Ar fi trebuitori, 
Pentru a arăta 
A picta 


Şi ca într-o oglindă a prezenta, 


Josnica linguşire 

Şi pervertire 


Ce are sexul femeiesc din fire. 


Te amăgesc, 
Te rătăcesc 


Şi pân’ la urmă te zăpăcesc. 


Dragostea curată 
În furtună turbată 


Şi ură pe dată-i preschimbată. 


Mai bine omul să șadă 
Şi să vadă 


Dacă nu poate să prevadă, 


Minţile să se înveţe 
Şi cu poveţe 


Altădată să fie mai istețe. 


Şi mă iertați 
Câţi cugetați 


Că scriu satiră, nu vă mirați. 


Nenorocitul 
Şi nedreptăţitul 


De mine, eu sunt păţitul”. 


49 


Nicolae Văcărescu, fratele lui Alecu, scrie și el: „În rai fără 
tine e moarte, e gheaţă!/ Ș-în iad lângă tine e bine, e viaţă!/ Ș-în 
iarnă cu tine sunt toate-nflorite,/ Ş-în vară când nu eşti, sunt toate 
pierite”. 

Chiar dacă și lui capriciile femeii iubite îi provoacă „noian 
dă întristare”, e totuși mai reținut decât fratele său în descrierea 
simptomatologiei amoroase, pe care Alecu a reprodus-o natura- 
list până la aspectele clinice. 

Dacă lenăchiţă îl parafraza pe Dosoftei, Nicolae Văcărescu 
ne dovedește că citise Viața lumii a lui Miron Costin: „Un pic dă 
nădejde d-aș ști c-o să-mi vie,/ Şi traiul mai dulce că poate să-mi 
fie,/ Atunci şi viaţa mi-ar fi dar mai scumpă,/ Şi aţa ce-o trage n- 
aș vrea să să rumpă. /.../ D-amor...nu e vorbă, dar nici dă viaţă,/ 
S-au săvârşit toate!...ah, rupe-te, aţă!” (Un pic dă nădejde d-aş ști c- 
o să-mi vie). 

Expresia costiniană ni se pare urmată cu destulă fidelitate 
ca să-l mai implicăm pe Ovidiu în discuţie. Nu numai viața ca o 
aţă e aici o imagine poetică reprodusă din tradiţia literară veche, 
dar și „S-au săvârșit toate!” reprezintă, de fapt, parafrazarea ulti- 
melor cuvinte ale Domnului pe Cruce. Paradoxală împletire din- 
tre poezia de dragoste și religiozitate! 

Foarte ciudată este, în același sens, și definiția amorului pe 
care o dă Conachi, tocmai când ne obişnuisem să înțelegem ver- 
surile neoanacreontice ca leagăn al erotismului și al artei secula- 
rizate: „lubindu-te sâmpt ființa sfânt veacului viitori,/ Căci raiul 
din ceea lume pe pământ este amori” (Cine are gust, să-mi creadă). 
Se pare că, totuși, oamenii aceștia nu trăiesc dragostea numai cu 


gândul la satisfacția de a culege un fruct interzis, nu o inter- 

pretează numai ca fraudă şi păcat. Pasiunea lor nu e întotdeauna 
patimă cenzurată de legea creștină, ci este, câteodată sau pentru 
unii dintre ei, și sentiment perceput ca una din formele iubirii, pe 
care Dumnezeu o dăruiește oamenilor. Așa va înţelege și Apostol 
Bologa dragostea sa pentru Ilona, dacă traversăm rapid pe un alt 
continent al literaturii române... 

Conachi este, de altfel, poetul care n-a încredinţat tiparului 
și publicului larg poemele sale — un semn de pudoare semnifi- 
cativ, dacă nu și de umilinţă. 

Poezia erotică a lui Conachi are, în general, aproximativ 
aceleași trăsături cu a celor enunțați până acum. Iubita este 
„dulce lumină” la care „ochii mei să-nchină” şi „îngerul meu cel 
de viață” (Robirea). Sau: „Tu numai supt cer ești una,/ Care ai luat 
cununa/ De duh, de grai, de blândeţă/ De nuri și de frumusăţă. 
/...] Pentru c-a ta stăpânire/ Covârșește peste fire” (Tu numai supt 
cer ești una); „Duhul tău ce legiuește/ Pravili ce lumea primește/ 
Robește cu biruinţă/ A sâmţârilor ființă” (Nume), etc. Ea e „stă- 
pâna”, iar el: „o slugă ce te slăveşte” (Poclon). Sunt și versuri mai 
îndrăznețe, ca acestea: „Și tu îmi faci chip cu blândeţe/ Spre sânul 
cel de albeţe” (Robirea). Altele au o neprevăzută idee de abstrac- 
țiune nichitiană, incipientă, în sânul realităţii celei mai concrete: 
„Aerul ce aburește/ Dintr-un sân ce izvorăște/ Nuri, blândeţă și 
dulceață/ Morților încă dă viață”. 

La Conachi întâlnim, în mai multe rânduri, o anumită ima- 
gine poetică, pe care anterior am descoperit-o şi în Istoria iero- 
elifică a lui Cantemir (sursa primară fiind Pilde 6, 25: „Nu dori 
frumuseţea întru inima ta și să nu te vâneze cu genele ei”), cea a 


ochilor şi sprâncenelor ca un arc ce aruncă săgețile privirii şi ale 

dragostei: „A ochilor tăi ivală,/ Cu blândeţa ce ne-nșală,/ Nă- 
vălind cuprinși de gene/ Săgetează din sprâncene” (Nume); „La 
obrazul ce firește/ Cer cu stele-nchipuiește/ Urmează să să ro- 
bească/ Orice fire omenească,/ Căci ochii ce săgetează/ Ca lu- 
ceferii cu rază/ Supt două arce-nghinate/ Inimile ţân legate” 
(Nume); „Amoriul, ca şi ostașii,/ Să-narmează, să porneşte,/ Dar 
nu răneşte vrăjmașii,/ Ce pre cei care-i iubește./ La săgeți fieră nu 
are,/ Ce lumini de ochi și gene,/ Arcul de îngemănare/ Este din 
două sprâncene” (Amoriul, ca şi ostașii). 

Asemenea scria și Alecu Văcărescu: „Ochii tăi arme nu 
poartă,/ Mă mir dar cu ce săgeată?!/ Îmi dau trudă, nevoire,/ Şi 
pedeapsă peste fire” (Chipul tău e ce dă rază). 

Densusianu remarca faptul că poetul Conachi nici nu și-a 
publicat versurile, nici nu avea ambiția de a fi scriitor — atitudine 
pe care o vor manifesta și paşoptiştii, adesea, mulţi dintre ei 
neîndrăznind (pe drept cuvânt) să facă din scris o profesie — și că 
„ceea ce scria era mai mult un jurnal intim versificat”%. Definiţia 
se poate extinde şi în cazul celorlalți poeţi neoanacreontici. 

Poeziile sale erotice au „monotonia aceloraşi confesiuni 
sentimentale”, sunt „nesfârșite game tânguitoare”5, dedicate 
unui şir de nume, toate aparent demne de a li se închina ca la 


Dumnezeu — adevărat „politeism”* — dar, în același timp, 


5 Ovid Densusianu, Opere, IV, ediţie critică de B. Cazacu, loan Şerb 
și Florica Şerb, Ed. Minerva, București, 1981, p. 409. 

5 Ibidem. 

58 Idem, p. 410. 

5 Ibidem. 

paradoxal, toate admirate ca nişte „păpuși frumoase”“ și fără 
suflet. 
Tot Densusianu sesiza pertinent că acest jurnal intim versi- 


ficat 


„Nicăieri nu se vede că ar fi fost direct influenţat de 
poetul grec [Anacreon]. Asemănările între ei ar fi numai în 
aceea că amândoi au cântat iubirea, dar deosebirea se poate 
vedea bine din felul cum se înfățișează lirismul lor; [...] 

Dacă poate fi vorba de influenţă greacă asupra lui Co- 
nachi, aceasta trebuie căutată aiurea, în prelungirile târzii și 
degenerate ale lirismului grec, în poezia mai nouă, orien- 
talizată, care a pătruns și la noi, deșteptând emulații 
poetice” [, la] „alt Anacreon”, „Anacreonul modern [...], acel 
Atanase Christopulos” [, spre care] „se îndreptau aceia care, 
fără să fie poeți, căutau uşoare derivative intelectuale pen- 


tru viaţa lor de sibariţi!”2. 


Ne întoarcem la întrebarea noastră fundamentală: Se poate 
considera că acest tip de lirism, neoanacreontic sau nu, constituie 
începutul poeziei române moderne? 

Singurii care, în epocă, aveau conștiință literară, erau tot 
autorii cronicilor în versuri — dintre care istoria critică, la 
momentul actual, îl reține mai ales pe Ştefan Fănuţă, cunoscut ca 


Zilot Românul. 


6 Cf. Idem, p. 411. 
6&1 Sibarit = persoană bogată, care trăiește în lene şi desfrâu. 


€ Ovid Densusianu, Opere, IV, op. cit., p. 413. 

Conachi versifică și dedică versurile femeilor de care se în- 
drăgosteşte, până când face experiența unei iubiri profunde, 
pentru Zulnia (de fapt, Smaranda Donici, soţia prietenului său, 
pe care o ia în căsătorie, la câțiva ani după ce aceasta rămâne 
văduvă), trăind apoi, destul de curând, și drama morții ei. 

Poetul face diferenţa între iubirea pătimașă „ca focul acela 
înherbântător/ Ce-l fulgeră și-l aprinde numai aprigul amor” și 
iubirea curată „cu para acea lină [expresie biblică, cf. leș. 3, 2, 
sugerând iubirea dumnezeiască, dăruită de Dumnezeu], acea 
dulce la sâmţâri,/ Ce, viind din potrivirea ce pot avea două firi,/ 
Trage, pleacă și supune pe om fără vicleșug/ La o sângură ființă 
de curat prieteşug./ Prieteșug, dar din ceriuri, hazul [bucuria] 
sufletelor mari”. 

O distincție esenţială, operată de conștiință şi care va con- 
stitui destul de des un subiect de dezbatere în poezia şi literatura 
noastră, la fel ca și reproșul adus femeii, nu doar nestatornică, 
dar și glacială și narcisistă, care, „dorind o proslăvire de la toți 
fără sfârşit,/ Nici iubeşte, nici urăşte pe nime[ne]a desăvârșit” 
(Jaloba mea). 

Femeia observă că i se făurește un cult („Am iubit-o pân’ la 
suflet și în nebunia mea/ Dumnezeu, noroc și lume pentru mine 
era ea”) şi nu protestează ci, dimpotrivă, se desfată cu adoraţia 
slujitorilor ei. De aceea, mai târziu, Eminescu va vorbi de „al 
patimilor rug” şi de faptul că nu voia să aducă, ca jertfe acestui 
idol, „al gândurilor sânge şi sufletu-n cântare-mi” (Când te-am 


văzut, Verena...). 

Conachi însuşi ajunge să dezavueze „diletantismul senti- 
mental, nestatornicia”® şi — în reproducerea lui Saint-Marc 
Girardin — îl vedem „judecând foarte aspru moravurile de la noi: 
Am luat de la ruși desfrâul [...], de la greci lipsa de cinste..., de la 
turci indolenţa; de la polonezi divorțul”. Astfel încât Conachi 
apare „ca stigmatizator al deprinderilor noastre, ca apărător al 
virtuţilor [...]: Încă din tinereţe am cinstit şi iubit datinile şi 
faptele virtuoase”st. 

Este la fel de aspru însă și cu civilizaţia occidentală, ne- 


primind sincronizarea formelor fără fond: 


„Ce trebuie să fie la noi civilizația?...Moralul, moralul 
și iar moralul, căci ce ar folosi să ştim câte sunt în văzduh, 
în cer, pe pământ și în mări, când am înstrâmbătăţi, am jefui, 
am prigoni, am învrăjbi, adică ne-am face mai răi decât am 


fost?”65. 


El își exhibă spiritul critic, insistând „asupra marii rătăciri a 
acelora care s-au lăsat duşi de ideile nepipăite a metafizicei, adică 
a zgomotului de cuvinte fără de fapte”. Ne amintim că şi pentru 
Miron Costin sau Dimitrie Cantemir, adevărata filosofie era fap- 
ta bună. 

Între civilizaţia franceză și cea germană, Conachi preferă 


modelul celei de-a doua, pe care o apreciază ca fiind mai morală. 


s Ovid Densusianu, Opere, IV, op. cit., p. 413. 
sIdem, p. 414. 

& Cf. Idem, p. 416. 

& Idem, p. 415. 

În domeniul lingvistic, „era partizanul formulei tradi- 
ționaliste, în sensul că ținea să se păstreze limbei noastre carac- 
terul fixat de veacuri”, dar accepta şi neologismele cu mo- 
derație, căci, zicea el, „cu cât gândirea mintței își întinde crugul 
ideilor şi le lămureşte, cu atât și limba merge sporind”. 

La moartea soţiei, poezia de dragoste a lui Conachi se 
desparte de caracterul șăgalnic sau ludic și capătă sensuri mult 
mai profunde (inspirându-i chiar lui Eminescu un vers din Floare 


albastră): 


„Sufletul de trup departe, pe năsălie răstignită, 
Încă cu ceva podoabe de-ale lumii asuprită, 
Faţa ta pare că râde liniștită de păcate 


Şi lumea, care te perde cu vederi înlăcrămate. 


Nu nurii, nu frumsăţa, nu zâmbirea, nu gurita, 
Nici ochii acei ca mura, nici statul cel ca mlădiţa 
Ce o cinste, o credinţă, o legiuită iubire 


Jălește și pomeneşte pentru a ta proslăvire. /.../ 


Fumusăţă, nur și haz, 
V-aţi dus din vederea mea, 
Căci au zburat la cer azi 


Soţâia ce vă avea. 


S Idem, p. 417. 
6 Cf. Ibidem. 

Nu gustul, nu desfătarea, 
Nici placul cu bucuria, 
Ce dragoste și-ngroparea 


De-acum suvenir să-mi fia. 


Ba, de-acum nu spre plăcere, nu spre gust, nu spre iubire, 
Privindu-te supt icoane în potop de tânguire, 
Ochii mei, săracii ochii, privind a ta răstignire, 


Tot să plângă, dar să plângă pentru a ta mântuire. 


Ba, draga mea, nu în starea frumusăţăi fețâi tale, 
Nici în floarea frăgezâmii pe a tinereţâi cale, 
Nici în mândra vesălie de covârşiri trecătoare, 


Nici în zădarnica fală a slavei amăgitoare, 


Ci de gropa ta aproape în năsălie răstignită, 
Cu pânza morțâi pe faţă, ca-ntr-un alcov adormită, 
Ochii mei, săracii ochii, cu-a lor lacrămi necurmate, 


Să-ţi ceie de la cer milă și iertare de păcate. 


Ah, te-ai dus, dulce lumină, din zarea ochilor mei, 
Unde-i viața, unde-i mila ce izvora dintr-ai tăi! 
Toate s-au sfârșit, dar moarte[a] măcar cu cruzâmea sa 


Legăturile iubirii n-au putut desfiinţa”. 


Subiectul poeziei este acum legământul său marital, dincolo 
de orice echivoc, dragostea sa eternă, care nu se mai hrănește cu 


frumuseţea feței, ci cu rugăciunea pentru mântuirea ei. 

Versul „Ah, te-ai dus, dulce lumină, din zarea ochilor mei” 
ne evocă, desigur, bine-cunoscutul stih eminescian: „Și te-ai dus, 
dulce minune,/ Ș-a murit iubirea noastră” (Floare albastră)... 

Alte două poeme (Pentru ce îți ungi, femeie, fața? şi Cine are 
gust, să-mi creadă), tără să fie contextualizate dramatic precum cel 
anterior, ne fac cunoştinţă cu un alt Conachi — decât cel despre 
care, poate, tragem concluzii pripite, totuși, citindu-i declaraţiile 
învăpăiate —, insensibil şi critic la frumuseţea artificială şi care nu 
e o revărsare în afară a spiritului. 

Nu mai putem vorbi, în aceste condiţii, în poezia sa, de un 
simplu erotism exacerbat, de un joc amoros ignorant față de con- 
secințele morale. Dimpotrivă, dragostea se manifestă față de o 
frumuseţe feminină care este, în același timp, armonizare a trăsă- 


turilor fizice cu cele caracterologice şi spirituale: 


„Pentru ce îţi ungi, femeie, faţa cu atâta ghileală [pudră] 
Şi îți murdărești obrazul cu băcan [roșeaţă] și cu văpsală? 
Şi de ce ț-încingi“ grumazul cu petre strălucitoare 


Şi îti umezăști zulufii cu ape mirosâtoare? 


Mai bine-ai purta de grijă să câştigi acele daruri 


Cu care să faci podoabă la a sufletului haruri”. 


© Remarcăm un procedeu specific lui Dosoftei, acela de elidare voca- 
lică a formei pronominale, care este unită, prin cratimă, cu verbul. 

7 Cf. I Tim. 2, 9-10: „asemenea și femeile, în îmbrăcăminte cu- 
viincioasă, făcându-şi lor podoabă din sfială şi din cuminţenie, nu din păr 
împletit și din aur, sau din mărgăritare, sau din veşminte de mult preţ; ci, 


din fapte bune, precum se cuvine unor femei temătoare de Dumnezeu”. 

Dacă vrei să te iubească bărbatul tău cu credință 
Şi de voieşti înțălepțâi să-ți caute cu umilință, 
Uită-te de vezi pe mere ce roșală străluceşte 


Şi trandafirii pe carii nici zugrav nu-nchipuiește. 


Firea s-au silit a face acea vie zugrăvală 
Ş-a lor dulce frumusăţă vesălește, iar nu-nșală. 
Lasă, dar, făţărnicia ş-a obrazului schimbare, 


Căci frumsăţa firească robește pre om mai tare”. 


„Cine are gust, să-mi creadă că amoriul l-am slăvit 
Nu în ranguri, nu în neamuri, ce în omul iscusit. 
Adevăr, ce au a face titlurile omenești 


Pe lângă o rază numai a podoabelor fireşti? 


Un aer măcar asupră, o picătură de nuri 


Nu le dobândește omul din rang sau de-nvăţături”!. 


Maica firea, ca s-arate că nimic nu poate fi 
Mai presus de-a sale daruri acolo unde-a voi, 
De multe ori să coboară păn' la cei mai proşti vecini 


Şi sădeşte viorele şi toporași lângă spini. 


7 Aici nu cred că este exprimat un dispreţ la adresa învățăturii, ci o 
simplă constatare a faptului că nu se poate deprinde caracterul nobil şi 
frumusețea spiritului din învăţătura pe care o parcurgeau cei din clasa 


înaltă doar pentru că puteau avea acces la ea. 

Ah, ibovnică” slăvită, căci ești din proşti [simpli] muritori 
Şi-ai ieşit ca trandafirul între celelalte flori, 
Ce ochi pot să te privească și dreptate să nu-mi dea 


Că-ți închin pentru iubire neam şi rang și viaţa mea? 


Printr-a ta dulce suflare din patimi m-am rădicat 
Gustând para ce aprinde numai amoriul curat. 
lubindu-te sâmpt fiinţa sfânt veacului viitori, 


Căci raiul din ceea lume pe pământ este amori”. 


Am insistat asupra acestor versuri pentru că ele sunt 
familiare, pe de-o parte, mentalităţii vechi, literaturii medievale, 
care nu apreciază frumusețea pentru ea însăși, ci numai frumu- 
sețea ca dar al lui Dumnezeu. lar dacă poetul nostru zice fire, 
această fire e subînțeleasă ca darul și creaţia Sa. lar, pe de altă 
parte, pentru că aceste versuri sunt premergătoare unei secțiuni 
importante din poezia de dragoste a lui Eminescu, care pune față 
în faţă frumuseţea feminină și deșertăciunea umană. 

Până aici am văzut o poezie de dragoste la granița dintre 
erotismul antic anacreontic, idolatru, și iubirea virtuoasă, amorul 
legitim. Sarea şi piperul îl fac versurile deocheate, care stârnesc 
mai degrabă interesul postmodernilor decât reversul moral. 
Numai că acestea nu vor stabili prea curând o tradiţie în poezia 


română: 


72 Ibownică se prea poate să nu însemne aici neapărat amantă, în sensul 
în care îl înțelegem noi astăzi, ci pur şi simplu femeie iubită, care poate fi și 
soţia, pentru că mai încolo afirmă că i-a închinat „neam și rang și viața 


TE 


mea. 

„Poeţii pașoptiști nu au strălucit nici pe departe în 
exprimarea poetică a erosului, zonă la ei extrem de palidă și 


puţin reprezentativă”. 


Tiparul poeziei erotice, la granița cu pornografia, îl vom 
regăsi în poezia românească mult mai târziu, la poeți ca Emil 
Brumaru şi alți câțiva. 


Pierzându-şi soția iubită, 


„Amor, la a ta putere de-acum nu mă mai închin, 
Na-ţi și arc, na-ţi și săgeată, na-ți și ghimpul cu venin, 
Căci la invalizi ca mine ele nu se mai cuvin... 
Mergi și du-te de la mine, frumușelelor să spui 
Că acela ce prin versuri le-au slăvit în viaţa lui 


Acum este un scheletru răzemat de cârja lui”. 


(Amor, la a ta putere...) 


Iancu (loan lenăchiță Alexandru) Văcărescu este poetul 
care, privit evolutiv, din perspectivă literară, face trecerea de la 
neoanacreontici spre Cârlova și întrucâtva spre Heliade (printr- 
un imn religios intitulat Adevărul). 

Romantismul sau preromantismul pașoptist revarsă odată 


cu el, în poezia românească, primele acorduri: 


% Mihai Zamfir, Scurtă istorie. Panorama alternativă a literaturii române, 


vol. I, Ed. Cartea Românească și Polirom, Bucureşti și laşi, 2011, p. 37. 


„N-am să scap, în piept port doru 
Piste ape, piste munţi; 
Văz că piste mări Amoru, 


Când o vrea își face punți. 


La Carpaţi mi-am adus jalea, 
Lor am vrut s-o hărăzesc; 
Răsunetu, frunza, valea, 


Apele mi-o înmulțesc. /.../ 


Binișor mă ia de mână 
Ş-într-o clipă m-aflu eu 
In crângşor, unde-o fântână 


Curgând face eleşteu. 


Pe [a] acelui undă lină 
A nopţii făclie stând 
Îndoită da lumină 


Din oglinda-i s-întorcând. 


Pe cer, mii de mii de stele 
Semănate străluceau; 
La câmp focuri de surcele 


De departe văpăiau. 


Briliant vărsa cu fală 
Al fântânei viu susur; 


O tăcere, o luceală 

Preste tot domnea-mprejur”. 


(Primăvara amorului) 


Remarcând că poemul anunţă direcţia viitoare a poeziei 
românești, nu putem însă a nu sesiza că „a nopții făclie” sau 
„luceala” au evidente rezonanţe din poezia/ literatura veche. „A 
nopții făclie” e o imagine care se regăsește identic la Cantemir 
(Istoria ieroglifică), provenind din omiliile românești (Coresi și 
Varlaam) și bizantine care vorbesc despre aprinderea luminăto- 
rilor cereşti (Fac. 1, 14) ca niște lămpi (Aaunăş) în casă (casa în- 
semnând cosmos, dar și Biserică). lar „luceala” este un derivat 
din verbul a luci, amplu utilizat în omilii și, mai ales, din dosof- 
teiana „lucoare” [lumină], asociată cu razele lunii și stelelor. 

Această sensibilitate față de frumuseţea şi puritatea naturii, 
față de ingenuitatea cosmică, am aflat-o anterior mai ales în 
Didahiile lui Antim, dar putem afirma cu certitudine că ea re- 
prezintă o caracteristică a cugetării românești (postbizantine) și 
a modului de a se manifesta și de a se raporta la univers al celor 
vechi. Numai forma poeziei este una modernă. 

Tonalităţile muzicale încep să fie nostalgice, în avan- 
premiera lui Cârlova şi Eminescu, însă putem califica această 
nostalgie nu doar ca lamartinian-romantică (și aceea era de 
esență creștină, de altfel), ci și vălurită metaforic şi poetic, ca fiind 
un reflex al dorului ortodox de transfigurare a materiei și a lumii, 
identificat la nivel omiletic în toată literatura veche și expus 


concis de Sfântul Pavel: 

„Pentru că făptura aşteaptă cu nerăbdare descoperirea 
fiilor lui Dumnezeu. Căci făptura a fost supusă deşertă- 
ciunii — nu din voia ei, ci din cauza Aceluia care a supus-o — 
cu nădejde, pentru că și făptura însăși se va izbăvi din robia 
stricăciunii, ca să fie părtașă la libertatea măririi fiilor lui 
Dumnezeu. Căci știm că toată făptura împreună suspină și 
împreună are dureri până acum. Şi nu numai atât, ci și noi, 
care avem pârga Duhului, şi noi înșine suspinăm în noi, 
așteptând înfierea, răscumpărarea trupului nostru” (Rom. 
8, 19-22). 


Luna care se reflectă în undele lacului reprezintă o premieră 
poetică, amplificată ulterior de Eminescu la scara infinitului, 
până acolo unde lacul devine ocean, iar luna un semn abisal. 

De asemenea, analogia dintre focurile stelelor şi cele de pe 
câmp se poate remarca anterior în Letopiseţul lui Neculce, când 
descrie momentul de acalmie al taberei ruso-moldovene, dinain- 
te de lupta de la Stănilești: „Pre câmpu să vedea focurile ca 


stelele”74. Ulterior apare la Heliade („Încep a luci stele rând una 


74 Jon Neculce, Letopiseţul Ţării Moldovei, ed. critică şi studiu introd. 
de Gabriel Ștrempel, Ed. Minerva, Bucureşti, 1982, p. 569. 

Originea metaforei este în Iliada lui Homer: „Trufaşii troieni petrec 
toată noaptea pe câmpul de luptă şi aprind pretutindeni focuri foarte mari. 
La fel se-aprind, în beznă, stelele pe cer, în jurul luminii de argint a lunii, 
în nopţile când vântul a încetat să bată” (sfârşitul Cântului al VIII-lea), cf. 
Homer, Iliada, traducere de Radu Hâncu, prefaţă de Ion Acsan, col. coord. 
de Dan Grigorescu, Ed. Mondero, București, 1999, p. 134. Războiul Troadei 


a avut şi la noi un mare succes... 

câte una/ Şi focuri în tot satul încep a se vedea” — Zburătorul), 
Bolintineanu („tresare lina Propontide /.../ Scânteind la focul 
stelelor splendide” — Mehrube) şi la Alecsandri („Luncă, luncă, 
dragă luncă! rai frumos al ţării mele,/ Mândră-n soare, dulce-n 
umbră, tainică la foc de stele!” — Lunca din Mircești). 

Însă lirica acestei epoci nu înseamnă numai versuri de 
dragoste, cum spuneam și ceva mai devreme, ci şi poezii con- 
ținând teme și motive clasice, adică perpetuate în mod tradi- 
tional din literatura religioasă a epocii vechi. 

Ne-au atras atenția două motive, foarte des solicitate în 
perimetrul religios al literelor vechi: cel (simbolic) al mării furtu- 
noase și cel al veacului nestatornic, intim legat de vanitas vanita- 
tum. 

Primul dintre ele poate fi ilustrat prin poezii scrise de 
Conachi (Lumea), Dimachi (Piima lui Neculai Dimachi asupra vistie- 
resii Anica Roset), Vasile Pogor (O satiră veche), Vasile Fabian-Bob 
(Moldova la anul 1829). Ca și în omiliile lui Varlaam și Antim sau 
ca în Divanul lui Cantemir, poemul lui Conachi înfățișează 
același tablou sumbru al lumii ca o mare cuprinsă de uragan, în 


care omul se luptă să supravieţuiască: 


„Pre marea lumii această lată, 
In care omul cu ah înoată, 
S-au cunoscut că nu poate să fie 


Nici un lucru cu statornicie, 


Din războiul troian a transportat-o Neculce pe câmpul de bătălie de 
la Stănilești... 

Căci atunci când s-arată mai lină 
Şi veselește cu vro pricină, 
Indată furtună să scornește 


Şi, după ce văzduhul negrește, 


Intregi munţi de valuri înspumate 
Umflă din prăpăstii adâncate. 
Şi, vărsând, soarbe în adâncime 


Orice putere, orice mărime. 


Nenorocit omul să uimește 
Ințelegând că se prăpădește, 
Fără a nădăjdui mântuire 


În vârtejul acel de peire. 


Stâncile i să par a fi moarte, 
De maluri văzându-să departe, 
Şi holburile neînfundate, 


Mormăituri de ape tulburate”. 


Secvența poetică de mai sus ni se pare o parafrază la frag- 
mentul antimian analog ca temă, pe care l-am comentat la timpul 
potrivit, cu atât mai mult cu cât apare şi precizarea metaforică pe 
care o evidenţiam la Antim, cea a valurilor înalte ca niște munți. 
Reamintim: „Mi se pare ca şi când ași vedea în faţa ochilor miei 
chipul ei [al mării], de toate părţile să sufle vânturi mari, să se 


strângă împrejurul vântului nori negri şi deși, toată marea să 

spumege de mânie şi pretutindenea să se înalțe valurile, ca niște 
munți 5. 

Exemplul lui Conachi nu este singular, pentru că şi Vasile 
Fabian-Bob recurge la același artificiu stilistic, scriind despre 
mări ca nişte „măguri viforoase” („măgură” este un arhaism pen- 
tru „munte”, specific Psaltirii lui Dosoftei), tot într-un context 
simbolic şi religios, în care imploră de la Hristos izbăvirea pentru 
tara sa: 

„Oare când scăparea lumei cu o frunză de măslin, 
La noi încă pân-acum într-un veac mai prefăcut 


De potopul altor rele, să străbată n-au putut? 


Şi-o corabie ce poate, fără cârmă, când pe mări 
Au rămas după furtună părăsită la-ntâmplări? 
Cele măguri viforoase fumegând tot ploaie cer 


Şi-ngână cu a lor neguri mersul norilor pe cer”. 


În aceeași poezie amintită anterior, Conachi se jeleşte cu 
tonul și cuvintele lui Miron Costin: „O, lume, lume amăgitoare,/ 
Ce te-nvârteşti din stare în stare/ Și undești pe om ca o vicleană,/ 
Spune-mi de ce ești așa tirană?”. Dar verbul a undi este o creaţie 
lingvistică şi poetică a lui Dosoftei: „Și s-or veseli secerătorii/ De 
zăpodii [văi] ce vor unda grâne” (Ps. 64, 42-43). La Conachi, 
lumea, care „undeşti pe om ca o vicleană”, este cea care îl amă- 


gește cu valurile ei și îl împresoară. 


75 Antim Ivireanul, Opere, op. cit., p. 156. 

Imputările la adresa lumii sunt după tiparul Divanului, 


chintesenţiate în mod inspirat: 


„Pruncii, născându-se, lacrămi varsă, 
Tinerii per cu inima arsă, 
Vârstnicii viețuiesc cu suspinuri 


Şi bătrânii să topesc în chinuri”. 


Dimachi navighează pe marea sentimentelor și încearcă să- 
și păstreze busola rațiunii și să se direcționeze cu „cârma minţii”, 
dar piere de inimă arsă: „Pi a stării lumii valuri cu cărma minții 
înot,/ Cătând să zăresc limanul, din primejdii să mă scot;/ Alerg 
cu pănzele întinsă pe luciul cel de foc [iarăși un împrumut din 
Dosoftei],/ Pe mare ace aprinsă a viclianului noroc” etc. 

Sigur că în literatura veche, toposul mării nu era aplicat pe 
un subiect erotic, dar asta înseamnă că vorbim de un transplant 
semantic, nu și de absenţa filiaţiei la nivel literar. Vasile Pogor 
scrie despre „corabia Moldovei”, a cărei zdrobire nu e motivată 
de viforele din afară, ci de furtunile gâlcevilor politice din inte- 


rior: 


„Dar zdrobirea sa aceasta n-a să-i vie despre stânci, 
Nici de viforele mărei cei amară și adânci, 
Ci numai din neunirea celor ce o cârmuiesc, 


Care-n loc să o păzească, şed în ea și se sfădesc. 


In corabia Moldovei cer cârmaci să fie toți, 


Când într-însa nu se află muși [marinari] îndestui și piloți. 

Vifor fiind, toți aleargă, și la cârmă năvălesc, 


lar corabia în prada luciului părăsesc. 


Valul vine...covârșește...Cine scoate apa, nu-i, 
Cum a trage la frânghie nu se cade nimănui. 
Vântul suflă...volbureşte, nime nu adună pânzi 


Scipţii crișnă fără treabă, păn’ se strică a lor dinți. 


Unii hoisa, alții ceala, toți numai de cârmă trag 
Şi făr' a sei [a se sili] s-o îndrepte, de dânsa se ţin șirag. 
Până când, de silă multă şi pe aceea o rump, 


Şi apoi rămân să-noate fără lucrul cel mai scump”. 


Motivul apare şi la Asachi, unde se pare că există o inter- 
ferență cu o temă horaţiană. Dar deșertăciunea celor trecătoare 
apare subliniată sub pana mai multor scriitori. Matei Milu scrie: 


„O ani şi vremi curgătoare, 


De ce nu staţi într-o stare? 


Când cu îmbişugate fericiri, 


Când cu o pre cumplită goniri. 
De ce cu nestatornicii 
Şi viclene făţărnicii, 


De ce cu tirănii vă armaţi? 


După ce cu milă vă arătați, 

Vă arătați cu milostiviri, 


Ca răul să fie mai cu simţiri”. 


Destule versuri medievale (ca să mă refer numai la versuri 
în sine) sunt superioare (dacă ne gândim numai la Dosoftei, 
Miron Costin sau Antim) sau cel puţin egale, ca reușită estetică, 
cu multe poezii din producţia aceasta modernă. Simplitatea şi 
desele imperfecțiuni denotă nestăpânirea acestei arte a versifica- 
tiei și, credem noi, faptul că era privită ca netradițională, ca o în- 
deletnicire circumstanţială. De-abia pașoptiştii recuperează for- 
mula poetică conjugând-o cu idealul religios și naţional. 

Însă mergem mai departe, pe firul nostru, spre a demonstra 
că, adeseori, dacă nu erau ohtături de dragoste, poeziile acestei 
epoci erau exerciţii de versificare pe teme și motive tradiționale, 
ceea ce e o dovadă pertinentă că literatura veche nu era necu- 
noscută sau necitită. 


Conachi dezvoltă, în Despărțâre, tema vanităţii și a morții: 


„La ce-am agiuns, vai de mine, 


Moarte strig, moarte nu vine; 


Nu-mi trebuie, nu voi lume, 


Ah, moarte, la acest nume 


Ochii ș-au perdut vederea, 


Gura s-o-nchis spre tăcerea, 


Obrajii în veștejire, 

Mâinile în neclintire, 


Pieptul întru nemişcare, 


Sufletul în nesuflare, 


Spun că pentru despărtâre 


Moare omul cu sâmțâre”. 


Sau tema fortuna labilis: „Noroace, noroace,/ Lasă-mă în pa- 
ce,/ Că nu poci trăi./ A ta răutate/ Sufletul nu poate/ A mai su- 
feri” etc. 

Iancu Văcărescu abordează și el problema timpului care 
trece și a vremii schimbătoare, a fericirii nestatornice, în Ceasor- 


nicu îndreptat: 


„Tu, care vremea ne spui că trece, 
Ne-aduci aminte des, moartea rece, 
Vino acum, ia-nvățătură, 


Schimbă nedreapta a ta măsură! 


Ştii ticălosul om ce puține 
Poate să aibă ceasuri de bine. 
Când dar asupra-i răul se scoală, 


Când stăpâneşte război sau boală, 


Vezi sărăcie, necaz, durere 


Când vezi primejdia în putere, 

Atunci fă anul d-un sfert să fie, 


Ş-ăl sfert să treacă, să nu mai vie!”. 


În epoca aceasta se compun și imne religioase. Aminteam 
undeva mai devreme pe unele dintre ele. Iancu Văcărescu scrie, 
anunțându-i pe Bolliac și pe Heliade (chiar dacă nu în ceea ce pri- 
vește metrica), poemul Adevărul. Elementele esenţiale, ca și în 
cazul lui Heliade, sunt mărturisirea credinţei, exprimarea expli- 
cită a adevărului dogmatic și moral al Bisericii. 

Iancu Văcărescu înfăţişează atmosfera unei Liturghii pasca- 
le ortodoxe, într-o Biserică cu hramul Sfântul loan Botezătorul, la 
care poporul se adună de la poalele muntelui, din orașe și din văi 
(într-o scenă înfățișată într-un prolog dramatic ca, mai târziu, în 


poemele dramatice ale lui Eminescu): 


„Făclii ca mii de stele 
Lucesc împrăștiete; 
Trec focuri eteree, 


Trec șărpuind ca fulgeri, 


E cât se poate dulce 
Al aerului suflet; 


Preastrecurat seninu; 


Frumoasă limpezeală; 
Pare că ziuă este, 


Când miezul nopții sună”. 

Rolul artelor este următorul, precizat într-un context ecle- 


siastic-liturgic: 


„Văd mândru-ntelese 
Frumoasele arte; 
Jos pleacă genunchiul, 


Sus inima-nalţă; 


Pe nori de tămâie 
Se urcă cuvântul, 
Ca jertfă plăcută 


Petrece la Sfântul”ć 


A rugii citirea: 
Vestind adevärul! 


Pre om luminează”. 


Urmează, în cadrul aceluiași poem, o Rugăciune şi apoi 


expunerea Adevărului. 
Rugăciune 
„Stăpâne al luminii! 
Eu văz în adevăr 


Voința Ta cea sfântă! 


Pre om bogat dorit-ai! 


7 La Dumnezeu. 

Slobodă i-ai dat mintea! 
Cei nesupuși poruncii-Ţi 
Lui dai ticăloşia. 
Din calea nebuniei 


A lor mă voi abate”. 


Intru înțelepciune 
Voi da eu slavă ie! 
Cât mă iubesc pre mine 


Atât iubesc pre oameni”. 


Vistierul Tău e vremea”, 
N-oi pierde-o eu nici mie, 


Nici altora n-oi pierde-o! 


Cu drepții ș-înțelepții 
Cu drag m-oi înţelege, 
Sărac să nu se afle 


Şi rob a nu fi nimeni! 


Tu, Doamne, mă fereşte 
De orice tiranie! 
Dă-mi întru cuget viața, 


In el dă-mi nemurirea”. 


77 Cf. Ps. 13, 1, nebunia este necredința. 
E CF Mt 22739; 
2 Cf Efes. 5, 16. 

Din când în când, versurile au sonorități moderne. Unele au 
rezonanțe bacoviene: „Așa voi face/ Pre fiii mei să simță/ Un 
gând electric/ De iubire!!!”. 

Altele par a răspunde interogațiilor lui Blaga: „Când învălit 
în adevăr/ Va străluci ca soare,/ Pe Dumnezeu/ În sine va simţi!/ 
Și lutul său, ușor/ Va ști să-l poarte; /.../ Şi omul are/ În plămada 
lui/ Plămada a luminei/ Lumina voastră/ Se va aprinde/ Din 
lumina meas;/ Veniţi să ardem veşnic/ Ca lumina,/ Şi-n veci să 
luminăm!”. 

Sau, arghezian, poetul susține: „D-ăst cearcăn al greşalei/ E 
toată istoria./ Doresc ca floarea minţii/ A fi nemuritoare,/ Şi rodu- 
i să ne fie/ Pâine, de totdeauna...”. 

Un alt poet, ca Barbu Paris Mumuleanu — pe care Eminescu 
îl amintește în Epigonii —, în poemele sale, își descoperă credința 
în Dumnezeu, după ce debutul său poetic, pe la 1817, fusese tot 
anacreontic. Într-o poezie intitulată Omul, în conformitate cu 
credința sa, meditaţia asupra naturii umane este următoarea: 
„Omul este cea mai mare taină, lucru de mirat:/ Pătimește, 
stăpâneşte, este rob, este-mpărat,/ Născocește, să-ngâmfează, 
umblă, s-arată semeţ,/ Vine ceas de se smerește al său duh aer 
măreț /.../ Când s-arată-nţelept foarte, când nebun spulberător,/ 
Cât este omul de mare! Cât e iar de ticălos! /.../ Gânduri mintea 
câte-ți schimbă toate sunt făr de folos!/ Una tu numai slăvește, 
într-aceasta aibi temei,/ Aibi în minte-ţi nemurirea, lasă, fugi d- 


alte idei!”. 


8 Poetul se prezenta pe sine însuși ca un luminător al noilor generații, 


care: cuget am de înger. 

„Și lancu Văcărescu am văzut că fusese ispitit să pună 
filozofie în versurile lui, dar Mumuleanu, oricât ar rămânea 
în urma contemporanului său ca talent literar, arată mai 
pronunțate predispoziții pentru aşa ceva și accentuează 
această notă în poezia noastră, așa că poate fi privit, întru- 
câtva, ca un precursor al lui Alexandrescu și Eminescu, care, 
din felul cum vorbeşte în Epigonii despre acest modest 
înaintaş, se vede că nu-l privea cu disprețul cu care alţii l-au 
înconjurat. Pornit spre un vag pesimism [în ce privește 
viața, nu credinţa], atenuat de cele mai multe ori într-o dulce 


melanholie, Mumuleanu căuta mângâieri în credință”ăl. 


El compune imne de preaslăvire a lui Dumnezeu: Noaptea, 
Pocăința, Cântare lui Dumnezeu şi Amor către Dumnezeu, din care 
cităm și noi mai departe câteva versuri: „Cine m-au făcut, ce 
putere?/ Nu Tu, naltă prevedere?/ Negreşit Tu, Veșnicie/ M-ai 
tras din nimicnicie!/ Ah, voință! Ah, iubire!/ Cunosc a Ta- 
ndatorire,/ Și m-aduc singur pe sine,/ Jertfă, arderi pentru Tine,/ 
Tie mă cunosc dator,/ Pentru Tine voi să mor”. 

„M-ai tras” are sensul: m-ai scos afară, m-ai adus în viaţă. 
Dosoftei scrisese odinioară aceste versuri: „Tu ești, Doamne, 
[Cel] ce m-ai tras din maţe [din pântecele mamei]/ Și [la] maică- 
mea m-ai dat viu în braţe./ Și m-ai pus la sân de mi-ai fost viață, / 
Hrană şi cu saţiu de dulceaţă./ Din mătrice şi din scăldătoare/ Și 
din fașe m-ai pus pe picioare./ Și din zgăul [pântecul] mamii, 


Doamne svinte,/ Tu-m[i] ești Dumnezău”... (Ps. 21, 31-38). 


8t Ovid Densusianu, Opere, IV, op. cit., p. 457-458. 

„În unele păreri dânsul [Mumuleanu] se întâlneşte cu 
Conachi, dar îi este superior acestuia prin cercetarea mai 
adâncă a păcatelor noastre, prin străbaterea mai în larg a cri- 
ticei lui agere, necruțătoare, și prin tonul vehement în care 


vorbește”E2. 


Densusianu sesiza caracterul retoric, didactic și moralist al 
versurilor lui Mumuleanu, ceea ce ni se pare o coerenţă istorică, 
de la care nu se vor dezice, multă vreme de acum înainte, poeţii 
români. lar cu privire la influenţa lamartiniană, am remarcat for- 
mularea lui, care ni se pare foarte precisă şi corectă, şi nu doar 
atât, ci și aplicabilă întregii noastre poezii preromantice: „mai 
ales în Meditaţiile lui Lamartine, dânsul găsise ceva ce se potrivea 
cu sufletul său”8. „Găsise ceva ce se potrivea cu sufletul său”: 
nu prelua prin automatism, nu imita sincronizându-se, nu re- 
producea starea de spirit și nici ideile lui Lamartine, ci adapta o 
tonalitate poetică modernă la propria sa condiție. 

Într-un alt poem, Noaptea, Mumuleanu definește poetul ca 
fiind cel care priveghează și cugetă la înțelepciunea lui Dum- 
nezeu, contemplând lumea și vorbind în rugăciune cu Creatorul 
său și a toate lucrurile. 

„Meditaţia pe morminte, pe care romantismul o preia 
într-o formă mai suplă și mai puţin raționalizată decât cea 
introdusă în secolul al XVIII-lea de Gray, Hervey și Young, 


e abordată de Mumuleanu în spiritul vechii literaturi 


82 Idem, p. 460. 
8 Idem, p. 456. 


E 


omiletice. Sforțându-se să desfolieze viața de orice iluzie, el 
vrea să umilească trufia oamenilor și să fortifice în ei imbol- 
dul spre virtute. In treacăt e evocat vechiul motiv ovidian 


ubi sunt: 


„Unde e sila [puterea] lui Xerxes? 
Solomon ce s-a făcut? 
Unde este Alecsandrul?... 

Ca un vis toți au trecut, 

Tot aici se mărgineşte, 

La toate aici hotar; 

Toate ce lucrează omul, 


Sunt deșert, sunt în zadar!” *. 


În mod sigur Învățăturile lui Neagoe Basarab, poemul lui 
Costin sau Divanul lui Cantemir erau asumate, alături de alte 
cărți ale literaturii noastre vechi, religioase. 

Alte versuri, care pe Densusianu îl făceau să se gândească 
la Eminescu (prin ritmul lor), pe mine mă fac să mă gândesc mai 
întâi la Miron Costin: 

„Vremea nalţă și ridică, 
Vremea face, vremea strică, 
Vremea suie și coboară, 


Vremea surpă și doboară, 


84 Paul Cornea, Originile romantismului românesc, Ed. Cartea Romă- 


nească, București, 2008, p. 332. 

Vremea schimbă şi preface 


Şi războaiele și pace”. 


(Vremea — alt chip) 


În timp ce alte acorduri — pe aceleași teme omiletice 
medievale — îl pregătesc pe Heliade: „Fiinţa ta și schimbarea nu 
ţi-e dat ţie să ştii,/ Al tău Arhitecton știe unde-i să te muţi, să fii,/ 
Datoria ta [aşa]dar este p-al tău Stăpân să-L măreşti,/ Joacă rola 
ce-ţi e dată aici cât vremelnicești” (Omul). 

O să ne mai întâlnim cu „rola” aceasta și cu motivul lumii 
ca teatru şi la Eminescu. Însă tocmai precedentul acesta, într-o 
poezie religioasă, ar trebui să ne facă să cugetăm asupra core- 
laţiilor cu motivele autohtone ale multora dintre temele și 
motivele poeziei eminesciene, care au fost presupuse a fi fost 
extrase din alte sfere literar-filosofice, fără o atentă analiză și 
discuţie asupra germenilor bizantini și românești. 

Meditaţii preromantice sunt și următoarele două poezii ale 
lui Conachi, scrise la Slănic, contemplând natura și sensul vieții, 
la o distanță de aproape trei decenii. 

Prima datează din 1819, ceea ce cred că spune ceva 
important despre meditaţie ca fenomen în bună măsură autoh- 
ton şi persistent, antecedent influenţei lamartiniene sau adaptat 
inflexiunilor poetice europene, ca tânguire pe tema nestator- 


niciei: 


„Muritor, ce vii aicea, viața să-ți mai prelungești, 

la sama că-n toate celea periciunea ta găsești. 
Munţi să pornesc, stânci să sfarmă, izvoară și curg și sacă, 


Copaciul crește și cade, părăile petre-neacă%. 


Mușchiul, ce calci cu piciorul, este iarba din vechime, 
Strălucitor putregaiul au fost copaci cu mărime. 
Cărări vezi pe petre roasă, urme de om însămnează, 


Găsești pământ ars de focuri, la vatra ta cugetează. 


Lumea stă pe o schimbare, toate trec și mor și cher [pier], 


Dar și moartea este viață pentru cei care o cer”. 


(Burghiuzul ot Slănic din [1]819, avgst. 3) 


„Adeseori în pustiiul acest de munţi ocolit 
Gândul meu zburând colindă a lui împregiur câmpesc 
Şi mai nimic nu găsește să fi rămas nezmintit 


Din ceea ce-au fost odată în ceea ce azi prăvesc. 


Stâncile ce face vârfuri pe poale sfărmate stau, 
Colnicele costișăte în râpe largi s-au schimbat, 
Urieşii din pădure din cenușa lor fragi dau 


Şi apele plimbăreaţă de ici-colo s-au mutat. 


s Sună a avalanșă cantemirescă, dintr-o binecunoscută eleghie tră- 
ghicească a acestuia, pe care am citat-o în volumul al treilea al Istoriei de 


faţă. 

Toate stau pe o schimbare de la cer pân’ la pământ, 
Căci schimbare[a] face viaţa feluritelor ființi. 
Contenesc, dar, de-a mă plânge că ce-am fost acum nu sunt 


Şi că cale mi-i aproape cătră alte lăcuinţi”. 


(După 27 ani. Tot Slănicul, [1]846, iulie în 2) 


Un poet remarcabil — poate cel mai talentat din această 
perioadă —, este Vasile Fabian-Bob. În spirit destul de ortodox, 
acesta observă că lumea în care trăieşte se manifestă nu în cadrele 
firescului, ci ale anormalităţii, sau, mai pe scurt, că s-a întors 
lumea cu susul în jos (nu ştiu dacă se inspiră din acel le monde à 
l'envers al medievului apusean, motiv care a supravieţuit din 
poezia lui Vergiliu), imaginând poetic o lume anapoda, smintită, 


pe dos față de cum a fost creată de Dumnezeu: 


„S-au întors maşina lumei, s-au întors cu capu-n gios 
Şi merg toate dinpotrivă, anapoda şi pe dos, 
Soarele d-acum răsare dimineaţa la apus 


Şi apune despre sară cătră răsărit, în sus. 


Apele, schimbându-și cursul, dau să-ntoarcă înapoi 
Ca să bată fără milă cu izvoarele război; 
S-au smintit să vede firea lucrurilor ce la vale 


Aflându-se din vecie, urmă pravilelor sale. 

Ş-au schimbat se vede încă și limbele graiul lor; 
Că totuna va să zică di mă sui sau mă pogor. 
Toate pân' acuma câte se părea cu neputinţă 


leşind astăzi la ivală, vor putea ave credinţă; 


Vreme multă n-a să treacă, ş-a ara plugul pe mare, 
La uscat corăbierii nu s-or teme de-necare; 
Ce-a să zic-atunci pescariul, când în ape curgătoare 


li va prinde mreaja vulturi și dihanii zburătoare; 


Ce-a să zică vânătorul când, în loc de turturele, 
Nevăzând nici câmp, nici codru, va pușca zodii și stele? 
Nătărăule ce umbli pe a ceriului fațadă, 


Zisu-mi-au ieri noapte luna, tâlnind-o la promenadă: 


Suma veacurilor scrise pentru tine-n acest loc 
S-au deșirat de pe crugul soarelui cel plin de foc. 
Iar di ești vreo comită rătăcită dintre stele 


Şi umbli fără de noimă, ieșită din rânduiele, 


Ce zăbavă peste vreme te ține calea cerească, 
De îngâni cu migăiele armonia îngerească? 
Dacă eşti planită nouă, și nu ţii tovărăşie 


Colindând pe lângă soare în sistema ce să știe, 


La depărtarea căzută te întoarce pe o cale, 
Şi nu ieşi nebunește pe hotarul sferei tale 


Cutezători mai aproape, vei fi ars de multă pară, 


82 


Vei să degeri dimpotrivă de te vei depărta iară. 


lată Aurora vine cu veșminte luminate 
Alungând spaimele nopței, peste clima depărtate; 
Iară steaua Afroditei [Luceafărul] vărsând rouă și răcoare 


Deschide cu-a sale raze porţile sfântului soare. 


Vra nuş'ce să mai zică și d-abia numa-ncepură, 


Când un nor venind cu ploaie îi spălă vorba din gură”. 


(Moldova la anul 1821) 


Ulterior, după câțiva ani, reapar motive de optimism, de 
speranţă, care îl determină pe poet să descrie reîntoarcerea 
universului şi a lumii în matca sa originară. Dumnezeu, Creato- 
rul lumii, este Cel care poate să oprească nebunia istoriei și să o 


direcționeze pe un făgaş normal: 


„Cât era mașina lumei întoarsă cu capu-n gios, 
Mergea toate dinpotrivă, anapoda şi pe dos. 
lată că d-acum răsare soarele la răsărit, 


Şi apune cu zâmbire, despre sară, la sfințit. 


Luna, stelele, și câte planite umblă pe ceri, 
Au intrat ca din vecie iar în scrisele lor sferi, 
Şi stihiile râd toate, bucurându-se văzând 


Că armonia cerească întocmită de curând 

Le așază-ntr-o unire dându-le sfinte măsuri 
Şi le pune iar la cale după vechile Scripturi. 
Intr-o nouă atmosferă ce din veacuri cu noroc 


Se deșiră de pe crugul soarelui cel plin de foc. 


lată că răsar pe roata pământului întocmit 
Ca din morți la înviere noroade ce-au fost pierit, 
lată marea și uscatu stau în hotarele lor, 


Deschise pentru viaţa făpturilor tuturor, 


Apele, păzându-și cursul, n-au să-ntoarcă înapoi, 
Ca să bată fără milă cu izvoarele război, 
Nici munții țin vârfuri-nalte să-și surpe stâncile-n văi, 


Peste munca și sudoarea lăcuitorilor săi. 


Toate până acuma câte nu se putea pe pământ, 
leşind astăzi la ivală pot să aibă crezământ. 
Au trecut, să vede, vremea când ara plugu pe mări, 


La uscat corăbierii n-avea frică de-ncercări, 


Au trecut ș-acele zile, spaima nopţei când umbla 
Ziua mare, la lumină, fără a se rușina. 
Astăzi păstoriu să culcă fără frică lângă oi, 


Şi cu fluieru la gură uită grijă și nevoi. 


Ce-a să zic-acum păstoriu când în Prutul cel curat 


Nu-i va prinde mrejea vulturi şi dihănii de zburat; 

Ce-a să zică vânătoriul când în loc de turturei, 


Văzând iarăși câmp și codru, n-a pușca zodii și zmei 


Mira-si-vă și plugariul, când vara la săceriș 
Vor sta spice-naurite pe mărăciniși scăiș. 
Dumnezeule, de unde peste niște țări aşa 


Să răvarsă cu-ndurare așteptată mila Ta? 


Să răvarsă și ni află înnecaţi în lăcrămări, 
Ca copiii fără maică, cătând urme de cărări. 
Lăsând urma părințască moldovanu amăgit 


Au intrat în căi străine și de-atunci au rătăcit, 


Că-s căile înverzite pe unde cei vechi călca, 
Şi-n pământu cel de astăzi nu-ș cunoaşte casa sa. 
Au tunat la miază-noapte și săgeata au zburat 


Spărgând cetăți întărite peste munți au fulgerat. 


Spuneţi munţilor voi toate, şi văi care v-aţi deschis, 
Spăimântate dinaintea trăsnitului cel trimis, 
Acolo neșters rămâne sângele atâtor bărbați 


Cu carele ne vedem și noi azi răscumpărați. 


Impărate preamărite, nu-ţi întoarce faţa Ta 
De la neamul care giură că în veac nu va uita 
Faptele milostivirei ce reverşi neamului său 


Cu nespusă îndurare din slava tronului Tău. 


85 


Cu lacrămi udăm țărina pământului dobândit, 
Ce-l vedem de-mpărăteasa% pavăză astăzi umbrit. 
Cu lacrămi de mulțumire urma Ta o sărutăm, 


La icoana feții Tale, din inimă noi săltăm, 


Cu gurile amorţite glăsui nu îndrăznesc, 
Şi ce poate biata limbă cu tot graiu omenesc! 
Când inima leşinată dup-atâtea nedreptăți 


Să despică de durere la a Tale bunătăţi? /.../ 


Tinde, tinde, Milostive, puternică mâna Ta 
In noianul fără margini să perim nu ni lăsa! 
Tinde mâna și ni scoate la limanul arătat, 


Cu cea biată luntrișoară, ce de valuri s-a sfărmat 


Căci așa, din aşa haos, numai vârtutea brațului Tău, 
Sprijinită de puterea unui singur Dumnezeu, 
Atunci mântui ni poate, când [odată] cu traiul ticăit 
Vom dezbrăca și veșmântul veacului nepocăit”. 
(Moldova la anul 1829) 


Am putut asculta ecouri eminesciene, mai înainte de Emi- 
nescu, cu emoție, de multe ori în aceste versuri — și nu ne referim 
numai la „s-au întors mașina lumei” sau la „suma veacurilor 
scrise”. Fără îndoială că forța plastică a expresivităţii sale poetice 


este unică pentru această perioadă. 


3 Maica Domnului. 


86 


Ordinea universului, creat de Dumnezeu cu „sfinte măsuri” 
și urmând „pravilelor sale”, este adeverită de „armonia înge- 
rească” din „scrisele lor sferi”, ale planetelor (ne evocă sferele lui 
Cantemir), dar și de ordinea celor pământești. 

Când pământul o ia razna (în sensul că oamenii o iau razna), 
atunci întregul cosmos este afectat, iese „din rânduiele”, și vom 
urmări această subordonare, a cosmosului față de ființa umană, 
explicit și implicit, într-un periplu din istoria poeziei româneşti, 
într-un capitol ulterior din această carte. 

E sigur că, înaintea Luceafărului, Vasile Fabian-Bob este pri- 
mul nostru poet care se închipuie o „comită rătăcită dintre stele” 
sau „planită nouă” care „îngâni cu migăiele armonia înge- 
rească”. Dar care nu trebuie, însă, a „ieşi nebunește pe hotarul 
sferei tale/ Cutezători mai aproape, vei fi ars de multă pară,/ Vei 
să degeri dimpotrivă de te vei depărta iară”. E însăși esența 
problemei care îl va măcina pe Eminescu: Luceafăr sau Icar cu 
„aripi de ceară”? 

Heliade, pe de altă parte, se văzuse „meteor de groază, 
comet preafioros” (Destăinuirea) în faţa oamenilor, conținând un 
„foc strein și rece” pentru locuitorii acestui pământ perceput ca 
vale a plângerii. 

Nichita Stănescu va încerca să o rezolve amiabil: „Nu-l 
vestește nicio aură, nu-l urmează nicio coadă de cometă” (Elegia 
întâia): nici înger, nici demon nu este poetul, ci om din neamul 
dedalizilor. Soluţia nu iese din hotarul sferei ortodoxe de gân- 


dire. 

Câteva consideraţii despre naşterea 
Romantismului. In Europa și la noi? 


Ni se pare că influențele romantice provenind din arhipe- 
lagul britanic ar avea nevoie de o cercetare mult mai atentă și mai 
profundă decât s-a realizat până în prezent. Cu atât mai mult cu 
cât romantismul însuși s-a născut în insulele britanice și Irlanda. 

Am putea spune, fără să greşim, că romantismul a debutat 
ca o mișcare de esență metafizică/ religioasă, ca răspuns faţă de 
iluminism și deism. Și s-a dezvoltat ulterior, în bună măsură, ca 
un curent de restaurare a Creștinismului și a literaturii și artei 
Evului Mediu. 

Există clerici importanţi între preromantici/ primii roman- 
tici: Thomas Parnell (irlandez, de la care a pornit meditaţia la 
morminte, prin poemul A Night-Piece on Death, publicat în 1721) 
şi Edward Young (cel ce a transformat privegherea de noapte în 
meditaţie poetică nocturnă, în celebrele lui Night Thoughts). 
Putem aminti și alte nume de poeţi religioși (chiar dacă nu cle- 
rici) cum este Thomas Gray, cunoscut mai ales pentru Elegy 
Written in a Country Churchyard! Elegie scrisă în cimitirul Bisericii 
unui sat (după care a compus și Gh. Asachi o imitație). 

„Încă din 1739, va să zică mulţi ani înainte de 


Rousseau, găsim într-o scrisoare [a lui Gray], datată din 


s Articol revăzut şi adăugit, publicat inițial aici (cu alt titlu): 
https://www.teologiepentruazi.ro/2013/10/11/romantismul-englez- 
si-romanesc-cateva-observatii-si-mai-multe-intrebari/. 

Turin, următoarele rânduri, cu privire la Alpi, pe care 
tocmai îi trecuse: «În scurta noastră călătorie nu-mi aduc 
aminte să fi urcat zece paşi fără o exclamaţie ce nu mi-o 
puteam stăpâni: nicio stâncă, nici un torent, nicio prăpastie 
care să nu fie pătrunsă de religie şi poezie. Anume privelişti ar 
aduce la credință pe un ateist fără ajutorul vreunui alt argument 
(s. n.). N-ai nevoie de o prea fantastică închipuire, spre a 
vedea aici spirite în amiaza-mare». 

Şi, pe la sfârșitul vieţii, tot el descoperă și descrie 
frumuseţile regiunii Lacurilor, în Anglia de mijloc, ce avea 


să fie consfinţite apoi de geniul poetic al lui Wordsworth”. 


Oare nu are nicio relevanță faptul că romantismul s-a 
născut în aceste ținuturi britanice și irlandeze, unde anaho- 
retismul a prins rădăcini adânci și unde vocaţia eremitică a 
declinat târziu, prin secolele XIV-XV? 

Chiar Icoanele ortodoxe” ale Sfinților din insulele britanice 
și Irlanda vorbesc despre un Creștinism profund, care a prins 


aici: 


8 Marcu Beza, Romantismul englez, Ed. Cartea românească, Bucu- 
reşti, f. a .„ p. 22-23. 

% A se vedea Anachoretic Traditions of Medieval Europe, edited by Liz 
Herbert McAvoy, The Boydell Press, Woodbridge, 2010, p. 131-215. 

Dar şi: Vlad Benea, Viețile Sfinților ortodocşi din Apus. Sfinții insulelor 
britanice, Ed. Renaşterea, Cluj-Napoca, 2006. 

% Sursa: 


http://www.oodegr.com/english/istorika/britain/British_saints.htm. 

Pașoptiștii noştri au arătat o deosebită preţuire față de 
sihaștri (vom vedea în capitolele viitoare), al căror mod de vieţu- 
ire era considerat un model romantic de recluziune. 

Respectul față de sihaștri/ eremiți nu se diminuase de altfel 
niciodată: de la Neagoe Basarab până la Cantemir a rămas intact. 

Am arătat, într-un volum anterior, cum Cantemir elogiază 
viaţa pustnicească în Divanul. lar prin avatarul său din Istoria 
ieroglifică, Inorogul, lasă să se înțeleagă că ar aspira la o astfel de 


viaţă aspră, dar plină de bucurii necunoscute lumii. 

Romantismul s-a născut în mijlocul unor astfel de peisaje 
aspre/ sălbatice, al unei naturi virgine, necorupte, în care poeții 
căutau o ilustrare a ingenuității primordiale, fiind sătui de fal- 
sitatea omului civilizat. 

Reverendul Edward Young a fost tradus de timpuriu în 
română, de către Preotul Lazăr Asachi (pe la 1819 sau chiar mai 
devreme), urmat de Simeon Marcovici, Andrei Mureșanu şi 
Costache Negruzzi”, și a exercitat o influenţă semnificativă la noi 
— alături de un alt cleric, francez, Abatele Delille, preferat pentru 
poezia ruinelor (alături de Volney). 

Dar Delille a tradus în franceză — în 1804, înaintea lui La- 
martine — şi Paradisul pierdut al lui Milton, operă care i-a motivat 
adânc și inspirat pe Budai-Deleanu și Heliade (ultimul a citit 
Paradisul pierdut în traducerea lui Delille, iar apoi a cunoscut-o și 


pe cea a lui Lamartine). 


„Young, a fost foarte popular printre români în prima 
jumătate a secolului trecut [XIX]. Opera lui era socotită, de 
altfel, ca o carte religioasă, şi întâiul ei traducător [L. Asachi] 
o recomandă pentru «pilda frumoaselor obiceiuri și a evla- 
viei». Nopțile lui Young sunt prima operă a unui poet englez 
care ajunge să fie cunoscut printre români şi exercită o 
influență puternică asupra unei întregi generații, ba încă şi 
azi unii bătrâni își aduc aminte de cartea aceasta ca de una 


dintre cele mai înălțătoare cărţi citite în tinereţea lor. Poezia 


1 Cf. C. Negruzzi, D. Gusti, C. Conachi, V. Aaron, A. Beldiman, N. 
Dimachi, G. Pesacov, V. Pogor, E. Poteca, Scrieri literare inedite (1820-1845), 
Ed. Minerva, Bucureşti, 1981, p. 219. 

ei, plină de melancolie față de nestatornicia vieții pămân- 
teşti şi de mângâietoare încredere în viața viitoare vorbea 
mult sufletelor acelor oameni evlavioşi de acum o sută de 
ani [...] [Traducerea lui Marcovici în română] seamănă cu 
limba celor mai bune traduceri ale Bibliei (s. n.), din care, în 
special din cartea Înțelepciunii şi a Psalmilor, îşi are originea 


și gândirea scriitorului englez [expusă în Night Thoughts]"?. 


De această traducere a Nopţilor lui Young, făcută de S. 
Marcu/ Marcovici, publicată în 1831 şi 1835 şi care a devenit 
„carte de şcoală” pentru colegiul Sf. Sava, au fost înrâuriți Helia- 


de, Bolliac și chiar Alexandrescu*: 


„Dulce somn! Tu, al cărui balsam mântuitor ușurează 
natura suferitoare, unde fugi!...ah! El mă lasă. Asemenea cu 
ființele cele desfrânate, el se depărtează de nenorociţi! Sta- 
tornic a fi [de] față unde zâmbeşte norocul, fuge nemilos- 
tivul de lăcașul suspinurilor şi îşi alină aripile pe ochii cei 
fără de lacrămi... 

După câteva minuturi de odihnă tulburată de visuri 
obositoare (oh!...câtă vreme este de când liniștea nu s-a 
apropiat de mine!) mă deștept! Fericiţi cei ce nu se mai 
deşteaptă, dacă însă visurile spăimântătoare nu turbură și 


țărâna mormânturilor. 


2 P. Grimm, Traduceri şi imitațiuni româneşti după literatura engleză, 
în rev. „Dacoromania”, 3/1924, p. 286-288. 
% Cf. Idem, p. 289-290. 

Ce valuri înfocate de visuri sfâşietoare au năvălit 
asupra simțirilor mele, în adormirea duhului meu! Cum mă 
rătăceam din nenorocire în nenorocire! Simțeam toată gro- 
zăvia desnădăjduiri[i] pentru chinuri ce se zămislesc îm- 
preună cu noi și pe care o creştere temeinică ne-ar face să nu 
[le] băgăm în seamă. 

Viindu-mi în simţire, ce am câștigat?...Schimbare de 
amărăciuni, căci adevărul mă chinuiește mai mult decât 
înșelăciunea. Of! Ce viață amară! Zilele sunt prea scurte și 
nu ajung la durerile mele, şi noaptea...da, noaptea cea mai 
grozavă...în minutul în care se înfăşură cu cel mai adânc 
întuneric, este mai puţin tristă de cât soarta mea, și mai pu- 


țin melancolică decât sufletul meu” etc. 


Petre Grimm face (după cum am văzut mai sus) o obser- 
vaţie esenţială: traducerile din literatura romantică se fac în 
limba aceea literară, care a mlădiat graiul nostru cult, limba 
Scripturilor şi — aș adăuga —a omiliilor, „limba vechilor Cazanii” 
(am citat din poemul Limba noastră, al Pr. Alexe Mateevici). 

Limba literară creată în Biserică și de Biserică este cea care 
— trecând prin experienţa paginilor lui Antim Ivireanul, a tradu- 
cerilor din Ilie Miniat (în care sunt şi câteva peisaje preromantice) 
şi a prefețelor lui Chesarie şi Filaret — capătă acum inflexiuni me- 
lancolice, proprii poeziei romantice. Demonstrația se poate face 
oricând şi poate fi deopotrivă foarte amplă și foarte elocventă. 


Numai voință să existe şi bună credinţă... 


2% Cf. Idem, p. 289. 

Wordsworth și Coleridge, cu volumul lor de Balade lirice 
(Lyrical Ballads) din 1798, au determinat apariţia baladei culte, 
romantice. Culegerea de poezii vechi, medievale sau populare, 
debutase în Anglia prin Collection of the Old Ballads (3 vol., 1723- 
1725), prin Fragments of Ancient Poetry collected in the Highlands of 
Scotland and translated form the Gaelic or Erse languange, atribuite 
bardului Ossian (1760), și prin colecţia Episcopului scoțian Tho- 
mas Percy, Reliques of Ancient English Poetry (1765). 

Acestea au impulsionat descoperirea poeziei vechi, naționa- 
le în toată Europa și emanciparea de sub autoritatea literaturii 
antice greco-latine, promovată la nivel academic în Apus, în 
Renaștere, Clasicism și Iluminism. 

La noi, idealul baladesc s-a perpetuat mult timp după 
perioada pașoptistă: Coşbuc a încercat să reanime şi să desăvâr- 
şească proiectul lui Asachi de a realiza o epopee românească 
compusă din balade și poezii de inspirație populară (după 
modelul Ossian). Și chiar Cercul literar de la Sibiu, rejectând 
cântecul haiducesc (poezia etnică), propunea însă o reîntoarcere 
la balada lui Goethe. 

După continentalizarea curentului, romantismul englez şi 
irlandez şi-a păstrat specificul insular, dar tocmai acest caracter 
îl apropie încă o dată de trăsăturile celui est-european, după cum 
au sesizat şi mai mulți exegeţi, între care Nemoianu şi Monica 
Spiridon. 

Motivele deschiderii cu entuziasm a scriitorilor români față 
de un anumit tip de romantism (care nu şi-a modificat radical 
fizionomia nici până la ultimele ecouri) nu au fost puse în lumină 


până în prezent. Tocmai de aceea sperăm, cândva pe viitor, să 

avem posibilitatea să cercetăm cu mult mai multă atenţie acest 
subiect. Până atunci, ne mulțumim cu semnalarea unor similitu- 
dini care ne-au surprins, care pot fi întâmplătoare sau nu. 

Spre exemplu, am remarcat mari asemănări cu satul ro- 
mânesc tradițional, care se pot vedea în fotografii ale unor 


așezări din Scoţia, de la începutul secolului al XX-lea (1920)%: 


% Publicate pe blogul: http://kilchoan.blogspot.co.uk/p/a-history-of- 
kilmory.html. 

In fine, loan Oprişan vorbeşte despre influenţe celtice 
(arhaice) în cazul unor Troiţe sau al unor Cruci de piatră ro- 


mâneşti*: 


% Influențele au fost enunțate de loan Oprişan, Troițe româneşti. O 
tipologie, Editura Vestala, Bucureşti, 2003, şi popularizate printr-un articol 
semnat de Irina Bazon şi publicat aici: 

http://www.ro.tezaur-romanesc.ro/6/post/2013/08/troia-romneasc- 
biseric-n-miniatur-i-emblem-a-identitii-noastre.html. 

Sursa fotografiilor, pentru Crucile româneşti, este aceeaşi locaţie 
indicată. Sursele pentru imaginile ce conţin Cruci celtice: 

http://www.I123celtic-irish-jewelry.com/images/celtic-cross.jpg; 

http://en.wikipedia.org/wiki/Celtic_cross. 

Şi nu caută prințul Charles de Wales („Wales is regarded as 
one of the modern Celtic nations”), în România, ultimul peisaj 
medieval — adică romantic — din Europa”? 


Ultimul bastion al lumii vechi... 


% A se vedea: 
https://www.teologiepentruazi.ro/2011/10/24/romania-arcul- 


carpatic-unicul-peisaj-medieval-din-lume-care-a-supravietuit/. 

Poeţii preromantici: toate-s vechi și nouă toate” 


„In secolul al XIX-lea, lirismul s-a caracterizat 
prin căutarea, într-o lume abrutizată, decăzută, a 
unui ideal de acurateță morală şi estetică”, 


Ion Negoiţescu”. 


Deși secolul al XIX-lea este acela în care ideologiile apusene 
seculariste și atee au pătruns, în mod masiv, în societatea şi în 
cultura românească, primii scriitori ai României moderne rămân 
esențialmente creștini în operele lor. 

Atât conţinutul ideatic cât și limbajul instrumentat de către 
ei, cu tot aspectul neologic, dovedesc o destul de mare intimitate 
cu credința neamului lor şi cu tradiția spiritual-culturală a ţării. 
Sunt convinsă că nu ignorau nici ecourile luptei de rezistență 
contra catolicizării sau a calvinizării forțate a românilor din Mol- 
dova şi Transilvania, din secolul trecut, împotriva cărora Biserica 
lor Ortodoxă a acţionat ca un catalizator etnic și naţional. Heliade 


nota: 


% O schiță a acestui capitol a fost publicată mai întâi aici: 

https://www.teologiepentruazi.ro/2007/01/06/quod-erat- 
demonstrandum-sau-despre-poetii-pasoptisti/. 

Cercetarea pe acest subiect am continuat-o ulterior, publicând-o în 
vol I. 1 din Epilog la lumea veche, atât în ediţia întâi din 2010, cât şi în ediţia 
a doua, din 2014. 

” Ion Negoiţescu, Scriitori moderni, vol. I, Ed. Eminescu, București, 


1996, p. 55. 

„politica cea mai mare ce s-a făcut vreodată în Ţara 
Română a fost în epoca de literatura Ecleziei române, când, de 
la Matei Basarab până la Constantin Brâncoveanu, s-au 
tradus în limba română cărțile Ecleziei, în preziua regimului 
fanariot. Acele cărți ne-au conservat limba şi naționalitatea (s. 
n.), căci altfel rămâneam mai rău decât românii din Mace- 


donia” 1%. 


Nici promotorii cei mai de seamă ai modernizării societății 
și ai occidentalizării instituţiilor, precum Kogălniceanu sau Ma- 
iorescu, nu sunt adepţii eterogenismului cultural și literar. 

Perioada pașoptistă a fost egal interesată de europenizare și 
de recuperarea și promovarea identității culturale şi naționale 
(de altfel, nu altceva vedeau că se întâmplă în Occident, unde 


fiecare naţiune era interesată să-și cultive identitatea și valorile): 


„Deschiderea către izvoarele culturii moderne și apu- 
sene, mai ales către izvoarele romantice, ar fi putut dege- 
nera cu uşurinţă în[tr-un] simplu import cultural și în im- 
provizaţie fără fundament. S-a simțit atunci nevoia întăririi 
legăturilor cu întregul trecut al poporului şi cu vechea lui 
cultură, pe care noua fază trebuie s-o continue, adaptând-o 


la împrejurările sociale apărute între timp”. 


1% Jon Heliade Rădulescu, Critica literară, op. cit., p. 191. 
101 Tudor Vianu despre Eminescu, ediţie alcătuită şi prefațată de Vasile 
Lungu, Ed. Minerva, București, 2009, p. 280. 

Dacă prima parte a secolului al XX-lea a înregistrat dueluri 
ideologice pe tărâm literar, preocupate de cum trebuie să se scrie 
și mai puțin de precizarea esenței tradiției sau a modernismului 
(sincronismul e totuși un concept vag și pur teoretic, căruia de- 
abia scriitorii înșiși i-au dat un contur inteligibil), în schimb, epo- 
ca socialistă a trecut direct la reconfigurarea etapelor și a menta- 
lităţilor literare. 

Scriitorii, mai ales cei din literatura veche, și apoi cei din 
secolele XVIII şi XIX, inclusiv marii clasici, nu au fost evaluaţi 
pentru ei înșiși, mesajul lor nu a fost ascultat în mod real, ci au 
fost distorsionați și analizați cu instrumentele unei ideologii și 
prin prisma unor curente de gândire străine lor. Și astfel crezurile 
şi adevărurile fiinţei lor au fost desfigurate, după bunul plac al 
celor care rescriau istoria și redefineau cultura română. 

Dacă poeţii moderni nu introduc în poemele lor concepte 
teologice, la modul în care o făceau cei vechi, sau nu lasă 
(întotdeauna) să transpară, cu aceeași claritate, un mobil religios- 
moral al versurilor, aceasta nu ne dă dreptul să gândim precon- 
ceput şi să ne instalăm într-un refuz categoric și definitiv al 
oricărei reflecții sau hermeneutici asupra acelor aspecte care ar 
putea să ne dezvăluie fapte neașteptate, dacă ne raportăm la con- 
structul cultural negativist şi izolaționist în privinţa literaturii 
vechi. 

În acelaşi timp, ne întrebăm cu seriozitate: într-o atmosferă 
continental-europeană maladivă (ne gândim la răul secolului), 
peste care plana, odată cu revoluţia franceză, umbra deicidului, 
într-un context social şi religios care promova, din vest către est, 


separaţia între cler și popor (laos), ce ar trebui să remarcăm: 

faptul că anumiţi stimuli au pătruns şi în societatea românească 
sau că, în ciuda acestor ample mişcări și schimbări de mentalitate 
pe fundalul istoriei europene, românii nu dau, în literatura lor, 
semne de afectare la un nivel de profunzime? 

Mircea Anghelescu delimita, de altfel, o primă perioadă a 
acestei epoci preromantice, pe care o stabilea între anii 1810-1840, 
a cărei modernitate nu se remarcă decât prin câteva trăsături 


destul de firave: 


„Această perioadă este în mare o etapă de descoperire 
sau de redescoperire a esenţelor proprii literaturii, a liris- 
mului, a individualităţii și a sentimentelor individuale; s-a 
observat de mult că scriitorii noștri contemporani cu ro- 
mantismul european al anilor 1830, cititori și imitatori ai 
acestui romantism, nu sunt însă și ei romantici autentici, ci 
adevărata «experienţă interioară a romantismului» [Ș. Cio- 
culescu] le-a rămas, în bună parte, străină. 

Sub presiunea factorilor externi şi dată fiind impo- 
sibilitatea saltului în literatură, această perioadă nu va 
recepta direct romantismul literaturii occidentale contem- 
porane, ci se va adresa în primul rând preromanticilor, 
etapei precedente din occident: Young, Gray, Gessner, 
Delille, Millevoye, Leonard etc., iar când va citi romantici 
contemporani, ca Lamartine sau chiar Hugo, îi va citi în 
general pentru ceea ce este pre-romantic în ei, îi va recepta 
trunchiat, așa cum va traduce și adapta lancu Văcărescu pe 


Lamartine... 

Este semnificativ şi faptul că una din temele obligatorii 
ale preromantismului european [...], tema anotimpurilor, 
poezia descriptivă a naturii văzute într-un ciclu complet [...] 


este [...] practic necunoscută preromantismului nostru”, 


Şi nu ne miră, pentru că poezia anotimpurilor este simbolică 
în medievalitatea românească (anotimpurile sunt interpretate 
alegoric) şi poeţii români nu simt atașament față de descriptivis- 
mul exterior, neutru. 

Despre această natură, absolut esenţială pentru poezia 
romantică — și de aceea prelungim puţin această dezbatere intro- 
ductivă - Heliade scria, referindu-se la Mumuleanu, ceva fun- 


damental pentru înțelegerea opticii poeţilor pașoptiști: 


„Am zis că pretutindeni vede cineva în scrierile acestea 
geniul poetului şi pretutindeni se văd strălucitoare dovezi 
de[spre] minunatul și frumosul nostru pământ, carele bogat 
în producţiile sale materiale poate produce cu îmbielșugare 
și geniuri și talente de tot felul: căci acolo unde natura cea fizică 
e frumoasă, e frumoasă şi natura morală; căci aceasta îşi are 
începutul său însuşi în firea Dumnezeirei (s.n.) care se slăveşte 


în duh și în materie, în vecinica şi întreaga Treime”1%. 


102 Mircea Anghelescu, Preromantismul românesc, op. cit., p. 133-134. 


1% Jon Heliade Rădulescu, Critica literară, op. cit., p. 317. 

Teza despre „minunatul şi frumosul nostru pământ” este 
medievală, ca și relația dintre natura fizică (cosmică) şi cea mo- 
rală. Renunţăm la a mai deschide aici o paranteză lungă, dar vom 
reveni altădată, poate, asupra subiectului. 

Mircea Anghelescu făcea observaţii pertinente privind 
absenţa unor tablouri de natură tulburătoare, cu descrieri deta- 


liate, în lirica pașoptistă: 


„Poetului român, peisajul îi este cunoscut și familiar 
dintotdeauna; născut și crescut în mijlocul naturii, chiar la 
oraș, unde largile curți adăpostesc o vegetaţie abundentă și 
adesea sălbatică, obișnuit cu plimbările, conviețuind firesc cu 
elementele naturii (s. n.) pe care învaţă de mic să le folosească, 
peisajul nu i se relevă la un moment dat ca o dimensiune 
necunoscută. 

El îi este statornic apropiat și prietenos, din lipsa 
distanţei efective decurgând și imposibilitatea emoțţiei pe 
care o produce suprimarea ei, lipsa impresiilor adânci și tul- 
burătoare pe care le-a produs reîntoarcerea la natură a 
poeţilor occidentali, și tot de aici cadrul oarecum domestic, 


familiar, neprotocolar al relaţiilor sale cu natura”1%. 


La începutul secolului al XX-lea, Călinescu observa aceeași 
realitate, valabilă chiar în mijlocul Bucureștiului, pe strada 


Antim: 


104 Mircea Anghelescu, Introducere în opera lui Gr. Alexandrescu, Ed. 


Minerva, București, 1973, p. 27. 


104 


„Strada era pustie şi întunecată și, în ciuda verii, în 
urma unor ploi generale, răcoroasă și foșnitoare ca o pă- 
dure. Într-adevăr, toate curţile şi mai ales ograda bisericii 
erau pline de copaci bătrâni, ca de altfel îndeobşte curțile 
marelui sat ce era atunci capitala. Vântul scutura, după 
popasuri egale, coamele pomilor, făcând un tumult nevăzut 
și numai întunecarea și reaprinderea unui lan de stele dădea 
trecătorului bănuiala că mari vârfuri de arbori se mișcau pe 


cer” 1%. 


Şi în nuvelele lui Mircea Eliade, reîntoarcerea la familia- 
ritatea cu natura este condiţia regăsirii identităţii eroilor (faptul 
este evident în Șarpele, dar şi în alte nuvele). 

Natura este, în Apus, tabloul grandios-sălbatic care contex- 
tualizează suferința spirituală a poeţilor și martorul mut al 
pesimismului. În absenţa unui adevărat dezechilibru interior şi a 
unei profunde dezorientări spirituale a poeţilor noștri pașoptiști, 
aceste dimensiuni lipsesc din lirica lor. Şi nu numai din lirica lor, 
ci și, ulterior, din cea a unui poet modern ca Eminescu!%, așa-zis 
pesimist și nihilist. 

1% G. Călinescu, Enigma Otiliei, ediţia a IV-a, cuvânt înainte de Paul 


Georgescu, ESPLA, Bucureşti, 1959, p. 15. 
8 p 
1% A se vedea Tudor Vianu despre Eminescu, op. cit., p. 64-68. 


Afirmațiile lui T. Vianu susțin (chiar și fără voia autorului) viziunea 
românească medievală și ortodox-bizantină despre funcția primordială a 
cosmosului protector și despre frumuseţea naturii ca logos convorbitor și 
prietenos cu omul. Tudor Vianu n-a specificat acest lucru, dar, comparând 
creaţiile lui Eminescu cu producţiile romantice europene, a susținut vehe- 


ment (și nu o dată) că modelele europene nu i-au fost necesare lui 

Paşoptiștii reprezintă o etapă de tranziţie, dar care instituie 
formele noii literaturi, turnând în ele (şi făcând să încapă) fondul 
vizionar tradițional!. Munca lor a fost aceea de a direcţiona 
apele unui râu zgomotos, al atmosferei romantice, într-o matcă 
veche. 

O influență hotărâtoare în ceea ce priveşte peisajele de 
natură din operele pașoptiștilor au avut-o Young, Gray, Delille, 
Volney și Lamartine (bineînțeles, și alții pe lângă ei, emanând 
idei şi o atmosferă înrudite), poeţi metafizici/ religioși (Young și 
Delille erau şi clerici), de la care românii au împrumutat câteva 
motive esenţiale: al nopţilor, al ruinelor şi al plângerii pe mor- 
minte, împreună cu atmosfera de melancolie tipic romantică 
(termenul melanholie era mai vechi în literatura română, fiind 
utilizat de Milescu, Cantemir și Budai-Deleanu). Acestea au fost 
adaptate însă la sensibilitatea, viziunea şi la nevoile spirituale 
particulare ale locuitorilor acestui Orient creștin-ortodox (spațiu 


postbizantin). 


Eminescu şi că influența poeziei romantice apusene n-a fost substanţială 
sau decisivă asupra constituirii universului liric eminescian. 

Consider că este esenţial de observat şi de subliniat, în poezia 
noastră, coerenţa de viziune, spirituală şi culturală, între generaţii de 
creatori întinse pe mai multe secole, din evul mediu până în modernism. 

107 Andrei Terian consideră că G. Călinescu a produs teoria fondului 
fără forme: „Istoria călinesciană [...] nu mai concepe literatura noastră ca pe 
o formă fără fond (Maiorescu) şi nici măcar ca pe o formă-care-îşi-caută-fondul 
(Lovinescu), ci, dimpotrivă, ca pe un fond fără forme, existând independent 
de forme și capabil deopotrivă să absoarbă toate formele străine”. A se 
vedea Andrei Terian, G. Călinescu. A cincea esență, Ed. Cartea Românească, 
Bucureşti, 2009, p. 290. 

În epoca preromantică pașoptistă, lucrul cel mai evident 
este că poeţi precum Vasile Cârlova, Gheorghe Asachi, Cezar 
Bolliac, lon Heliade Rădulescu, Grigore Alexandrescu, Dimitrie 
Bolintineanu sau Vasile Alecsandri au atenţia întoarsă spre 
tradiţie, spre istorie şi spre cosmosul creat de Dumnezeu plin de 
frumuseţe. Ei sunt scriitori-profețţi, dorind a se integra în tradiţia 
profetico-poetică a Creștinismului. 

Mircea Anghelescu aprecia „remarcabila unitate tematică a 


poeziei acestei perioade”: 


„indiferent de evoluţia ulterioară, de înclinațiile tem- 
peramentale, de cultură, de posibilităţi artistice, toți poeţii — 
cu rari excepţii — cultivă acum o poezie a melancoliei, a 
tristeţii [...], a izolării, cântă ruinele, mormintele, peisajul 
singuratic, caută să-și sondeze sufletele tulburate de sen- 
timente de o amploare și de o acuitate nemaiîntâlnite până 


acum” 108, 


Tulburările lor nu au însă intensități cataclismice. 

Efervescența cu care generația secolului al XIX-lea fuge în 
trecut, contemplă ruinele cetăților şi ale Mănăstirilor şi plânge în 
cimitire şi pe mormintele străbunilor (Young, Delille şi Lamar- 
tine, între alţii, prin atmosfera religioasă a liricii lor, le oferă 
pretextul de a scrie, imboldul poetic), este, credem, o dovadă a 
faptului că intrarea României în epoca modernă nu i-a făcut să- 


și uite credinţa sau să şi-o renege, de dragul unei superioare 


108 Mircea Anghelescu, Preromantismul românesc, op. cit., p. 136-137. 

filosofii iluminist-voltairiene (pe care, de altfel, Gr. Alexandrescu 
o critică dur într-o Epistolă) sau a unor concepții seculare ale vre- 
mii. 

Faptul că au păşit în epoca modernă nu i-a alienat, nu i-a 
înstrăinat de religie și istorie, ci dimpotrivă, i-a făcut să se ali- 
pească, cu disperare chiar, de tradiția prin care simțeau că se păs- 
trează nealterată, neatomizată, însăși fiinţa lor, cea individuală și 
cea naţională. 

Această jale esenţială după un bun pierdut a născut poezia 
poate cea mai autentică și mai reprezentativă pentru această 
perioadă, și anume: meditaţiile poetico-filosofice. Astfel de 
meditații au conceput Cârlova (Ruinurile Târgoviștei, Înserarea, 
Păstorul întristat, Rugăciunea), Grigore Alexandrescu (Trecutul. La 
Mănăstirea Dealului, Umbra lui Mircea. La Cozia, Răsăritul lunei. La 
Tismana, Mormintele. La Drăgăşani, Anul 1840, Candela, Prieteşu- 
gul, Întristarea, Întoarcerea), Ion Heliade Rădulescu (Destăinuirea, 
O noapte pe ruinele TâÂrgovişștii etc.), Bolintineanu etc. 

Pentru paşoptişti, care gândesc, în bună măsură, în 
prelungirea concepției medievale, poezia nu înseamnă versifica- 


ție: 


„Versificaţia dar nu este poezie, nu este esenția unui 
ideal, ci o formă metrică, în care se cuprind regulile de 
muzică prin care se pot face versurile, ca să fie în adevăr 


versuri” 1%, 


1% Jon Heliade Rădulescu, Critica literară, op. cit., p. 195. 

Același Heliade sublinia, în asentimentul tradiţiei ortodoxe, 
că: „versul în limba română a însemnat și înseamnă mai mult 
cântare, și nu fiecum, ci cântare frumoasă, voce dulce și armo- 
nioasă. lată și expresiunile populare și generale: «Omul acesta e 
cu vers; are vers frumos, — vers îngeresc»"110 — definiții în care 
recunoaştem cu destul de multă ușurință filiera imnografiei și a 
poeziei liturgice, întrucât „cărțile bisericeşti [...], psalmii şi prorocii 
sunt o poezie din cele mai înalte (s. n.) 1". 

Modelul poetic fundamental este Biblia (ca şi pentru Dosof- 
tei și Cantemir), iar Heliade se exprimă de parcă l-ar fi citit pe 
Sfântul Isidor de Sevilla (indicat de Curtius): 


„Totlul] e poezie în Biblie, imne, ode, epopee, dramă, elegie, 
satiră (s. n.), şi peste tot o aspirație către perfecțiune, profeție 
cu un cuvânt. La o asemenea poezie nu încape nici trohei, 
nici iambi, nici iambi, nici dactili [...], nu încap nişte versuri 
în regulă, și cu atât mai puţin o proză. [...] Ceea ce la alți 
popoli era vers, în profeţii sau poeţii lui Israel naturalmente 


a devenit verset...” 12, 


Din nou avem o dublă tradiție europeană pusă la contri- 
buţie, cea a prozodiei clasice şi cea biblic-creştină, imnică şi pro- 
fetică, ultima oferind substanţa lirică de profunzime a textelor 


poetice. 


11 Ibidem. 
11 Idem, p. 467. 
12 Idem, p. 230. 

Mai înainte de poezie (în versuri), dar și odată cu ea, se 
dezvoltă și meditaţiile în proză (despre care am adus vorba şi 
undeva mai sus), continuând tradiţia retoricii poetice medievale, 
remarcabilă mai ales în oratoria religioasă. Totodată, există o 
proză care este în bună măsură resimţită ca poezie în proză, în 
genul căreia poate fi încadrată Cântarea României, a lui Alecu 
Russo (deşi multă vreme autorul a fost considerat Bălcescu), pe 
care Bolintineanu a rescris-o în versuri. 

Analizând proza lirică în cartea sa, Mihai Zamfir ignoră, din 
păcate, cu desăvârșire, literatura bizantină şi medievală româ- 
nească, dar stabilește alte câteva fapte esenţiale: originea prozei 
poetice în antichitate și prelungirea ei în evul mediu, în strictă 
legătură cu oratoria și oralitatea, precum şi antagonismul cu pro- 
za narativă: „poemul în proză” este „o entitate stilistică ce se 


opune [...] în special, prozei narative”. Pentru Mihai Zamfir, 


„ceea ce vagul termen de proză poetică acoperă este o 
succesiune neîntreruptă de eforturi, dispuse în larg evantai 
cronologic, care începe cu cadenţa oratorică ciceroniană, 
trece prin eforturile medievale de găsire a unei ars dicta- 
mini” [şi se propagă până în romantism]. „În acest lanţ 
continuu, apariția poemului în proză [romantic și apoi sim- 
bolist] nu înseamnă decât o verigă [...]. Sintagma proză 
poetică a început să fie utilizată curent la sfârșitul secolului 


al XVIII-lea și are o semnificaţie strict denominativă. 


13 Mihai Zamfir, Poemul românesc în proză, op. cit., p.7. 
114 Idem, p. 13. 


110 


Tendinţa fundamentală fusese ilustrată în alte epoci și 
alți termeni” [când] „aceste forme estetice [...] serveau dis- 
cursului oratoric sau religios...”; [pentru că] „formele de pro- 
ză poetică au vădit întotdeauna vocația discursului retoric (s. n) 


Și în genere a tot ceea ce este legat de oralitate”1%5. 


Liviu Papadima face un inventar amplu şi concret a ceea ce 
se repercuta ca poetic în conștiința pașoptiştilor, insistând pe 
dificultatea de a stabili distincţia de gen dintre poezie și proză!!€. 

Dacă lenăchiță Văcărescu părea că pusese lucrurile în ordi- 
ne, stabilind în Gramatica sa că „poetica iaste aceea ce arată a să 
face stihuri”, foarte curând Heliade îl contrazice, scriind în 1832, 
în Curierul românesc, că: „Nici rima, adică potrivirea sau împe- 
recherea versurilor, nici numărul silabelor nu pot să facă Poe- 
zia”17, Între cei doi nu este însă o distanţă istorică sau estetică, ci 
una de atitudine și de profunzime a perspectivei. Primul oferea 
o definiție didactică, al doilea se referea la esența sau la realitatea 
substanţială a poeziei. 

Şi dacă „vers şi viers sunt semnalate din 1646 şi 1649, iar stih 
încă de la Coresi, în 1563”, în schimb „proză, prozaic, prozator 


figurează...abia de la 1829 încoace” 8, 


115 Ibidem. 

116 Liviu Papadima, Literatură şi comunicare. Relaţia autor-cititor în pro- 
za pașoptistă şi postpașoptistă, Ed. Polirom, laşi, 1999, p. 60-77. 

17 Cf. Idem, p. 64. 


118 Ibidem. 

Proza pașoptistă cuprinde învederate pagini de poezie, 
clasificate, în funcție de temă, de către Liviu Papadima, astfel: în 
primul rând peisajele de natură („cerul nocturn e obligatoriu 
încărcat de poezie şi mister, stelele împrăștie o lumină foarte 
briliantă şi plină de poezie [N. Filimon]! poezia aceasta e un 
transcript din literatura medievală, actualizat expresiv), apoi 
frumusețea feminină, amorul, visul (asupra caracterului său ro- 
mantic rămâne să negociem), tot ce ține de Evul Mediu, Orientul. 

Ascendentul poeziei, chiar și în proză, este explicat prin 
aceea că „poezia are privilegiul de a încorpora în forma cea mai 
pregnantă sensibilitatea romantică ce marchează prima parte a 
secolului al XIX-lea”!%. Credem însă că la aceasta se adaugă şi 
puternica şi ireprimabila componentă medievală/ veche a ca- 
racterului literaturii preromantice, la noi ca și în alte părți ale 
Europei. lar în parafa medievalității românești se înscrie, la loc 
de frunte, lirismul contemplativ și retoric. 

Meditaţiile poetice, așa cum apar ele concepute, nu repre- 
zintă adesea nimic altceva decât versificarea sau analogul metri- 
ficat al unor meditații în proză sau al unei proze poetice. 

Un poet ca Alexandrescu, spre exemplu, ne oferă mărturia 
exprimării în versuri a ceea ce, în mod similar, notase în proză, 
în urma pelerinajului său la Mănăstirile din Olt. Și cred că pro- 
cedeul trebuie considerat valabil și pentru ceilalți poeţi, autori de 
meditații poetice, indiferent dacă aceste notații preliminare/ jur- 


nale s-au păstrat sau nu. 


11 Idem, p. 68. 
12 Idem, p. 72. 

Putem adăuga, la acestea, și versificarea, de către Bolinti- 
neanu, a operei lui Russo, Cântarea României. Dar și descrierea 
Ardealului, realizată de Bălcescu în opera sa (Românii supt Mihai- 
Voievod Viteazul) — anticipată însă de Letopiseţul lui Ureche!” — a 
fost versificată de Teohar Alexi şi introdusă „într-o lungă nara- 
țiune în versuri, intitulată Ciarda albă, tipărită în 187912. 

Toate acestea sunt elemente foarte importante pentru a în- 
țelege funcționarea genurilor literare în perioada romantică. 


Dar să urmărim textul lui Alexandrescu: 


„Impacienţi dar de a vizita teatrul [teatru e folosit aici, 
ca și la Cantemir, cu sensul lui antic și medieval de priveliște, 
loc demn de privit] atâtor întâmplări mari, a vedea locul 
nașterii atâtor bărbaţi demni de comemorare, ne pornirăm 
curând de la Slatina și sosirăm la 7 ore pe marginea Oltului 
[...]. Aci [...] ne ocuparăm privind un măreț apus. Soarele 
înconjurat de nori vineți avea o față sângerată şi forma în 
unde o coloană de aur ce se părea că iese dintr-un vulcan de 
flăcări. Apoi, când fu aproape a se ascunde, norii rămași 
deasupră-i, subţiindu-se şi întinzându-se ca o pânze de pă- 
ianjeni, îi formară o diademă strălucită de diferite culori. 

Valurile, cu o șoaptă înecată, se sfărâmau de mal, şi 
tăcerea misterioasă ce domnea împrejur predispunea sufletul la 


cugetările melancolice care ne coprinseră (s. n.), când după 


21 A se vedea Eugen Negrici, Imanența literaturii, Ed. Cartea 
Românească, București, 2009, p. 157-158. 

122 Mircea Popa, De la Iluminism la Paşoptism, Ed. Argonaut, Cluj- 
Napoca, 2004, p. 291. 


113 


puţin umblet sosirăm la locul numit Drăgășanii, loc cunos- 
cut de iubitorii petrecerilor pentru dealurile lui şi calitatea 
vinurilor, iar de amicii omenirei nefericite, pentru moartea 
atâtor atleți ai libertăţii grecilor. 

Noaptea ne ascundea vederea obiectelor, dar cerul era 
limpede şi stelele scânteietoare păreau a-și aţinta căutătura 
spre câmpul de răzbel [Peisajul va fi detaliat poetic în poe- 
zia Mormintele. La Drăgăşani]. Din când în când, câte unul 
din acele focuri care călătoresc în spaţiu se desfăcea din 
tărie, lăsând dupe dânsul o urmă luminoasă!%, și se cobora 
a vizita batalionul sacru prefăcut în țărână. A doua zi cerce- 
tarăm cu de-amănuntul locul acela: nicio urmă nu arăta că 
aici au fost începutul luptei pentru libertate; plugul a trecut 
peste oasele grecilor, și sângele lor nutreşte semănăturile; o 
singură cruce înnegrită de timp e monumentul ce îl arăt lo- 
cuitorii carii au fost martori întâmplărilor de atunci. Simbol 
al păcei, ea uneşte subt umbra sa pe turci și pe creştini, care 
se odihnesc împreună în liniștea morţii, marele împăciutor 


al patimilor şi sfârşit al luptelor omeneşti” 1%, 


53 Fenomenul stelelor căzătoare este reprodus și de Alecsandri, în 
pastelul Noaptea, unde cerul scutură „din a lui poale lungi şi răpizi me- 
teori”. Pare a fi relatarea unui fenomen real și încă nu ştiu în ce măsură 
poate fi pus în legătură cu obsesia Zburătorului sau a Luceafărului, care 
apare la Vasile Fabian-Bob, Bolintineanu, Heliade și Eminescu. 

124 Gr. Alexandrescu, Poezii. Proză, text stabilit și note de I. Fischer, 
antologie și repere istorico-literare de Mircea Anghelescu, Ed. Minerva, 
București, 1985, p. 214-215. 

Asfinţitul de soare, căderea nopții și spectacolul stelar, ală- 
turi de tăcerea născătoare de melancolie, par a fi sentimente 
(pre)romantice, pe care ușor ne-ar fi să le punem pe seama lui 
Young și Lamartine şi să ne vedem de treabă mai departe. 

Ne încurcă însă câteva amănunte. Primii poeţi (în proză 
poetică) ai aștrilor și ai cerului înstelat sunt Antim şi Cantemir, 
după cum am arătat în volumele precedente ale cărții de faţă. 

Ne permitem să reamintim câteva secvențe, deși le-am citat 
deja anterior: la răsăritul soarelui, „făcliia cea de aur în sfeșnicul 
de diiamant și lumina cea de obște în casele și mesele tuturor să 
pune”!”, iar la apus „părintele planetelor și ochiul lumii radzele 
supt ipoghei [orizont] îşi sloboade și lumina supt pământ îşi 
ascunde”...1%. 

La timpul potrivit am făcut şi cuvenitele semnalări ale 
izbitoarelor similitudini cu omiliile lui Antim - deși Antim nu e 
singurul care poate fi invocat, căci imaginea atât de plastică a 
răsăritului nu este decât o evidentă parafrază a comentariilor 
patristice uzuale în Cazaniile româneşti, la pericopa evanghelică 
a fiului rătăcitor. 

Primele poeme în proză de acest gen, laic, care poate fi 
interpretat prin urmare ca preromantice, apar în Istoria ieroglifică. 
Argumentul publicării târzii a Istoriei ieroglifice nu este valabil, 
pentru simplul motiv că Dimitrie Cantemir nu făcea decât să re- 


producă, în romanul său, laicizând fără să desacralizeze, sintag- 


1235 Dimitrie Cantemir, Istoria ieroglifică, ediţie îngrijită de P. P. Panai- 
tescu și I. Verdeș, cu studiu introductiv de Adriana Babeţi, Ed. Minerva, 
Bucureşti, 1997, p. 76. 


126 Ibidem. 

me și expresii metaforice care purtau o evidentă amprentă reli- 
gioasă. 

lar prima punere în legătură a peisajului celest cu melan- 
holia datează chiar din perioada apariţiei Divanului (termenul în 


sine, melanholia, fusese folosit şi de Nicolae Milescu): 


„când lumina soarelui cu nuori sau cu neguri să aco- 
pere, dzici că vremea iaste melanholică sau tristă şi cu 
vremea a ta voie [a ta dispoziție, stare de spirit] să strică; şi 
încă lipsind luna noaptea, călătoriu, câtă a primejdii frică 
porți și câtă veselie și bucurie ai avea macar cevași de s-ari 


lumina, [pentru] ca, calea ta a cunoaște să poți?”17. 


Accentele preromantice sunt evidente. Tonul este foarte 
aproape de traducerea (de mai târziu) a Nopților lui Young, pe 
care am văzut-o mai sus. Ba chiar fragmentul citat poate fi chiar 
foarte ușor poetizat, într-un mod asemănător celui în care am 
văzut că procedează Alexandrescu (diferenţa o face doar absenţa 
prozodiei clasice, textul fiind ritmat şi rimat după modelul imno- 


grafiei sau al oratoriei religioase ortodoxe): 


„când lumina soarelui cu nuori 
sau cu neguri să acopere, 
dzici că vremea iaste melanholică sau tristă 


şi cu vremea a ta voie să strică; 


127 Dimitrie Cantemir, Divanul sau Gâlceava înțeleptului cu lumea sau 
Giudeţul sufletului cu trupul, ediţie critică de Virgil Cândea, postfață și 
bibliografie de Alexandru Duţu, Ed. Minerva, București, 1990, p. 23. 

și încă lipsind luna noaptea, călători!5%, 
câtă a primejdii frică porți 
și câtă veselie şi bucurie ai avea 
macar cevaşi de s-ari lumina, 


[pentru] ca, calea ta a cunoaște să poți?”. 


Acestea, în literatura omiletică a vremii, erau o constantă — 
și e de ajuns să aruncăm o privire spre tablourile înfățișând 
panorame celeste ale lui Ilie Miniat!% — ca să nu mai vorbim de 
literatura patristică veche, care putea constitui neîndoielnic o 
sursă, dificil însă (dacă nu imposibil) de detectat pentru cititorii 
zilelor noastre. 

Întorcându-ne la discuţia noastră, adnotările sub formă de 
proză poetică ale lui Alexandrescu pot să ia forma poeziei (ceea 
ce înseamnă că instinctul e liric, dar nu şi prozodic, cea din urmă 
- prozodia, adică -— fiind socotită doar o tehnică poetică, nu și 
poezie în sine). Dovadă este, cum anunţam deja anterior, poemul 
Mormintele. La Drăgăşani, din care reproducem, spre exemplifica- 


re, câteva strofe: 


„Când vizitam odată locașurile sfinte, 


128 Acel „u” scurt final din cuvântul „călătoriu” nu se citește, astfel 
încât, „călători” (= călător, este forma arhaică de singular) rimează cu 
„Nuori”. 

12 Am atras atenţia asupra faptului că ar trebui să luăm în discuţie 
influența lui Miniat în literatura noastră pașoptistă, într-un articol al meu 
publicat recent: Sfântul Antim Ivireanul: imnul în proză, în rev. Patmos, nr. 2, 
anul II/1, București-Târgoviște, 2013, p. 188-189. 

Măreţe suvenire din vremi ce-au încetat, 
Eu mă oprii pe valea bogată în morminte, 
Unde atâţi războinici ai Greciei slăvite 


Strigarea libertăţii întâi au înălțat. 


Ziua de mult trecuse; natura obosită... 
Se odihnea: nici zgomot, nici cel mai ușor vânt; 
Nimic viu: eram singur în lumea adormită, 
Şi stelele deasupra pe lunca părăsită 


Luceau ca nişte candeli aprinse p-un mormânt. 


Din vreme-n vreme numai, de dincolo de dealuri 
Părea c-auz un sunet, un uiet depărtat, 
Ca glasul unei ape ce-neacă-ale ei maluri, 
Sau ca ale mulţimei întărâtate valuri, 


Când din robie scapă un neam împovărat. 


Şi ochii-mi s-ațintară pe semnul mântuinţei [crucea] 
Ce singur se înalță în locul de suspin, 
Protector al durerei, nădejde-a suferinţei, 
Labarum [steag] vechi al luptei, simbol al biruinţei, 


Prin care-a-nvins barbarii creștinul Constantin”. 


Acelaşi fenomen literar se poate depista şi în cazul poemu- 
lui Răsăritul lunii. La Tismana, care a fost mai întâi consemnat în 
jurnal: 

„Seara începuse a da obiectelor o culoare fantastică, 


dar în fața noastră, spre răsărit, o lumină roşiatică vestea 

apropierea lunii; peste puțin o văzurăm licurind ca o stea 
depărtată, ca o făclie, care se aprinse în deasa întunecime a 
copacilor ce acopăr muntele. 

Apoi un glob ruvinos se văzu legănându-se printre 
frunzele desfăcute de vânt și, înălțându-se puţin, aruncă o 
rază piezișe pe rămăşiţele unei zidiri ce se vede pe coastă, 
apoi deodată arătându-se deasupra stejarilor celor mai 
înalți, ca pe un piedestal de verdeață, lumină peştera sfântu- 
lui [Nicodim de la Tismana], turnurile mănăstirii, potecile 
tainice și stâncele din față, în vreme ce o parte a pădurii, 
rămasă în umbră, făcea să se auză un uiet fioros, asemenea 
cu zbieretul depărtat al hiarilor sălbatice. 

Am văzut de multe ori răsăind şi apuind luna, dar 
niciodată acea priveliște nu mi-a făcut atâta impresie. Tăce- 
rea acestei cetăți unde odată răsuna zgomotul armelor, 
întinderea pustiului, singurateca lună ce se înălța melanco- 
lică pe câmpiile cerului mi se părea a înota în atmosferă ca 
un fanal [felinar] aruncat pe nemărgiirea oceanului; toate 
umplea inima de melancolie și deștepta ideea unei vieți 


petrecute în singurătate, în sânul naturei” 1%. 


Poezia urmează îndeaproape aceste însemnări, relevând un 
proces de versificare de aceeași natură cu procedeul obișnuit de 
Dosoftei, Costin, Antim, Cantemir etc. Pentru că poezia e un sen- 


timent și nu o formă, oricât de clasică, de prozodie. Deci: 


13 Gr. Alexandrescu, Poezii. Proză, op. cit., p. 250. 


„Decât în frumoasa noapte când plăpânda-i lină rază 
A iubitei mele frunte cu vii umbre colora, 
O privelişte c-aceea ochii-mi n-au putut să vază, 


Lun-așa încântătoare n-am avut a admira. 


Şi întâi, ca o steluță, ca făclie depărtată, 
Ce drumețul o aprinde în pustiuri rătăcind, 
In a brazilor desime, în pădurea-ntunecată, 


Printre frunze clătinate, am zărit-o licurind. 


Apoi tainicele-i raze dând pieziș pe o zidire, 
Ce pe muche se ridică, locaş trist, nelocuit, 
Mângâie a ei ruină cu o palidă zâmbire, 


Ca un vis ce se strecoară într-un suflet pustiit. 


Apoi glob rubinos, nopții dând mișcare și viaţă, 
Se-nălţă și, dimprejuru-i dese umbre depărtând, 
Pe-ale stejarilor vârfuri, piramide de verdeață, 


Se opri; apoi privirea-i peste lume aruncând, 


Lumină adânci prăpăstii, mănăstirea învechită, 
Feudală cetăţuie, ce de turnuri ocolită, 
Ce de lună colorată și privită de departe 


Părea unul din acele osianice palate 


Unde geniuri, fantome cu urgie se izbesc: 
Şi pustiul fără margini, și cărarea rătăcită, 


Stânca, peștera adâncă, în vechime locuită 

De al muntelui sfânt pustnic ce sărmanii îl iubesc 


Erau dulci acele ceasuri de extaz şi de gândire: 
Şoaptele, adânci murmure ce iau viaţa în pustii, 
A mormintelor tăcere ce domnea în mănăstire, 


Loc de zgomot altădată, de politici vijelii. 


Noaptea, totul astei scene colosală de mărire, 
Două nobile instincte cu putere deștepta; 
Unu,-a cerului credinţă, altu,-a patriei iubire, 


Ce odată-n aste locuri pe strămoși îi însufla. 


Munţii noștri-au fost adesea scump azil de libertate, 
Şi din vârful lor românii, torent iute, furios, 
S-aruncau; mulțimi barbare pentru pradă adunate, 


Lei sosind, era la fugă ca un cerb rănit, fricos. /.../ 


Cu trufie craiul ungur către ţară-naintează 
Sunt plini munţii de oştire, sună zalele de fier; 
Pintenii lucesc; la lună săbiile scânteiază; 


Basarab încheia pacea cum vrăjmașii lui o cer 


Dar românii nu vor pacea, nu vor trista umilință 
Ce asupra-le aduce un necinstitor tractat: 


Ura lor e nempăcată; în a lor crudă dorinţă 


Cuprind munţii, închid drumul ungurului spăimântat. 


Astfel e atunci omorul, cât ostașul încetează 

Obosit, și riga singur cu puţini scapă fugind; 
Strălucitele-i veşminte le aruncă el de groază, 


Plânge și în a sa ţară se întoarce blestemând. 


Niciodată astă lună ce înoată în tărie, 
Ca fanal purtat de valuri pe a mărilor câmpie, 
Mai mult număr de cadavre de atunci n-a luminat, 


Niciodată mândru vultur ce-n văzduh se cumpănește, 


Acel domn al atmosferei ce un veac întreg trăieşte, 


De o pradă-aşa bogată încă nu s-a-ndestulat”. 


Valabilă pentru toată generaţia pașoptistă, de altfel, era 
rejectarea profesionalizării poetice şi literare. Același Alexan- 
drescu se confesa: „Ideea de a face o carte sau o broșură mă um- 
plu de fiori, necunoscute oamenilor fericiţi care n-au căzut nicio- 
dată în ispită de a se numi autori” 15t, 

Forma versificată, cu imbold din traducerile lamartiniene 
ale lui Heliade (1830), nu reprezintă decât un veșmânt prozodic 
pentru cugetări vechi, pe tema trecerii timpului şi a vanității lu- 
meşti (aşa cum se întâlneau încă, spre sfârșitul secolului al XVIII- 
lea, la un Gherasim Putneanul sau la Episcopul Chesarie, în pre- 
fața Mineiului, din care am citat undeva mai sus), în conjuncţie 
cu exaltarea epocii medievale şi a personalităților sale exponen- 


tiale, Sfinţii și Voievozii. 


131 Idem, p. 209. 

Alexandrescu continuă tonul plângerilor costiniene și do- 
softeiene, care n-au cunoscut niciodată sincope în poezia româ- 
nească: „O! cum vremea cu moartea cosesc fără-ncetare (s. n.)!/ Cum 
schimbătoarea lume fugând o rennoiesc!/ Câtă nemărginită pun 
ele depărtare/ Între cei din morminte și acei ce doresc!// Unde 
atâți prieteni plăcuţi de tinerețe?/ Unde-acele ființe cu care am 
crescut?/ Abia ajunși în vârsta frumoasei diminețe,/ Ca ea făr-a 
se-ntoarce, ca dânsa au trecut!” (Meditaţie). 

La Bolintineanu, despre care vom vorbi mai târziu, recu- 
rența acestor refrene este semnificativă. Astfel de cugetări cu- 
prind însă și Meditaţiile poetice (1830) ale lui Heliade: „Te iubesc, 
scumpă, dar de ce trece/ Grabnica vreme iute la zbor?/ la, și ne 
zice că-e trecător/ Tot, ş-îl împinge la mormânt rece!// P-ale ei 
aripi trecem și noi;/ Pă nesimţite, ah, tinerețea/ Zice: Adio!...şi 
bătrâneţea/ Ne-arată drumul plin de nevoi. /.../ Ah, şi trec toate, 
n-aștept și zbor:/ La vânturi frunza cea fugătoare,/ La mare unda 
cea plângătoare,/ Omul la moarte mai grăbitor” (Elegie I. Trecu- 
tul). 

În lirica lui Bolintineanu observăm adesea cezuri neaștep- 
tate, inegalitatea versurilor și imperfecţiune metrică — fapte care 
țin de tehnica poetică şi care i-au fost reproşate — dar motivaţia 
ne-o oferă el însuşi, și anume confuzia dintre poezie şi proza 
poetică. Considerăm că acesta este un ecou medieval pe care el 
încă îl receptează cu intensitate, pentru că îl vedem pe Conrad (o 
mască pentru Bălcescu, dar și un posibil avatar poetic al său, ca 
mai târziu avatarii literari ai prozei eminesciene) în ipostaza de 


poet în proză: 

„Llubea să facă versuri deși prea rar le scrie: 
A strânge arta-n reguli, credea că-i o sclavie 


[|dezavuarea poeziei ca metrică și prozodie]. 


Era poet el însă în suflet şi scria 
In proză pitorească tot ceea ce simțea. 
El trece toată noaptea sub domele tăcânde, 


S-asculte armonia naturii îmbătânde”. 


Istoria şi folclorul, pe care pașoptiștii le recuperează (Bolin- 
tineanu, Alecsandri, Negruzzi, Heliade), sunt componente ale 
tezaurului spiritual, infuzate de elementul religios şi insepara- 
bile de acesta, deși nu excludem din discuţie nici influenţa ro- 
mantismului european, în explicarea acestor efuziuni. 

Însă această influenţă, ca şi, anterior, cea a umanismului sau 
a curentelor moderniste de mai târziu, se pliază pe cutele unui 
suflet care percepe ceea ce îi este caracteristic, împrumutând acea 
mănușă stilistică, acea vestimentaţie literară care să îi vină bine, 
dar prezervându-și identitatea și fizionomia lăuntrică. 

Confluenţa dintre Răsărit şi Apus, identificarea toposurilor 
compatibile e posibilă datorită rădăcinilor spirituale comune. 

Gheorghe Asachi, fiul Preotului Lazăr Asachi/ Asachievici 
(om de încredere al Mitropolitului Veniamin Costachi, călugărit 
după moartea soţiei cu numele Leon Asachi), este o personalitate 
cu o cultură bogată, care trăiește o perioadă în Italia şi îl admiră 
pe Petrarca, dar rămâne atașat culturii tradiționale, naționale. 
Într-un poem ca Încrederea în Dumnezeu, el se declară convins că: 


„Invins nu este/ Cel ce-n Dumnezeu crede!/ Că în credinţă/ 

Puterea şede;/ Ea patria scapă/ Când este-a pieri!” . Căci strigătele 


de durere ale celor asupriți, „Domnul [le] aude/ din tron de ste- 
le”. 

Dacă istoriografia noastră veche se revendică de la Sfântul 
Moise (aşa cum afirmă Miron Costin și Constantin Cantacuzino), 
Gheorghe Asachi revendică poezia și o legitimează de la Sfântul 
David Psalmistul, „dintâi profeta, cântător de imne sânte” (în 
poemul Pleiada). Şi nu credem că nu avea în vedere și nenu- 
măratele traduceri ale Psaltirii, în trecut, importante pentru 
constituirea limbii literare, precum și — sau mai cu seamă —, expe- 
riențele poetice ale lui Dosoftei și Miron Costin care se funda- 
mentau pe Psaltire. 

Am văzut mai devreme că Heliade întemeia poezia pe 
Biblie. 

Este o bună dovadă a unei conștiințe needulcorate: mai 
înainte de a scrie, poeții se asigură că gestul lor nu este un păcat. 
Fundamentarea poeziei lor preromantice pe Psalmii Sfântului 
David confirmă faptul că ei se conformau unui mod de a face 
poezie, al secolului lor, dar că nu se adaptau interior unei viziuni 
de import, ci rămâneau conservatori în ceea ce privește conținu- 
tul ideatic al poeziei. 

Şi aici aflăm răspunsul la întrebarea: Care este legătura între 
Dosoftei sau Miron Costin şi poezia cultă a secolului al XIX-lea? 
Legătura este Psaltirea. Și relaţia aceasta nu încetează nici aici, 
pentru că practica psalmilor moderni își va găsi ecou la Mace- 
donski, Blaga, Arghezi, Doinaș etc... 

Pentru Asachi, poezia are o finalitate morală, urmărind să-i 


învețe pe oameni credința în Dumnezeu și virtutea cea înaltă: 

„Spre virtute versu-mbie, despre rele face ură,/ Fermecându-ni 
adapă d-o înaltă-învăţătură” (La patrie)?. 


Ulterior, notează loana Em. Petrescu, 


„între «plăcuta» «ghirlandă de flori plăpânde, june», 
care încoronează fruntea tânără a cântăreților iubirii, și «fal- 
nica cunună» de pe «fruntea cea umbrită de bucle de argint» 
a poetului profet intonând cântecul sublim al neamului, 
poezia eminesciană optează, programatic, pentru cea de a 
doua. Vocaţia poeziei nu e, așadar, plăcutul, ci subli- 


mul...”1%, 


Ea adaugă că Epigonii denotă o „nostalgie a vârstei organice 
și profetice a poeziei, când scrierile au valoarea sacră de scrip- 
ba E 

Poezia lui Vasile Cârlova, „primul poet român modern prin 
sensibilitate şi expresie”! — în opinia lui Densusianu, Ibrăileanu 


și Cioculescu -—, trecut la cele veșnice la numai 22 de ani, este 


132 Gheorghe Asachi, Opere, ed. critică şi prefaţă de N. A. Ursu, vol. I 
(versuri şi teatru), Ed. Minerva, București, 1973. 

15 Joana Em. Petrescu, Eminescu. Modele cosmologice şi viziune poetică, 
ediție îngrijită și prefațată de Irina Petraş, Ed. Paralela 45, Piteşti, 2005, p. 
33-34. 

134 Īdem, p. 35. 

15 Şerban Cioculescu, Vladimir Streinu, Tudor Vianu, Istoria litera- 
turii române moderne, Editura didactică și pedagogică, Bucureşti, 1971, p. 
12. 

plină de milă, de tristețe compătimitoare și de blândeţe, senti- 


mente profund creştine: 


„De lucruri, Cârlova se apropie totdeauna cu milă. O 
tristeţe fundamentală, care n-atinge, totuși, proporţiile 
disperării, însoţeşte demersul său liric. O tristeţe şi o blân- 


deţe care vor să ocrotească o realitate fragilă” 1%. 


Este realitate unei lumi căreia îi trăiește evanescenţa și îi 
presimte crepusculul. Poetul se reculege în fața trecutului țării 
sale și contemplă natura în acord cu propriile-i trăiri. 

Eugen Simion apreciază că este vorba de o scriere ca o 
plângere şi de o „realitate interioară” nedeterminată de „contac- 
tul cu universul din afară”!%, ci proiectată asupra lui. Se poate 
spune și așa, dar se poate interpreta și în felul în care Ion Ne- 
goițescu înțelegea tristețea fundamentală a cosmosului în poezia 
lui Eminescu, ca intrinsecă, nu ca oglindă a interiorității poetului 
(Negoiţescu a consemnat această observaţie în urma examenului 
critic, fără să-şi dea seama cât de ortodoxă este această afirmaţie). 

Cred că este un loc de întâlnire, între logosul uman şi 
logosul cosmic, între nostalgia umană și nostalgia cosmică după 
restaurarea făpturii în frumuseţea și puritatea sa originare. Spre 
această hermeneutică ne direcționează și alte simboluri din poe- 
zia lui Cârlova, care au reverberaţii adânci în conștiința bizantin- 


ortodoxă a literelor românești tradiționale. 


15% Eugen Simion, Dimineaţa poeților, Ed. Eminescu, Bucureşti, 1995, 
p. 42. 


137 Ibidem. 

Remarcăm, împreună cu Eugen Simion, o „euforie a dulce- 
lui”138 în poemele sale: întristarea e dulce, mila e „vecină cu 
extazul”, izvoarele, râurile, lumina soarelui, chipul păstoriței, 
somnul pământului, primăvara, toate sunt dulci, o „jale dulce” 
stăpâneşte panorama lumii contemplate ca o „tristă vale” (Înse- 
rare). În cuvintele lui Bolintineanu: „ochiul [poetului] vede dul- 
ce” (Leili, vol. Florile Bosforului)... 

Cârlova face, în poezia română, figură de Lamartine, pentru 
că e capabil să poetizeze starea de spirit. Nu e ușor însă, pentru 
noi, cei moderni, a decela cât de mult se ascunde, în spatele 
acestei melancolii romantice, jalea medievală, plânsul biblic şi 
profetic, care continuau să existe, să subziste în adâncurile spiri- 
tualității românești și să coexiste cu dorința de emancipare politi- 
că şi socială, care purta mască (nu în sens peiorativ) europeană. 

Vom reveni la această discuţie puţin mai jos, când un alt 
autor pașoptist, Costache Negruzzi, ne va lămuri în termeni 
neechivoci asupra a ceea ce scriitorii noștri din epocă înțeleg prin 
melancolie. 

Întorcându-ne la Cârlova, „trista vale” ne duce iminent cu 
gândul la valea plângerii, specifică psalmilor, indicând pământul 
ca loc de exil pentru oameni (patria este Raiul, să nu uităm — o 
afirmă și Heliade, în Anatolida, destul de limpede: părăsind 
Raiul, „expatriat e omul”...), topos suficient solicitat de literatura 
medievală şi retruvabil, cu sensul tradițional, inclusiv în poezia 
simbolistă (mai mult sau mai puţin) a lui Macedonski. În ceea ce 


priveşte epitetul dulce şi corelativul său, plăcutul, ar trebui să fie 


138 Idem, p. 44. 

cunoscut faptul că sunt doi termeni care fac parte din vocabu- 
larul isihast curent şi al descrierilor mistice - E. Simion are 
dreptate să perceapă (intuitiv) o vecinătate cu extazul. 

În orice fel de discurs teologic, prezenţa unor sintagme de 
genul „dulcele Iisus”, „dulcele Hristos”, „lumina cea dulce a lui 
Hristos”, „dulceaţa luminii dumnezeiești”, „dulceaţa harului”, 
„dulceaţa pustiei” (anahoretice) etc., duc la identificarea autoru- 
lui, în mod indubitabil, ca isihast. Din experiență personală, pot 
să spun că nu am auzit şi nu am citit niciodată un ne-isihast (un 
nepracticant al rugăciunii inimii) care să apeleze la acest epitet. 
E o marcă de identificare aproape dincolo de eroare!%. 

Textele vechi, de la Coresi la Dosoftei, de multe ori nici nu 
mai folosesc termenul har — nu zic har dulce —, ci îl înlocuiesc cu 
dulceaţă, dovedind o amprentă isihastă puternică şi o practică 
îndelungată, pe aceste tărâmuri, a ortodoxiei isihaste - D. H. 
Mazilu se declara de acord, în acest punct, cu Părintele Dumitru 
Stăniloae, în stabilirea unei arhaicități venerabile a isihasmului 
românesc, dedusă chiar și numai pe temeiuri lingvistice. 

Cârlova și, după el, Eminescu (dar și ceilalți poeţi pașop- 
tişti), vor solicita foarte mult acest epitet, aparținând sferei misti- 
ce a limbii române. 

Interesant este faptul că e un cuvânt latin, conservat într-o 
formă aproape aidoma cu a etimonului său, și care, împreună cu 


sihastru sau cu toponimul Râmeţi, termeni de asemenea arhaici, 


1% Interesant e faptul că în limba engleză, dintre limbile europene 
din vest, s-au păstrat formulări de tipul „sweet Jesus”, „sweet Mary and 
Jesus” sau „sweet Mary, Mother of God”, care au putut fi auzite în filmele 
englezeşti și americane o vreme... 

ne avertizează asupra vechimii practicilor eremitice pe aceste 
meleaguri. 

Refuz, deci, să cred în coincidente, în asemenea situații. 
Dimpotrivă, cred că amândoi poeţii erau familiari cu literatura 
patristică tradițională și cu scrierile vechi românești. 

Poemele Păstorul întristat şi Înserarea recuperează o imagine 
a cosmosului aşa cum este ea conservată în tradiţia ortodoxă. 

Remarcăm mai ales, în Înserarea, o ipostază a lunii (și o 
viziune, implicit, a aştrilor cerești) aidoma cu cea întâlnită la An- 
tim Ivireanul — în două predici, la Sfinţii Apostoli Petru și Pavel 
şi la Sfântul Nicolae, ipostază pe care o va înfățișa Mihail Emi- 
nescu în ciclul Scrisorilor (mai ales în Scrisoarea I) şi în care ea 
apare ca simbol al Luminii gânditoare, ca reflexie în lume a 
Gândirii și Înţelepciunii veșnice — : „luna, vremelnică stăpână” 
urcă pe cer „c-o frunte mai blajină”. 

De asemenea, în prelungirea unei tradiţii îndelungi creştine 
și bizantine, Dumnezeu este numit Soare, în poemul Rugăciune. E 
o simbolistică biblică ce persistă în mentalul paşoptiştilor şi al lui 
Eminescu. 

Tot la Eminescu ne duc cu gândul și imagini precum „gră- 
mezile de stele”, cea a zefirului „ca umbra de frumos”, termeni 
ca a râului „murmură” sau cugetarea profundă pe care o 
provoacă „negura mâhnirii”. Ceea ce demonstrează că aceste 
atitudini, preluate din tradiţia liturgică și oratorică, bizantină şi 
românească, constituie fondul adânc și reverberant al poeziei 
romantice românești și al lui Eminescu și că există o înrudire cu 
mult mai profundă între Eminescu şi predecesori (Asachi, Cârlo- 


va, Bolintineanu, Heliade), între spiritele românești (cum susținea 

Eugen lonescu), decât între Eminescu şi Goethe, Novalis, 
Schiller, Byron, etc. Ion Negoiţescu a remarcat această tradiţie, 


afirmând: 


„fără temei rămâne și susținerea după care el 
[Eminescu] ar fi creat limba poeziei noastre [moderne]: au 
întocmit-o și i-au dat șlefuire un Asachi, un Heliade, un 
Alexandrescu, un Bolintineanu, un Alecsandri; în schimb, 
Eminescu i-a dăruit o altă potenţă lirică, în care el a concen- 
trat, într-un amalgam scăldat de valori noi, realizările lor. 
Aproape toate viziunile sale își au originea în osmozele ro- 


mantice anterioare..."1%. 


Dar nu numai în „osmozele romantice anterioare”... 

Şi loana Petrescu era de acord cu această poziție!“, 
considerând că universul poetic eminescian este „puternic anco- 
rat în spiritualitatea paşșoptistă”!?. Cei doi critici au remarcat 
coerenţa tradiției poetice române, dar numai pe o porțiune mică, 


odată cu intrarea societății românești în modernitate. 


1% Jon Negoiţescu, Poezia lui Eminescu, ediţia a IV-a revăzută, Ed. 
Eminescu, București, 1994, p. 8. Într-o notă prezentă pe aceeaşi pagină, se 
precizează și faptul că: „Apropierile pe care autorul le face între Eminescu 
și romanticii germani ai primei perioade, ori diferiți poeţi și filozofi nu 
presupun întotdeauna o influenţă directă, ci adeseori o simplă comunitate 
spirituală”. 

141 loana Em. Petrescu, op. cit., p. 33-35. 

12 Idem, p. 24. 

În Ruinurile Târgoviștii, poem construit pe tema costiniană a 
curgerii timpului şi a deșertăciunii trufiei umane, Cârlova sus- 
ține vehement (lucru pe care îl fac toți poeţii) că îşi află alinarea 
în credinţa sa, lepădând vanitatea lumii: „Eu unul, în credinţă, 
mai mult mă mulțumesc/ A voastră [a zidurilor] dărâmare pe 
gânduri să privesc,/ Decât zidire înaltă, decât palat frumos,/ Cu 
strălucire multă, dar fără un folos”. lar în poemul Rugăciune, el 
reclamă mântuirea pentru patria sa, arătând că țara sa, „cu la- 
crimi l-a Ta ființă/ În veci închine recunoștință,/ Să glăsuiască 
numele Tău,/ Urmând întocmai voinţii Tale,/ Cerând și râvna 
inimii sale/ A-i fi spre pază la orice rău”!%. 

Lui E. Simion i se părea că „sensibilitatea lui Cârlova nu este 
făcută pentru jeluirea profetică”1, concluzie la care l-ar fi putut 
aduce câteva versuri interpretate printr-o acustică modernă, în 
care sună constant refrenul laicizării. Căci, în Ruinurile Târgo- 
viștei, poetul afirmă: „Nici muzelor, cântare, nici milă voi din 
cer,/ O Patrie a plânge cu multă jale cer”. 

Cuvintele „nici milă voi din cer” ne-ar pute convinge de 
distanțarea modernă dintre Dumnezeu și om, însă nu cred că 
aceasta este interpretarea corectă. Ceea ce poetul susține aici este 
faptul că, în rugăciunea sa, primează dragostea pentru neamul 
său, iar nu binele personal. Un fel de: „jalea unei lumi, Părinte,/ 
Să plângă-n lacrimile mele” (O. Goga, Rugăciune). Sau, în idiom 


modernist: „poetul ca și soldatul nu are viață personală” (N. 


143 În Poezia română clasică, ediţie îngrijită de Al. Piru și loan Şerb, cu 
un cuvânt înainte de Al. Piru, în col. BPT, Ed. Minerva, București, 1976. 


14 Eugen Simion, Dimineaţa poeților, op. cit., p. 43. 

Stănescu, Poetul ca şi soldatul) şi lacrima lui „nu e lacrima lui”, ci 
este „lacrima lucrurilor” (Poezia, din vol. Necuvintele). 

De altfel, puţin mai devreme evocam rugăciunea lui Cârlo- 
va către Dumnezeu, ca dovadă că această comunicare cu Absolu- 
tul nu era blocată, nici anulată de sentimentul părăsirii, al solitu- 
dinii melancolice. 

Pentru a face mai multă lumină asupra receptării lamar- 
tinismului şi a melancoliei romantice în spațiul românesc, este 
neapărat necesar să ne oprim la un poem intitulat chiar Melan- 
colie, aparţinând lui Costache Negruzzi. 

În acest poem autorul ne deconspiră, într-o manieră 
aproape didactică (fără ca poezia să fi fost vreodată prezentă în 
vreun manual școlar — oare de ce?!), percepția pașoptistă asupra 
acestei stări de spirit care a motivat nașterea romantismului şi 
rațiunile pentru care a fost adoptată de poeții români, fiind inter- 
pretată și tradusă prin sensibilitatea şi spiritualitatea poeților 
autohtoni. 

Melancolia este, după Negruzzi (care exprimă nu doar un 
punct de vedere individual, ci optica poetică a epocii sale): „dar 
ceresc trimis în lume din sânul lui Dumnezeu”, o manifestare 
spirituală în singurătate. Este un fenomen spiritual de recluziune 
benevolă, de sihăstrire în mijlocul naturii, contemplând un uni- 
vers capabil să rostuiască, adânc compătimitor, cu omul. Negru- 
zzi — ca şi Asachi — spune melancolie şi melancolic, dar şi melanholic, 
cu un termen atestat la Cantemir, în Divan. 

Sihăstria şi reculegerea în mijlocul naturii formează tiparul 
melancoliei pașoptiste: Cârlova, Asachi, Bolliac, Alexandrescu, 


Negruzzi și alţii o concep în termeni identici. 

Cu totul alta va fi situaţia la Eminescu: imaginea-simbol a 
melancoliei sale este „biserica-n ruină” - biserica înțeleasă ca 
efigie cosmică, dar și biserică a sufletului uman. 

La pașoptiști e mai mult toamnă, asfinţire, desfrunzire — 
noaptea înseamnă priveghere, cugetare și contemplare. 

La Eminescu vine iarna şi noaptea, cu semnificații drama- 
tice, pentru că și Eminescu va recapitula romantismul și, de 
altfel, e o conștiință mult mai pătrunzătoare şi mai lucidă, în 
comparație cu preromanticii noştri. 

Definiţia melancoliei se deduce cu destul de multă ușurință 
şi claritate din discursul negruzzian: melancolia înseamnă con- 
ştientizarea suferinței și a pătimirilor personale, din motivații 
diverse, și adâncirea în această contemplare interioară, în con- 
templarea nefericirii, până la identificarea, recomandată de Creş- 
tinismul oriental, cu umanitatea universală și recunoașterea 
întru sine a condiţiei umane umile, mizere. 


Această stare produce, paradoxal, pace, plăcere și liniște: 


„Căci plăcerile sunt multe care vin din bucurie, 
Insă nu puţine are şi dulcea melancolie; 
Ş-un om simţitor alege, decât agere clătiri, 


Pe ale melancoliei liniștitele uimiri. 


Il priveşti cătând să afle în al artelor locașe 
Nu icoane renumite, pomeniri mândre, trufaşe, 
Ci tabloul melanholic unde-un june-amorezat 


Stă jălind pe străini ţărmuri de iubita-i depărtat; 

Sau un tânăr ce suspină într-o singurătate, 


Suferind pentru-a sa țară, pentru drept și libertate. 


pi) 


lată lina primăvară începu a ne zâmbi; 
Mii de flori însmaltă câmpul revărsând a lor miroase, 
lar zefirii printre frunze cu-a lor aripi răcoroase 
Răspândesc un dulce sunet pe natură-nveselind, 


Şi la glasul lor făptura se resimte înviind. 


Dar decât acel lux mare a naturei înflorite 
Preferăm mai bine umbra celor rădiuri liniștite; 
Acolo în încântare sub frunzișul nepătruns, 


Inima își dezvălește sintimentul său ascuns. 


Când copaci plecând asupră-ţi a lor frunte despletită 
Iți întovărășesc pașii pe-o cărare mult iubită; 
Când zefirul care-n şesuri de abia răsuflă lin, 


Printre frunze se aude ca un geamăt de suspin; 


Toate chem la reverie, toate plec [te apleacă] la îndurare 


Şi-n răcoarea acea dulce inim-află stâmpărare”. 


Ceea ce descrie Negruzzi mai sus e un reflex edenic, al 
gestului postlapsarial al primului om, care se ascunde „în 
răcoarea serii” (Fac. 3, 8) la umbra copacilor din grădina Raiului, 


pentru a afla adăpostul căinței pentru regretele sale. 

Inima poetului pașoptist, condusă de natură mnemotehnic, 
„cu plăcere-și amintește trecutele suferiri”, pentru că le acceptă 
ca o compensație a căderii umane. 

Pârâul „cu-a sa murmură” şi cu „undă gemătoare” şi salcia 
cu „cosițile-i răsfirate” în apa lui sunt menite să reconstituie 
comuniunea om-cosmos: „Noi iubind compătimirea ce ei vor a 
ne-arăta,/ Aflăm vie mulțumire lângă dânșii a ofta”. 

Panorama cerului în asfinţit este un motiv de profundă 
meditație melancolică, când ochii însetaţi de lumină (ca ai lui 
Apostol Bologa) caută soarele și norii „d-azur şi aur”, reținând 
această lumină în suflet chiar și după ce ea a apus: „Steaua zilei 
osteneşte tânjitoarele-mi vederi;/ Ochiul meu muiat în lacrimi 
află mai multe plăceri/ Când pe nori d-azur şi aur căutând se obo- 
sește/ Lumina ce nu se vede, dar tot încă se simțeşte”. 

Vom descoperi curând și în Bolintineanu un văzător al 
„luminii care nu se vede”. 

Epoca pașoptistă încă simte, în noaptea lumii, lumina pe 
care Eminescu o va mai vedea doar prin ferestrele lunii şi ale ste- 
lelor. 

Dacă primăvara, cu natura înviind, înseamnă „lux mare a 
naturei înflorite”, explozie luxuriantă a vieţii în datele genetice 
ale unui cosmos paradisiac, care e greu de suportat pentru con- 
ştiinţa omului care caută umbra copacilor și murmura îndurerată 
a râului în consonanţă cu starea sa de spirit, în schimb, „toamna 
suferind” este „potrivită cu-al său chin”. 

Există o corespondenţă între „muritorul melancolic” și 
„natura murind” care face „toamna veştedă și tristă” să aibă „fru- 


museți”. 

În fine, motive de melancolie oferă poetului vederea monu- 
mentelor părăsite, adică panorama vanităților lumii (şi recu- 
noaştem că e și o nostalgie după timpul istoric al credinţei, care 
era Evul Mediu). 

Dar şi contemplarea unei Mănăstiri, „sfânt azil de pocăință 
(după cum munţii sunt scump azil de libertate în versurile lui 
Alexandrescu), unde suflete viteze, părăsind al lumii greu,/ Îşi 
petrec restul vieții lăudând pre Dumnezeu./ Gândul lor fugind 
din lume este numai vecinicia,/ Când îi văd [pe Monahi], un nou 
preţ are în ochiu-mi melancolia,/ Judecând că-n lumea asta ne e 
dat să suferim”. 

Această melancolie romantică ni se pare profund ampren- 
tată de un sentiment și o spiritualitate tradiționale. 

Aidoma, purtătoare de melancolie este și vederea unui „jal- 
nic țintirim” [cimitir], care este o „cucernică privire” și o „icoan- 
înavuţită” pentru poet. 

Acest poem poate fi privit şi ca o cheie hermeneutică în 
descifrarea sentimentului care însoţeşte poezia „ruinurilor” din 
opera lui Cârlova, Alexandrescu sau Heliade. Justificarea melan- 
coliei este autohtonizată și ortodoxizată și nu are sensul pierderii 
sau al îndepărtării de Dumnezeu. 


Asemenea scrie și Bolliac: 


„Dulce tăcere! [...] Tu verși în tinerele inimi acea dulce 


melanholie, ce adoarme cumplitele furii ale nenorocirii; [...] 

O, cât este de plăcută întristarea (s. n.) ce tu aduci!...” (Meditatia 
JI) 


Bolliac, care se confundă cu poetul-profet sau Creştinul- 
Poet cuprins de „delirul de profet” (La muza mea), consideră că și 
contemplaţia și meditaţia sa poetică urmează și se poate apropia 


de exemplul Sihastrului, retras în peşteră de munte: 


„Eu mă unesc cu tine: îmi place să privesc 
Aceste vârfuri albe, mai nalte decât norii, 
Pe care schinteiază câte odată sorii, 


Ce din câmpie-afundă deloc nu se zăresc! 


Îmi place s-ascult râul mugind într-un abis; 
Îmi place-a privi brazii în formi de piramide, 
Moliftul şi cu tisa, ce malurile-nchide, 


Ce tari cetăți în aer, spre cer numai deschis! 


Imi place s-ascult vântul tunând din mal în mal, 
Imi place să văz capra sărind din piatră-n piatră, 
Imi place s-aprinz zeada!* pe o întinsă vatră 


Şi cerbul p-o sprânceană să-l văz fără rival. /.../ 


1% Cezar Bolliac, Scrieri I. Meditaţii. Poezii, ediţie, note și bibliografie 
de Andrei Rusu, prefață de Mircea Scarlat, Ed. Minerva, București, 1983, 
pto. 

146 Zeadă/ zadă = copac rășinos, un fel de brad mai mic și stufos, cu 


frunze lungi. 

Eu aș dori cu tine aci să viețuiesc, 
Să-mpărtășesc cu tine şi gândul şi vorbirea, — 
Ast dar cu care cerul dotează omenirea, 


Şi care anticriştii pe buze ni-l zdrobesc. /.../ 


Oricum, ermit ferice, de încă ești p-aci, 
Eu strig şi-ţi doresc pace; iar de-ai ajuns cu bine 
In corul cel de îngeri, mă trage și pe mine, 


Mă trage, căci e timpul a nu mă mai munci”. 
(Ermitul) 


Meditaţia lui Alexandrescu, sub „al nopţii cer prea dulce” 


(din poezia Intristarea), denotă aceeaşi atitudine: 


„Scârbit peste măsură 
De zgomotul cetății, 
Eu caut în natură 
Un loc făr'” de murmură, 


Supus singurătăţii”. 


În această singurătate, poetul cugetă la condiţia umană („Ca 
Fenix făr' de moarte/ Se naşte-a mea durere /.../ Fandomă plân- 
gătoare,/ Eu trec această lume/ Ca frunza plutitoare/ Ce saltă 
până moare/ Pe țărm fără de nume”) şi privegherea lui se 
termină, firesc, în rugăciunea către Dumnezeu, implorat să Se 
coboare, pentru a-i alina suferințele, „din bolta de mărire”, Cel 


ce este: 

„Fiinţă făr' de nume! 
Ce păsării dai zbor, 
Ce mărilor dai spume, 
Ce omului dai lume 


Şi apelor izvor!”. 


Paşoptiștii au îmbrățișat romantica întoarcere la natură (dar 
nu ca un refugiu vanitos în solitudine şi sălbăticie), pentru că 


rețineau din tradiţia lor proprie că 


„natura, creaţia este o carte infinită, plină de mistere 
[...]. Natura fu primul și marele instructor al oamenilor 


primitivi [al celor vechi, ce trăiau în armonie cu ea]..."!”. 


La Ion Heliade Rădulescu, care versifică aproape în perma- 
nenţă un discurs retoric, remarcăm optica sa estetică, concepția 
despre artă și poezie, care ilustrează chipul lui Dumnezeu din 


om: 


„Poezie sau moinois va să zică facere, creație. Creato- 
rul a toate, Dumnezeu, este primul şi Atotpotentul [Atotpu- 
ternicul] poet. Creaţia sau poezia sa este universul întreg. 
Poezia cea mai sublimă și veră [adevărată] este aceea ce se 
exprimă prin fapte [arhaism pentru: creații/ făpturi]. Dumne- 
zeu prin fapte [faptele lui Dumnezeu înseamnă, la Dosoftei 


și Varlaam, făpturile acestui univers, creația lui Dumnezeu] 


17 Jon Heliade Rădulescu, Critica literară, op. cit., p. 237. 

Și-a exprimat și Îşi exprimă cugetările [e vorba de concepția 
ortodox-bizantină conform căreia universul creat este gân- 
dul lui Dumnezeu din veșnicie transformat în lucrare, mate- 
rializat, plasticizat]. [...] Bietul om copiază numai cât poate 
faptele Marelui Poet, Dumnezeu, şi cu cât prin fapte [prin 
contemplarea creaţiei] se apropie de Dumnezeu, cu atât 


poezia lui este mai sublimă”!%5. 


Am avut prilejul să arătăm, anterior, vechimea acestei con- 
cepții. Am văzut că, în literatura noastră medievală, ea este expri- 
mată cu claritate în Psaltirea în versuri, în Palia istorică bizantină, 
în cronografele Danovici şi Rostovski, în cazaniile coresiene și 
varlaamiene (la duminica fiului risipitor), în didahiile antimine 
și, respectiv, în Divanul şi Istoria ieroglifică ale lui Cantemir. 

Nu se poate spune că Heliade nu a fost atent la tradiţia lite- 
rară română veche... 


Mesajul său estetic către confraţi este acesta: 


„Cântaţi, poeţi, pe Dumnezeu, natura întreagă, amoru- 
rile cele sacre [iubirea conjugală], înălțaţi pe femeie la gra- 
dul ei predestinat [hărăzit ei] de la început [de la facerea 
lumii], cântați pe toți bărbaţii cei mari, înălțaţi-i de model 
înaintea posterității, înălțați virtutea prin tragediile voastre 


și flagelați numai şi numai viciul, iar nu pe om!*, în comediile 


148 Idem, p. 193-194. 
1% E o veche apoftegmă ortodoxă prin care se pretinde credincioșilor 


să urască păcatul, dar să îi iubească pe păcătoşi. 

și satirele voastre, și veți deveni suveranii tuturor politi- 
celor. 

Ocupaţi-vă cât simtiti în voi darul de sus, vocația preoţiei 
(s. n.), ocupaţi-vă de vera [adevărata] teologie, de vera 
morală, de știința educaţiunii, însurați-vă și deveniți părinți 
de familie, simțiți amorul conjugal și patern în inimile voas- 
tre; simţiți durerea părinţilor când îşi pierd copiii [...] și fiți 
siguri că prin ştiinţele tributare, la vocațiunea voastră de pre- 
oți!%, prin ocupaţiunile demne de înalta voastră misiune, 


veţi face politica cea mai divină”. 


Regăsim aici vechea concepţie bizantină, care unifica rolul 


politic cu cel eclesial şi în care scriitura avea vocaţie omiletică. 


Punând în taler frumuseţea creaţiei divine cu cea a creaţiei 


umane, Heliade Rădulescu îi acordă — din nou - toată demnitatea 


primei dintre acestea, după cum se poate vedea şi în poemul 


Anatolida sau Omul şi fortele: 


„Adam duce pe Eva în leagănul d-aproape 
De flori şi de verdeață. Niciun talam [pat] vreodată 
Din stanțele regale augustelor mirese 
N-avu atâta artă, nici adornare [impodobire] simplă 


Cu-atâta maiestate, decor mai admirabil. 


Flori, viţe în festoane, cum nu produce arta, 


15 De slujitori ai lui Dumnezeu, adică. 


11 Jon Heliade Rădulescu, Critica literară, op. cit., 182. 

In toată abondanta în toată frumusețea 
Suav decora bolta, păreţii şi intrarea, 


Extazia vederea și încânta mirosul. /.../ 


Atoatecreatorul, Principiul frumuseţei, 


A fost decoratorul când a plantat Edenul”. 


Bolliac scrie și el despre formele naturii „ce arta nu imită [pe 
care arta umană nu le poate imita, oricât ar fi de măiastră]” (O 
dimineață pe Caraiman). 

Remarcabil e faptul că și Eminescu va susţine același lucru, 
în poemul Icoană și privaz, cu o precizare în plus, esenţială, subli- 
niind concepţia modernă care aduce în discuţie un asemenea 
subiect şi o astfel de comparaţie (pe care cei vechi nu o făceau, 
considerând că omul privește spre Dumnezeu ca spre Icoana sa 


și își primeşte de la EI, Incepătorul frumuseţii, inspiraţia): 


„Aceasta e menirea unui poet în lume? 

Pe valurile vremii, ca boabele de spume 
Să-nşire-ale lui vorbe, să spuie verzi ş-uscate 
Cum luna se ivește, cum vântu-n codru bate? 

Dar oricâte ar scrie şi oricâte ar spune... 

Câmpii, pădure, lanuri fac asta de minune, 
O fac cu mult mai bine de cum o spui în vers. 
Natura-alăturată cu-acel desemn prea șters 


Din lirica modernă — e mult, mult mai presus”. 

Parafrazând rugăciunile şi psalmii Utreniei, Heliade com- 
punea următorul poem, într-un stil, de confesiune religioasă sub 


formă lirică, iniţiat de Iancu Văcărescu, în care va scrie și Coșbuc: 


„Cântarea dimineţei 
Din buzi nevinovate 
Cui Altui se cuvine, 
Puternice Părinte, 
Decât Tie a da? 


Tu ești Stăpân a toate, 
Tu ești Preabunul Tată; 
A Ta putere sântă 
Făptura ţine-ntreagă, 


Ne ţine și pe noi. /.../ 


Cu toţii dară, Ţie 
Cântăm cântare nouă; 
În flacăra unirii 
Întindem mâini la Tine, 


Rugăm să ne-nsoţeşti. 


Ne luminează mintea 
Să Te cunoaștem, Bune, 
Să ştim că ne ești Tată, 
Să Te cântăm mai bine 


Ş-aşa să ne-mpăcăm”. 

(Cântarea dimineții, 
din vol. Meditaţii poetice, 1830) 


Intr-un alt poem, Odă la pavilionul grecesc din 1835, închinat 
martirilor şi eroilor greci, Heliade apără credința ortodoxă și îi 
critică în termeni duri pe romano-catolici, propaganda catolică şi 


politica de catolicizare a ortodocșilor, dusă de Papă în numele 


„unirii” creştinilor: 


„Scoală-Te, Doamne, scoală-Te, Impărate! 
Trăiască numele Tău, trăiască mântuirea! 
Trăiască mântuirea, mântuirea cea sfântă 


Evangheliei Tale, care ai binevestit-o! /.../ 


Ai ladului negri-ngeri creştini se zic acuma 


Ş-în superstiții schimbă a lui Hristos credinţă. 


Din ceruri exilata, osândita trufie 
Își face drum și intră în sfintele altare, 
D-acolo destinează creștina înfrățire; 
Ura se încuibează în simplele noroade, 
Satan se-mpelițează în iezme mai spurcate, 
Care cu toate jură din temelii să surpe 


Sfânta, mântuitoarea a cerului credinţă [ortodoxă]. 


Se uneltesc sisteme; spre-a lui lisus ocară, 


Antihriștii acuma iezuiți se numiră 

Şi întru al Lui nume apostoli ai minciunei 
Se-mprăştie în lume și amăgesc noroade, 


Le pregătesc spre slujbă şi vecinică robie. /.../ 


Unde ești Tu, Stăpâne? Şi câtă Ţi-e răbdarea? 
La câţi stăpâni spre slujbă Ţi-ai părăsit făptura? 
Vesteşte-Te, să piară ai cerului potrivnici 


Şi adu-ne-n pământul făgăduinţei Tale. 


Tu ești păstorul nostru, şi lumea, a Ta turmă; 
Uneşte-o în păşunea de Tine preursită. 
Nu cu de fier toiege, ci însuși cu-a Ta lege 


Fă-ne ca să ne paștem sub umbra Crucii Tale. 


Pe dâns-a ridicat-o norodul ce cânt astăzi, 

Şi chiar după povaţa-Ţi iată-l în mântuire. 
Fă-l, Stăpâne, de pildă la câţi nu cunosc legea-Ţi 
Şi fă-l ca să-l cunoască toți care au călcat-o. 
Uneşte-l cu-al Tău nume, și tare-i va fi dreapta, 


Creşte-l întru dreptate şi nalță-l întru slavă. 


lar tu, Cruce Preasfântă, armă fulgerătoare, 
Tu ești a morţii groază și-a tot răului spaimă, 
Norodu-nchinat ţie în veci nu se învinge: 


E Mihail Arhanghel, armat întru tărie, 

Ce cu Satan se luptă şi curățește cerul. 


Oricine te ridică își află mântuirea” 1. 


Acelaşi caracter mesianic se întâlnește şi în poezia lui 
Grigore Alexandrescu şi este similar celui, de mai târziu, al lui 
Octavian Goga. 

Aflându-se în fața Mănăstirii Dealu, Alexandrescu îi de- 
plânge (în poezia Trecutul. La Mănăstirea Dealului) pe „nevred- 
nicii” contemporani care „trăind în moliciuni/ se laud cu mari 
fapte făcute de străbuni” şi doreşte ca râvna iubirii pentru Dum- 
nezeu și pentru ţară să devină ca un nou „stâlp de foc” (cf. leş. 
13, 21) pentru neamul românesc, care să îl conducă la mântuirea 


sa ca popor: 


„A! facă Providența ca-naltul sentiment, 
Ce-nchină vitejiei mărețul monument, 
Ce-alege pe-nălțime al nemurirei lor, 
Să fie nouă cârma, coloana cea de foc, 
Coloana ce odată din ţara de exil 


Pe calea mântuirei ducea pe Israil!”. 


Pomenirea Sfinţilor Nifon al Constantinopolului (Părintele 
și învățătorul Sfântului Neagoe Basarab) şi Nicodim de la Tis- 


mana, mijlocită de amintirea lor foarte vie în locurile în care au 


15 In I. Heliade Rădulescu, Poezii. Proză, antologie şi repere istorico- 


literare de Marin Mincu, Ed. Minerva, București, 1977. 

trăit, este prezentă și în poemele Trecutul. La Mănăstirea Dealului 
și Răsăritul lunei. La Tismana. 

Ce înseamnă Mănăstirile, pentru conştiinţa pașoptiștilor, ne 
precizează Bolintineanu: „Atena are templuri, Egiptul piramide,/ 
Frumoasa lonie dărâmături splendide/ Ce-arată îndestulare și-o 
mare avuţie,/ Dar ale tale urme, o, dulce Românie,/ Acele monu- 
mente numite monastiri/ Sunt urme de mărire, de dalbe stră- 
luciri” (Oda I). 

În poemul lui Alexandrescu, Mormintele. La Drăgăşani, 
evocat deja anterior, ne-au atras atenţia versurile: „Şi stelele dea- 
supra, pe lunca părăsită/ Luceau ca niște candeli aprinse p-un 
mormânt”. Asocierea dintre aștrii cerești și candelele (sau lumâ- 
nările) pe care le aprindem la morminte au o sugestie cu mult 
mai adâncă, aceea că „cerul Sfinţilor veghează” (parcă îl citim pe 
Antim Ivireanul) şi se roagă neîncetat atât pentru cei vii, cât şi 
pentru cei adormiți. 

Comparaţia o prelua și prelucra Eminescu: „O candelă a 
vieţii, de cer steaua depinde [atârnă] /.../ Dar ce e acea steauă? E- 
o candelă aprinsă” (În vremi de mult trecute sau Povestea ma- 
gului...) etc. 

Privind Crucile de pe morminte, Alexandrescu se gândește 
la cei care luptau eroic atunci pentru eliberarea de sub jugul pă- 


gân, turcesc: 


„Și ochii-mi s-aţintiră pe semnul mântuinţei 
Ce singur se înalță în locul de suspin, 


Protector al durerii, nădejde-a suferinţei, 


148 


Labarum [steag] vechi al luptei, simbol al biruinţei, 


Prin care-a-nvins barbarii creştinul Constantin. 


Și mă gândeam l-aceia ce umbra-i înveleşte, 
La Grecia modernă ce ei au sprijinit: 
Căci jertfa pentru naţii la cer se priimește, 
Căci sângele de martiri e plantă ce rodeşte 


Curând, târziu, odată, dar însă nelipsit. 


Precum cei dintâi preoţi ce crucea o purtară, 
Din peșteri, din pustiuri, săraci, disprețuiţi, 
În circ, amfiteatruri, puterea înfruntară, 
Pe purpura romană credinţa aşăzară 


Şi-nvinseră pe idoli în Capitol slăviţi, 


Aşa sângele-acelor ce-aicea se jertfiră 
Născu p-ai libertăţii vestiți răzbunători; 
Parnasul și Olimpul cu fală se priviră, 
Când flotele barbare zdrobite le zăriră, 


Şi flacăra din ele suindu-se la nori”. 


Despre privegherea cea de noapte şi rugăciunea la Icoana în 


fața căreia arde candela, același poet scrie (în poezia Candela): 


„Numai religioasa a candelei lumină 
Aprinsă de credinţă, și limpede şi lină, 


Luceşte înaintea Icoanei ce slăvesc. 

Emblemă-a bunătăţii, mângâietoare rază, 
Ea parcă primeşte și parcă-nfățișează 


Rugăciunile noastre Stăpânului obştesc! 


In minutele acelea când sufletul gândește, 
Când omul se coboară în conștiința lui, 
Ca unei inimi care cu noi compătimeşte 


Frăţeştii ei lumine durerea mea supui. /.../ 


Dumnezeu ce de față pe Cruce Se arată, 
El, Care-a a nedreptăţii e pildă de-ngrozit, 
Îmi spune că-naintea-l se va vedea odată 


Cel ce nedreptățeşte cu cel nedreptăţit. /.../ 


Intunecimea nopţii care încă domnește, 
Ca un om ce cu viața se mai luptă murind, 
Se-mprăştie cu-ncetul, treptat se risipeşte 


Şi-n umbra dimineţii se pierde-ngălbenind. 


Se desfăşor în ochii-mi minunile zidirei; 
Credinţe se deşteaptă în omul rătăcit; 
Şi-nalţă a ei rugă cu imnul mulțumirei, 


La Cel ce după noapte și zi ne-a dăruit. 


Iar tu, candelă sfântă, a căreia vedere 
Imi aduce aminte atâtea năluciri [imagini, amintiri], 
Imi vei fi totdeauna rază de mângâiere, 


Vei şti deopotrivă și fapte şi gândiri. 

Voi alerga la tine în dureri și necazuri, 
De oameni și de soartă când voi fi apăsat; 
Astfel corăbierul, când marea e-n talazuri, 


Aleargă la limanul ce-adesea l-a scăpat”. 


După cum se vede, chiar și din aceste puține exemple, poe- 
ților noștri nu le erau necunoscute nici teologia ortodoxă, nici 
cărțile de cult și nici asceza și practica rugăciunii. 

Contemplarea frumuseții cosmice, a „minunilor zidirei”, 
meditaţia asupra naturii are drept finalitate „deşteptarea credin- 
tei în omul rătăcit”. E o filosofie străveche, pe care o recapitula în 
acea vreme Sfântul Nicodim Aghioritul (1749-1809), într-un ma- 


nual pus la contribuţie și de Eminescu: 


„Încă şi zidirea însăși a tot ce se vede este pusă înaintea 
celor văzute ale lui Dumnezeu. lar cu un meşteșug ca acesta 
mintea suindu-ne de la zidiri la Ziditor și de la Scripturi la 
Cel ce le-a grăit, ne pare a zice tuturor puterilor sale şi tutu- 
ror simțurilor sale cuvântul lui Isaia: «Veniţi să ne suim în 
muntele Domnului, în casa Dumnezeului lui Iacov, ca El să 
ne înveţe căile Sale și să mergem pe cărările Sale» (Is. 2, 3). 

Acesta este scoposul înainte povăţuitor și sfârșitul 
pentru care, precum am zis, a zidit Dumnezeu ferestrele 
organelor simţurilor, ca să ne facă mintea privitoare la zidi- 


rea simțită şi tainică, cea gândită, ca să vadă în zidiri pe 

Ziditorul, ca în ape soarele, cum filosofează Teodor al Ieru- 


salimului” 15. 


Apele reflectoare ale luminilor cerești le vom descoperi 
peste tot în lirica lui Eminescu. 

Poeţii pașoptişti aveau conştiinţa, după cum spune Alexan- 
drescu, că „sufletul nostru, ca raza de soare,/ Ce-și are-nceputul 
mai sus de pământ,/ Deşi luminează a sa închisoare [trupul],/ Îşi 
află în ceruri izvorul cel sfânt” (Reveria). Şi că: „omul care crede, 
şi omul ce așteaptă/ De-o sfântă mângâiere în veci e însoțit;/ 
Pacea va fi cu dânsul; el va lua răsplată,/ Căci a nădăjduit” 
(Cimitirul). 

În opinia mea, Ioana Em. Petrescu greşeşte profund când 


susține că 


„poezia romantică românească din epoca pașoptistă 
este modelată și ea [ca și tot romantismul european, după 
cum pretinde autoarea] de această viziune, esenţial plato- 
niciană, a lumilor. 

Așa şi apare comentată opera unui Bolintineanu în 
epoca postpașoptistă de către Radu Ionescu, scriitor bine- 
cunoscut lui Eminescu: «Viaţa noastră este un lung, exil în 


care întâlnim numai suferințe [...]. 


15 Cuviosul Nicodim Aghioritul, Paza celor cinci simțuri, versiune 
diortosită a traducerii românești din 1826, tipărită la Mânăstirea Neamţ 
prin osteneala Arhimandritului Dometian, Ed. Anastasia, Bucureşti, 1999, 
p. 42. 

Sufletul nostru obosit voiește câteodată să-și ia zborul 
din astă realitate, din astă închisoare tristă, ca să mai revază 


idealul, patria sa cerească...»"15. 


Comentariul acesta poate fi atribuit unei viziuni plato- 
niciene doar dacă este decontextualizat istoric și cultural şi dacă 
nu se ţine seama că toată literatura medievală, toate cazaniile și 
didahiile discută exact în aceeași termeni. 

„Închisoarea tristă” este, pentru toată tradiţia literară veche, 
cea din Ps. 141, 7: „Scoate din temniţă sufletul meu, ca să laude 
numele Tău, Doamne. Pe mine mă aşteaptă Drepţii, până ce-mi 
vei răsplăti mie”. Adică, închisoarea este trupul sau lumea 
aceasta. Așa după cum idealul sau patria cerească nu sunt decât 
sinonime neologice pentru ţenchiul/ sfârşitul/ săvârşitul sau mo- 
șia cerească de care amintesc întruna cărțile vechi. Nimic din liri- 
ca pașoptistă nu ne face să discernem că ar putea fi vorba aici 
despre lumea ideilor platoniciană sau despre vreun alt concept 
filosofic străin cugetării româneşti tradiționale, pe care o aflăm 


chintesenţiată la Dimitrie Cantemir: 


„De vreme ce Prorocul temniţă o numește [Ps. 141, 7] 
și adevărat așe iaste și împotriva lumii Apostolul învaţă: 
«nu iubiți lumea, nici cele lumești» (Cartea 1, Ioan gl. 2, sh. 
15). Lumea dară temniţă iaste omului, aș€ trupul temniţă 


iaste sufletului” 155. 


15 Joana Em. Petrescu, op. cit., p. 23. 


15 Dimitrie Cantemir, Divanul, op. cit., p. 81. 

Oricâte deviații s-ar putea contoriza de la tradiţia religioasă 
și culturală românească, tot nu se poate trage concluzia înstrăi- 
nării paşoptiștilor de spiritul creștin, ortodox și naţional. Chiar 
dacă aceştia se familiarizaseră cu literatura antică și/ sau clasic- 
europeană, ei nu le absolutizează pe acestea și nici vreo filosofie 
particulară în detrimentul religiei autohtone, pe care o preţuiesc 
ca pe tezaurul de spiritualitate, literatură și cultură al naţiei lor. 

O idee despre eclectismul religios-filosofic care era subor- 
donat conștiinței creștine ne oferă versurile următoare ale lui 
Bolliac (rezumând o problematică care îl va frământa şi pe care o 
va versifica și Eminescu, doar că sub o pecete metaforică mult 


mai greu penetrabilă, în Memento mori şi nu numai): 


„Nu e niciun om, Stăpâne, ce n-a avut dumnezeu. 
Nu pot să Te înțeleagă, pentru asta n-ai un nume. 
Ințelepţii toţi Te cată: Brahma, Odin, Prometeu; 


Dar ne este scurtă mintea, nu poate pătrunde-n lume. 


Te-au aflat însă, Te crede; 
Dar nu Te pot înțelege, 
Căci e-adâncă a Ta lege! 

Moisi, și el Te vede: 


Dar nu spune ce fel ești. 


Zoroastru, Minos, Solon, Socrat şi cu Ciceron, 
Se mir şi ei cu plugarul ce simte tainile Tale, 
Vede nencetat efectul în toate muncile sale, 


Se gândesc, — unde trăieşti? 

Dar s-opresc toți cu Newton. 


Stoicii cei tari şi mândri, Pitagori cum ş-ăi de-n jur; 
Democrit care își râde, Eraclid care ne plânge; 

Din Platon ce ne mângâie, până-n crudul Epicur; 
Luther şi Calvin, Saint-Simon; Mahomet ce cere sânge, 
Când p-ascuns şi când de față, 

Când numind, când fără nume, 

Cum că astă mare lume 
Are un Stăpân ne-nvaţă, 


Care trebuie-a-L slăvi. 


Şi baza voinţei Tale fiecare a simțit: 
„Omul, omului să facă aceea care dorește 
Să-i facă și lui iar omul” [cf. Lc. 6, 31]. Nimeni nu tăgăduieşte 
Cum că, Stăpâne, ai voit 


Omul a fi fericit”. 


(Rugăciunea) 


În Memorialul său de călătorie, în urma pelerinajului la 
Mănăstirile oltene, Alexandrescu face uneori observaţii ironice 
pe seama neștiinței unor Călugări, pe care Ioana Em. Petrescu le 
apreciază undeva drept satiră iluministă. Părerea noastră este că, 
pe lângă tonul epocii, autorul vizează niște oameni ignoranți (și 
la fel se întâmplă în toate cazurile de acest fel din scrierile pa- 


şoptiste), și nu haina monahală în sine. 

Nu sunt ignoranți pentru că sunt Monahi, ci sunt niște 
Monahi ignoranţi (precum cel care credea că Traian a purtat 
război cu Mircea cel Bătrân), pentru că erau vremuri de decădere 
a vieții monahale în tot Răsăritul balcanic, de la Athos până în 
Ţările Române, după multe veacuri de stăpânire otomană. 

Alexandrescu, care a locuit în tinereţe la Mitropolie, la un- 
chiul său, Părintele leremia, dacă ar fi vrut să compună satire 
voltaireiene şi iluministe, anticlericale și antireligioase, ar fi avut 
şi prilejul, şi materialul necesar. Dar nu a manifestat astfel de im- 
pulsuri. Dimpotrivă, poetul, care se roagă smerit lui Dumnezeu 
în poemul Rugăciunea, îşi manifestă dezaprobarea față de ne- 
credinţa și blasfemiile lui Voltaire într-o altă poezie intitulată 
Epistolă. Către Voltaire. Aici critică aluziv „religia naturală” a lui 
Rousseau, și susține că Sfânta Scriptură este izvorul de inspiraţie 


al culturii și al literaturii europene: 


„Dar spune-mi, te rog, Voltaire, tu ce folos ai aflat, 
Deși al legei vrăjmaş, să critici, să osândești 
Acele nalte cântări, acele gândiri cerești, 
Care-al naturii Stăpân El Însuși le-a însuflat, 


Spre slava numelui Său, poetului împărat [David]? 


De nu ca om, ca creștin, dar însă ca autor, 
Vrednic erai, socotesc, să simţi înălțimea lor, 


Şi geniul tău frumos până acolo să-l sui. 


Cerul, tăria vestind faptele mâinilor Lui [Ps. 18, 1], 


Din pavilionu-i de nori, Acel Prea Înalt tunând, 

Cu fulgerele-i de foc vrăjmaşii Lui răsturnând, 
Pământul din temelii clătit, desrădăcinat, 
Suflarea acelei mânii ce mările-a-ntărâtat, 


Acele măreţe trăsuri tu cum le disprețuiești? 


Idei, icoane, figuri, toate în ele găseşti. 
Racine, pe care-l iubeai, din ele s-a adăpat; 
Rousseau, pe care-l urai, adesea le-a imitat: 


Toate acestea le știi, dar furia-ți te-a orbit. 


Tu, ca odată Satan, pe om din Rai l-ai gonit, 
Nădejdea, rodul ceresc, în inimi o ai călcat, 
Şi care despăgubiri în locul ei ne-ai lăsat? 


Ucideri și desfrânări, iată ce-ţi suntem datori! 


Viaţ-ai făcut-o grea sărmanilor muritori, 
lar pe scelerațţi i-ai scos din jugul lor neplăcut. 
Vor [unii] în zadar a-ți găsi un cuget ce n-ai avut, 
A zice că te-ai luptat abuzul să-l războiești; 


Nu, temelia-ai surpat în dogmele creştinești” 15. 


Poziţia poetului român este, credem, cât se poate de lim- 
pede, în denunţarea ateismului și a demonismului filosofiei vol- 
tairiene. De asemenea, precum Asachi, Alexandrescu instituie 
originea poeziei în Psaltire și începutul poeţilor de la poetul 


împărat David. Ba chiar a literaturii, în general, care, în opinia sa, 


15 Grigore Alexandrescu, Poezii. Proză, Ed. Minerva, Bucureşti, 1985. 

se naște din contemplarea naturii, din meditaţia în fața univer- 
sului și a tuturor făpturilor. 

Cu alte cuvinte, romantic înseamnă a fi capabil de a face 
lectura omnipotenţei divine din paginile înstelate: „Cerul, tăria 
[firmamentul] vestind faptele mâinilor Lui” [Ps. 18, 1]. 

Dacă influenţa literaturii române vechi nu se mai vede bine 
în stilul acestor poeţi, ea este însă evidentă din atitudinea lor. 

O poziţie similară cu a lui Alexandrescu o descoperim și la 
alți pașoptiști, ca spre exemplu, la Costache Negruzzi. Acesta, în 
Scrisoarea VIII (Pentru ce țiganii nu sunt români), persiflează igno- 
ranţa vecinului Bogonos, mai precis pretenţia sa de a fi aflat din 
Viața Sfântului Grigorie, originile etniei ţigăneşti (concluzia lui 
Bogonos e, de altfel, o extrapolare). 

Nu putem, însă, să nu observăm că, în dezbaterea aprinsă, 
religioasă, dintre Negruzzi și Bogonos, intervin şi alți factori, 
destul de semnificativi. Cum ar fi inapetenţa celui din urmă de a 
aprecia literatura cultă modernă, considerând Aprodul Purice 
drept comedie şi umilindu-l pe autor. 

Şi mai mult: polemica dintre generaţii, care îl determină pe 
Negruzzi la diatribe împotriva credinţei în draci „cornurați și cu 
coadă lungă”, declamând afectat, în același timp, că: „suntem fii 
a unui alt veac, şi trebui să mergem cu veacul”, 

De aici însă și până la a trece în contul unor atitudini și 
reacții iluministe aceste răfuieli cu lumea lor ale unor tineri 


educați în străinătate, deveniți elitiști în comparaţie cu majo- 


157 Constantin Negruzzi, Păcatele tinereților, Ed. Minerva, București, 
1977, p. 256. 

ritatea populaţiei, cred că este ceva distanţă. Același Negruzzi ne 
dezvăluie o altă faţă și o cu totul altă raportare la Creștinism în 
Scrisoarea X şi Scrisoarea XI. În prima dintre ele, pledează pentru 
drepturile Mitropoliei Moldovei în faţa pretențiilor fanariote, 


semnalând că 


„România era creștină încă din veacul III. Desele 
năvăliri a[le] barbarilor nu putură stârpi sămânţa cre- 


dinţii...7158, 


În timp ce a doua din scrisorile pomenite cuprinde o 
meditaţie pe tema morţii (parte din ceea ce considerăm proză 
lirică), un memento mori, în cel mai lesne de identificat spirit 
omiletic, în prelungirea retoricii funebre, însumând deopotrivă 


și influenţa lui Young: 


„Este un sunet cărui altul nu se poate asemăna, sunet 
grav, jalnic și fioros ce află totdeauna un răsunet în inimile 
cele mai tari. 

Când bătaia clopotului te face a tresări, când îţi 
închipuieșşti că ea îți vestește moartea unei rude, a unui 
prietin, a unui cunoscut, a căruia viață s-a stâns cum se 
stânge în aer răsunetul aramei sacre, simți atunce tristeța 
însinuindu-se în peptu-ţi ca un junghi de gheaţă, și dacă 


creştinismul nu ar veni să-ți împrăștie marasmul cu dulcea sa 


1538 Idem, p. 261. 

filosofie (s. n.), ai suferi acele chinuri morale ce nu se pot 
descrie, şi pre care le vindecă numai moartea. 

Moartea! Numele ei înfiorează pre cel bogat, pre cel 
mare, pre cel care lumea nu-l încăpea!%, și care, în împăr- 
teala mormântului, nu va avea mai mult loc decât saracul; 
căci amară trebui să fie ea pentru omul cu cugetul pătat; 
pentru acel ce trăind numai pentru el, a fost de pagubă 
compatrioților săi; pentru acel ce strânge averi, şi nu ştie cui 
le adună pre ele!“! 

Săracul însă, privind[ul-o ca o odihnă după o zi de 
muncă, adoarme în liniște, știind că atunci când se va scula 
ca să deie seamă de cele ce a făcut, va fi răsplătit de oste- 
nelele sale, şi locul îi va fi însemnat în dreapta lui Dum- 


nezeu] 161. 


In ceea ce îl privește pe Vasile Alecsandri'%, în poezia sa este 
de asemenea identificabilă recurența unor atitudini identitare 
creștine, precum și a unei dispoziții de a privi cosmosul, într-un 


mod contemplativ tipic ortodox (mai înainte de a fi romantic și 


1% La fel va vorbi Eminescu despre: „împărați pe care lumea nu 
putea să-i mai încapă” (Scrisoarea IHD). 

160 Ps. 38, 8-10: „Dar toate sunt deşertăciuni; tot omul ce viază. Deşi 
ca o umbră trece omul, dar în zadar se tulbură. Strânge comori și nu știe 
cui le adună pe ele”. 

16 Constantin Negruzzi, Păcatele tinereților, op. cit., p. 263. 

16 Vasile Alecsandri, Poezii, cu un cuvânt înainte de Dumitru Micu, 


Ed. lon Creangă, București, 1985. 

lamartinian sau la confluenţa cu aceste surse), ca tablou plastic 
analog dispoziției sufleteşti, interioare, a omului, recurenţă pre- 


zentă și în opera celor despre care am vorbit anterior: 


„O! minune, farmec dulce! O! putere creatoare! 
In oricare zi pe lume iese câte-o nouă floare, 
Ş-un nou glas de armonie completează imnul sfânt 


Ce se-nalţă către ceruri de pe veselul pământ”. 
(Lunca din Mirceşti) 
Acelaşi scrie și poeme religioase, precum Hristos a înviat: 


„Hristos Mântuitorul din morţi a înviat, 
Şi fruntea-l ca un soare, 
Lucind peste popoare, 


Flori de nemurire în lume-a-mprăştiat. 


Hristos, Zeul credinţei, ieșit-a din mormânt! 
Ş-a Sa reînviere 
Ne-arată că nu piere 
Dreptatea, și credinţa, şi adevărul sfânt! 
Hristos e viu! Ca Dânsul, o! voi ce suferiți 
În lanţuri de robie, 
Curând la viaţă vie 


Din umbra tristă-a morții veți fi cu toți[i] ieșiți!!&”. 


16 Jdem, Înşiră-te, mărgărite, Ed. Litera, Chişinău, 1998. 

Atitudinea și spiritul poeţilor, în plină epocă pașoptistă, 
care era începutul întoarcerii în Europa, fac să iasă în lumină o 
credinţă şi o cugetare românească și ne dau mărturie de faptul că 
tradiţia culturală, literară şi spirituală nu a dispărut. Era doar 
altfel exprimată, prin înnoirea limbajului și a poeticii. Crezurile 
nu erau însă fundamental diferite de cele ale înaintaşilor. Şerban 


Cioculescu observa: 


„Noi nu am cunoscut, ca alte literaturi vecine, atin- 
gerea directă cu problematica romantică. Experienţa interi- 
oară a romantismului ne-a rămas străină. Scriitorii noştri nu 
au trecut printr-o criză morală, de esenţă faustică, demo- 
niacă sau egotistă, ca urmașii spirituali ai lui Goethe, Byron 
sau Chateaubriand, din alte ţări. 

Boala veacului a pătruns prin unele stângace traduceri, 
care denotă că s-a luat act de ea, de bună seamă, că feno- 
menul n-a fost ignorat cu desăvârşire; dar ea n-a operat 
pustiitor, prin variante morale. Înainte de Eminescu, așa- 
dar, noi n-am avut un adevărat exemplar de poet romantic, 
în sensul plenar al cuvântului. Cauzele de neaderență mo- 
rală, în tot decursul dintre anii 1830-1866, la esența patetică 
a romantismului, ar comporta un studiu deosebit. [...] 

Stăpâniţi de o veche tradiţie religioasă, noi nu ne pu- 
team răscula împotriva unor principii materialiste, reven- 
dicându-ne o renaștere spiritualistă. [...] Nu eram puși în 
condiții speciale de evoluţie, ca să ni se ivească în chip firesc 
probleme morale și literare, ca acelea ce se impuseseră în 


Apus, făcând din romantism nu numai un mare curent 

literar european, dar şi o zguduire morală... [...] Ro- 
mantismul apusean implică aşadar, pe lângă o estetică 
emancipată, și o filozofie religioasă, o morală individu- 


alar lee 


Poeţii paşoptiști, prin aspectul novator al limbajului în 
raport cu limba celor vechi și prin accentele nostalgice față de 
trecutul al cărui element ideal esenţial este credinţa fierbinte din 
care se nasc toate celelalte virtuţi, dovedesc că au luat act de 
epoca istorică pe care o parcurg, dar nu şi că nu sunt conștienți 
de tradiţia lor religios-literară și istorică sau că se afiliază, fără o 
liminară discriminare a judecății, oricărui curent ideatic inse- 
minat din Occident. 

În Scrisoarea XVII, din ciclul Negru pe alb (Scrisori la un 
prieten), Costache Negruzzi, așezând într-o balanţă valorică 
poezia medievală și pe cea contemporană, rezolva această con- 
troversă în favoarea celei dintâi, oferindu-l ca exemplu poetic pe: 

„mitropolitul Dosoftei, unul din bărbaţii învăţaţi, cu 
care se făleşte pe drept Moldavia. El a fost nu numai un bun 
păstor duhovnicesc turmei încredințate lui, dar și unul din 


scriitorii cei mai aleși a timpului aceluia”. 


Negruzzi reproduce poemul-rugăciune către Maica Dom- 
nului, al Sfântului loan Damaschin, în traducerea lui Dosoftei și 


conchide, vorbind 


16 Serban Cioculescu, Vladimir Streinu, Tudor Vianu, Istoria litera- 


turii române moderne, op. cit., p 7. 

„de poezia noastră din veacul al XVI-lea”, [pe care] „o 
prefer celei de astăzi, oricât se pare ea de simplă. 

Îmi place pentru că e naivă şi fără pretenție, pentru că 
e moale și netedă, nu aspră şi ciotoroasă [...]” [, cum este 
poezia nouă,] „o poezie hodorogită, încât în adevăr jalea 
cuprinde orice simţire, când vede cineva frumoasa noastră 
limbă căznită și schingiuită astfel! 

Spune-mi, nu-ţi place mai bine traducţia lui Dosiftei 
cu-nchieturi socotite, [la] care nu te ostenești când o citeşti, 


nici are frase mari întortocheate și scâlciate?”16%. 


Nu există însă un hiat între cei vechi și prepașoptiști sau 
pașoptiști, care să justifice susținerea pierderii tradiției poetice 
culte. 

Între literatura veche şi paşoptism, deosebirea se poate 
contoriza la nivelul expresiei. Poezia pașoptistă presupune expu- 
nerea unui conținut cu care vechea literatură are foarte multe în 
comun, doar că în structuri poetice diferite: clasic-bizantin- 
medievale în cazul celor vechi, romantic-moderne în cazul pa- 
șoptiștilor. 

Diferenţa este ca între romantism și simbolism sau ca între 
simbolism și avangardă. 

Dacă am putea pune sub ochii unui om, cu totul ignorant în 
materie de poezie, două poeme aparținând simbolismului, res- 
pectiv, avangardismului, sunt convinsă că ar decide că ele nu 


aparțin aceluiași secol și că autorii nu s-au cunoscut între ei. 


16 Constantin Negruzzi, op. cit., p. 280-281. 

Expresia poetică se modifică în funcție de epocă și nu în 
necunoștință de cauză. 

De unde moșteniseră pașoptiştii viziunea spirituală, reli- 
gioasă — care, după cum am văzut, e punctată de detaliile gândirii 
și ale practicii ascetice ortodoxe — dacă nu de la înaintașii lor? 

Lamartine le putea inspira o anumită structură poetică mo- 
dernă (mai ales că lirica lamartiniană este infuzată de o durere 
nostalgică, puternic amprentată de viziunea religioasă), nu și 
esența gândirii, dacă fundamentele nu ar fi fost interioare și întru 
totul autohtone. 

Discutând despre poezia erotică a lui Alecsandri, Nicolae 


Manolescu făcea precizarea că: 


„ora lamartiană a bătut și aerul poeziei erotice ro- 
mânești s-a umplut de religiozitate şi de mister, când, 
cuprins de «sfânta uimire», «geniul sfânt» «aude și vede 
minuni pe pământ» şi când dragostea transfigurează totul 


«precum un soare dulce în veci neasfințit»” 16. 


Ultimele cuvinte sunt, de altfel, o parafrază biblică și litur- 
gică a sintagmelor hristologice şi eshatologice: lumină neînserată 
ȘI soare neapus. 

Manolescu, însă, nu caută deloc să elucideze de ce poezia 
erotică anacreontică a virat brusc (deși nu chiar atât de brusc, 
fiindcă ecourile iubirii sacre și legitime n-au fost absente nici în 


lirica prepașoptistă), în versurile românești, spre lamartinism, 


16 Nicolae Manolescu, Istoria critică..., op. cit., p. 230-231. 

spre „un ton nou, o melancolie învăluitoare și sacră”! (și oferă 
exemplul poeziei O noapte la țară a lui Alecsandri), în care se 
îmbracă sentimentul erotic. 

Idealizarea amorului şi aducerea sentimentului la sobrietate 
se petrece însă în lirica lui Alexandrescu, în avanpremiera poe- 
ziei eminesciene. Mulţi dintre poeţii pașoptişti s-au format 
exersând mai întâi solfegii anacreontice, după care l-au părăsit 
pe Christopoulos pentru Lamartine sau, mai bine zis, pentru 
tonul lui Lamartine — așa după cum nici pe Anacreon sau Chris- 
topoulos nu-i urmaseră vreodată cu fidelitate. 

Primul traducător al poemelor lamartiniene, Heliade, le 
descoperea ca „pline de tinereţe și melanholie mângâietoare”16, 


afirmând, despre Armoniile poetice şi religioase, că: 


„prin ele, poetul întocmai ca vulturul își ia zborul cu 
îndrăzneală, până la cereasca înălțime [a] atotputerniciei 
dumnezeieşti. Acolo el își înmoaie aripile sale în jăraticul 
slavei mucenicilor și, ţinându-și drumul său prin strălucita 
cărare a laptelui creștinătății, se coboară prin scara lui lacov 
și vine să stropească și să încălzească pământul cel amortit 
de înghețul patimilor... 

Ascultători din aromirea lor cea dulce se deşteaptă 
pătrunși de focul pocăinţii și nu întârzie cu o inimă de a 


numi pe cântărețul lor David al creştinătăţii 16. 


167 Idem, p. 231. 
168 Cf. Ovid Densusianu, Opere, IV, op. cit., p. 507. 
16 Cf. Idem, p. 508. 

Densusianu remarca, pe marginea acestui comentariu 


heliadesc, faptul că 


„pasajul are interesul lui și pentru cunoașterea ecoului 
pe care l-a avut la noi poezia lamartiniană (s. n.). In Lamartine 


găsise Heliade pe poetul aşteptărilor lui...”17. 


Alexandrescu însă, în opinia sa, cunoaște „vagi înrâuriri din 
atmosfera romantică”! — dincolo de care răzbate „o notă perso- 
nală şi puternică”!?, deşi Călinescu le va sesiza macroscopic: 
„poezia lui Alexandrescu este cea mai puternică expresie a 
lamartinismului la noi”. 

Poezia lui Lamartine nu infuza o stare de spirit romantică, 
novisimă, ci oferea o haină poetică, modernă, pe care poeții ro- 
mâni au adoptat-o imediat, dezertând din tabăra lui Anacreon, 
când au descoperit o tonalitate lirică în consonanţă cu așteptările, 
spiritualitatea și idealurile lor. 

Starea aceasta de spirit, aşa-zis romantică și lamartiniană, 
după descrierile poeţilor noștri, se poate defini ca plăcere a du- 
rerii, ca bucurie a suferinței, iar contextele lirice înseși ne indică 
un contur religios autohton și arhaic destul de profund. 

În tradiţia literară veche, pocăinţa este cea definibilă ca plă- 
cere a durerii, ca bucurie a suferinței, dar nu individuală, egoistă 


și vanitoasă, nici ca voluptate masochistă, ci ca efort ascetic dur 


17 Ibidem. 
171 Idem, p. 614. 
172 Idem, p. 611. 


13 G. Călinescu, Istoria..., op. cit., p. 156. 

și dureros, dar care naște metanoia/ metamorfoza interioară, 
spirituală. 

Privegherea nocturnă a poeţilor pașoptişti (care, așa cum 
preciza Bolliac, urma modelul eremiţilor), însoțită de con- 
templarea naturii și de cugetarea la realităţile istorice și sociale, 
la cadenţa descinderii lumii din trecut spre viitor, precum și de 
suferință interioară, sunt în cea mai mare măsură amprentate de 
viziunea și cugetarea religios-tradiționale, care configurează nu- 
cleul cognitiv al meditaţiilor romantice. 

Singurul element în plus îl reprezintă suspinele amoroase 
ale poeţilor, dar nici acestea nu pot fi automat catalogate ca neor- 
todoxe, atâta timp cât autorii sunt mireni cu idealuri nupţiale 
fireşti. 

Lecturând poemele traduse din lirica lui Lamartine, pu- 
blicate încă din 1830, de Heliade, senzaţia este de confuzie între 
temele şi motivele prezente în versurile acestuia şi cele apar- 
ținând tradiţiei literare româneşti şi pe care le-am semnalat la 
scriitorii noştri medievali. 

O puternică impresie făcea, desigur, și atmosfera generală 
religioasă, din lirica poetului francez. 

Pe lângă starea specific romantică de melancolie şi tânguire, 
de solitudine și deziluzionare (reproduse sub titlurile, apropiate 
de cele originale: Singurătatea, Seara, Lacul, Deznădăjduirea — 
dintre care doar ultima este ecoul unor sentimente de revoltă, 
celelalte evocând o atmosferă religioasă), versurile lamartiniene 
traduc concepţia veche creștină conform căreia natura, cosmosul, 
sunt transcrierea sensibilă a chipului lui Dumnezeu pentru oa- 


meni (lumea-lumină creată după chipul Său), iar elementele 

cosmice desfășoară un neîncetat dialog tainic, despre Creatorul 
lor: 
„O Nuits, deroulez en silence 
Les pages du livre des cieux; 
Astres, gravitez en cadence 
Dans vos sentiers harmonieux; 
Durant ces heures solennelles, 
Aquilons, repliez vos ailes, 
Terre, assoupissez vos échos; 
Etends tes vagues sur les plages, 
O mer! et berce les images 


Du Dieu qui ta donne tes flots. 


Savez-vous son nom? La nature 
Reunit en vain ses cent voix, 
L'étoile à l'etoile murmure 
Quel Dieu nous imposa nos lois? 
La vague à la vague demande 
Quel est celui qui nous gourmande? 
La foudre dit à l'aquilon: 
Sais-tu comment ton Dieu se nomme? 
Mais les astres, la terre et l'homme 


Ne peuvent achever son nom”. 


(L'Hymne de la Nuit)" 


174 Poemul din franceză în traducerea noastră: 


Imnul nopții 

„O, nopti, răsfoiți în tăcere 
Paginile cărţii cerurilor; 

Stele, rotiți-vă în cadență 

Pe căile voastre armonioase; 

În aceste ceasuri solemne, 
Vânturilor, strângeţi-vă aripile, 
Pământule, aţipeşte-ţi ecourile; 
Întinde-ţi valurile pe plaje, 

O, mare! şi varsă icoanele 


Lui Dumnezeu care ţi-a dat talazuri. 


Ştiţi voi oare numele Său? Natura 
Unește în zadar sutele sale de glasuri, 
Steaua stelei murmură 


Cine este Dumnezeul care ne pune nouă legi? 


Val pe val întreabă 

Cine este Cel care ne mustră pe noi? 
Trăznetul spune vântului: 

Ştii cum se numește Dumnezeul tău? 
Dar stelele, pământul și omul 


Nu pot descoperi numele Său”. 


Ceva foarte asemănător, despre chipul lui Dumnezeu, care e 
pecetluit în toate lucrurile din univers, dar pe care niciun element cosmic 
nu îl poate desluși în mod esenţial ori epuiza, se află într-unul din Imnele 
Sfântului Efrem Sirul (sec. IV), pe care l-am reprodus și în altă parte, dar 
ar fi bine să îl reamintim: 

„Doamne, deși simbolurile Tale sunt pretutindeni,/ Tu ești ascuns 


pretutindeni./ Deși simbolul Tău e înalt,/ Înălţimea nu simte că ești./ Deși 

Ecouri ale acestei atitudini (mai mult sau mai puţin difuze) 
se pot observa în toată lirica pașoptistă, dar mai ales Eminescu, 
cel ce cunoștea mult mai bine decât pașoptiștii tradiția literară 
română veche şi putea să aprecieze concordanța cu tonul ro- 
mantic, va face să rezoneze în opera sa acest dialog neostoit care 
se desfășoară tainic în univers. 

În mod neaşteptat, am găsit la Bolintineanu un poem, A 
cerului domă (vol. din 1869), care se apropie foarte mult de spiritul 
poemelor lui Alexandrescu (mai cu seamă Viața câmpenească, 


poezie despre care vom mai vorbi), Eminescu și Goga: 


„A cerului domă s-arată senină 
Şi marea apare în valuri de flori, 
Şi luna bălaie, rotundă și plină, 
Poleie cu aur flori, râpe şi nori. 


Aşa sub coroane par regi şi regine. 


Acolo se arată molatec plecat 
Spre plai un deal verde perdut în lumine, 
Se-nclină pe unde părut amorat. 


Izvoare cu ape reci trec şi răsfață 


simbolul Tău e în adânc,/ Adâncul nu înţelege cine ești;/ Deşi simbolul Tău 
e în mare,/ Tu nu eşti ascuns în mare;/ Deși simbolul Tău e pe uscat,/ El 
nu-și dă seama că ești acolo,/ Binecuvântat este Cel Ascuns atunci cânt El 
străluceşte”, cf. Sebastian Brock, Efrem Sirul, Imnele despre Paradis, trad. de 
Pr. Mircea Telciu şi Diac. I. Ică jr., Ed. Deisis, Sibiu, 1998, p. 75. 

In cursul lor câmpii de rouă udați, 
O silvă profumă cu dulcea verdeață 


Arşiţa și naște zefiri adoraţi. 


O salcie lasă la vânturi ușoare 
Cosiţele sale stufoase-a pluti. 
Un paltin se-nalță trufaș în răcoare 
Şi albul mesteacăn voiește-a uni 
Cu paltinul frunza, un lac strălucește 


Pe margini cu arbori în flori cu odor”. 


Atmosfera poeziei sugerează o relaționare permanentă a 
elementelor cosmice, chiar dacă Bolintineanu nu insistă asupra 
acestor semnificaţii profunde. Tot peisajul este o unitate, con- 
templat fiind ca un templu/ domă celestă unit sau întregit prin 
terestrul fremătător, viu, convorbitor. 

Privirea contemplativă pleacă din doma cerului și de la luna 
bălaie, care încoronează cele de pe pământ cu aure de lumină 
(redându-le nimbul sfințeniei originare), pentru a ajunge la 
plaiul și „dealul verde perdut în lumine”, la izvoare, câmpii și 
păduri. 

Copacii mai ales sunt aplecaţi spre dialog. Tendinţa e, până 
la urmă, marcată de poet: „Și albul mesteacăn voiește-a uni/ Cu 
paltinul frunza”... 

Putem spune că ritmul acesta unduitor (cum zicea Blaga) se 
transmite lui Eminescu, Goga, Ion Pillat etc. Goga pare, într-un 
poem, să fi dus mai departe gândul lui Bolintineanu: „În taina 


tăcerii pornește-se vânt/ Să mângâie trestia-n vale,/ Pe ascuns o 

sărută, dar dragostea lui/ O văd licuricii pe cale./ Şi-o spun 
licuricii la frunze de soc,/ Și socul pădurii o spune,/ Şi frunzele 
toate grăbite tresar/ Şi-ncepe pădurea să sune”... (Dimineața). 

Nu este vorba de panteism, ci despre raţiunile con- 
vorbitoare ale acestui logos comic, creat de Dumnezeu pentru a 
fi comunicativ. 

Cu toate acestea, Lamartine cred că l-a influenţat cel mai 
mult pe Heliade (în automagnificarea ulterioară a personalității 
sale), decât pe ceilalți poeți români pașoptiști, pentru că în 
centrul poeziei sale nu se află — în ciuda aparenţelor — nici Dum- 
nezeu, nici cosmosul, nici chiar sentimentul romantic, ci, mai 


mult decât toate, el însuși: 


„La voix de l'univers, c'est mon intelligence. 
Sur les rayons du soir, sur les ailes du vent, 
Elle s'eleve ă Dieu comme un parfum vivant; 
Et, donnant un langage ă toute creature, 


Prête pour ladorer mon âme à la nature. /.../ 


L'univers tout entier réfléchit ton image, 


Et mon âme à son tour réfléchit l'univers”. 
(La prière)!” 
175 Tot traducerea noastră: 
Rugăciunea 


„Vocea universului este inteligența mea. 

Sentimentul religios al lui Lamartine este determinat mai 
ales prin exprimarea explicită a unor precepte creștine, în genul 
pe care-l va aborda şi Heliade. Nicăieri, însă, în poezia ro- 
mânească, poeţii nu-şi împrumută sufletul și limba lor naturii, 
universului, arogându-și vanitos capacitatea de a deveni, pan- 
teist, spirite universale sau de a se substitui logosului cosmic. 

Dacă poeţii români paşoptiști au păstrat ceva din La- 
martine, acest ceva este freamătul cosmic, conglăsuirea naturii, 
care însă niciodată n-a căpătat caracter substituibil prin egoul 
uman. 

Influenţa poate părea determinantă, dacă este receptată la 
nivel stilistic și terminologic — care coincide, după cum am 
afirmat, cu terminologia veche și bizantină, într-un context 
vizionar cu care are puncte comune —, sau la nivelul atmosferei 
generale degajate din versuri. Deși se poate remarca totuși, cu 
uşurinţă, un fond lăuntric diferit și rațiuni psihologice sensibil 
personalizate ale poeţilor români, pentru recluziunea interioară, 
contemplarea naturii și a cosmosului, pentru melanholia în sine. 

Chiar la nivelul tropilor, este bine de remarcat fenomenul 
preluării, dezvoltării şi transmiterii unor metafore poetice. Spre 
exemplu, Bolintineanu, Alecsandri — şi ulterior Eminescu — 


numesc undele râului sau ale mării, sub lumina lunii, „brazde de 


Pe razele înserării, pe aripile vântului, 

Ea se înalță către Dumnezeu ca o mireasmă vie; 

Şi dăruind un grai întregii creaturi 

Îi împrumută sufletul meu naturii pentru a-L slăvi. /.../ 
Întregul univers oglindește icoana Ta, 


Iar, la rândul său, sufletul meu oglindește universul”. 

lumină”. Sursa este probabil traducerea făcută de Heliade unui 
poem de Lamartine: 

„Norul cel lucios şi roșu, ce ni-l face nevăzut [soarele],/ 
Păstrează-n brazde de aur urma p-unde a trecut” (Rugăciunea de 
seară) — „Le nuage éclatant qui le cache à nos yeux/ Conserve en 
sillons d'or sa trace dans les cieux” (La prière). 

La Bolintineanu ia amploare această imagine poetică: 

„Coroana lunei răsfrântă peste mare/ Formează o brazdă 
de-aur ce scânteie”... (Neapol); „Luna palidă şi plină/ Se răsfrânge 
pe canal,/ Trage-o brazdă de lumină/ Ce-ncunună albul val” 
(Rialto); „Peste unda aurită/ Ce adoarme cu murmur,/ Peste 
brazda înflorită/ În câmpia de azur”... (Sandalul); „Răsai, bălaie 
lună, pe cerul tău cel pur,/ Lumină calea noastră pe brazdele d- 
azur!” (Conrad). 

Într-un poem al lui Alecsandri, un vapor „taie-o brazdă 
lungă pe-al mării plai senin, / Şi luna, vas de aur, plutește-n ceruri 
lin” (Pe coastele Calabriei). 

Eminescu va fi mult mai enigmatic, transcriind (în Scrisoarea 
IV) într-un cosmos al tăcerii o geometrie sonoră, de linii și 
cercuri, pe care o fac aripile lebedelor: „Numai lebedele albe, 
când plutesc încet din trestii,/ Domnitoare peste ape, oaspeţi 
liniștei acestei,/ Cu aripele întinse se mai scutură și-o taie,/ Când 
în cercuri tremurând, când în brazde de văpaie”. Sau, în Dorința, 
mai zice Eminescu: „Vino-n codru la izvorul/ Care tremură pe 
prund,/ Unde prispa cea de brazde [a izvorului]/ Crengi plecate 
o ascund”. Tehnica aceasta, după cum am enunțat deja, face pare 


din tradiţia literară, prin care o sintagmă sau o imagine simbolică 

e transmisă şi amplificată de la scriitor la scriitor şi de la un veac 
la altul. 

O altă imagine poetică, cea a cerului cu aștrii săi, ne apare 
drept convergentă cu tradiţia literară românească. În primul 
rând, într-un mod tradițional creştin, Dumnezeu este „Celui qui 
pensa les cieux” (Eternite de la nature, brièveté de l'homme)". 

Exprimări de aceeași natură (chiar identice la nivel ideatic) 
am remarcat, la timpul potrivit, în Psaltirea versificată a lui Do- 
softei. lar despre Dosoftei nu putem spune că s-a inspirat din 
Lamartine, atunci când a susţinut același lucru. Dimpotrivă, pu- 
tem afirma răspicat că sursele lui Lamartine sunt Psaltirea și co- 
mentariile patristice, pe care omiletica franceză a secolelor ante- 
rioare romantismului le actualiza perpetuu. 

Având aceeași semnificație simbolică, pe care o cunoaștem 
din literatura română veche — un lucru firesc, având în vedere 


filiera patristică — tabloul aștrilor cerești este semnificativ: 


„Comme une lampe d'or, dans l'azur suspendue, 
La lune se balance aux bords de l'horizon; /.../ 
L'univers est le temple, et la terre est l'autel; 

Les cieux en sont le dôme: et ces astres sans nombre, 
Ces feux demi-voilés, pâle ornement de l'ombre, 
Dans la voûte d'azur avec ordre semés, 


Sont les sacrés flambeaux pour ce temple allumés... 


176 Dumnezeu este „Cel ce a gândit cerurile” (Veșnicia naturii, fulgu- 


ranța omului). 

(La prière!) 


Eminescienele dome cerești (anticipate însă de Bolintineanu 
și Heliade) par să-și aibă originea în versurile de mai sus — ca 
expresie, mult extinsă, însă, atât imagistic, cât și ca semnificație. 

Dacă ultimele două versuri l-au inspirat pe Alecsandri într- 
o poezie (Mezul iernei), imaginea lunii ca o lampă (Heliade nici 
măcar n-o traduce astfel, dar termenul e regăsibil ulterior în lirica 
noastră) şi a stelelor ca niște făclii, luminând în templul uni- 
versului — care au sorginte patristică şi omiletică și se regăsesc, 
aşa cum am arătat, şi în textele noastre medievale, de la Cazaniile 
lui Coresi şi Varlaam, până la Antim şi Cantemir — vor deveni o 
recurenţă sensibilă în lirica noastră romantică şi chiar post-ro- 
mantică. 

Opinia noastră este că poeții români le cunoșteau din 
cazanii și didahii (care nu erau ignorate la sfârșitul secolului al 
XVIII-lea și începutul secolului al XIX-lea, cunoscute fiind atât 


prin lectură cât şi, foarte probabil, prin intermediul audierilor 


177 E tot traducerea noastră: 
Rugăciunea 


„Ca o lampă de aur, suspendată în azur, 

Luna se leagănă pe țărmurile orizontului; /.../ 

Universul este templul, iar pământul este altarul; 

Cerurile sunt domul/ templul, iar stelele cele fără de număr, 
Aceste focuri semi-vălurite, palid ornament al umbrei, 

În bolta de azur cu rânduială semănate, 


Sunt sfintele făclii pentru acest templu aprinse”. 

într-un cadru liturgic), şi că au fost entuziasmați să le găsească 
într-un context liric modern. 

Aceasta i-a determinat să-și modifice glasul poetic, recon- 
figurând lirismul românesc, navigând de la hristopolism/ ana- 
creontism către lamartinism, deşi ambele direcții reprezentau 
numai un semn de orientare, nu și modele de imitat în pro- 
funzime. 

Însă chiar preferința aceasta, apetența poeților români 
pentru aceste expresii, ne relevă faptul că nu erau ignoranți față 
de semnificațiile lor vechi, ci dimpotrivă, au aderat la astfel de 
descrieri ale tabloului cosmic tocmai pentru că le cunoșteau sen- 
sul, apreciind simbolismul pe care-l știau din cultura și spiritua- 
litatea lor. Nu se explică altfel influența de proporţii a unui 
singur poet romantic, preferința lor pentru Lamartine — consi- 
derat, de unii exegeţi ai operei sale, ca un autor profund înră- 
dăcinat în secolul al XVIII-lea. 

În altă ordine de idei, Eminescu e o conștiință scrupuloasă, 
care face paralela între tradiţie și poezia contemporană, în detri- 
mentul lui Heliade, pe care îl acuză, cum nu se poate mai grav, 
nu de necunoaștere, ci de instalarea în sine a superbiei soldată cu 


falsificarea limbii, a teologiei și a istoriei: 


„Cam pe la anul 1845 începe însă în mintea scriitorului 
bucureștean o suficiență nemaipomenită și o decădere inte- 
lectuală cu atât mai primejdioasă cu cât Eliad era privit în 
vremea lui ca un fel de oracol. Limba Curierului de ambe secse 
se latinizează și se franțuzeşte, el începe a scrie c-o orto- 


grafie imposibilă, nesistematică, un product bastard al lip- 

sei sale de ştiinţă filologică pozitivă şi al unei imaginații 
utopiste. Făr-a ave el însuși talent poetic, dă cu toate acestea 
tonul unei direcţii poetice, a cării merite consistau într-o 
limbă pocită și în versificarea unor abstracții pe jumătate 
teologice, pe jumătate sofistice. Ruina frumoasei limbi 
vechi, care se scria încă, cu toată vigoarea, în veacul trecut, 
o datorăm în mare parte înrâurirei stricăcioase a lui Eliad. 
[...] Istoria românilor scrisă de el este o țesătură de închipuiri 


subiective și de greşeli” 18. 


Reiese din acest pasaj că limba pe care o vorbim este rezul- 
tatul unor procese relativ recente (începute pe la 1830), care au 
constat în „ruina frumoasei limbi vechi”. Şi atunci nu este dificil 
de explicat de ce înțelegem atât de greu literatura română veche, 
de ce ni se pare că citim o limbă străină în paginile româneşti 
medievale, de ce investigaţiile literare au demarat târziu și evo- 
luăm, la nivelul studiilor, în pas voios de melc. 

Dacă însă Eminescu putea să facă o asemenea critică unui 
respectat contemporan, repet, la nivel lingvistic, teologic și isto- 
ric, raportând totul la trecut, la ce însemna limbă, teologie și isto- 
rie în trecut, dacă putea să stabilească foarte clar că Heliade a 
transgresat niște limite ştiinţifice, propunând inovaţii pur fante- 
ziste în toate aceste domenii, atunci, în mod sigur, e limpede că 
Eminescu se raporta la o tradiţie pe care o cunoştea și pe care 
Heliade o încălca flagrant şi care, mai ales, nu dispăruse nicăieri. 


Deşi, cu lentilele noastre postmoderne, nu prea vedem asemenea 


178 Cf. Ion Heliade Rădulescu, op. cit., p. 603. 

distincții minuțioase, ba dimpotrivă, Heliade este un spirit 
tradiționalist şi religios — şi ne poate consterna acrivia de care 
putea da dovadă Eminescu. 

Însă tradiţia era fie (re)valorificată, fie transgresată (dacă 
adoptăm severitatea lui Eminescu), dar necunoscută nu era. 

Ion Heliade Rădulescu, ca și loan Budai-Deleanu, sunt 
autorii unor versuri pe care, într-o încercare de clasificare foarte 
generală, le putem numi neobișnuite, care cu greu pot fi catalo- 
gabile în interiorul literaturii române, asumabile unui curent și 
chiar unei epoci. Autorii lor depășesc deliberat cutumele poetice 
ale vremii. Între pașoptiști, Heliade are ambiţii epopeice, inițiind 
Mihaida (o epopee istorică, dedicată lui Mihai Viteazul — iar 
Bolintineanu încearcă să scrie Traianida) şi Anatolida sau Omul şi 
forțele, un poem cosmogonic. 

Poetul care se identifica, biografic, cu Dante, este poate pri- 
mul în literatura română care începe să aibă o viziune auctorială 
supradimensionată, extravagantă, în raport cu tradiția de până 
atunci. Atât Asachi, cât și Bolliac fuseseră adepţii profetismului 
poetic (poetul ca profet în această lume, ca purtător de lumină, 
lampadofor). Ceea ce-și apropriază însă Heliade din Lamartine 
este o anumită emfază a destinului poetic — iar versurile traduse, 
pe care le reproducem mai departe, îi reprezintă concepția (chiar 


dacă nu îndrăzneşte să scrie despre sine în aceeași termeni): 


„Ca pasărea ce vede prin umbrele funebre, 
Credinţa mea pătrunse ca ochi printre tenebre; 


Instinctul ei profetic destinu-mi revelă. 

Adesea al meu suflet în visele-auree, 
Pe aripe de flăcări svolând spre empiree, 


Văzu divine câmpuri, și moartea devanţă. /.../ 


Sfărmaţi și daţi la flăcări, la vânturi şi la unde 
Ast luth ce n-are sunet la suflet a răspunde; 


În ceruri mă așteaptă alt luth, de serafimi. 


Peste curând ca dânşii trăi-voi a viaţă 
In verva imortală ş-eterna dimineață 


Divinelor concerte, în hor de cherubimi”. 


(Poetul murind, 


traducerea lui Heliade din Lamartine) 


Traducerea este de la 1866. Pe la 1830, încă nu îndrăznea să- 
și atribuie, sieși personal, această percepţie, dar i-o delega lui 
Cârlova: „Încă trăind, tu viața o petreceai mai multă/ Sorbit în 
armonia a cetelor cerești,/ Unde ostaș d-aicea acol-ai şi grăbit.// 
Subt tânăra ta mână, degetele-arzătoare,/ Acum se-nfiorează liră 
de serafimi;/ Asculţi tu alte imnuri, începi altă cântare/ Ş-îndemni 
tu alți războinici, vitejii heruvimi,/ Și alt post mai cu slavă ţi-a 
fost ție gătit” (La moartea lui Cârlova). 

Totuși, susține (în atingere cu sine) că poetul este cel „din- 
tru” care „raiul oriunde-nfiinţează” și care „fericește” pe „acela 
pe care el slăveşte! / La nemurire zboară, ce el i-o pregătește” 


(Destăinuirea). O pretenţie cam hiperbolizată și pe care nici Emi- 


181 


nescu — cu toată alegoria din Luceafărul — nu o susține în felul 
acesta. 

Anatolida (însemnând: răsăritul) sau nașterea lumii este o 
primă încercare de reproducere poetică a cosmogenezei, înaintea 
lui Eminescu, din literatura noastră. 

Poemul dovedește un temperament macedonskian (sau 
invers, Macedonski are temperament heliadesc) ca avanpost al 
poeziei române de confluență, care se va scrie de aici înainte, și 
care învederează atât tradiţia literară, cât și modernismul sau 
noutatea. Modernismul acesta este vizibil la nivel expresiv ca 
îndrăzneală a viziunilor. 

Şi în această situaţie însă, în ceea ce privește temeritatea 
viziunilor, trebuie să o luăm parţial în discuție. Epopeea cosmo- 
gonică a lui Heliade este un amalgam de dogme creștine, 
aparținând tradiţiei ortodoxe, și imagini sau idei novisime în 
arealul nostru literar, inspirate cel mai adesea din Paradisul 
pierdut al lui Milton, dar și din alte surse. Eminescu avea dreptate 
— cum sesizam undeva anterior — să susțină că Heliade a versi- 
ficat (și fără talent poetic, zice el) „abstracții pe jumătate teolo- 
gice, pe jumătate sofistice”. 

El însuși, Eminescu, nu va agrea în poezie (să fie o reacţie la 
adresa a ceea ce concepuse Heliade?) descriptivismul realist în 
privinţa cosmogenezei și a eshatologiei, recurgând la un tip de 
metaforism profund și sofisticat, total inaccesibil celor nefami- 
liari cu literatura și teologia tradiționale. 

Desprinderea lui Eminescu de Heliade s-a făcut însă mai 
târziu, dar nu prea târziu. Negoiţescu susține chiar — exagerând 


- că „fără precedenţa [lui Heliade, pe care îl include în ro- 

mantismul major] însuși Eminescu, în ce are el mai mare, n-ar 
putea fi istoricește explicat”!”. El remarca și faptul că, hotărând 
că lon Heliade Rădulescu este un foarte mare poet, G. Călinescu 
uita să facă demonstraţia. 

Lui Negoiţescu, Eminescu îi pare drept un exponent al 
trecutului, un întârziat. Astfel, în timp ce Heliade transmite o 
„Stare de beatitudine imnică” neregăsibilă „nici la Eminescu” și 
„e mai grav în ideile sale poetice decât toți urmașii”1%, „recepti- 
vitatea artistică” a lui Macedonski „depășea evident pe aceea a 
lui Eminescu, ce rămăsese un romantic întârziat și un străin față 
de fenomenul poetic modern” E!. 

Că Eminescu e îndatorat tradiţiei, sub toate aspectele ei, e o 
afirmaţie la care subscriem fără rezerve. Că e un romantic întâr- 
ziat (paradoxal, Nichita Stănescu se va autodefini identic), și 
aceasta putem să acceptăm, cu precizarea neapărată că e un 
refugiat conştient în lumea veche, iar nu unul care n-ar fi ştiut să 
exprime în poezie sonuri mai moderne. 

Eminescu nu e străin față de fenomenul poetic modern, în 
sensul de ignorant, atâta timp cât era în stare să devanseze in- 
tuiţiile lui Nietzsche. lar conștiința sa, tradusă literar, a fost cel 
mai autentic și mai dramatic receptacul al lumii moderne din 
epoca lui, în societatea noastră românească — și am făcut de- 


monstraţia cu altă ocazie. 


1% Ion Negoiţescu, Scriitori moderni, vol. II, Ed. Eminescu, Bucureşti, 
1996, p. 31. 
180 Idem, p. 31-32. 


181 Idem, Scriitori moderni, vol. I, op. cit., p. 66. 

Dimpotrivă, toți poeţii moderni, de la Tradem şi Petică la 
Bacovia, Blaga, Arghezi, Barbu, Ion Pillat, Emil Botta, Nichita 
Stănescu și Marin Sorescu fac cerc în jurul lui și nu al lui Heliade 
sau Macedonski, cu toată „modernitatea” acestora din urmă, mai 
mult sau mai puţin ostentativă. 

Ceea ce ne sugerează Negoiţescu este însă un fapt esenţial: 
avem un tradiționalism de adâncime și un modernism de su- 
prafaţă. La cel din urmă Eminescu nu se afiliază. 

Heliade şi Macedonski încercau o sincronizare cu cel de-al 
doilea, fără ca prin aceasta să devină (nici măcar să-şi dorească 
să devină) spirite a-tradiționale. La Heliade nici nu poate fi vorba 
de această intenţie, iar la Macedonski discuția poate fi nuanţată, 
fără însă a anula ceea ce am afirmat. 

Adevărata modernitate în lirica noastră, la care aderă cei 
mai mari dintre poeții moderni, de la Bacovia la Nichita, rezidă 
în protestul împotriva lumii moderne, întru care îl aveau ade- 
vărat precursor, subtil și profund, pe Eminescu. 

Într-o reprezentare tripartită a universului, sesizată în 
epoca medievală și pe care am descoperit-o şi la Eminescu, 
„tărâmele lichide” sunt oglinzile cerului. Totodată, poezia lui 
Eminescu este dioptra poeziei și a literaturii române, în care se 
oglindește, chintesenţiat, trecutul și viitorul. 

Heliade și Macedonski intră într-o clasă de poeţi pe care-i 
putem denumi atipici, și pe care o inițiază Budai-Deleanu — deși 
acesta nu face front comun cu ei, ca viziune poetică. Heliade şi 
Macedonski formează însă o paradigmă comună și Negoiţescu 
avea perfectă dreptate, doar că exagera conștiința modernă a 


celor doi în raport cu Eminescu. 

Heliade nu e lipsit de precursori, totuși, și nici de spirite 
înrudite, până la Macedonski. lancu Văcărescu, Asachi și Cezar 
Bolliac au în comun cu el lucruri esenţiale. Pe Văcărescu îl 
continuă în mărturisirea religioasă versificată. De Bolliac îl apro- 
pie delirul profetic şi aprofundarea tematicii religios-filosofice, 
iar de Asachi iubirea pentru Italia şi poeţii ei clasici, cât și carac- 


terul vanitos, inconsecvent și ireconciliant. 

Asachi: dulceaţa italiană a limbii românei: 


Gheorghe Asachi a fost socotit drept un Heliade moldovean 
(deși el și-a început activitatea literară mai înainte, încât, cro- 
nologic vorbind, mai degrabă Heliade e un Asachi muntean), 
fără ereziile lingvistice la care a ajuns Heliade. El nu e pașoptist, 
e prepașoptist, dar unul care a avut un mare aport la nașterea 
generației pașoptiste în Moldova, deşi conflicte şi neînţelegeri 
ulterioare l-au făcut să fie uitat de paşoptiști. 

Aprecierea sa ca poet a fost însă mai redusă, nefiind con- 
siderat cu adevărat original şi nici creator de limbă literară şi 
poetică. Au deranjat mai cu seamă asocierile lexicale stridente, 
însumând arhaisme nemaiînţelese, multe regionalisme/ moldo- 
venisme, dar şi neologisme extravagante şi inutile. 

Pe de o parte, Asachi propunea să se revină la limba textelor 


religioase, la limba literară creată de Biserică, singura unitară, 


18 Capitol publicat iniţial online în 4 articole: 
https://www.teologiepentruazi.ro/2013/09/08/asachi-dulceata- 
italiana-a-limbii-romane-1/, 
https://www.teologiepentruazi.ro/2013/09/11/asachi-dulceata- 
italiana-a-limbii-romane-2/, 
https://www.teologiepentruazi.ro/2013/09/19/asachi-dulceata- 
italiana-a-limbii-romane-3/, 
https://www.teologiepentruazi.ro/2013/09/23/asachi-dulceata- 
italiana-a-limbii-romane-4/. 
Şi ulterior în vol. I. 1 din Epilog la lumea veche, ediţia a doua: 
https://www.teologiepentruazi.ro/2014/01/11/epilog-la-lumea- 
veche-i-l-editia-a-doua/. 

după cum arăta el!s, iar, pe de altă parte, se manifesta ca un 
continuator al curentului latinist ardelenesc (avea și ascendență 
transilvană, pe linie paternă) şi mai ales ca un promotor al 
italienismului, pe care în Muntenia îl practică Heliade. Studiile 


în Italia și familiarizarea cu poezia italiană au determinat această 


18 „În Omul literat se preconizează [de către Asachi] o întoarcere la 
stilul textelor bisericeşti. Este necesară și alcătuirea unei comisii de 
specialişti din provinciile locuite de români, spre a hotărî asupra tuturor 
normelor gramaticale: 

„Fondosul [fondul] limbei noastre — scrie Asachi — ce pe aiure să 
caută, să află în Sfânta Scriptură, ce este de toți românii înțăleasă; aceasta 
să se păstreze curată și întreagă, ca singura legătură ce unește încă pe 
românii dispărţiți în staturi [state/ țări] deosăbite...”, cf. George Sorescu, 
Gh. Asachi, Ed. Minerva, București, 1970, p. 89. 

lată ce spune și N. A. Ursu: „Ca şi Eliade Rădulescu, până a nu de- 
veni italienizant, Asachi susținea că la baza limbii române literare trebuie 
să stea limba cărţilor bisericeşti, întrucât ea ajunsese să aibă la acea dată 
un caracter relativ unitar, iar îmbogățirea şi cultivarea acestei limbi trebuie 
să se facă prin împrumutul neologismelor absolut necesare din latină şi 
din limbile romanice, precum şi prin promovarea în limba literară a ele- 
mentelor populare şi a unor arhaisme care ar mai putea fi încă repuse în 
circulaţie. 

Opiniile juste ale lui Asachi privitoare la dezvoltarea limbii literare 
n-au fost însă susținute de practica scrisului său. Luând ca bază limba 
cărților bisericești şi urmărind îmbogățirea ei cu elemente populare, el nu 
a reuşit [însă, din păcate] să evolueze prea mult în raport cu limba veche 
și nu a știut să selecteze din graiul moldovenesc ceea ce putea să contribuie 
la cultivarea limbii literare moderne, fără a-i ameninţa unitatea printr-o 
abundență de elemente regionale”, cf. N. A. Ursu, Prefață la Gheorghe 
Asachi, Opere I. Versuri și teatru, Ed. Minerva, Bucureşti, 1973, p. XXXVII. 

tendinţă în scriitura sa. Nu a ajuns la exagerările lingvistice ale 
confratelui său, dar nici nu a reușit să se impună în conștiința 
critică drept un poet major. Este considerat mai mult un deschi- 
zător de drumuri, de orizonturi culturale, o replică mai palidă a 
lui Heliade în Moldova, cum spuneam, şi care a netezit calea 
pașoptiștilor, deşi va intra în conflict cu ei (cu M. Kogălniceanu, 
mai ales). 

Asachi a însumat foarte multe influenţe în cultura și în stilul 
său poetic, care nu sunt întotdeauna ușor de departajat, existând 
de multe ori suprapuneri literare care fac dificil de intuit ade- 
vărata sursă. Un studiu prețios pe această temă a scris oarecând 
Caracosteal!s. 

Dar Asachi este un poet care a cunoscut destul de bine și 
tradiţia literară veche, fapt ilustrat cu prisosință de apelul la 
istoria medievală, de anumite idei și de însuși lexicul poetic 
vechi, pe care îl utilizează în scrierile sale. N. A. Ursu sesiza 


apropierea de Dosoftei a limbajului său poetic: 


„O influenţă sensibilă asupra limbii poetice a lui Gh. 
Asachi a avut Psaltirea în versuri a lui Dosoftei, cunoscută de 
el probabil din perioada studiilor la Lemberg, căci este de 
presupus că opera lui Dosoftei, tipărită la Uniev, se bucura 
de mare prețuire în cercul românilor, mai ales ortodocși, pe 
care împrejurările îi obligau să trăiască în regiunea în care a 


petrecut ultimii săi ani și s-a stins mitropolitul poet [dar şi 


134 A se vedea D. Caracostea, Izvoarele lui G. Asaki, Ed. Librăriei Socec 
& Co., București, 1928. 

Budai-Deleanu, ulterior]. Din limba lui Dosoftei a luat 
Asachi cuvinte ca: derează, înteri, lucoare, smintă, vipt, vântă, 
zoare, un fonetism ca voate, şi altele. Apropierile care există 
între limba lui Asachi şi cea a lui Dosoftei se explică şi prin 
faptul că amândoi aparţin aceluiași grai moldovenesc de 


nord”18. 


Nu ne propunem să facem un inventar complet al cuvin- 
telor din limba veche pe care le-a utilizat Asachi în poezia sa, dar 
adăugăm, la cele amintite de N. A. Ursu, alte câteva elemente de 
vocabular vechi, care ne-au reţinut atenţia în versurile sale: rost, 
repaos, luciu [al mării], arină, genune, melanholic, ovelit, derege/ 
deres, chiar, învite, se-nvăsc, mânecat, tunecime, tuneric, meser (utili- 
zat alături de varianta neologică mizer), deştinde, stol, nemernic, 
omete etc. În marea lor majoritate, și acestea provin tot de la 
Dosoftei. 

Din binecunoscuta expresie plastică a Psaltirii (versificate și 
neversificate: Dosoftei și Coresi), în care Dumnezeu apare ca Cel 
care a urzit cu degetele Sale cerul cu stelele, Asachi a derivat 
următoarele expresii: „al lumei Urzitor” (Pleiada, Moșii, Odă), 
„Urzitoriul de luceferi” (Moartea lui lisus), „a[l] lui Adam Urzi- 


tor” (Satiră asupra omului)!“ etc. De asemenea, lucoarea lui 


18 N. A. Ursu, Prefață la Gheorghe Asachi, Opere I, loc. cit., p. 
XXXVIII-XXXIX. 

18 A se vedea Gheorghe Asachi, Opere l, op. cit., p. 30, 70, 162, 201, 
234. 

Dosoftei este folosită adesea de Asachi: „viu lucor”, „lucor de 
stele”, „lucor” al soarelui, „lină și blândă lucoare”1% etc. 

Am observat că el utilizează uneori termenul lucor şi în 
conformitate cu etimologia latină a lui lux,-is, însemnând şi 
celebritate, strălucire a faimei. Însă acest sens se regăsește și la 
Dosoftei, în Vieţile Sfintilor, spre exemplu în Viaţa Sfântului 


Marchian (18 ianuarie): 


„Acestuia era moşiia Chilp]rul [Cipru]. Apoi pustiia. 
Şi lăsând aceasta ș-aceaia, are moşiie ceriul. Că lăsând 
strălucoarea rudei sale, că era din rudă mare, şi unul din cei 
mai mare şi mai vestiți] a-mpăratului, și mearsâ la nontrul 


pustiiei... "18, 


De asemenea, în opiniile latinistului Asachi cu privire la 
originea latină a poporului român și la înrudirea dintre români 
și italieni care se observă atât în limbă, cât şi în obiceiuri!%, 
recunoaştem vederile lui Miron Costin, expuse în De neamul 
moldovenilor, în cap. I: De Italia. 

Revenind însă la vocabular, mai există un cuvânt vechi 
întrebuințat de Asachi foarte des, a cărui frecvenţă literară a fost 
impusă de Dosoftei, creatorul lui ca termen poetic, în opinia 
noastră, și anume: „undă“. Am atras cu altă ocazie atenţia asupra 
faptului că Budai-Deleanu îl foloseşte în Tiganiada cu semnifi- 


cația din psalmii versificaţi ai lui Dosoftei, și anume aceea de val 


1% Idem, p. 30, 41, 211, 215. 
18 Cf. Dosoftei, Viaţa și petreacerea Svinților, B. A. R. CRV 73, f. 262”. 
1% Gheorghe Asachi, Opere I, op. cit., p. 5-6. 

al mării sau al oceanului, de val înspumat, spre deosebire de accep- 
țiunea din româna modernă!”. 

În Cântul VI al Ţiganiadei avem aceste versuri: „supt afunda/ 
Tartârului peştere, Sătana/ Scoţind capul afară din unda/ Văpăii 
nestânse”...Sesizăm că Asachi creează într-un imn o imagine 
vizuală identică: „În a tartarului unde/ Toate rălile cufunde/ Ce- 
ntre noi s-au fost născut” (Anul nou al moldoromânilor 1830). 
Numai că, aşa cum indică și titlul, poemul lui Asachi pare a fi 
scris la 1830, iar manuscrisul Ţiganiadei a fost recuperat și adus în 
țară de același în 1868, după multe insistente. Însă, așa cum reiese 
din scrisoarea către ministrul Dimitrie Gusti, la acea dată Asachi 
deja cunoştea foarte bine cuprinsul manuscrisului și îi aprecia 
valoarea, numindu-l „odor literar”. 


Budai-Deleanu moare în 1820 la Lemberg, iar 


„descoperirea manuscriselor are loc în 1833, în orașul 
polonez Stanislav. Aici, scriitorul, printr-o fericită împreju- 
rare, cunoaște pe Suzana Budai-Deleanu, fiica legitimă a lui 
Ion Budai-Deleanu, și pe soțul ei, Ludovic Lewandowski. 
Acesta este dispus să vândă manuscrisele lui Ion Budai- 


Deleanu” 12. 


Ca să le vândă, trebuia să îl lase pe Asachi să cerceteze 


conținutul lor. Numai citindu-le și înțelegând preţiozitatea acelui 


1% A se vedea Gianina Maria-Cristina Picioruș, Tiganiada: tradiție şi 
inovație, Teologie pentru azi, Bucureşti, 2012, p. 63-67. 

11 Cf. George Sorescu, Gh. Asachi, op. cit., p. 116. 

1% Idem, p. 115. 

odor literar a putut Asachi să insiste pe lângă autorităţile române 
timp de 35 de ani pentru ca să cumpere manuscrisul [iganiadei. 

Aceasta ar putea fi o explicație pentru coincidența de 
viziune poetică pe care am arătat-o mai sus: anume faptul că lui 
Asachi îi era cunoscută Tiganiada cu mult timp înainte de a fi 
adus în ţară manuscrisul și publicat. Doar că poemul amintit de 
noi pare a fi redactat mai timpuriu chiar şi decât această întâlnire 
a lui Asachi cu manuscrisul lui Budai-Deleanu. 

Rămâne de cercetat: ori poezia lui Asachi e ulterioară anului 
1830 (puţin probabil), ori el a cunoscut manuscrisul respectiv 
înainte de 1833, ori este vorba de o sursă comună a ambilor poeți. 

Reamintim însă faptul că şi Budai-Deleanu a recurs adesea 
la un vocabular arhaic, însușit din cărţile literaturii române 
vechi, că apreciase simțul poetic deosebit al lui Dosoftei și că, 
înaintea lui Asachi, el a întrebuințat în multiple contexte Iucoarea 
lui Dosoftei. 

Un alt termen poetic specific atât literaturii vechi bisericești, 
cât și [iganiadei este „noian”. Acesta naşte alte metafore la 
Asachi: „a stelelor noian”, „a apelor noian”, „noian de fericire” 1% 
etc. Nu ştiu dacă toate acestea sunt doar coincidente. 

Asachi a locuit împreună cu tatăl său (Protoiereul Lazăr 
Asachi, omul de încredere al Mitropolitului Veniamin Costachi) 
şi a făcut studii la Lemberg/ Lwow între anii 1795-1804, când 
Budai-Deleanu încă trăia. Mai mult, Veniamin Costachi îl 
însărcinase pe Lazăr Asachi să în convingă pe Budai-Deleanu să 


vină profesor la Socola, în Moldova, ceea ce nu s-a întâmplat din 


1% A se vedea Gheorghe Asachi, Opere I, op. cit., p. 49, 65, 139. 

motive obiective. De altfel, Lazăr Asachi era un om cult, „spiritul 
cel mai competent al vremii sale”1%, el traducând!% — între altele 
— în românește, din literatura engleză preromantică, Nopțile lui 
Young, înainte de 1818, precum şi Bordeiul indiienesc (La 
Chaumière indienne) al lui Bernardin de Saint-Pierre. 

Să fi cunoscut Lazăr Asachi — şi implicit Gheorghe Asachi 
— manuscrisul Ţiganiadei mai înainte de fericita împrejurare a 
întâlnirii poetului cu Suzana Budai-Deleanu, amintită mai sus, 
din 18337... 

Încercarea lui Asachi de a acomoda liricii româneşti ritmu- 
rile poeziei italiene nu s-a soldat cu un eşec total. Muzica limbii 
și a versurilor italiene, a celor clasice, în general, cu care s-a 
familiarizat Asachi în timpul studiilor din Polonia și Italia, au 
condus până la urmă la compunerea câtorva piese poetice care, 
originale sau imitații, au constituit mai târziu un punct de 
plecare pentru un poet cu care Asachi și pașoptiștii nu se com- 
pară. Acesta este Eminescu, cel care a ştiut să culeagă şi din 
paginile lor tot ce era în măsură să îi inspire dezvoltarea poeziei, 
atât în plan prozodic, cât și poetic-vizionar. Poemele lui Asachi 
la care ne referim sunt La Italia, Alvir către a sa miniatură, Primă- 
vara, Imnul moldovenilor la anul nou 1836 şi Satiră asupra omului. 

Imnul moldovenilor la anul nou 1836 ni se pare că l-ar fi putut 
inspira pe Eminescu pentru o poezie de tinerețe, Numai poetul, 


dar care poartă în nucleu o credinţă stabilă a tânărului geniu: 


194 George Sorescu, Gh. Asachi, op. cit., p. 18. 
15 Cf. Idem, p. 21-22. 

„Din sânul timpului 
Ce zboară răpede 
Preste noian, 
Derează-atomul 
Şi către miile 


Adaoge-un an. 


Acuma îngerii 
Lină menitu-ni-au 
Ferice trecere 
Către liman. 


În sfera patriei 
Petrec Luceferii 
Curs strălucit; 
Cu focul razelor 
Pre toate stelele 
A tunecit”. 


(Asachi, Imnul moldovenilor la anul nou 1836) 


„Lumea toată-i trecătoare. 
Oamenii se trec şi mor 
Ca şi miile de unde, 

Ce un suflet le pătrunde, 


Treierând necontenit 


194 
Sânul mării infinit. 


Numai poetul, 
Ca pasări ce zboară 
Deasupra valurilor, 
Trece peste nemărginirea timpului: 
În ramurile gândului, 
În sfintele lunci, 
Unde pasări ca el 


Se-ntrec în cântări”. 
(Eminescu, Numai poetul) 


Sigur, creaţia lui Eminescu o depășește cu mult şi în idei, și 
în ceea ce priveşte expresia poetică, pe cea a lui Asachi, dar se 
poate ca cea din urmă să-i fi servit lui Eminescu ca punct de 
plecare în dezvoltarea propriei sale viziuni, el având 18 ani 
atunci când a scris-o. 

Observăm, de asemenea, în poezia lui Asachi, metafora care 
subliniază lumina impunătoare a Luceferilor, care „Cu focul 
razelor/ Pre toate stelele/ A tunecit”. Imaginea poetică provine 
din Hexaemeronul Sfântului Vasile cel Mare şi a fost prelucrată şi 
inserată în operele lor de către Antim Ivireanul (Didahii) şi Dimi- 
trie Cantemir (Istoria ieroglifică), după cum am arătat și altădată. 

La Antim, într-o pagină de poezie, se vorbește despre 


soarele care „stinge cu lumina lui toate celialalte lumini”! şi 


1% Antim Ivireanul, Opere, ed. cit., p. 19. 

despre Maica Domnului, care „aleasă iaste și frumoasă ca luna, 
pentru că, cu lumina sfințeniei, stinge celelalte stele”1%. Dimitrie 
Cantemir utiliza, de asemenea, această imagine plastică: „soarele 
cu a sa lumină toate stelele acopere și nevădzute le face”1%. 
Gh. Asachi și-ar fi putut-o însuși, așadar, din mai multe 
surse, dintre care mai probabile sunt cele bisericești. 
Luceafărul eminescian este anunţat de câteva strofe asa- 
chiene: 
„Atinsă-i fi de mânele 
Doritei doamne mele 
Şi te-or privi luminele 


Acelor vie stele. 


ju 


Şi mie lin Luceafărul 
Din ceri va să-mi străluce, 
Când dulce-a fi de-o patimă 


Aminte a-şi aduce”. 


(Alvir către a sa miniatură) 


In afară de aceste două strofe, poezia lui Asachi nu are mai 


nimic în comun cu Eminescu. 


1% Ibidem. 


1% Dimitrie Cantemir, Istoria ieroglifică, ed. cit., p. 178. 

De asemenea, despre o altă poezie (neoanacreontică) a lui 
Asachi se poate spune că premerge sau anunță dezbaterile 


poetico-filosofice asupra timpului, din versurile lui Eminescu: 


„De-acum nu cade turbure 
Apa din stânci în văi, 
Râul cu line murmure 


Curge pre-a sale căi. 


Că-s toate aice trainice 
Anul ne-arată chiar [clar], 
Stelile apuindu-se 


Din nou în ceri răsar, 


Şi în căzuta epohă 


Se-nnoiesc toate iar”. 
(Primăvara) 
Ne aminteşte de cunoscutele versuri eminesciene: 
„Din sânul vecinicului ieri 
Trăieşte azi ce moare, 
Un soare de s-ar stinge-n cer 


S-aprinde iarăşi soare”. 


(Luceafărul) 

Dar încă și de mai multe variante manuscrise, apărute în 
Postume... 

Din nou, se observă cu ușurință că Eminescu a dezvoltat 
aceste incipiente gânduri filosofice asachiene în viziuni poetice 
mult mai vaste și mai complexe. 

În poemul lui Asachi La Italia se găseşte sămânţa viitorului, 
dar și mult mai vastului și complicatului Memento mori emines- 
cian. Ruinele din poezia lui Asachi au fost dezvoltate la scara 
panoramei deşertăciunilor. Eminescu a ştiut să desprindă din 
versurile asachiene altceva, magnific, şi să conceapă un poem de 
negândit de către înaintașul său. 

Din punct de vedere prozodic, Eminescu urmează modelul 
poemului La Italia. Dar şi anumite nuanţe retorico-vizionare de 
la Asachi îl inspiră, spre a-și crea propriile tablouri, pe Eminescu. 

Încercăm să punem în paralel doar câteva strofe care să 


ilustreze transferul ideatic şi vizual: 


„Vă urez, frumoase ţărmuri ale-Ausoniei antice, 
Cungiurate de mări gemeni, împărţite de-Apenin, 
Unde lângă laurul verde creşte-olivul cel ferice, 
Unde floarea nu se trece sub un ceri ce-i tot senin, 
Undre mândre monumente ale domnitoarei ginte 


Inviază mii icoane la aducerea aminte! 


oi 


Pe a Tibrului șes Roma tăbărâtă-i ca un munte 


Din palaturi surupate şi mormânturi adunat, 

Între care Capitolul o căruntă nalță frunte 
Ce de barbari și de timpuri cu respect i s-a pastrat; 
Unde un popor de statui, a lui Fidias urzire, 


Vânta [faima] Greciei ș-a Romei îmi arată la privire”. 


(La Italia) 


„Râul sânt ni povesteşte cu-ale undelor lui gure 
De-a izvorului său taină, despre vremi apuse, sure; 
Sufletul se-mbată-n visuri, cari-alunecă în zbor, 
Palmii risipiţi în crânguri, auriți de-a lunei raze, 
Nalţă zveltele lor trunchiuri. - Noaptea-i clară, luminoasă, 


Undele visează spume, cerurile-nșiră nori. 


Şi în templele măreţe — colonade-n marmuri albe — 
Noaptea zeii se preîmblă în vestmintele lor dalbe 
Ş-ale preoţilor cântec sună-n arfe de argint — 

Şi la vântul din pustie, la răcoarea nopții brună, 
Piramidele, din creștet, aiurind şi jalnic sună; 


Şi sălbatic se plâng regii în giganticul mormânt. 
js) 


Vezi Iordanul care udă câmpii verzii Palestine: 
Dintre vii cu struguri de-aur se ridic mândre coline, 


Pe Sion, templul lehovei, o minune îl privim; 

Codrii de măslin s-amestec printre lunci de dafin verde, 
Chidron scaldă-n unda-i clară ierburi mari — ș-apoi se pierde 


In cetatea ce-n văi doarme — miticul Ierusalim. 


pes 


O, lăsaţi să moi în ape oceanici a mea liră! 
Să-mbrac sunetele-i dalbe cu a undelor zâmbire, 
Cu-ale stelelor icoane, cu a cerului azur; 

Să înalt munţii Greciei, scânteind muiaţi de soare, 
Cu dumbrave prăvălite peste coaste râzătoare 


Şi cu stânci încremenite printre nouri de purpur. /.../ 


Astfel Grecia se naște din întunecata mare. 
Poartă-n ceruri a ei temple ş-a ei sarcini de ninsoare, 
Cer frumos, adânc-albastru, străveziu, nemărginit; 
Din coloanele de dealuri se întind văile pline 
De dumbrave, de izvoare şi de râuri cristaline, 


Cari lunec zdrumicate pe-a lor bulgări de granit”. 
(Memento mori) 


Dacă Asachi rememora și elogia nostalgic măreția trecută, 
antică şi renascentistă, a Romei, Eminescu găsește prilej să evoce 
...toate civilizațiile mari ale lumii, completând însă această evo- 
care cu o concluzie care se înscrie într-o îndelungată tradiţie 
poetică românească: deșertăciunea deșertăciunilor și toate sunt 


deșarte. 

În fine, poemul asachian Satiră asupra omului, o imitație 
după Boileau, cum spune autorul, credem că a reușit să-şi trans- 
mită ritmurile și rostirea convingătoare a indignării Satirelor lui 
Eminescu, adică Scrisorilor lui. 

Poemul lui Asachi este destul de lung și renunţ la a mai oferi 
exemple, mai ales că versurile asachiene nu au mai nimic în 
comun cu cele ale lui Eminescu din punct de vedere al dezvol- 
tării ideatice. 

Ceea ce credem că i-ar fi putut atrage atenţia lui Eminescu 
este cadenţa retorică și perfecțiunea metrică a versului lung, 
pentru care el a căutat modele, dar erau mai mult inexistente în 
literatura română. Nici Heliade, nici Bolintineanu, nici Alexan- 
drescu nu au putut să-i fie de ajutor, în această privinţă, lui 
Eminescu, cel care: „De mult mă lupt cătând în vers măsura,/ Ce 
plină e ca toamna mierea-n faguri,/ Ca s-o aştern frumos în lungi 
şiraguri,/ Ce fără piedeci trec sunând cezura” (lambul). 

Fără îndoială, această cadență dulce a versului a învăţat-o 
Asachi din poezia clasică și cu precădere din cea italiană. S-a 
spus că Petrarca i-a fost maestru. Din nefericire, însă, numărul 
poemelor asachiene în care ideea și ritmul se îmbină într-un mod 
fericit, tinzând să atingă geniul, este redus. 

Am putea chiar afirma că, în plan poetic, o contribuţie 
majoră a lui Asachi rezidă în poemele prin care i-a dăruit sugestii 
lui Eminescu. Deşi importanţa literară a lui Gh. Asachi, în con- 
textul vremii sale, este de analizat cu luciditate, indiferent de 
aprecierile mai mult sau mai puţin măgulitoare la adresa talen- 


tului și a originalității sale. 

Un poem, despre care autorul ne avertizează că este o imi- 
taţie, ne lămurește, credem, asupra atitudinii pe care o au poeții 


acestei epoci față de Dumnezeu și de credinţă: 


„Precum firul de arină!%, de a lumei râu mânat, 
Sum purtat de a me soartă; 
Nici cercând al nopţei cursul cel de visuri îngăimat, 


Nu doresc a şti de unde şi-ncotro fatul?% mă poartă. 


Ce agiută fericirea pentru-o lâncedă făptură 
De-a cunoaște elementul dintru care s-a făcut; 
Oare Cel ce din nimică plăsmuit-au pre natură 


Nu-i și El nepreceput?!? /.../ 


Vălule misterioase, scară-n veci neapropiată??, 
Ale cărei numai Zeul poate treptele sui, 
Oare cine va pătrunde o lucrare atât secretă 


A Monarhului puternic ce nu-L pot închipui? /.../ 


1%9 Arină (termen arhaic, întâlnit în poezia lui Dosoftei) = nisip. 
2% Din lat. fatum = soartă. 


201 Că Dumnezeu este nepreceput susținea și Sfântul Antim Ivireanul, 
sensul fiind acela că El este nepriceput/ necunoscut de oameni, că este mai 
presus decât toată priceperea şi înțelegerea creaturilor raționale. 

202 Neapropiată este alt termen bisericesc, un adjectiv utilizat pentru a 
indica transcendenţa lui Dumnezeu, în contexte în care se vorbeşte despre 
lumina Sa cea neapropiată, o sintagmă care provine din Biblie: „Cel ce 
singur are nemurire și locuieşte întru lumină neapropiată; pe Care nu L-a 


văzut nimeni dintre oameni, nici nu poate să-L vadă” (I Tim. 6, 16). 

Aşa mintea vânturată de ideile deșarte 
Nu-ncetează ca să cerce a misteriilor carte, 
Dar în urmă obosită de adâncul nenţeles 


Iar recade-n întuneric d-unde ea a fost purces”. 


S-aruncăm deșertăciunea din a vieţei noastre căi 
Şi a Proniei, prin care toate nasc, trăiesc și mor™, 
Ce cum în trecut şi-n față vede pre cel viitori, 


Al Ei dreptul noi să cerem, să cântăm puterea Ei. 


Nalţă-se credinţa noastră către-a ceriului tărie, 
C-a miresmei tămâierea ce s-aprinde prest-altar; 
Stelelor, popoară a lumei, să cântăm în armonie 


Pre Acel ce-i fără margini în putere și în har! 


Cerul, apele, pământul, toate laudă a Lui nume, 
El urzit-au pre luceferi ca să lumineze-n lume! 
Floarea ca să-L profumeze, paserea de a-L ura [a-L lăuda], 


Noi să-L adorăm, pre Tine s-aibă cine a-L cânta! 


Cântătorule mărețe [poetule], astfeli este a ta soartă... /.../ 


2% Această strofă și precedenta anticipează niște idei esenţiale 
expuse spre finalul poemului Memento mori al lui Eminescu. 

204 Aluzie la Fapt. 17, 28: „în El trăim şi ne mișcăm și suntem”. Sau la 
I Cor. 8, 6: „Totuși, pentru noi, este un singur Dumnezeu, Tatăl, din Care 
sunt toate și noi întru EI; şi un singur Domn, lisus Hristos, prin Care sunt 


toate şi noi prin EI”. 

Căci eu ştiu că-n ceri domnează nemititul tribunal?5%, 
Unde răul se defaimă și se laudă cel moral; 
Ştiu că Domnul cumpeneşte fiecare-a noastră faptă 


Şi-mpărţește după moarte fiecărui parte dreaptă”. [etc] 


(La Alfons de Lamartin 
[Oda] unui june moldovan 
Scrisă în limba franceză de V. Alecsandri 


Imitatie) 


ÎI vedem pe Asachi ba inspirat, ba neinspirat, în aceste 
versuri, nelipsind anacolutul („pre Tine s-aibă cine a-L cânta”). 
Uneori formularea e greoaie, cam prea pretențioasă, și face ca 
ritmul să fie obstrucționat, lăsând și loc de ambiguitate pentru 
un cititor mediu. Concepția expusă aici este însă de luat în seamă. 

Este de reţinut că iluminismul e lăsat în urmă, că idealul este 
poezia religioasă, un model fiind Lamartine. Omul este o făptură 
a lui Dumnezeu care a fost creată, ca şi celelalte făpturi, întru 
lauda Lui (formulări asemănătoare se regăsesc în Anatolida lui 
Heliade, avându-și originea în Psalmi), a Celui Care este mai pre- 
sus de orice creaţie a Sa. Omul nu se poate compara cu măreția 


dumnezeiască, Dumnezeu fiind Creatorul, Stăpânul și Judecă- 


205 Nemititul tribunal e o expresie preluată din acelaşi limbaj cultic, 
unde o întâlnim cu referire la judecata nemitarnică a lui Dumnezeu, în- 
semnând: care nu poate fi mituită, care nu poate fi coruptă, minţită sau 


înşelată prin metode omeneşti. 

torul său. lar poeții sunt luceferii urziți de Dumnezeu ca să lu- 
mineze lumea. 

Ar trebui să fim atenți la aceste sugestii în ceea ce-l privește 
pe luceafărul-poet, care sunt moștenite de către Eminescu. 

Observăm însă lesne că ideea este preluată și adaptată din 
retorica religioasă, care afirmă, după Sfântul Pavel, că Sfinţii și 
Îngerii sunt stelele care strălucesc pe catapeteasma cerului spiri- 
tual, spre luminarea oamenilor care au de luptat cu păcatul în 
noaptea lumii. Comparaţia se regăsea, mai aproape de Asachi, în 
didahiile Sfântului Antim Ivireanul, după cum am arătat altă- 
dată. 

Prin urmare, înaintea lui Eminescu, avem în poezia ro- 
mânească o identificare a geniului poetic cu luceafărul, dar care 
nu are aici, la Asachi (sau la Alecsandri, imitat/ tradus de 
Asachi), vreo interferență cu cealaltă semnificaţie, de asemenea 
biblică, de înger căzut/ demon/ lucifer. Așa încât, dacă luăm în 
considerație chiar tradiția poetică recentă de care dispunea 
Eminescu, trebuie să fim circumspecţi în a face o identificare ine- 
chivocă a Luceafărului eminescian cu Lucifer, pe care au propus- 
o unii interpreți — între care și Tudor Vianu. 

Concepţia aceasta e reluată de Asachi în poemul Pleiada, cu 


înțelesuri complementare: 


„În a cerului tărie șase stele scânteiază 
Ş-între cele fără număr răspândesc mai viu lucor, 
Precum soarele pământul ele mintea luminează 
Cu cea rază ce purcede de l-al lumei Uzzitor. 


Acolo petrec în faimă geniile fericite, 

Care sunt de a lor muză nemurirei consfinţite. 


Nu averea, nici fortuna, nu drit moştenit-au nume 
După moarte deschid poarta la mausoleul stelit, 
Nici poate să înfrâneze pizmătara oarbă lume 
Zborul celui ce-n virtute, fiind în ea, a trăit. 
Pre poeta la luceferi duce-a geniei făclia, 


Entuziasmul l-aripează, cale-i face armonia. 


Acolo dintăi profeta [David], cântător de imne sânte, 
A depus antica harfă, mântuind pe Israil. 
De-acolo răsună încă înfocatele cuvinte 
A lui Omer, Orat, Pindar, lui Ovid, Corneil, Virgil, 
Milton, Șiler și Petrarca de-colo pre oameni cheamă 


La virtute, l-amor nobil, și-s a tiranilor teamă” etc. 


Remarcăm că, pentru Asachi, poezia începe cu David, cu 


Psaltirea adică. Avea, desigur, în minte, pe lângă alte teorii ro- 


mantice (care confundau poezia cu profeția), faptul că poezia 


noastră începe cu Psaltirea în versuri a lui Dosoftei (dacă avem în 


vedere numai conceptul modern de poezie, nu şi imnografia). 


Despre credința în Dumnezeu mai citim și în alte poezii, ca 


spre exemplu: 


„Despre patrie nu geme, 
Este Cine grijă-i poartă, 
Ce-a pieri n-o va lăsa; 


De puternici El nu teme, 

Că a meserilor soartă 


Lui I place-a apara. 


Tronu-l este-n sferi senine, 
El pe domni în mână ţine 
Şi le-nsuflă voia Sa; 
El, precum de ani o mie 
A păstrat pe românie [românime], 


Şi de-acum o va păstra”. 


(Muza cătră poetul „Panoramei Moldovei” 
La 1850 


Înturnat din străinătate) 


„Mormântul se încungiură 
De noaptea mult temută 
Şi cu văl negru acopere 


O ţară neștiută. 


A lumei dulce-armonia 
In sânul lui nu sună, 
El curmă toată patima, 


Pre soarta rea și bună. 


A duioșşiei bocetul 


Mormânturi nu străbate, 

Şi în darn de plângere 


Sunt ţărânile-i udate. 


Omul oriunde caută 
Alt loc ș-o altă soartă, 
De-a trece cătră liniște 


Nu află altă poartă. 


Că o sărmană inimă 
De valuri zbuciumată 
Atunci repaos capătă, 


Când curmă să mai bată. 


Insă din ceri religia 
Ne-aduce mângâiere, 
Că după moarte sufletul 


[77 


Acelui bun nu piere 
(Mormântul) 


Icoana trecutului (sfânt, eroic) e invocată în poeme ca Prive- 


gherea ostaşului moldovan sau Imnul de sară: 


„Pe a muntelui verzi plaiuri a ei umbre noaptea-ntinde, 
De tăcerea cea adâncă orizonul se cuprinde; 
A pădurei tristul freamăt, râul care murmura, 


Prin acordul melancolic pe natură-adormita; 


Dar pe-o stâncă înălțată singuratic priveghează 
A Moldovei militarul pentru-a ţărei sale pază. 
A lui arme lucitoare prin tuneric fulgerau, 


Şi a coifului său coame de zefir se legănau; /.../ 


Priveghind ostașul postul în a nopţei tunecime, 
Aripata sa gândire se întoarnă la vechime, 
La eroii ce stătură în strămoșilor pământ, 


Ale cărora cenușă zace-acuma în mormânt. 


De respect plin de mirare cugetează l-a lor nume 


Şi esemple de virtute care-a făptuit în lume. 


Dac-a soartei grea povară multe veacuri a purtat 
Şi a patriei mântuire cu sânge-a răscumparat, 
Răzămându-să în Pronie ş-a părinţilor credinţă, 


Prin ei dacă ţara încă a păstrat a sa fiinţă, 


Nu-i virtute mai puţină, pentru cugetul mărit, 


A-ndrepta în pace patria cătră scopul cel dorit...”. 


(Privegherea ostașului moldovan) 


„Când Pionul [Ceahlăul] îmi ascunde a luceafărului rază 


Ş-umbra nopţei se răspânde pest-a ceriului tărie, 


Chiar ca stele nemurinde l-al meu cuget scânteiază 

Ale epohei trecute de mii fapte-icoana vie 
Şi-n memorie-mi invită melanholic, dulce cânt 


Despre-a patriei mari oameni ce zac astăzi în mormânt. 


Toate-n giurul meu sunt mute; preste murii ce-n vechime 


Răsunau de imne sânte mușchiul verde se întinde; /.../ 


În lucoare maiestoasă, de timp repede mânată, 
P-Alexandru Bun să vază, ce ni-a dat legi ș-o coronă, 
Pe cel fulger a lui Aris, Ștefan, ce cu mică ceată 
A învins pe regi, pe eroi ș-al Asiei legionă, 

Pe a Lupului trei fiice, ce-n frumseţă s-a mărit 


Şi-n Suceava pe anticul Ilion a înnoit. 


Pe când freamătul pădurei ș-unda murmur dulce sună, 


Să cântăm d-acele fapte...”. 
(Imnul de sară) 


E uşor de remarcat contextul romantic în care are loc evo- 
carea trecutului: peisajele cu munţi, păduri care freamătă, râuri 
„mMurmurând din unde”, regimul nocturn, pacea şi tăcerea adân- 
că favorabile reflecției/ meditaţiei. 

În al doilea poem sunt amintite și numele Domnilor 
Alexandru cel Bun, Ștefan cel Mare și Vasile Lupu și este intro- 
dus motivul ruinelor („Toate-n giurul meu sunt mute; preste 
murii ce-n vechime/ Răsunau de imne sânte mușchiul verde se 


întinde”). 

Cârlova, Hrisoverghi, Heliade, dar mai ales Alexandrescu 
vor dedica poeme trecutului și ruinelor de cetăți şi Mănăstiri: 
Ruinurile Târgoviştii, Ruinelor cetății Neamtu, O noapte pe ruinele 
Târgoviștei, Trecutul. La mănăstirea Dealului, Umbra lui Mircea. La 
Cozia, Răsăritul lunei. La Tismana, Mormintele. La Drăgăşani, Adio. 
La Târgovişte. 

Dimitrie Bolintineanu are și el câteva poezii pe aceeași temă: 
Târgoviștea, Epopeea de la Târgovişte, Oda I. La turnul de la Colțea. 
Monumentele. Bolintineanu este însă și autorul cel mai prolific în 
domeniul poeziei având ca subiect istoria națională, el compu- 
nând un număr mare de legende istorice, balade și ode înfățișând 
schițe şi tablouri cu momente dramatice din trecutul româ- 
nilor?%. Bineînţeles, un rol esenţial în a oferi astfel de subiecte l- 
au jucat vechile Letopiseţe, pe care le publică Mihail Kogălniceanu 
în 1852, cu titlul: Cronicile Românie. 

Tot Bolintineanu publică, în 1870, şi o poemă epică na- 
țională, de mari dimensiuni, intitulată Traianida. Heliade a lăsat 
neterminată o încercare asemănătoare: Mihaida. 

Asachi îl elogiază pe Vasile Lupu, cel în vremea căruia s-a 
introdus limba română în cult și în cancelaria domnească (în 
tandem cu Matei Basarab, în Ţara Românească) și care a deschis 


Academia Domnească/ Vasiliană, după modelul Academiilor 


20% A se vedea, spre exemplu, aici: 

http://ro.wikisource.org/wiki/Poezii,_Dimitrie_Bolintineanu,_18774 
Legende_istorice. 

27 Idem: 

http://ro.wikisource.org/wiki/Prefaţă_la_Cronicile_României_sau_ 


Letopiseţele_Moldaviei_și Valahiei. 

bizantine, deşi un model mai apropiat îl constituia cea rusească 
de la Kiev, întemeiată de Sfântul Petru Movilă. De altfel, Miron 
Costin specificase, în Letopiseţ, că Vasile Lupu fusese „omu cu 
hire înaltă și împărătească, mai multi decât domnească”28... 


lată și sonetul lui Asachi: 


„Lrecut-au secoli cu a lor fortune 
Ce preste Patrie au suflat pieire; 
Puternici domni, frumseţe de minune, 


Averi, invidia, frageda [fragila] mărire, 


Toate au rămas a timpului pășune, 
De ele urmă nu vezi nicăire; 
Numa-a virtutei fapta nu răspunde 


Şi să păstrează giune-n nemurire. 


Alţi domni cu arme ţara mântuise, 
l-au păstrat drepturi, viață, autonomie, 


Pentru mari sorți ce în destin sunt scrise. 
Tu-ntăi sfărmaşi obeze de sclavie, 
Ce ferecau a strămoșilor zise, 


Ş-ai înviet nou simţ în românie [românime]!”. 


(In amintirea de 30 ianuarie 


2% Miron Costin, Letopisețul Tărâi Moldovei, ediţie îngrijită de P. P. 
Panaitescu, Ed. Minerva, București, 1979, p. 90. 

aniversala onomastică a lui Vasile Lupu, domn Moldovei, 
restauratorul literilor române în Biserică şi în Curte, 


fondator Academiei naționale la 1644) 


„Toate au rămas a timpului pășune” reprezintă o imagine 
poetică reușită. Faptul că gloria deșartă și toate lucrurile lumii 
sunt păşunea timpului şi numai fapta bună este nemuritoare 
formase, cam un secol și jumătate mai devreme, substanța 
ideatică a poemului Vitața lumii al lui Costin. 

Romantismul se năştea și la noi, ca și în alte părți ale Eu- 
ropei, afirmând conștiința de sine, națională, și pentru aceasta 
reînviind Evul Mediu: renăscându-i spiritul şi susținându-i valo- 


rile și virtuțile. 

Anatolida sau răsăritul lumii 


Anatolida sau Omul şi forțele este un poem de proporții, 
primul pe tema cosmogenezei din literatura română -— înaintea 
lui Eminescu. 

Autorul, Ion Heliade-Rădulescu, s-a lăsat sedus de an- 
vergura subiectului și a unor compoziții prestigioase ale marii 


poezii europene, inspiratorii săi numindu-se Dante? (cu care se 


2% Comentariul l-am publicat mai întâi în 7 părți, prima parte fiind 
postată pe 15 august 2011, aici: 

https://www.teologiepentruazi.ro/2011/08/15/anatolida-sau- 
rasaritul-lumii/. lar ultima pe 28 septembrie: 

https://www.teologiepentruazi.ro/2011/09/28/anatolida-sau- 
rasaritul-lumii-7/. 

Acesta comentariu a fost inserat ulterior în cartea mea, Epilog la 
lumea veche, vol. I. 1, ediţia a doua, Teologie pentru azi, București, p. 648- 
701, cf. https://www.teologiepentruazi.ro/2014/01/11/epilog-la-lumea- 
veche-i-1-editia-a-doua/. 

20 Mircea Anghelescu, Echilibrul între Antiteze. Heliade — o biografie, 
Ed. Univers enciclopedic, București, 2001, p. 87: „Dante, de pildă, este un 
poet redescoperit şi ridicat pe culmile admiraţiei de scriitorii epocii ro- 
mantice, de cei aparținând celui de al doilea val romantic, pentru a fi mai 
exacţi, cel al generaţiei lui Lamartine. [...] 

Aproape nu există poet romantic în acea epocă căruia să nu răsune 
ecouri ale lecturilor danteşti, la Vigny, Hugo, Lamartine însuși, Quinet, 
Sante-Beuve ş. a. Sau să nu fi încercat traduceri ale Divinei comedii”, pe care 
Heliade va începe şi el să o traducă în proză, „în 1847, în paginile 
Curierului de ambe sexe”. 


A se vedea şi o parte din traducerea lui George Pruteanu: 

și compara, ca destin, la un moment dat — probabil că perso- 
nalitatea acestuia l-a copleșit și l-a obsedat), Milton, Byron sau 
Hugo. 

Ultimii doi, alături de Goethe, au revigorat tema conștiinței, 
mai bine zis a luptei din conştiinţă, între spiritul de revoltă şi sen- 
timentul/ acceptarea vinovăţiei, propulsând-o prin intermediul 
unor personaje care au reținut atenţia și au fascinat publicul prin 
robusteţe. Modelul, arhetipul insurgentului care nu-și acceptă 
vina, era Satan (John Milton, Paradise Lost?!) sau Cain (Byron, 
Cain — deşi Heliade nu îl traduce?!?) — mai puțin Hyperion (John 
Keats). 


http://www.pruteanu.ro/O0rapid/03dante/dante.htm. 

211 Se poate citi aici: 

http://archive.org/details/miltonsparadiselmilt. Aceasta este ediția 
ale cărei ilustraţii, lucrate de Gustave Dore, se spune că l-au inspirat de 
asemenea pe Heliade în compunerea Anatolidei. 

212 Paul Cornea, Oamenii începutului de drum. Studii şi cercetări asupra 
epocii pașoptiste, Ed. Cartea Românească, Bucureşti, 1974, p. 187: „Între 
numeroasele traduceri din Byron, efectuate de Heliade, nu figurează 
Cain”. 

Elvira Sorohan, Ipostaze ale revoltei la Heliade Rădulescu şi Eminescu, 
Ed. Minerva, Bucureşti, 1982, p. 169-170: „Pentru autorul Anatolidei, cea 
dintâi formă primitivă a împilării o reprezintă Cain, iar în istoria veche 
Faraon este personificația biblică a tuturor despoților, a tuturor privilegiaților 
(Heliade, Biblicele). 

Paradigma tiranului nu este, în concepţia lui, o categorie dispărută, 
ci își extinde umbra asupra umanității obediente, timide, care își murmur 
acoperit revolta. [...] Caini şi Nemrozi [...] totdeauna existară, ca şi cutezanța 


frondei”. 

Anatolida lui Heliade începe cu crearea lumii și căderea de- 
monilor și se termină cu episodul primei crime/ primului fra- 
tricid din istoria omenirii. Tema este fundamental romantică, 
recursul la situaţii arhetipale fiind ori un pretext pentru repu- 
nerea în discuţie a libertăţii şi a vinovăţiei ori un context care îi 
oferă și mai multă justificare și greutate. Din această perspectivă, 
Camus și Sartre (între alţii) nu fac decât să prelungească dispu- 
tele... 

Heliade ar fi avut nevoie de ceva mai mult talent poetic, 
pentru un asemenea subiect, pe potriva aspirațiilor şi a preten- 
țiilor sale. Rămâne însă de apreciat temeritatea întreprinderii lui. 

Autorul e însă un spirit macedonskian - aceasta nu 
reprezintă decât o altă formulare a faptului că Macedonski îi 
preia umorile și dispozițiile, deopotrivă cu extravaganţa preten- 
țiilor literare... 

Poemul lui se caracterizează prin ceea ce Eminescu va 
denunța mai târziu în opera lui Heliade: amestec de teologie şi 
sofisme. Heliade nu e nici primul, nici ultimul dintr-o serie de 
cărturari/ intelectuali români care au încercat să recondiţioneze/ 
reinventeze limba română. Unii au făcut-o cu mai mult simţ al 
limbii, responsabilitate și talent și au reușit să aducă anumite 
restructurări lingvistice, stilistice şi sintactice (sau cel puţin să 
impună o perspectivă asupra mobilității lexico-semantice a voca- 
bularului). Alţii au exagerat păgubos (în primul rând în dauna 
lor înșiși), precum latinizanţii de la Școala Ardeleană și Heliade 
însuși, care încearcă să italienizeze limba română, ajungând la 
experimente rizibile, care sunt citite și citate pentru stranietatea 


rezonanţei și a contrastului cu firescul limbii. 

Anatolida nu este dintre poemele în care Heliade preface 
limba română până la a inventa un dialect, dar denotă această 
tendinţă — ingrată pentru noi — a autorului, care va deveni cu 
timpul tot mai pronunțată. 

Finalitatea acestei operaţii estetice (pretins estetice) asupra 
limbii române era, în mod evident, aceea de a-i acorda poeziei/ 
versificației sale titlul excelenţei — pretenție pentru care, și în 
zilele noastre, sunt destui intelectuali (nu neapărat poeţi) dispuși 
în permanenţă să divagheze neologic şi expresiv până la polii 
vocabularului pentru a-și demonstra...autoritatea reflecției pe 
care nu o au și nu au avut-o niciodată. 

Insolitul situaţiei din plan lingvistic se reproduce şi la ca- 
pitolul teologie. Heliade amestecă elementele de tradiţie orto- 
doxă cu influenţe literare din Milton și Byron, cu precădere, și cu 


ingredientele fanteziei proprii. Așadar: 
I. Empireul şi Tohu-Bohu 


Inalt, mai sus de ceruri, la locul nemuririi, 
In sfânta atmosferă luminii celei vii, 
De unde-emană viaţa, și râul fericirii 


Adapă, răcorește cereştile câmpii, 


Şi spiritul agapei burează ambrozie 
Şi-nmărgărită câmpii eternei beatituți, 
Spre-a crește-haritatea, angelica tărie 


Din care purced pacea, divinele virtuți; 


Pe muntele de aur, în stânci de adamante, 


Cu pulbere de stele, verzit de imortali, 


Umbrit de cedri-eterii, florat de amarante 


Şi unde se dezvoltă virtuțile florali; 


Acolo unde-adie zefirul de clemenţă 
Prin arborii științei ce „Domnul! Domn!” șoptesc 
In quietutea naltă d-amor, de inocenţă, 


La râuri de viaţă ce „Domn!” iar murmuiesc; 


Pe culmea astui munte, sub tinda-omnipotenţei, 
Înconjurat de angeli, puteri de serafimi, 
Acolo este tronul divinei providenţei, 


Pe mii de miriade de repezi cherubimi. 


Cerească armonie organe mii răsună; 
Poeţii-eternitătii, serafi întraripaţi, 
Sub degete d-auzuri vii arpele înstrună, 


Răpiţi în adorare, de Domnul însuflați. 


Fiinţe de simtire, cu totul de vedere, 
Contemplă în mirare p-eternul lehova, 
În marele panhymniu, în sfânta preveghere 


Intreg nemărginitul răsună: „Osana!”. 


P-același tron, d-a dreapta, născut în preștiintă 
In sânu-eternităţii, de angeli nevăzut, 
Etern era şi Fiul, cu Pater d-o ființă, 


Ca dânsul fără margini şi fără început. 


Când pater al puterii, voind să-l glorifice 


Ca un moștean al gloriei, ca Verb și creator, 

Puteri, virtuţi într-însul să se identifice 


Şi-ntr-însul să cunoască p-al lor începător, 


Cerești, eterii trombe în spaţiuri răsună, 
Puteri, tării de angeli svol repezi, lin se pun; 
In juru-Omnipotenţei miniștrii toți s-adună, 


Atenţi în tot amorul, ascultă, se supun, 


Văd toţi pe Fiul gloriei l-a Patrelui său dreaptă 
Şi cunoscut se face Cuvântul peste tot; 
La vocea-i mundiferă creaţia așteaptă 


Şi laudă, mărire din arpele lor scot. 


Şi spirite, şi geniuri, şi minţi ce nasc știință 
Se-ntrec să se închine la Marele Cuvânt, 
Prin el să se-ntregească în toată-a lor ființă 


Şi-ntr-însele să cheme al lui coborământ. 


O nouă sărbătoare în ceruri se serbează; 
Trag toţi cu-ardoare sfântă, aduc carul cel viu 
Ce splende de lumină și de științi derază. 


Pe dânsul se așează Divinul Verb și Fiu, 


A lui de flăcări roate iau drumu-ntraripate; 
Sunt cherubimi prea repezi ce-n mii de ochi lucesc; 
Orele-eternităţii la dânsul înhămate, 


D-apocalipse duse, spre secoli propăşesc; 


De angeli miriade preced şi îl urmează, 


Şi carul naintării propasă ne-ncetat, 

Din iute în mai iute, şi-n calea-i însemnează 


Al lumii plan simbolic, d-atunci predestinat. 


Tăria înconjoară în sfântă armonie 
Şi cerurile toate de glorie se-mplinesc; 
Dreptatea, adevărul, ştiinţa, bucuria 


Răsar într-a lui urmă și cresc și se-nmulțesc. 


Iar spiritele-ntr-însul, prin tragerea centrală, 
Celebră imeneul, arzând ca mii de sori, 
Fiinţe mii într-una în nuntă-universală, 


O flacără din flăcări, volvoare din volvori. 


Al păcii spirit e una cu-al dragostei, blândețţii, 
Al dragostei ş-al păcii într-una se unesc 
Cu al inteligenţei ș-al naltei frumuseții, 


Şi toate iar în Domnul și cresc, şi viețuiesc. 


Tot este viu în ceruri și totul e viaţă, 
Ş-o sfântă armonie ș-o unitate fac; 
Un plan e tras d-atuncea, și totul ne învaţă 


Că sufletele noastre tot astfel se înfac. 


Tot astfel se mărită, tot astfel se-mpreună, 
Așa purced și astfel solia-şi împlinesc; 
Așa-ntr-a lor agape ca flăcări se adună 


Şi tot aşa ca raze la centru se unesc. 


Astfel Fiul Puterii în glorie naintează 


Din margine la alta, în drum triumfător; 

Iuțimea naintării prin șoapte cuvântează 


Şi vine iar de şade pe tron imperator. 
[5] 


Se umple tot de glorie, de laudă, mărire, 
Un singur cap arhangel rămâne nemişcat; 
Distat în deitate, putere, fericire, 


lar ca ministru-al cerului, el singur protostat. 


Onori și nemurire, tărie, libertate 
Avea în cele nalte, de tot se bucura; 
Ci cum văzu Cuvântul, a lui divinitate, 


Il dezvoltă în sineşi, şi greu îl apăsa. 


Sta mut marele-arhangel, cu degetul la gură, 
Sta neclintit la postu-i și buzele-și mușca, 
Fierbea trufia-ntr-însul, fierbea friguri de ură, 


D-a tâmplelor bătaie ochi, față se roşea. 


Oribilă durere de frunte îl cuprinde 
Şi fruntea i se umflă, nu-l mai încape loc; 
In cugetu-i prin ură concepe şi s-aprinde, 


Turbează apostatul, o spumă e, un foc. 


Plesnește al lui creştet. Născu păcătuirea; 
Frumoasă și ridentă îi svoală împrejur, 
Arhangelul răsuflă, resaltă-n el simţirea, 


Se-ncântă d-a sa filie întâiul duh sperjur. 

Se înamoră; ea îl răpește, 
Şi mii de angeli o numesc sor’, 
La toţi ea râde, ascuns fior 


Pe toți petrece. La toţi clipeşte, 


Pe toți provoacă, la toţi se-ntinde, 
Cu toţi e dulce, ochii-i vorbesc; 
Şi cap, şi inimi la toți aprinde, 


Ard de plăcere, tremur, doresc. 


Ce mare și teribilă la angeli încercare! 
Pe cine frumusețea-i nu l-ar fi tulburat? 
O filie d-arhangel, născută-n cugetare, 


O femine în spirit! Frumosul încarnat! 


Răpindă, graţioasă, plăpândă,-amăgitoare, 
Şi umede și rumeni dulci buzi de Lucifer, 
O faţă de speranţă și mâini prea dătătoare, 


Un viitor ferice frumoșii-i ochi ofer. 


A sexului ei graţii inspiră voluptatea 
Şi farmec peste farmec în corpu-i aerin; 
Mişcarea ei seduce ca însăși libertatea 


Şi-n faţa ei străluce ca fulger în senin. 


Cochetă fără margini, cerească curtezană, 
Incatena voinţa, pe toți îi captiva, 
Şi toţi în ea văzură de cer o suverană; 


Spre-a-i merita favoarea a-mpărăţi dorea. 

La toți le vine-n minte a-şi pune rezidența 
Mai sus de tronul păcii ș-a se-ndumnezei, 
A-și însuși, a smulge pe seamă-și providența 


Şi sceptrul preatăriei spurcat a mânui. 


În spiritul tiranidei strigară: Libertate! 
O mască-amăgitoare infamei tiranii, 
Iar boltele eterii răsună: Strâmbătate! 


Din margine la alta trosnesc din temelii. 


A reușit cocheta; dar ţipă,-ngălbeneşte, 
L-al său părinte-aleargă, și ochii îi sclipesc, 
Şi tremură la sânu-i, de el strâns se lipește, 


La piept şi el o strânge, şi-ntr-una se unesc. 


Bubuie cerul, se scoală Impăratul; 
Duduie eterul, că pasă urgia; 
Fulgere, vâlvoare în spaţiu șerpuiesc; 


Focul se-ntinde, curăță păcatul. 


Marea-exploziune arrestă-eternitatea; 
Saltă firmamentul şi sorii se spăimântă, 
Cugetul de crimă pe unde se-ntinde 


Tot desfigurează, ca trăsnet încinde; 


Foc negru şi roșu lumina se preface, 
Plumb e uşurinţa și cerul se desface; 
Cad rebelii-n spaţiu și vâjâie căzând, 


Haos, abis mare-i așteaptă căscând. 


Pică şi se schimbă pe cât trec din cer 
Capete de angeli, de demoni picioare, 
Aripă cerească una se mai vede, 


Alta infernală la vale-nnegrește, 


Monstru la alți capul în abis precede 
Tălpile, lumină în cer mai luceşte. 
Neagră, fumegândă acum sunt volvoare, 


Nume, suvenire din ceruri le pier. 


Se-nchide empireul. Ca fulgerul străluce 
Un gladiu de flăcări ce ţine Mihael, 
Ce miriade d-angeli comandă și conduce, 


Şi pacea le anunţă prea blândul Gabriel. 


“Cu tremur și teroare să stăm pe loc, cu frică, 
La toţi atenţiune! Căzutul e Satan!” 
Satan! răsună cerul, Satan! se nalță, pică 


Satan! din sferă-n sferă, și-n haos urlă — ANI!!! 


Cu mult este mai mare căderea spirituală, 
Şi nu pot fi cuvinte a se asemăna 
Cu oricare cădere ce e materială, 


E mică-asemănare concret a se-arăta. 


Când aste întunerici de lumi nenumărate, 
Nestrămutate astre şi sateliți, planeți 
Ce-și țin ale lor giruri prin căi preînsemnate, 


Sori, centre parțiale, spăimântători comeți, 

Când toate s-ar exmulge din marea concentrare, 
leșind din a lor axe, și nu s-ar mai ţinea, 
S-ar precipita-n spaţiu spre-eterna lor pierzare 


Şi una peste alta zdrobindu-se-ar cădea. 


Ast uiet ce ar face totala-anomalie, 
Amestecul, ciocnirea, zgomult material, 
In ceartă elementele, cutremur în tărie, 


N-ar face-atâta uiet ca-ast zvon spiritual. 


Ca soarele de mare, mai mare între stele 
Şi stinși d-a lor lumină ca Urius, Titan, 
Așa cad legioane de spirite rebele, 


Moloh, Baal, Asmode, Dagon, Rimnon, Satan. 


Cad repezi nouă zile; căderea se-ndesează, 
Din regiune-ntr-alta mai repezi vâjâiesc, 
Se-ntoarce fiecare spre ceruri, să mai vază, 


Şi trăsnete-nmulțite din urmă îi ajung. 


Cad unul peste altul, ruine spirituale, 
Şi se resping teribil, în spaţiu se-ntind; 
Minţi, spirite stupide, perverse și fatale, 


Ca flăcăre în vortici tot haosul aprind. 


Şi cad căzând ca mintea, s-afundă în turmente, 
Vârteje ascuțite, și tot se ascuţesc, 
Şi șuieră vâlvoarea ca lupta-n elemente, 


Şi negri, cât s-afundă, cu-atâta se negresc. 

Plesneşte universul, abisul se despică, 
Tartarul se deschide; de foc un ocean 
Se-ntinde fără margini, și demonii tot pică, 


Cei mari tot mai nainte, din toți mai greu — Satan. 


Acesta, ca alt soare, şi încă și mai mare 
Şi repede ca mintea, cu uiet ajungând, 
In Tartar urlând cade, s-afundă ca-ntr-o mare, 


Cât universu-n spaţiu deschide volborând. 


Se varsă, stropesc flăcări, ca insola răsare, 
Lăut în focul gheenei, ca-n jurământ fatal, 
Uimit scutură capul, se-neacă de turbare 


Şi grinţă la cer dinţii teribil, infernal. 


Cu-același zgomult cade și Belzebuth, Astaroh, 
Talmuth, Hamos, Asmode, Dagon, Mamuth, Baal, 
Astoret, Isis, Orus, Moloh, Balmol, Briaroh, 


Brihmuter, Gorgon, Bulhah, Rimnon și Belial. 


Tartarul zbiară, grinţă şi tremură-n turbare, 
Şi ţipete teribili răsțipă, bubuiesc; 
Lung urlă şi răsurlă vendictă, răzbunare, 


Blestemă providenţa, la ceruri greu hulesc. 


Ca unde-ntărâtate când stă o vijelie, 
Dezmăsurate unde când grele cad, plesnesc, 
Așa munții de flăcări, dup-astă-anomalie, 


In flisv plesnesc, se nalță, iar cad și iar plesnesc. 

S-alină-apoi tumultul şi nu mai e vedere, 
Profund, mare-ntuneric în mijlocul de foc, 
Vârteje de fum negru rotează în tăcere; 


Zdrobiţi abia demonii se-ntorc, îşi cată loc. 


Şi ce loc să-și mai afle? în locul de durere, 
In locul din afară și unde nu ajung 
Nici pace, nici repaos, nici semne de tăcere: 


Exotic întuneric ș-eternul suspin lung? 


Când s-ar lua unime în loc de măsurare 
O rază de la soare şi până la pământ, 
D-aci până la ceruri e mare depărtare! 


Unimi d-astă măsură nenumărate sunt. 


Sau cât este din centrul al centrelor tăriei 
Şi până peste polul și cel mai depărtat, 
De șapte ori atâta Principiul fericirii 


A-mpins răul din ceruri damnării rezervat. 


Aci, stătuți demonii de lunga lor cădere, 
De trăsnetele juste pătrunși şi sfâșiați, 
Incep să mişuiască în vasta încăpere, 


Într-un noroi de flăcări de tot desfigurați. 


Juraţi d-atunci la rele, l-a cerului urgie, 
D-atunci asupra lumii inventă şi trimit 
Invidia, impostura, infama calomnie 


Şi morburile toate, păcatul înmulțit, 

Corupțiunea toantă, trufia-mpilătoare, 
Codarda-ipocrizie, parodiat amor, 
Teribila minciune şi moartea destructoare, 


Discordii paricide, rezbel ucizător. 


Orice flagel al lumii şi orice sacrilege 
Şi guerrele civile aicea se încep; 
D-aicea screme iadul și domnii far'de lege, 


Popoarele rebele aicea se concep. 


Titlul însuşi, Empireul şi Tohu-Bohu, vorbeşte de la sine des- 
pre sintezele pe care le face Heliade. Sursele fundamentale ale 
strofelor de mai sus sunt Scriptura, Dante şi Milton. 

„Cereştile câmpii” reprezintă o sintagmă calchiată după 
„plains of Heaven”, din Paradise Lost al lui Milton?5. 

„Râul fericirii” face referire la râul care curgea din Eden, 
„care uda raiul” (Fac. 2, 10). 

Apelul la metalele preţioase („muntele de aur, în stânci de 
adamante, /.../ florat de amarante”) este tot de inspiraţie biblică, 
din vedeniile Sfinţilor Proroci sau din Apocalipsa. 

Referirile la clima blândă a Raiului („unde-adie zefirul cu 
clemenţă”) sunt o preluare a unei concepţii transmise pe filon 
tradițional. 


Cazaniile româneşti vechi conţin această precizare: 


215 Alecsandri va folosi și el, în Dan, căpitan de plai, expresia „cereştile 
abisuri”: „O ţintă de lumină prin umbră viu înoată./ Ea creşte, se înalță pe 


zare ca o roată/ Şi umple de văpaie cereșştile abisuri”. 

„Aşea și Raiul iaste zidit de Dumnedzău sus la râsărit, 
pre munți înalți şi frumoși, unde-s vânturi vesele, nice foarte 


calde, nice foarte reci (s. n.), şi văzduh luminat”214. 


Pe firul acestei tradiţii, am văzut mai sus că şi Cantemir 
făcea, în Divanul, afirmaţii cu privire la clima plăcută a Raiului. 

„Arburii ştiinţei” fac trimitere la „pomul cunoștinței binelui 
și răului” (Fac. 2, 17) și la ceilalți pomi din Rai. De remarcat este 
faptul că pomii și râurile „şoptesc și murmură” numele Domnu- 
lui, că — adică — glasul naturii este liturghisitor și pedagog. 

Autorul tinde să asume o semnificație mai înaltă, alegorică, 
pomilor şi râurilor din Rai, pentru că pomii sunt ai ştiinţei, iar 
râurile sunt „râuri de viață”. 

Metaforele întrebuințate de Heliade ne trimit cu gândul la 
sintagme frecvent utilizate în cultul Bisericii Ortodoxe. 

Puțin mai târziu, poezia lui Eminescu va fi plină de șoapte 
de frunze, freamăt de codru şi murmur de izvoare. 

Tronul lui Dumnezeu, al „divinei providenţei” (Milton: 
„Eternal Providence”), așezat pe „mii de miriade de răpezi 
cherubimi”, este iarăşi o imagine tradițională, de la Dan. 7, 10, 
LXX: „mii de mii Îi slujeau şi miriade de miriade stăteau înaintea 
Lui”. 

Expresia miriade de miriade provine din Septuaginta: uvotau 
uvoiădec. Dar şi Milton utilizează termenul „myriads”, preluat 


tot din Scriptura grecească. Bineînţeles că Heliade nu se poate 


214 Varlaam, Cazania (1643), ed. îngrijită de J. Byck, Ed. Academiei 
RSR, Bucureşti, 1966, p. 302-303. 

abține să nu-i numească pe Heruvimi „poeţii-eternității”, sta- 
bilind, adică, încă o dată, o paralelă între poeţi şi Îngeri. 

Dumnezeu este numit „eternul lehova”, după Vechiul Tes- 
tament. Heliade are o predilecție pentru numele Iehova, utilizat 
mai des decât Dumnezeu. De aceea am presupus că, atunci când 
Eminescu spune „Eu nu cred nici în lehova”, s-ar putea să se 
refere la imaginea asupra lui Dumnezeu pe care încerca să o 
impună Heliade în scrierile lui. E în continuare un subiect de 
reflecţie pentru mine... 

În exprimările teologic-neclare ale acestuia, faptul că 
„tronul divinei providenţei” se află „sub tinda-omnipotinţei” nu 
cred că vrea să exprime, totuși, o teorie subordinațianistă. Pentru 
că, puţin mai departe spune destul de limpede: „Etern era și Fiul, 
cu Pater d-o ființă,/ Ca dânsul fără margini şi fără început”. 

Creaţia vine întru ființă la porunca lui Dumnezeu, sau, în 
limba heliadescă: „la vocea mundiferă” a Cuvântului/ a Verbului 
creator. Îngerii sunt „spirite, și geniuri, şi minți ce nasc știință”, 
care se închină la „Marele Cuvânt”. 

„Carul cel viu” al lui Dumnezeu, care „de știinţi derază” (cu 
un termen vechi, folosit adesea și de Asachi, preluat de la 
Dosoftei şi Miron Costin?) şi pe care „se aşează Divinul Verb și 
Fiu”, face referire la Ps. 103, 4: „Cel ce umbli peste aripile vântu- 


rilor [duhurilor]”. 


215 Iată spre exemplu versurile, aparținându-i lui Miron Costin, 
inserate la sfârşitul Psaltirii în versuri a lui Dosoftei, din 1673: „Neamului 
Ţărâi Moldovii de unde dăradză?/ Din ţara Italiei, tot omul să creadză”. 
Cf. Dosoftei, Opere, 1, Versuri, ediţie critică de N. A. Ursu, studiu intro- 
ductiv de Al. Andriescu, Ed. Minerva, București, 1978, p. 336. 

Este ceea ce Dosoftei numeşte, poetizând: „Caii Îi] sunt 
iuți ca vântul,/ De mărg unde Ţi-i cuvântul/ Şi ca gândul mărg 
de tare/ Îngerii Tăi cei călare”. 

Despre „car” vorbeşte și Antim Ivireanul, afirmând că sunt 
Heruvimii și Duhurile cerești/ Îngerii, dar trimițând la alt verset, 
cu sens similar, de la Ps. 17, 12: „Și S-a suit pe Heruvimi și a zbu- 
rat; zburat-a pe aripile vântului [vânt şi duh au etimologie 
comună] 216. 

Versurile „A lui [carului] de flăcări roate iau drumu- 
ntraripate;/ Sunt cherubimi prearăpezi ce-n mii de ochi lucesc” 


conțin detalii preluate din Iez. 10, 9-12: 


„Căutând eu atunci, am văzut lângă Heruvimi patru 
roți, câte o roată lângă fiecare Heruvim; roțile acestea erau 
la vedere ca şi crisolitul. [...] Tot trupul Heruvimilor, spatele 
lor, mâinile lor și aripile lor erau pline de ochi; asemenea şi 


roţile, toate cele patru roți de jur împrejur”. 


Existenţa ființelor spirituale, a Sfinţilor Ingeri, împreună cu 
Dumnezeu, este numită: „nuntă-universală”. „Şi toate iar în 
Domnul și cresc și viețuiesc” face aluzie la Fapt. 17, 28: „în El 
trăim și ne mișcăm și suntem”. 

Cea de-a doua parte a fragmentului poetic citat încearcă să 
descrie căderea unei părți din numărul Ingerilor. Heliade afirmă 
că motivul căderii a fost invidia unuia dintre Arhangheli față de 


Dumnezeu-Cuvântul: 


216 Antim Ivireanul, Opere, op. cit., p. 105-106. 

„Onori şi nemurire, tărie, libertate 
Avea în cele nalte, de tot se bucura; 
Ci cum văzu Cuvântul, a lui divinitate, 


Il dezvoltă în sineşi, şi greu îl apăsa. 


Sta mut marele-arhangel, cu degetul la gură, 
Sta neclintit la postu-i și buzele-și mușca, 
Fierbea trufia-ntr-însul, fierbea friguri de ură, 


D-a tâmplelor bătaie ochi, faţă se roșea”. 


În această privință, Paradisul pierdut al lui Milton nu a mai 
constituit o sursă de inspiraţie (există nişte sugestii, dar cam 
vagi). Precizarea cu privire la invidia lui Satan la adresa Uneia 
dintre persoanele Sfintei Treimi, și anume față de Acela care 
urma să Se întrupeze (ca motiv principal al căderii Luceafărului), 
apare în Cronograful Sfântului Dimitrie al Rostovului (pe care l-a 


deținut în manuscris și Eminescu): 


„lar pricina mândriei celei îngerești, unii teologi o zic 
că este de acest fel: ca și cum, adică Domnul Dumnezeu ar 
fi descoperit Îngerilor taina întrupării Cuvântului, prin care 
avea a se împreuna Dumnezeirea cu omenirea, în Faţa 
[persoana] lui Hristos, Căruia toată zidirea îngerească este 
datoare a I se închina. Deci unul din cei mai mari Îngeri, care 
se chema «de lumină purtător» [Lucifer/ Luceafăr], văzân- 
du-și înălțimea şi slava firii sale celei îngereşti, şi socotind și 
simplitatea ce va să fie a firii omenești celei de țărână, s-a 


mândrit și s-a gândit să nu se închine lui Dumnezeu-Cuvân- 

tul, Cel ce avea să Se întrupeze, şi zicea întru sine: «La cer 
mă voi sui și voi fi asemenea Celui Prea Înalt». 

Iar această socoteală a Îngerilor de descoperirea tainei 
întrupării Cuvântului, acei teologi o numesc [o deduc] din 
scriptura aceasta: Sfântul Apostol Pavel în trimiterile evrei- 
lor [Epistola către evrei] în capitolul 1 scrie: «lar când iarăși 
aduce pe Cel Întâi Născut în lume, zice: „Să se închine Lui 
toți Îngerii lui Dumnezeu”» (Evrei, 1, 7). 

Această zicere [cuvânt] iarăşi semuind-o [raportând-o 
la începuturile lumii, pentru că Apostolul zice: iarăşi], aduc 
dovadă cum că de două ori Fiul lui Dumnezeu S-a adus în 
lume: întâi, prin descoperirea [Sa] Îngerilor [către Îngeri] 
de[spre] întruparea Aceluia, Care au fost la începutul zidirii 
Îngerilor; iar a doua, prin singura [însăşi] întrupare[a]. Deci 
în amândouă acele aduceri s-a poruncit Îngerilor ca să I se 
închine Lui. [...] Ci de vreme ce cei mai vechi, de[spre] aceia 
[aceea] n-au scris, deci nici noi nu o întărim [nu o susţinem 


ca adevărată] 2. 


În afară însă de acest Cronograf, Heliade ar fi putut cunoaşte 
această interpretare și din predicile lui Ilie Miniat?'5, tipărite la 


noi, în româneşte, încă din 1742: 


217 Hronograf, [scris de Sfântul Dimitrie al Rostovului], trad. de Diac. 
Gheorghe Băbuţ, Ed. Pelerinul Român, Oradea, 1992, p. 10-11. 

218 Am sesizat aceasta mai întâi aici: 

https://www.teologiepentruazi.ro/2012/10/28/o-alta-posibila-sursa- 


pentru-anatolida/. 

„După credința unora dintre Sfinţii Părinţi, taina 
aceasta păstrată ca cel mai scump mărgăritar în comorile 
dumnezeieștii voiri dintru începutul veacurilor a fost des- 
coperită şi arătată în cer pentru ca să o vadă și să se 
minuneze Îngerii de această minunată lucrare a înțelep- 
ciunii dumnezeiești. 

De aici luceafărul [Lucifer] a început să pizmuiască 
această ipostază a lui Dumnezeu [ipostasul/ persoana lui 
Dumnezeu-Cuvântul], unită dimpreună cu omul, și 
mândrindu-se și el în frumuseţea lui, ar fi zis în lumina sa: 
«Mai degrabă să fiu eu acolo, eu cel ce sunt căpetenia 
Serafimilor, care trăiesc în cer şi sunt fără de materie, eu 
sunt vrednic să iau o cinste ca aceasta, eu trebuie să fiu ase- 
menea cu cel Prea Înalt». Din cauza aceasta a căzut ca un 
fulger din ceruri. 

Această problemă grea o însemnează Sfântul Maxim 
Mărturisitorul cu Sfântul Grigorie de Nazianz prin patru- 
zeci şi patru de întrebări și răspunsuri, zicând: «Zavistia a 
întunecat mintea luceafărului și a căzut din cauza mândriei 
lui, pentru că nu a suferit, fiind dumnezeiesc, a nu se socoti 
și Dumnezeu [predică La duminica de dinaintea Naşterii lui 
Hristos)». [...] 

Dar a fi Maica lui Dumnezeu, să naști pe Mântuitorul 
a toată lumea [...] această cinste este mai presus de orice, 
fără de asemănare, aproape de Dumnezeu, cinstea pe care 
văzând-o luceafărul cel purtător de lumină, atunci la înce- 
putul veacurilor a descoperit [a aflat] această taină a Înge- 


rilor [vădită Îngerilor]. 

A descoperit această mare taină a iconomiei întrupării 
și îndată și-a rănit sufletul cu zavistia, a cugetat cele deşarte, 
a devenit rebel și ca un fulger a căzut din ceruri cum spune 
Maxim Mărturisitorul, bazat și el pe cele spuse de Pavel: «Și 
iarăși când aduce pe cel Unul Născut în lume i se vor 
închina lui toți Îngerii (Epist. Către Evrei, cap. I) [predica La 


praznicul Bunei Vestiri a Născătoarei de Dumnezeu ]»"2>. 


În unele legende apocrife (precum Viaţa lui Adam și a Evei) 
se afirmă altceva — ceea ce susține însă și Coranul — şi anume că 
Satana a căzut din cer pentru că a refuzat să se închine lui Adam. 

Palia istorică bizantină, în paragrafele sale inițiale — care 
conțin comentariul la zilele Genezei, reprodus după Hexae- 
meronul Sfântului Epifanie de Salamina/ al Ciprului —, dezminte 


acest lucru, în cuvinte dure: 


„Deci de vor grăi oarecarii că fu lepădat [Lucifer din 
cer] pentru ce [pentru aceea] că nu vru să să plece omului 
celui zidit de Dumnezeu |, lui Adam], carile va bârfi unile 
cuvinte ca acestea, să fie anatema, pentru că omul fu zidit a 


șasea zi, iar vrăjmașul diiavolul fu lepădat din ceriu a patra 
Z]''220, 


21 Ilie Miniatis, Episcopul Cernikăi şi al Kalavritei din Peloponez 
(1669-1741), Predici la Postul Mare şi la diferite trebuințe, traducere din limba 
greacă de Pr. Dumitru Iliescu Palanca, prefață de Protos. Iustin Marchiş, 
Ed. Anastasia, 2004, p. 340-341, 355. 

2 A se vedea Cele mai vechi cărți populare în literatura română, IV, Palia 


istorică, cu studiu de Alexandra Moraru și Mihai Moraru, Ed. Fundaţia 

Emil Turdeanu a studiat problema legată de tema căderii 
Îngerilor și a invidiei lui Satan fie față de Dumnezeu, fie față de 
Adam, precum şi a filiațiilor între literatura apocrifă (Cartea lui 
Enoh, cu precădere) și cea romantică. În privința lui Heliade- 
Rădulescu şi a poemului său, concluzia sa este că sursele acestuia 
au fost Milton (Paradise Lost), Byron (Heaven and Earth — carte pe 
care Heliade a tradus-o și a publicat-o în 1839) și, respectiv, un 
poet francez minor, Eugene Huzar??!, şi nu tradiţia apocrifă sau 
populară??. 

Credem însă că Heliade a cunoscut și a ținut seama şi de 
sursele menţionate de noi anterior. 

După cum am văzut, ipoteza invidiei lui Satan la adresa lui 
Dumnezeu-Cuvântul nu aparține tradiției apocrife, dar nici 
Paradisului pierdut, ci este menţionată în cronografele ortodoxe și 
în predici (e drept, sub o oarecare rezervă). 

Dar nici evitarea tradiţiei apocrife/ populare, pe care o 
susține Turdeanu, nu ni se pare o teză întru totul valabilă. 


Heliade a citit, deopotrivă, cărți canonice şi apocrife: 


Naţională pentru Ştiinţă și Artă şi Academia Română, Institutul de Ling- 
vistică „Iorgu Iordan”, Bucureşti, 2001, p. 102. 

21 Eugene Huzar a fost menţionat între sursele Anatolidei și în: G. 
Oprescu, Eliade Rădulescu și Franța. Studiu de literatură comparată, în Daco- 
romania, 3] 1924, p. 1-128. 

222 A se vedea Emil Turdeanu, Le mythe des anges déchus: traditions 
littéraires de l'Europe occidentale et orientale, în Emil Turdeanu, Laetitia Tur- 
deanu-Cartojan, Studii și articole literare, postfață şi note complementare de 
Mircea Anghelescu, Ed. Minerva, București, 1995, p. 41-42. 

„Într-o jumătate de ceas nu mai aveam trebuinţă de dascăl, 
începui a citi; și în patru zile isprăvii Alexandria din scoarță până- 
n scoarță. [...] Într-o vari citii cu ei împreună Poarta pocăinței, 
Epistolia ce a căzut din cer, Viaţa Sfântului Alexie [omul lui Dum- 
nezeu], scrisă de mână [în manuscris], Viața Părintelui Macarie la 
Sfântului Macarie Romanul], Avestiţa, fata Satanei, Pogorârea Maicei 
Domnului la iad şi alte vieţi ale Sfinţilor. Mai pe urmă veni din 


Brașov acestor păstori şi Istoria lui Arghir”?”. 


Probabil Turdeanu se referă la faptul că Heliade avea 
pretenţia că urmează unor texte teologice, iar nu unor apocrife, 
întrucât „poetul englez [Milton] era, după părerea lui [Heliade], 
un adevărat creştin”. Numai că substanța apocrifă era intrin- 
secă operelor considerate de Turdeanu a constitui sursele princi- 
pale ale lui Heliade (Milton, Byron şi Eugene Huzar). Astfel, cu 
toată părerea bună a lui Heliade despre opera lui Milton, 
Paradisul pierdut nu are prea multe în comun cu tradiţia creștină, 
fiind o sumă de povești mitologice ţesute precum basmele de 
către autorul său. Acesta utilizează Scriptura doar ca punct de 
pornire într-o expediţie ficțională, care se îndepărtează foarte 


mult de perspectiva creştină tradiţională. 


2% I, Heliade Rădulescu, Poezii. Proză, op. cit., p. 538-539. 
224 D, Popovici, Note și comentarii, în I. Heliade-Rădulescu, Opere, 


tomul I, ediţie critică, cu introducere, note şi variante de D. Popovici, 
Editura pentru Literatură şi Artă, Bucureşti, 1939, p. 587. D. Popovici face 
și precizarea că, „în epoca Anatolidei, Heliade s-a adresat lui Milton în 
traducerea lui Chateaubriand”, Idem, p. 589. Deși, mai înainte, făcuse 


cunoştinţă cu această operă în traducerea lui Delille (din 1804). 

Heliade imaginează un tablou alegoric al modului în care s- 
a născut păcatul, materializând în mod dramatic gândul şi 
transformând fapta spirituală/ mentală într-o scenă concretă. 
Astfel, din creștetul său, Arhanghelul răzvrătit „născu păcătui- 
rea” sub forma unei „femine în spirit” cu „dulci buzi de Lucifer”: 
o fiică a apostatului. Aceasta atrage în cădere şi alți Îngeri, care 
se îndrăgostesc de ea. 

Este o mitologie care i-a fost sugerată de Milton (în același 


Paradise Lost} — şi mai mult de Eugene Huzar, susține Emil 
2% La Milton, Sin (Păcatul) este fiul lui Satan: 


Out of thy head I sprung: amazement seis'd 
All th'Host of Heav'n; back they recoild afraid 
At first, and call'd me SIN, and for a Sign, 
Portentous held me; but familiar grown, 

I pleas'd, and with attractive graces won 

The most averse, thee chiefly, who full oft 

Thy self in me thy perfect image viewing 
Becam'st enamour'd, and such joy thou took'st 
With me in secret, that my womb conceiv'd 


A groing burden... etc. 
Traducerea noastră: 


Din capul tău am apărut: uimirea a cuprins 

Pe toate Oștirile Cerului; înapoi s-au întors înfricoșate 
La început, şi m-au numit Păcat, şi ca un Semn rău 
M-au considerat; dar crescând în obișnuință 

M-au plăcut, și cu farmece atrăgătoare i-am câștigat 


Pe cei mai împotrivitori, mai ales pe tine, care adesea pe deplin 

Turdeanu —, care pleacă de la tradiţia iudeo-creștină, dar îi alte- 
rează foarte mult conţinutul. 

Mai grav este, din punct de vedere moral și teologic, faptul 
că introduce problema sexualităţii ca atracţie spre păcat înainte 
de crearea și de prelestul oamenilor, într-un context care în 
Scriptură este pur spiritual. Mai mult, întâiul profil feminin — 


Doamne fereşte să fie considerat un fel de arhetip al feminității! 


Văzându-te pe tine însuţi în mine, chipul tău desăvârșit, 
Te-ai îndrăgostit, şi atât de multă plăcere ai avut 
Cu mine în secret, încât pântecul meu a conceput 


O sarcină care creştea... etc. 


Apropierea între Anatolida şi Paradisul pierdut, în privinţa acestui 
pasaj, ca și semnalarea însușirii de către Heliade a amănuntului căderii 
demonilor „timp de nouă zile” (a se vedea puțin mai departe), au fost 
aduse la cunoştinţa publicului, înaintea noastră, într-un studiu al lui Petre 
Grimm, Traduceri şi imitațiuni româneşti după literatura engleză, publicat în 
1924, în Dacoromania, nr. 3, p. 284-377. Paginile între care discută despre 
influența lui Milton asupra lui Heliade sunt următoarele: 320-322. 

Numai că noi nu am avut cunoștință despre acest studiu până foarte 
curând, așa încât ceea ce am remarcat (încă din prima ediţie a cărții 
noastre), în această privinţă, reprezintă observaţiile noastre personale, pe 
care le-am făcut prin alăturarea celor două opere. 

Pe lângă acestea, P. Grimm a mai relevat existenţa a „două versuri 
care ar putea fi considerate ca o traducere liberă a unui vers din Milton” 
(p. 321). Și anume versurile „As far removed from God and light of 
heaven,/ As from the center thrice to the utmost pole”, Grimm le consideră 
transpuse cumva de Heliade în: „Cât este din centru al centrelor tăriei/ Şi 


până peste polul și cel mai depărtat”... (Ibidem). 

—, apare ca o încarnare a tentaţiei/ ispitei, ceea ce reprezintă o 
alunecare deopotrivă în erezie şi în misoginism a lui Heliade. O 
asemenea perspectivă este degradantă pentru femeie, pentru că 
ea se dezvăluie într-o ipostază primordială negativă/ infernală. 
Poetul menţionează că „La toţi [demonii] le vine-n minte a- 
şi pune rezidența/ Mai sus de tronul păcii ș-a se-ndumnezei”. 
Dar Scriptura îl indică numai pe Lucifer a fi autorul acestui gând, 


ceilalți urmându-i și devenind complici: 


„Cum ai căzut tu din ceruri, stea strălucitoare, fecior al 
dimineții! Cum ai fost aruncat la pământ, tu, biruitor de 
neamuri! Tu care ziceai în cugetul tău: Ridica-mă-voi în ceruri 
și mai presus de stelele Dumnezeului celui puternic voi așeza 
jiltul meu! [...] Sui-mă-voi deasupra norilor şi asemenea cu Cel 
Preaînalt voi fi. Și acum tu te pogori în iad, în cele mai de jos 
ale adâncului!” (Is. 14, 12-15, cf. Biblia 1988). 


Heliade, spre deosebire de Milton și de Byron, nu e dispus 
să-l atribuie revoltatului, adică lui Satan, vreun discurs filosofic 
în care acesta să facă apologia libertăţii din optica insurgentului. 
Dimpotrivă, în gura demonilor, libertatea devine o politică perfi- 
dă sau/ şi o parodie jalnică, cu declamațţii cațavenciene (avant la 
lettre): „În spiritul tiranidii strigară [demonii]: „Libertate!”/ O 
mască-amăgitoare infamei tiranii”. 

Mai mult decât atât, departe de-a fi „îngeri de geniu” 
(Eminescu, Cezara), pentru Heliade sunt „minţi, spirite stupide, 


perverse și fatale”: aici urmează calea cugetării ortodoxe tradi- 

tionale (spre exemplu, Sfântul loan Gură de Aur are, în PG 49, 
trei omilii despre imbecilitatea demonilor). 
Ei nu ţin dizertaţii despre libertate și nu sunt în stare decât 
să denigreze: „Blestemă providenţa, la ceruri greu hulesc”. 
Heliade nu manifestă nici tentaţiile origeniste ale lui Victor 
Hugo (care lua în considerare, în câteva poeme, pocăinţa și 
apocatastaza/ restaurarea lui Satan), nici accentele de revoltă ale 


lui Byron?% sau Goethe. 


226 „Heliade Rădulescu, pentru care traducerile constituiau în primul 
rând o școală morală şi formativă, a fost prea puţin permeabil la influența 
byronismului în operă, deși, la un moment dat, intenţiona să includă în 
Biblice poemul Harpa lui David, traducerea în versuri a unei «melodii 
ebraice», şi Cântarea dracilor în preziua potopului, tot o traducere (scena a II- 
a, partea I) după Heaven and Earth. 

«Scriitorul care va traduce insistent din Byron, începând din 1834, 
va prelua de la marele liric englez gestul răzvrătit, nu și ideologia răzvră- 
tirii. Lucrul se vede cu claritate în poeziile Serafimul și heruvimul şi Visul, 
datând, respectiv, din 1833 şi 1836» [Paul Cornea, Ion Heliade Rădulescu sau 
„echilibrul între antiteze” în teorie şi practică, în rev. Studii de literatură 
română, București, 1962, p. 190]. 

Temperamental însă, Heliade, deşi înrudit şi cu melancolica 
nostalgie a lui Lamartine, a fost un byronian, oficializând «infiltrarea teo- 
riei romantice în spațiul literar românesc», după cum spune Paul Cornea. 

Idealurile revoluționare, trepidația marilor chemări, dar şi notele de 
megalomanie și atitudinea de trufașă sfidare, sunt caracteristici ale 
personalităţilor puternic individualiste. Deși în literatură se manifestă ca 
un partizan al clasicismului lui Boileau, La Harpe şi Marmontel... [...] 

Influențele byroniene, detectabile sporadic, sunt întâmplătoare și nu 
duc la o imagine concludentă asupra raporturilor de receptare organică a 


operei sau a modei lui Byron de către Heliade. Apropierile ţin mai curând 

El traduce, din Byron, Cântarea dracilor în preziua potopului, 
dar acolo nu se descoperă decât caracterul infernal al persona- 
jelor care fuseseră odinioară Îngeri, alături de interesul autorului 
de a reproduce sonorități dizarmonice: aliteraţii sau asonanțe 
stranii. Interes pe care-l va readuce în atenție Macedonski și apoi 
Ion Barbu. 

Heliade îi numește pe demoni „ruine spirituale”, ceea ce ne 
duce imediat cu gândul la tema romantică generoasă a ruinelor 
istorice și moral-spirituale. Însă tot Milton este cel care a vorbit 
mai întâi despre „headlong flaming from the ethereal sky,/ With 
hideous ruin and combustion”...2%. De la Milton preia poetul 
nostru și amănuntul căderii timp de nouă zile („Cad răpezi nouă 
zile” — cineva l-ar putea ușor confunda cu un element de basm): 


„Nine times the space that measures day and night/ To mortal 


de sfera personalităţii...”, cf. Ileana Verzea, Byron şi byronismul în literatura 
română, Ed. Univers, Bucureşti, 1977, p. 119, 121. 

Interesant de urmărit sunt și următoarele precizări: „În epocă, 
admiraţia pentru Byron care se conjugă până la confuzie - din cauza 
convergenţei formei de sensibilitate — cu cea pentru Lamartine, a dus şi la 
o receptare combinat lamartinizantă, cum spunea Iorga, a poetului englez. 

Byronismul devine, astfel, ca și lamartinismul cu care se întâlnește 
în numeroase puncte, o formulă romantic repetabilă prin tiparul ei 
generalizator, o categorie, un mod de a privi universul, cum arăta G. 
Călinescu, adaptabil la modul personal, național în fond, al literaturii receptoare 
(s. n.)”, Idem, p. 118. 

27 Traducerea noastră: „fulger iute din cerul eteric [spiritual]/ Cu 


hâdă ruinare și ardere”. 

men, he, with his horrid crew,/ Lay vanquished, rolling in the 
fierry gulf”?28, 

Şi tot de acolo reține Heliade plăcerea enumerării ono- 
mastice, cu sonorități care pot părea exotice, dar intenţia autoru- 
lui nu a fost să le descopere exotismul: „Satan /.../ Belzebuth, 
Astaroh, Talmuth, Hamos, Asmode, Dagon, Mamuth, Baal,/ 
Astoret, Isis, Orus, Moloh, Balmol, Briaroh,/ Brihmuter, Gorgon, 
Bulhah, Rimnon și Belial”. 

Se întâmplă, în cărțile Sfinţilor Părinţi, să existe astfel de 
enumerări, ca în acest exemplu: 

„israeliții s-au închinat făpturii în locul Făcătorului 

[Rm. 1, 25], când făcându-și vițel în pustiu [1ș. 32, 4], când 

închinându-se lui Beelfegor [Nm. 25, 3], iar altă dată lui Baal 

[Jd. 2, 13] și Tamuz [Iz. 8, 14], și Astartei Sidonului [3 Rg. 11, 

5. 7], sau lui Moloh [4 Rg. 23, 10] și Kemoș [Iz. 8, 16], ori 

soarelui, cum stă scris la lezechiel, sau chiar unor animale 

necuvântătoare, ca boul lui Apis și ţapul Mendes la egip- 


teni, ori unor zei de argint și aur ca în ludeea”?%. 


Ei au fost începătorii tuturor viciilor și păcatelor, pentru 
„orice flagel al lumii şi orice sacrilege /.../ Popoarele rebele aicea 


se concep”. 


223 Idem: „În intervalul care de nouă ori măsoară ziua și noaptea/ 
Pentru oamenii muritori, el, cu oribila sa ceată,/ S-a zdrobit biruit, 
rostogolindu-se în abisul învăpăiat”. 

22 Constitutiile Sfinților Apostoli prin Clement, în: diacon loan I. Ică jr., 
Canonul Ortodoxiei, vol. I, Canonul Apostolic al primelor secole, Ed. Deisis/ 
Stavropoleos, Sibiu, 2008, p. 679. 

Cu alte cuvinte, poetul susține că rebeliunea nu are o 
justificare, cu atât mai puţin nu i se admite o filosofie proprie 
despre dreptate şi libertate. 

Ne-au reținut atenţia câteva detalii picturale despre trans- 
formarea îngerilor în demoni şi despre prăbușirea lor haotică în 
Tartar: „Cad rebelii-n spaţiu și vâjâie căzând,/ Haos, abis mare-i 
așteaptă căscând.// Pică și se schimbă pe cât trec din cer/ Capete 
de angeli, de demoni picioare,/ Aripă cerească una se mai vede,/ 
Alta infernală la vale-nnegrește,// Monstru la alţi capul în abis 
precede/ Tălpile, lumină în cer mai luceşte./ Neagră, fumegândă 
acum sunt volvoare,/ Nume, suvenire din ceruri le pier.// Se- 
nchide empireul. Ca fulgerul străluce/ Un gladiu de flăcări ce ţine 
Mihael,/ Ce miriade d-angeli comandă și conduce /.../ «Cu 
tremur și teroare să stăm pe loc, cu frică,/ La toți atențiune! Căzu- 
tul e Satan!»/.../ Şi cad căzând ca mintea, s-afundă în turmente,/ 
Vârteje ascuțite, şi tot se ascuţesc,/ Şi șuieră vâlvoarea ca lupta-n 
elemente, / Și negri, cât s-afundă, cu-atâta se negresc”. 

Pentru aceste amănunte, sursa lui Heliade este manualul 
iconografic al lui Dionisie din Furna. Indicaţiile iconografice din 


tratatul menţionat precizează (cităm ediția modernă): 


„Cerul și Hristos șezând pe scaun ca un Împărat, 
ținând în mână o Evanghelie, pe care scrie: «Văzut-am pe 
Satana, ca un fulger căzând din cer». Și împrejurul lui 
Hristos cetele Îngerilor stând cu frică, și Arhanghelul Mihail 
stând în mijloc și pe Hristos arătându-L celorlalte cete, le 


grăieşte într-o hârtie: «Să stăm bine, să stăm cu frică!». [...] 

[Aceştia se fac pe nori, iar] în josul lor [fă] dealuri, și în 
mijlocul dealurilor prăpastie mare, și deasupra prăpastiei 
[scrie]: «Tartarul». 

Și [fă] ceata lui Lucifer căzând din cer; [pe Îngerii ce 
cad și sunt aproape de cer, fă-i tot cu chip îngeresc, dar mai 
schimbaţi, nu luminoși ca mai întâi]. lar mai jos, alți îngeri, 
mai negri, și mai jos alții și mai întunecaţi. Şi sub aceștia 
iarăși alţii, jumătate îngeri și jumătate demoni, și încă alții 
desăvârșit demoni negri şi întunecați. Şi din jos de toți, 
înăuntru în Tartar, [fă pe] diavolul Lucifer, [cu coarne, schi- 
monosit], mai întunecat și decât toți mai sălbatic, zăcând 


lungit cu faţa în jos şi uitându-se în sus”2%. 


Dar „tratatul de Erminie bizantină a lui Dionisie din Furna, 
folosit de zugravii bisericilor noastre”%!, prezintă asemănări cu 
„textul hronografelor”22. Cronograful la care face referire Carto- 


jan descrie căderea Îngerilor astfel: 


„A patra dzî când fiace Dumnădzău luminele cele mari 
și stelele, într-aceasta dzi au cădzut den ceriu Luceafărul, 
carele <iara mai mare> pre o ceată de îngeri den cetele 


îngerești, carele s-au mărit dentru sâne și s-au mândrit în 


2% Dionisie din Furna, Erminia picturii bizantine, Ed. Sophia, Bu- 
cureşti, 2000, p. 67. 

231 A se vedea N. Cartojan, Cărțile populare în literatura românească, vol. 
II, Epoca influenței greceşti, postfață de Mihai Moraru, Editura Enciclo- 
pedică Română, București, 1974, p. 48. 


232 Ibidem. 

cugetul său. <Şi au zis> că-ş va pune scaunul său împotriva 
scaunului <lui> Dumnedzău <să să> privască și el tocma cu 
Dumnădzău. 

Dece numai <cât îi vini> acesta gând întru sine, atâta 
s-au și desfăcut <ceriul şi au cădzut> cu toată ceata lui. Şi 
trecură unii până în adâncul pământului, alții în fundul 
mării, alțâi pre pământ, <alţii în văzduh>, alţii într-apă. Și 
toţi aceia câți au cădzut de în cer <cu acel voevod, făcutu-s- 
au> diiavoli întunecați. [...] 

Dece atunce s-au cutremurat ciatele ceriului și să strân- 
sără buluc de o parte cu frică și să aleasă arhanghelul Mihail 
și dzâsă cu glas mare: «Să stăm bine, să stăm cu frica lui 
Dumnedzău». Şi cum au zis acesta cuvânt, îndată au stătut 


carele unde să prilejisă”25%. 


Se cade amintită și observaţia Elenei Tacciu în legătură cu 
acest episod, din poemul lui Heliade: 

„Lexicul biblic şi topica apropiate de Coresi, Varlaam, 

Dosoftei, transformă această cădere într-o stampă cu culo- 

rile șterse de vechime. Heliade, iubitorul de neologisme și 

uneori stridente şi inutile preluări adjectivale romanice, 

schimbă aici registrul lexical, ancorând în sec. XVI-XVIII 


românesc” 24, 


233 Cronograf. Tradus din greceşte de Pătrașco Danovici, ed. îngr. și 
cuv. înainte de Gabriel Ștrempel, cu un studiu introd. de Paul Cerno- 
vodeanu, vol. I, Ed. Minerva, București, 1998, p. 5-6. 

24 Elena Tacciu, Romantismul românesc. Un studiu al arhetipurilor, vol. 
II, Ed. Minerva, București, 1985, p. 30. 


246 


II. Imnul creaţiunii 


I. Lumina 


Ai zis: „Fie lumină!” şi iată, sunt, [Dumnezeule] eterne; 
Umplut-am universul ca peplu împrejuru-ți, 


Şi Spiritul vieţii se poartă peste ape; 


Pătrunsu-s-a abisul d-o mistică ardoare 


Şi l-a cuprins fiori; 


Tresare şi concepe. Ai haosului germini 


Spre viaţă şi spre nuntă aşteaptă a ta voce. 


Materia inertă şi vagă, şi informă 
Se pune în mișcare. E plin, plin este cerul 
De gloria-ți eternă, și peste tot splendoarea-ţi 


Prin mine se revarsă suavă, lină, blândă. 


Arhangeli ai puterii! voi, Eloimi, la faţă, 
Glorificați pe Domnul prin operele voastre, 
Cântaţi, căci vocea voastră e însăși armonie, 


Creaţie divină. 


Ca fulger din tenebre am răsărit lumină, 
Lumină creatoare, 


Şi-n haos echilibrul și ordinea se puse: 


Tenebrele d-o parte iau numele de noapte, 


Şi părţile luminii, din Zeu?%5, se numesc ziuă. 
Tot spaţiul se umple, şi timpul ia măsură. 
Se face prima seară, se face dimineaţă, 

Şi periodu-acesta zi una se numeşte. 
Lumină, întuneric, glorificați pe Domnul, 
In ziuă și în noapte etern preatnălțați-l! 


II. Firmamentul 


Ai zis să fiu, şi iată, la-omnipotenta-ţi voce, 
Din planul preştiinţei extinsu-m-am ca domă 


La sfântul tabernacol, nemărginitul templu! 


Ţesutu-s-a-mprejiuru-mi catenă-adamantină 


Prin care se ţin toate — şi m-a încins tăria. 


În tot nemărginitul, în multul nalt de ape, 


Mai sus decât zenitul, mai jos decât nadirul, 


Sub tălpile-ți divine ai zis să fiu tărie 


235 De Dumnezeu. 

Şi solidar cu toate. Chematu-m-ai pe nume 


Şi firmament mi-ai zis. 


Dasupră-mi ascindură ca spirit ape vergini, 
Şi câte se nuntiră sub mine descindură 


Să fie fecundate. 


In mijlocul lor, Doamne, m-ai rotunzit ca domă, 
Şi cer e al meu nume, 


Cuprinsul fără margini omnipotenţei tale. 


Te bucură, eterne! Princip al frumuseții! 


Căci opera-ţi e mare ş-o recunoşti de bună. 


Se face iară seară, se face dimineaţă; 
Ai istoriei angeli, în deltele eterne 


Inscrieţi ziua-a doua. 
Glorificați pe Domnul, că sfânt e al lui nume! 


Heliade începe să poetizeze zilele creaţiei, în aproximativă 
conformitate cu referatul biblic al Genezei/ Facerii?%. Vorbim de 
o conformitate parțială, pentru că îşi permite și să divagheze sau 
să fantazeze. Nu intră însă în mod preponderent pe teritoriul 


fabulaţiei decât ceva mai târziu... 


26 Puteţi găsi traducerea Pr. Dr. Dorin Octavian Picioruș aici: 


https://www.teologiepentruazi.ro/2011/08/18/facerea-cap-1/. 


249 


[77 


„Fie lumină!” transpune Fac. 1, 3. Poetul inversează ordinea 
versetelor și se întoarce la Fac. 1, 2. „Spiritul vieţei se poartă peste 
ape” reproduce: „Şi Duhul lui Dumnezeu Se purta pe deasupra 
apei”. Abisul despre care se vorbeşte mai departe denumește 
adâncul apei și este un termen scriptural, folosit atât în greacă, 
cât şi în latină. Nu este vorba de neființă, neant sau vid/ gol. 

Heliade s-a uitit însă şi pe Biblia în greacă sau latină, poate 
și în franceză și italiană, pentru că recurge adesea la termeni care 
sunt specifici acelora, cum sunt: Spirit sau abisul — Milton îl 
folosește, de asemenea: „the vast Abyss”, cu aceeași semnificație 
precizată biblic. 

Tot Milton utilizează și termenul „adamantine”, însă mai 
adesea cu sens negativ: demonii sunt legaţi cu „adamantine 
chains” (lanţuri de diamant), porţile indestructibile ale Iadului 
sunt „Adamantine Gates” (porţi de diamant) etc. 

Revenind însă la semnificaţia abisului, Biblia de la 1688 îl 
numește „cel fără de fund”, pentru că termenul tradiţional, pe 
care îl foloseau și vechile Psaltire românești (în psalmul 103) era: 
fără fundul. Numai Dosoftei, fire poetică, având simţul limbii 
mult mai dezvoltat, a preferat să-l numească „genune” (sau „pră- 
pastie”). 

Este foarte posibil, de altfel, ca Heliade să fi dorit, prin acest 
poem, să de o replică Psalmului 103 în versificarea dosofteiană. 
Cu o altă ocazie, în poezia Preziua, autorul pașoptist versifica 
Psalmul 101. Este binecunoscută interpretarea Sfântului Vasile 
cel Mare, din Hexaemeronul său, în legătură cu sintagma Se purta, 


prin care se indică clocirea/ incubarea apelor de către Duhul 

Sfânt. O ştie și Heliade (dar și Milton?” sau Eminescu, în acel 
peisaj primordial umbrit metaforic: „cuibar rotind de ape, peste 
care luna zace” (Călin...)), pentru că următoarele versuri se 
referă la acest fapt: „Pătrunsu-s-a abisul de-o mistică ardoare/ Şi 
l-a coprins fiori;/ Tresare şi concepe. Ai haosului germini/ Spre 
viaţă și spre nuntă aşteaptă a ta voce”. Abisul sau haosul apelor 
primordiale este astfel inseminat cu „germini” ai nașterii, de 
către Duhul Sfânt. 

Ceea ce afirmă Heliade se află expus nu doar la Milton?3, ci 
şi în Cronograful Sfântului Dimitrie al Rostovului (care a trăit 
între 1629-1709): 


7 În Paradisul pierdut al lui Milton, Duhul Sfânt, „with mighty wings 
outspread, Dove-like sat'st brooding on the vast Abyss [cu mari/ preapu- 
ternice aripi întinse, ca un Porumbel stătea clocind peste imensul abis]”. 

Şi mai încolo: „Thus God the Heav'n created, thus the Earth,/ Matter 
unform' d and void: Darkness profound/ Cover'd th’ Abyss: but on the 
watrie calme/ His brooding wings the Spirit of God outspred,/ And vital vertue 
infus'd, and vital warmth/ Throughout the fluid Mass [Astfel Dumnezeu a 
creat cerul, astfel pământul,/ Materia informă şi goală: întuneric adânc/ 
Acoperea genunea: dar pe apele calme/ Aripile Sale clocitoare Duhul Sfânt 
a întins,/ Și a infuzat putere de viaţă şi căldură plină de viaţă/ În [toată] 
masa fluidă]”. 

Milton face o corespondenţă cu porumbiţa în chipul căreia S-a 
pogorât Duhul Sfânt la Botezul Domnului — fiind o imagine care a devenit 
între timp binecunoscută în imagistica romano-catolică și poate nu numai 
— însă iconografia ortodoxă nu acceptă această apropiere/ suprapunere, 
pentru că este vorba de două evenimente diferite. Și, de altfel, Heliade nu 
recurge la această asemănare cu porumbița. 

2% În Paradisul pierdut al acestuia aflăm versurile: „The Earth was 


form'd, but in the Womb as yet/ Of Waters, Embryon immature involv'd,/ 

„Întru început a zidit Dumnezeu Cerul [Îngerii] şi pă- 
mântul (Fac. 1, 1) şi adâncul cel întunecat al apei sau precum 
grecii îi zic haos, |-] care era [în filosofia greacă] amestecare 
nedespărţită a stihiilor [-], întru care [ocean primordial] 
pământul era nevăzut și neîmpodobit, cu apele adâncului şi 
cu întunericul acoperit fiind, precum zice Scriptura: Și întu- 
neric era deasupra adâncului (Fac. 1, 3). 

Deci le-a zidit pe acelea Domnul Atotputernicul dintru 
nimic și dintru neființă le-a adus întru ființă. lar din acelea, 
după aceea, și pe celelalte zidiri de Sus [lumea spirituală] și 
de jos [lumea materială], în șase zile făcându-le, le-a scos de 
față. Și era întâia făptură nevăzută întru adânc, ca o sămânță şi 
pârgă a făpturilor care avea să se scoată de acolo (s. n.). Că pre- 
cum când socotim vreo sămânță sau sâmbure sau vreun 
pom de grădină, zicem că este într-însul rădăcina și pomul 
și ramurile și frunzele și florile și rodurile, [...] tot astfel cea 
de Dumnezeu zidită întâia făptură sau materie era pârgă 


făpturii celeilalte”2>. 


Despre ai haosului germini este nevoie de o discuție mai 


lungă, și mai ales de o comparaţie cu Metafizica lui Cantemir şi 


cu teoria arheului, dar nu insistăm foarte mult acum. Pe 


marginea acestei concepţii va filosofa și Eminescu în Archaeus. 


Haosul este, după cum am văzut, un termen sinonim cu 


abisul și indică tot apele primordiale. 


Appeer'd not [Pământul era creat, dar încă în pântecul/ Apelor embrionul 


nedezvoltat/ Nu se vedea]”. 


23 Hronograf, [scris de Sfântul Dimitrie al Rostovului], op. cit., p. 9. 

Dimitrie Cantemir făcea de asemenea precizarea — în 
lucrarea menționată, scrisă însă în latină —, că aceste ape au fost 
numite în limba română chaos/ haos, neexistând alt termen: la 


început a fost 


„un abis de apă elementară, care nu se putea sonda 
[...] [care] în limba noastră, din cauza lipsei de termeni pro- 


prii, e numită chaos” 240. 


De aceea, ivirea vieţii (ulterior, la porunca lui Dumnezeu), 
din germenii/ seminţele care se aflau în apele primordiale, este 
numită nuntă de către Heliade: „Spre viaţă și spre nuntă așteaptă 
a ta voce”. Heliade numește apele de deasupra cerului „ape 
vergini” (sau chiar „spirit”, într-un mod cam neînțeles; s-ar putea 
referi la faptul că sunt ape mai diafane, mai pure), iar pe cele de 
dedesupt, ape care „se nuntiră”... 

Ion Barbu va contempla acest tablou primordial în chipul 
oului, pe care îl priveşte ca pe o icoană naturală: „Om uitător, 
ireversibil [care nu te întorci să-ți aduci aminte]/ Vezi Duhul 
Sfânt făcut sensibil? [iconizat, arătat în pilda oului]/ Precum 
atunci și azi întocma:/ Mărunte lumi păstrează dogma.// Să vezi, 
la bolți, pe Sfântul Duh/ Veghind vii ape fără stuh,/ Acest ou- 
simbol ţi-l aduc,/ Om şters, uituc./.../ Dar nu-l sorbi. Curmi 


nuntă-n el”...(Oul dogmatic). 


20 Dimitrie Cantemir, Metafizica [Sacrosanctae scientiae indepingibilis 
imago], traducere din latinește de Nicodim Locusteanu, cu o prefață de 
Em. C. Grigoraş, Ed. Ancora, S. Benvenisti & Co., București, 1929, p. 59- 
60. 

Toate celelalte versuri ale lui Heliade urmează, de ase- 
menea, precizări scripturale, atât din Geneză, cât și din Psalmi. 

Spre exemplu, imnele de slavă și de laudă ale întregii 
creaturi la adresa lui Dumnezeu reprezintă o preluare din 


psalmul 148: 


„Lăudaţi-L pe El toţi îngerii Lui, lăudaţi-L pe El toate 
puterile Lui, [...] lăudaţi-L pe El toate stelele și lumina. 
Lăudaţi-L pe El cerurile cerurilor şi apa cea mai presus de 
ceruri. Să laude numele Domnului, că El a zis și s-au făcut, 


El a poruncit şi s-au zidit”. 


Un imn asemănător înălța și Sfântul Augustinus (dar nu 


numai el), urmărind același psalm: 


„Și faptul că Tu trebuie să fii lăudat ne este arătat de 
toți balaurii de pe pământ și de toate adâncurile, focul, grin- 
dina, zăpada, îngheţul, vuietul furtunii, ele, care alcătuiesc 
cuvântul Tău; munţii și toate colinele, pomii cei roditori şi 
toți cedrii; fiarele și toate turmele, târâtoarele, și păsările, 
făpturi înaripate; regii pământului şi toate neamurile, căpe- 
teniile și toți judecătorii pământului; tinerii și fecioarelor, 
bătrânii împreună cu tinerii, toți laudă numele Tău. 

Şi, pentru că, într-adevăr, din ceruri Te laudă, să Te 
laude pe Tine, o, Dumnezeule al nostru, toți Îngerii Tăi, 


toate Puterile Tale, soarele și luna, toate stelele și lumina, 

cerurile cerurilor și apele care sunt deasupra cerurilor, toate 


să laude numele Tău”2. 


De asemenea, comparaţia cerului cu o domă/ tabernacol 
[cort]/ templu provine din Psalmul 103, 3 („Cel ce întinzi cerul ca 
un cort”), la care ne-am referit şi noi de multe ori în cercetările 
noastre, pentru că a inspirat multe versuri şi imagini poetice 
eminesciene. 

Termenul domă a fost utilizat de Lamartine, Victor Hugo, 
Bolintineanu, Alecsandri, Eminescu etc. În ceea ce-i priveşte pe 
poeţii români, considerăm că ei au înlocuit cu acest neologism 
termenul românesc casă, care în limba cazaniilor şi a didahiilor 
însemna și cosmos sau biserică. Poeţii romantici au preferat să 
utilizeze cuvântul domă în loc de casă (păstrând semnificaţia 
cunoscută din literatura noastră veche) pentru simplul motiv că 
termenul românesc nu mai avea rezonanța simbolică pe care 
echivalentul său neologic o putea oferi. 

„Deltele eterne” reprezintă o descifrare particulară a lui 
Heliade, la care se referă și Eminescu în Epigonii: „Delta biblicelor 


sânte”... 


III. Apele 


Vocea Domnului peste ape, 


Peste ape gloria lui. 


241 Sfântul Augustin, Confesiuni, Ed. Humanitas, București, 1998, p. 
259. 

Puteri primordiale, principe, Eloimi, 


La nuntă, la creare sculaţi! suntem chemate; 


Prunci-angeli ai răcoarei cu aripi diafane, 


Lucide ca-adamantul, 


Formaţi-vă în rouă, din rouă-n picăture, 
Din picăture-n ploaie, cântați și trageţi danțul, 


Descindețţi și risorgeți, formaţi fântâni, pâraie, 


Luaţi cursul în râuri, sisteme, congregații, 


Umpleţi şi văi, ş-abisuri, și mări, pelage toate, 


Formaţi de oceane catena prelungită 
Și trageţi, trageţi hora; încingeţi tot pământul, 
Scăldaţi-l, fecundațţi-l; 


Din sânul vostru iată-l că iese ca mireasă 


Din nupţială baie. 


S-aude-al picăturii încântătorul timbru 


Ca-adamantine coarde de vânt înfiorate; 


Fântâne, sorginţi vergini, uniți susurul vostru 
Cu-a râului murmură, cu |[v]uietul cascadei, 


Cu spumegosul gemet fugoaselor torente, 

Cu gravul flisv al mării ș-al valurilor muget, 


Pangosmie-armonie! 


Să lăudăm pe Domnul din cele preaînalte 


Şi cele mai profunde! 


Ca tunetu-a lui voce răsună peste ape; 


A zis [Dumnezeu] şi, iată, suntem. 
Cât e de bine, Doamne, când tu zici că e bine! 


Etapa aceasta din vastul poem heliadesc reprezintă un imn 
al nunții, al simţurilor și al sinesteziei (incluzând şi partea a doua 
din episodul intitulat Apele, la care ne vom referi puţin mai 
departe). E poate unul dintre cele mai frumoase pasaje ale acestui 
poem cosmogonic. 

Mottoul este tot o reproducere din Psaltire: „Glasul Dom- 
nului peste ape; Dumnezeul slavei a tunat; Domnul peste ape 
multe” (Ps. 28, 3). Versetul acesta este interpretat mai adesea în 
relație cu Botezul Domnului, când S-a făcut auzit glasul Părin- 
telui ceresc. 

Numind apele „prunci-angeli ai răcoarei cu aripi diafane”, 
Heliade obţine, din punct de vedere poetic, un efect stilistic 
anticipativ prin complexitatea semnificației. În același timp, 


creează o corespondenţă între diafanitatea îngerească şi materia 

diafană a apelor”? — dar și una temperamentală, între dinamica 
angelică și cea a curgerii apelor. 

Corespondenţa i-a fost însă sugerată, fără îndoială, de 
însuși actul creator al lui Dumnezeu, Care a poruncit apelor să 
nască din ele păsări în ziua a cincea (Fac. 1, 20-23). Sfântul 


Augustinus a comentat aceasta în modul următor: 


„Prin urmare, [Sfântul Moisis,] conștient ca și Duhul 
lui Dumnezeu, Care a venit la cel ce scria, a zis că păsările 
sunt produse din ape, a căror natură este împărțită în două, 
după loc: una inferioară în apele care curg, alta superioară 


în aerul care suflă”2% etc. 


Imaginea i-a atras atenţia lui Eminescu”, care o inserează 
în niște versuri manuscrise („Și prin ferestre sparte, ca printre 
ochi de nori,/ Trece-o suflare sfântă cu aripe răcori”?®). Dar şi în 
alte metafore enigmatice, în Memento mori, precum: „dumbrăvile 


răcori” — ce reprezintă pădurile/ codrii care devin spaţiu angelic, 


242 A se vedea studiul asupra conceptului de diafan, pornind de la 
filosofia antică, al Ancăi Vasiliu: Despre diafan. Imagine, mediu, lumină în 
filosofia antică şi medievală, Ed. Polirom, București, 2010. 

2% Sfântul Augustin, Despre Geneză în sens literal, traducere de Pr. 
Prof. Dr. Iulian Popescu, Ed. Minerva, București, 2008, p. 87 ș. u. 

241 Am discutat acest aspect şi în: Gianina Maria-Cristina Picioruş, 
Eminescu şi literatura română veche. Universalism, vizionarism şi imagistică 
literară (teza postdoctorală), Ed. Universităţii din București, 2013, p. 310. 

25 M. Eminescu, Opere, VIII, ed. inițiată de Perpessicius, Ed. Aca- 
demiei RSR, București, 1988, p. 166. 

contrastând cu terestrul desacralizat — sau: „Şi în urmă din 
izvoare timpi răcori şi clari răsar” (o splendidă metaforă a 
timpului, care răsare ca un izvor nou după ce vechile civilizații 
se prăbuşesc). 

Însă versurile lui Heliade, „Prunci-angeli ai răcoarei cu aripi 
diafane,/ Lucide ca-adamantul”, ne-au atras atenţia și pentru 
comparațţia strălucirii apelor cu a diamantului/ adamantului, dar 
mai ales pentru forma adjectivală lucide, însemnând străluci- 
toare. Ne-am amintit că același adjectiv ne-a reținut atenţia și 
într-un vers din Țiganiada lui Budai-Deleanu: „Într-o zi fără nor 
și lucedă [luminoasă]” (din balada nupţială cântată la nunta lui 
Parpangel cu Romica). 

Consonanţa sau corespondența dintre cântecul/ armonia 
apelor și armoniile angelice curgând ca o cascadă de ape, o 
stabilise anterior și Milton (în cartea a VII-a a Paradisului pierdut). 
Însă ea provine din Apocalipsa, de unde și Heliade o putea cu- 


noaşte, și unde glasul Oştirii cerești este 


„ca glasul de ape multe [ws pwviv úvðátwv mov] 
și ca glasul de tunete puternice [kai œs poviv Poovtõæõv 
(Eá 


LOXvEwv], zicând [Aéyovrtes]: Alliluia [AAAnAoúia] 
19, 6, BYZ). 


(Apoc. 


Heliade se dovedeşte, în acest punct, cel puțin, chiar mai 
poetic decât Milton. El va insista asupra caracterului evaziv și 
diafan al elementului acvatic, evantaiul apelor deschizându-se ca 
o muzică înaripată. Versurile denotă multă sensibilitate, multă 


atenție la detaliu şi forță de vizualizare a unui fenomen - retrage- 

rea de pe suprafața pământului a oceanului primordial și împăr- 
țirea lui în alte multe surse de apă — care părea că nu ar avea de 
ce să incite la poeticitate/ poetizare. 

Heliade descoperă destule motive de poezie în această 
situație. Nu gândim prea des apa desfășurată — ca-ntr-un tablou 
expresionist — în picături şi timbre ale fiecărei picături, ajungând 
apoi la cascade și torente și la al valurilor muget. Destructurând-o 
poetic, autorul îi pune în evidenţă, de fapt, unitatea. Pentru că el 
pornește de la originea/ izvorul apelor, de la Principul lor și al 
întregii creaţii, Care e Dumnezeu: „Princip al frumuseţei”. Şi 
urmărește rostogolirea lor în: rouă, picături, fântâni, pâraie, râuri, 
cascade, mări şi oceane. Numai că precizarea acestei diversități 
acvatice nu aparţine referatului Facerii (și nici Milton nu este atât 
de minuţios, ca Heliade). Facerea consemnează doar împărțirea 
apei primordiale în mări (Fac. 1, 9-10). 

Sfântul Epifanie de Salamina, reprodus de Palia istorică 


bizantină, precizează: 


„A treia zi [Dumnezeu] făcu marea şi apele, izvoarăle şi 
jezirile [lacurile] (s. n.), semănătura și sămânţa și creșterea și 
lemnile ceale roditoare şi ceale cher[...]toare și alalte toate. 


Acestea patru lucruri făcu Dumnezeu a treia zi”. 


24 Amintim chiar traducerea lui Heliade: „Chiemo Dumnedeu 
attunci uscatul, pământ; iar systemele apelor, le numi Mari” (Gen. 1, 10), 
cf. Biblia sacra, tradusa din hellenesce de I. Heliade R., Paris, în 
Typographia lui Preve şi comp., 1858, p. 3. 


247 Palia istorică, op. cit., p. 102. 

De asemenea, asocierea dintre Ingeri şi elementul acvatic i- 


ar fi putut-o sugera şi un alt pasaj din Palia istorică: 


„Întâia zi făcu Dumnezeu ceriul de sus, pământul și 
apele și stihiile câte sânt într-însele, ghiiaţa și zăpada, geriul 
și rooa; și făcu duhuri, să alujască înaintea lor — aceştiia sânt 
îngerii carii slujesc înaintea feții Lui: îngerii măririi, îngerii 
vânturilor Îl răcoresc, îngerii viforului și ai zăpezii, a grin- 
dinilor și ai gheții, îngerul glasurilor, a tunetilor şi a 
fulgerilor, îngerul gerului și al chidii [...] și toate duhurile 


câte sânt în ceriu şi pre pământ și mai pre dădăsupt”2%8. 


Gheaţa, roua, zăpada, grindina, chida, care sunt enumerate 
mai sus, reprezintă, de fapt, alte forme ale apei, prezentă în natu- 
ră sub diverse aspecte, mai ales în condiţii de iarnă. 

O altă sursă de inspirație pentru poetizarea lui Heliade 
poate fi chiar Psaltirea în versuri. Dosoftei ar putea fi considerat 
un poet al apelor, primul din literatura noastră, în versurile 
căruia își fac loc (de multe ori ca prezenţe alegorice): izvoare, 
fântâni, smârcuri, vâltori, mări şi bezne sau genuni cu unde înalte şi 
adâncuri. 

La Dosoftei se află primul repertoriu acvatic al poeziei 
noastre, pe care Heliade se poate să se fi gândit să îl utili- 
zeze...instrumental, să îl orchestreze într-un concert cu tonuri 
primordiale. Însă, chiar mai înainte de Psaltirea în versuri, este de 


reamintit expresivitatea surprinzătoare a Psaltirii coresiene din 


2% Idem, p. 101. 

1577: „Toate susurele Tale şi undele Tale preste mine trecură” 
(Ps. 41, 10); „Lremeseși izvoare în iazere, pre mijloc de codri trec 
ape” (Ps. 103, 11) etc. Pe când, în Psaltirea de la Alba Iulia, se 
spune: „Toate undele Tale şi valurile Tale preste mine trecură” 
(Ps. 41, 8) — chiar Dumnezeu e comparat cu „unda”, ca Cel care 
ia sufletele oamenilor într-o clipită: „Ca unda răpi-i vei pre ei” 
(Ps. 89, 5). 

Însă, tot aici, și tot în Psalmul 41, este surprinzătoare 
insinuarea cu insistenţă a interiorităţii sunetului, a caracterului 
său spiritual și a auzului lăuntric: „Pentru ce te mâhneşti, sufletul 
mieu, și pentru ce sunezi întru mine? [...] Căci [de ce] ești 
mâhnit, sufletul mieu și căci [de ce] suni întru mine?” (Ps. 41. 6, 
By 

Heliade, cu auzu-i fin, putea asculta o simfonie acvatică 
răsunând chiar în paginile tradiției sale literare, adică ale litera- 
turii române vechi. Însă o privire poetică asupra episodului 
biblic al creației apelor şi al adunării lor putem afla în 
Hexaimeronul Sfântului Vasile cel Mare sau în cel al Sfântului 
Ambrozie al Milanului, dacă l-a cunoscut. De altfel, Anatolida, în 
mare parte, poate fi considerată un Hexaimeron poetic, în limitele 
înțelegerii teologice a lui Heliade. Ceea ce e fascinant şi 


avangardist pentru vremea aceea (cu rezonanțe simboliste) este 


29 A se vedea Psaltirea de la Alba Iulia, 1651, text stabilit de Mihai 
Moraru, Alexandra Moraru și Alin Mihai Gherman, studiu istoric de Iacob 
Mârza, studiu istorico-filologic de Mihai Moraru, notă asupra ediției de 
Alexandra Moraru, cu binecuvântarea ÎPS Andrei, Arhiepiscop al Alba 
Iuliei, Ed. Reîntregirea, Alba Iulia, 2001. 

că fiecărei etape acvatice, Heliade îi atribuie o sonoritate spe- 
cifică. 

De la versul cu prestanţă de viziune auditivă de tip blagian, 
„S-aude-al picăturei încântătorul timbru”, coborând pe cursul 
apelor, pe pantele unui relief sonor, poetul ne plimbă, pe unde 
simfonice (putem zice) de susure, murmure, vuiete, gemete, mugete, 
pe măsură ce călătorim, în descendența apelor, pe râuri, cascade, 
torente...până la valurile mării! 

Prima picătură se aude cu forța primordialităţii şi ne redă 
contemporaneitatea cu naşterea unei muzici universale, o mu- 
zică de sunete virgine, reproduse pe o scală acvatică. Am putea 
fi orbi şi totuşi orchestra apelor să înalțe o simfonie impresio- 
nantă şi să picteze un relief auditiv desăvârșit. Descindem de la 
uvertura unui timbru fin până la o partitură completă! 

Disocierea aceasta abstractă a apelor de forma/ portretul lor 
auditiv, precum şi desfășurarea lor în chipul/ sugestia unor 
instrumente muzicale din ce în ce mai grave, atestă facultăți 
muzicale și simfonice bine de precizat ale poetului, ca și aptitu- 
dini filosofice concrete. 

Despărţind materia apelor de rezonanţa lor, apele de dublul 
lor sonor, Heliade încearcă să acceadă, poate, la o reflecţie şi mai 
profundă, pentru că Cel ce a despărţit apele pentru poporul lui 
Israel (Fac. 14, 21-22) este Cel ce a despărţit apele la începutul 
lumii (Fac. 1, 6). lar gestul acesta al separării aceleiași materii, 
omogene/ inseparabile, indică o tipologie creativă. 

Dacă Dosoftei auzea foșnetul apelor despărțite susurând ca 
cel al unei păduri (Ps. 105, 31-35 din Psaltirea în versuri), la He- 


liade: „S-aude-al picăturii încântătorul timbru/ Ca-adamantine 

coarde de vânt înfiorate”. Putem presupune aceste „coarde de 
vânt înfiorate” ca întinse pe ramuri și frunze de păduri. Nu peste 
multă vreme, Eminescu va scrie: „În văi de vis, în codri plini de 
cânturi,/ Atârnau arfe îngereşti pe vânturi” (O,-nțelepciune, ai 
aripi de ceară!)... 

Desigur, concertul acesta armonic, numit de Heliade 
„pangosmie |pancosmiel-armonie”, este nu numai impunător — 
în același timp subtil, implicând tenacitatea urechii, dar şi a vede- 
rii abstracte — ci și foarte sugestiv, chiar alegoric, pentru că 
mugetele valurilor mării reprezintă o partitură finală zbuciu- 
mată a aventurii existențiale. 

Se subliniază unitatea, cosmicitatea şi pan-armonia muzicii 
de ape, în corelație nenumită, dar sugerată și subînțeleasă cu 
muzica sferelor — o operă terestră corelativă muzicii celeste a 
sferelor. 

Dar apele sunt o dublă oglindă/ reflexie — şi prin aceasta îşi 
argumentează poetul aşezarea lor între cer și pământ, ca un 
mediu intermediar/ median - pe care Bolintineanu îl numea: 
„tărâmele lichide” (Conrad). Pe de o parte, ele reflectă lumea 
angelică, prin diafanitatea lor și prin hora muzicală/ simfonia în 
care descind, și care e o imitare terestră a muzicii de sfere. lar, în 
al doilea rând, sunt o oglindă a lumii pământești, a existenței 
mundane, căreia îi reflectă multiplicarea/ reproducerea, de la 
picătură până la mare, în sânul aceluiași element acvatic uni- 
form, după cum și omenirea se va reproduce, de la primii oameni 


până la marea umanităţii, în sânul aceluiași gen uman. 

Dacă Bolintineanu e impresionant vizual, Heliade are 
subtilități sonore de mare fineţe, asociate fiind unor sugestii in- 
sondabile: „Să lăudăm pe Domnul din cele preaînalte/ Şi cele mai 
profunde!”. Ceea ce este, probabil, o parafrază la cuvintele Sfân- 
tului Pavel despre „lărgimea și lungimea și înălțimea și adân- 
cimea” (Efes. 3, 18) iubirii lui Hristos. 

Este evident, oricum, că forța vizualizării este produsă de 
fundamentul vizionar mistic și metafizic. 

Așezarea apelor într-o poziție mediană între cer și pământ 
sugerează că ele sunt create ca o transparentizare, concepută de 
Creator pentru raționalitatea umană, a conștiinței reflexiei/ ase- 
mănării. Sunt, altfel spus, o oglindă în care mintea umană poată 
să privească modalitatea în care a fost creată lumea, ca punere în 
adâncime neîncetată, ca reflectare a Creatorului în toate şi ca 
reflexie în reflexie, descendentă, începând de la Principiul 
dumnezeiesc care le-a dat tuturor existenţa, Care S-a reflectat 
mai întâi în minţile nemateriale și îngerești, și până la ultima 
picătură de apă sau până la ultimul atom. 

Simfonia apelor (dezvoltarea lor ritmică în note din ce în ce 
mai ample, odată cu amplificarea debitului material al apelor, în 
paralel cu cel diafan-auditiv) este numită dans sau horă, poetul 
invocând bucuria revărsării creației. 

Pământul iese din ape „ca mireasă/ Din nupţială baie”, 
pentru că și el (precizare patristică) a primit putere germinativă, 
aflându-se sub abisul oceanului primordial, atunci când Duhul 


Sfânt Se purta peste el ca o cloșcă: 


Apari ca o mireasă, o, Mater Terră sacră, 


Prepară-te de nuntă; 


Pe creștetul tău pune a munţilor coroană, 
Plini d-aur, de rubine, smeralde, iacinte, 


Safire, adamante, de-ntregile-ţi tezauri. 


Ai munţilor nalți cedri, dumbrăvile-ebenine 


Şi fructidorii arbori adorni de multa floare: 


Sunt brunele-ți cosițe, regala-ți capellură; 


Aromele lor toate — cosmeticele tale. 


Să înflorească pomii, să-și dea ale lor fructe, 
Să germine-n tot locul și iarba, ş-orice plantă, 
Dezvolte-se-orice floare, răsfire-se mirosul, 


S-adoarne, să profume talamul tău de nuntă; 


Şi așternutul candid amorurilor tale 
Întindă-se-n tapete, arhetipe modele 


De orice țesătură, de orice adornare. 


Ai graţiilor angeli, formaţi cununi, festoane 


Spre marea sărbătoare. 


Cântaţi, flori, bucuria şi lăudaţi pe Domnul 


Pe idioma voastră, vă exalați profumul 


265 


266 


Spre ceruri ca tămâie. Formaţi sublime-acorduri; 


Armonie d-arome. 


Natura este-n nuntă, serbare-universală. 


La germinare, plante, ş-eternă propagare! 


Pe generi şi pe speţii vă dați a voastre fructe 


Cu propria sămânță ș-a lumii abondanţă. 


Glorificaţi pe Domnul, c-aroma vă e imnul 


Şi sacrificiu fructul. 


Eternul se complace în existența voastră, 


Contemplă — și e bine! 


Şi iar se face seară, şi iarăşi dimineaţă, 


In deltele eterne se-nscrie ziua-a treia. 


Dacă prima parte din episodul Apele a urmărit să detalieze 
Fac. 1, 9-10, partea a doua se ocupă de pământul care iese „la 
lumină” de sub ape (în conformitate cu Fac. 1, 11-12), „ca o 
mireasă, o, Mater Terră sacră”. Nu este o natură săracă, ci plină 
de tezaure — la propriu, dar și la figurat: tezaure de poezie. 
Remarcăm şi apetenţa pentru cromatismul fotofor, pentru strălu- 
cirile preţioase de „rubine”, „smeralde”, „iacinte”, „safire”, 


„adamante”, mai înainte de apariţia parnasianismului. Şi care 

credem că justifică — prin tradiție poetică —, preferinţele similare 
ale lui Macedonski. 

Termeni precum „fructidori”, „adorni” sau „capellură” 
atestă tendinţa italienizantă despre care vorbeam și la începutul 
comentariului nostru. „Ebenin” şi „profum” îi sunt proprii şi 
poeziei lui Bolintineanu. „Cosmeticele” au sens etimologic, de la 
grecescul cosmos, care înseamnă podoabă. Numai că Heliade va 
prefera, în loc de podoabă/ a împodobi, pe adornament/ a adorna, în 
conformitate cu teoriile sale lingvistice. 

Semnificaţia aceasta, de podoabă, a fost îndelung utilizată în 
tradiţia bizantină şi românească veche — am discutat pe larg 
undeva mai sus. 

Pământul este numit, de asemenea, „talam [pat] de nuntă”, 
care este înmiresmat de flori. Poate să fie imitație a Cânt. Cânt. 1, 
15: „Pajiştea de iarbă verde ne este al nostru pat”. Interpretând 
mistic acest verset, Sfântul Antim Ivireanul scria: „patul inimii 
mele înfrumusețat iaste cu florile doririlor dumnezelileşti”2%0. 
Florile sunt „tapete, arhetipe modele/ De orice țesătură, de orice 


adornare”. Şi nu au fost astfel pentru români”! dintotdeauna? 


2% Antim Ivireanul, Opere, op. cit., p. 113. 

251 Celebrele covoare oltenești sunt un exemplu, în acest sens. 

Pe de altă parte, când eram copii ne învățau la școală să introducem, 
în compuneri despre primăvară, covoarele de verdeață sau de flori, dar atunci 
nu ştiam originea arhaică a acestei metafore vizuale. 

Heliade nu face decât să restaureze izvorul. 

În paranteză fie spus, desuetudinea expresiilor, din punct de vedere 


stilistic, este produsă nu atât de repetare, cât de imitarea mecanică, fără 

Dacă imnul apelor era „o simfonie de tonuri”, imnul florilor 
către Dumnezeu este o „armonie d-arome”. Parfumul lor este 
idioma! idiomul, adică limba în care ele vorbesc și slăvesc pe 
Creatorul lor. 

Spaţiul terestru are, aşadar, un aspect ecleziastic ușor de 
remarcat: cerul este doma/ tabernacolul, cortul boltit peste pământ 
(cf. Ps. 103). Apele formează o orgă înzestrată cu toate tonurile și 
ritmurile. lar prin caracterul lor dinamic şi diafan, oferind im- 
presia de evaziune înaripată, sunt o sugestie a angelităţii arhi- 
prezente și veghetoare/ păzitoare în lume. În vreme ce pământul 
este altarul pe care se aduce jertfa fructelor/ roadelor și de pe 
care se înalță tămâia parfumurilor de flori: „vă exalaţi profumul/ 
Spre ceruri ca tămâie /.../ Glorificați pe Domnul, c-aroma vă e 
imnul/ Şi Sacrificiu fructul”. lar faptul că aroma/ mireasma e 
imnul florilor reprezintă o concepţie ortodoxă”. 


Mircea Anghelescu observa: 


nicio cunoaștere a semnificaţiilor, pe care omul modern şi dereligizat le-a 
pierdut. E normal ca un mimesis lipsit de semnificaţii să devină caduc. 

Observăm însă că, inclusiv pentru omul modern şi postmodern, 
poezie înseamnă ceea ce are semnificație pentru conștiința lui și nu ceea 
ce este absurd. 

252 Într-o rugăciune către Dumnezeu Tatăl se spune: „Cel ce prin 
cântări fără tăcere și cu laude neîncetate ești slăvit întru cei de sus de 
Puterile cele gândite; Cel ce și corul obştesc al firilor îl faci să-Ţi înalțe 
cuvântare de laudă după cuvintele [dialectele/ idiomurile] ce sunt într-însele 
(s. n.); Cel ce și de Îngeri, și de oameni, şi de vietăţile cele necuvântătoare, 
și de stihii întru tot ceasul eşti lăudat...”, cf. Cele mai frumoase rugăciuni ale 
Ortodoxiei, introducere, note și comentarii de Virgil Cândea, Ed. Anastasia, 
Bucureşti, 1996, p. 140. 

„există în sufletul poetului o neînfrântă propensiune 
spre linişte, spre pacea plenară şi activă a desfăşurării de 
energii constructive (nu aceea înghețată, a nemişcării); pre- 
zentă întotdeauna în aspiraţiile sale ca un zenit al căutării, 
ca un punct înalt şi fix spre care se îndreaptă neabătute 
aspiraţiile sale mature, această oază de liniște și puritate 
prefigurând Edenul dinaintea căderii din Anatolida, apare 
materializat ca un spaţiu al aşteptării bucolice în Serafimul şi 


heruvimul: 


Pe la fântâni m-așteaptă, cu unda se răsfrânge, 
Cu frunza îmi șoptește, cu zefirul suspină, 
Cu valea îmi răspunde, cu patima mea plânge, 


Cu dealul se înalță, cu câmpul se alină. 


Cu floarea se dă-n leagăn, cu iarba undoiază; 
Livedea îl arată, dumbrava-l subascunde; 
In ziuă și în noapte, la umbră și în rază 


Nu e nălucă,-mi spune, mă mângâie oriunde. 


Durerea mi-o adoarme, lacrima el mi-o şterge, 


Şi pe pământ, și-n ceruri nădejdea mi-o arată”2*. 


Semnificațiile se intersectează cu cele ale unui alt peisaj 


rustic/ bucolic-transcendental, și anume cu cel care se regăsește 


25 Mircea Anghelescu, Echilibrul între Antiteze..., op. cit., p. 79. 

în bine-cunoscutul fragment din Zburătorul, anunțând Sara pe 
deal a lui Eminescu. 

Dacă Heliade ar fi mai mult valorizat și valorificat de critică 
pentru astfel de episoade ale operei sale lirice, și dacă asemenea 
peisaje câmpenești ar fi urmărite pe firul fiorului transcendent 
până la originile sentimentului sacru al evlaviei în faţa ingenui- 
tății naturale și cosmice, poate că influenţa sa și importanţa într- 
un anume segment istoric al dezvoltării poeziei româneşti (ca și 
a lui Bolintineanu și Alexandrescu) ar fi mai bine cumpănite. 

De fapt, dacă Paul Cornea și Negoiţescu susțin că Heliade l- 


a făcut posibil pe Eminescu, eu sunt de acord cu Elvira Sorohan: 


„Eminescu s-a ivit nu pentru că a existat Heliade. Dar 
după ce acesta s-a pronunţat vizionar şi viforos, os magna 
sonaturum?*, Eminescu ni se înfățișează mai complex, 
superior în preluarea, dintr-o dată matură, a tradiţiei re- 


cente”25. 


IV. Astrele 


A zis și, iată, suntem luminători ai lumii. 


Strălucitoare heliu, sori, principi de lumină. 


Focare arhicentre de raze, de splendoare, 


21 Expresie a lui Horaţiu, prin care îi caracterizează pe poeți ca fiind 
cei care au „elocința de a expune lucruri măreţe”. 
2% Elvira Sorohan, Ipostaze ale revoltei la Heliade Rădulescu şi Eminescu, 


op. cit., p. 183. 

Planeţi, astre, luceferi, sisteme de lumină, 


Să lăudăm pe Domnul! 


Spre luminarea zilei, spre luminarea nopții 
In firmament ne puse drept candele de aur, 


În templul său cel mare, 


A fi imagini însăşi nespusei lui splendoare: 
Reprezentaţi pe Domnul, naraţi a lui putere 


Şi gloria-i divină prin legea ce vă puse. 


Lumina vă e vocea, prin ea vorbiţi vederii; 


In cursul periodic vă exprimaţi cuvântul, 


Distingeţi între vară, distingețţi între iarnă, 
La timpi, la ani, la zile fiți semne nemutabili: 


Aceasta va e legea. 


Armatelor de stele, străbateți firmamentul, 


La veghiele voastre glorificați pe Domnul 


În tot nemărginitul, fiți eho l-a lui voce, 


Căci zice că e bine. 


Se face iară seară, se face dimineaţă; 


In tablele eterne se-nscrie ziua-a patra. 

Versurile „Armatelor de stele, străbateţi firmamentul,/ La 
veghiele voastre glorificați pe Domnul” (însemnând: De bună voie 
slăviți pe Domnul) ne dau posibilitatea remarcării unui alt arha- 
ism, care, ca şi „derază” (semnalat mai sus), demonstrează că 
Heliade nu a uitat româna veche, cunoscută din cărțile românești 
medievale. 

Crearea aștrilor în ziua a patra urmează, de asemenea, cu 
fidelitate referatul scriptural (Fac. 1, 14-19) şi, respectiv — în felul 
în care numeşte aștrii candele de aur — comentariile patristice 
hexaemeronice, pe care o întreagă tradiţie poetică romantică le-a 
valorificat. Vorbeam mai devreme despre construirea/ zidirea 
cosmosului ca un templu/ biserică. Heliade ne certifică acum 
această interpretare: „În firmament ne puse drept candele de aur/ 
În templul său cel mare”. 

Faptul că aștrii cerești sunt „imagini [ale] nespusei lui 
splendoare”, a Creatorului, indică o concepție iconografică a 
poetului: luminătorii cerești sunt icoane ale Celui care este 
„Lumina lumii” (In. 1, 9; 8, 12). Versul „Reprezentaţi pe Domnul, 
narați a lui putere” reproduce o altă mărturie psalmică solicitată 
mult de tradiție (preluată ulterior și de Eminescu în lirica sa, în 
forme poetice derivate): „Cerurile spun/ povestesc [narează] 
slava lui Dumnezeu și facerea mâinilor Lui o vestește tăria [fir- 
mamentul]” (Ps. 18, 1). 

Imaginea armatelor de stele urmează comparaţiei cu legiunile 
de îngeri, „oştirile”, „tabăra lui Dumnezeu” (Fac. 32, 1-2), adică 
unei vechi tradiţii care aseamănă astrele cu Îngerii, pentru că 
Îngerii sunt stelele cerului spiritual, pe când aștrii sunt luminile 


cerului material. 

Dacă aroma florilor era idioma în care îşi înălțau imnul lor 
către Dumnezeu, în cazul stelelor: „Lumina vă e vocea, prin ea 
vorbiţi vederii /.../ În tot nemărginitul, fiți eho [ecoul] l-a lui voce 
[a Domnului]”. Ele sunt un ecou al mărturisirii lui Dumnezeu, 
mai mult poate decât celelalte creaturi iraționale, pentru că ele 
vorbesc, după cum am spus, într-o limbă mai proprie, despre 
Autorul lor, Dumnezeu, Care este Lumină. Poetizarea acestei 
concepții produce „un vers tulburător”%*: „Lumina vă e vocea, 
prin ea vorbiţi vederii”. Aşadar, lumina este cuvântul/ glasul 
stelelor („În cursul periodic vă exprimaţi cuvântul”), prin care se 
adresează vederii umane, dar nu numai capacităţii vizuale, ci 
mai mult vederii raționale, adică conştiinţei. Şi din nou Heliade 
se dovedește mai mult un auditiv, decât un vizual, din moment 
ce preferă să transforme lumina în voce. 

Miresmele și lumina se transformă la Heliade în glasuri/ 
voci, în rezonanţă, într-o imnografie cu transcriere ontologică 
proprie. Lumina stelelor este o sonoritate vizuală. Lumina stelară 
este astfel un ecou al glasului dumnezeiesc, al chemării la exis- 


tenţă a lucrurilor de către Dumnezeu. 
V. Peștii și păsările 
A Domnului iar voce răsună peste ape, 


Şi aerul și marea se umplu de viaţă, 


Dau ramuri zoofite, polipii iau simțire, 


2 Eugen Simion, Dimineața poeților, Ed. Eminescu, Bucureşti, 1995, 

Se umple tot abisul, cuprinsele marine 
De lucitorul nacru, de candidele perle, 


De rumenul coraliu. 


Inoată peștii-n ape, în aer păsări svoală [zboară] 
Şi, binecuvântate d-omnipotenta voce, 
Tresar de bucurie, celebră fiecare 


Amorurile sale, 


Spre-eterna propagare și varia-nmulțire 


De generi și de speții. 


Cântaţi, din aripi batețţi, ființe svolătoare, 


Nălțaţi la ceruri imnul prin cântecele voastre; 


Voi, notători, asemeni jucaţi-vă în ape, 


Umpleţi cuprinsul mării, câmpiile eterii; 
Sunt binecuvântate a voastre tinereţi 
Şi candide fiori. 


L-aspectul vostru Domnul exclamă că e bine. 


Şi vine iară seara, se face dimineaţă, 


Se-ncheie ziua-a cincea. 


VI. Animalele pământului 

La viaţă, la lumină,-n sus orice suflare, 
Luaţi formele voastre, de la insect și vierme 
Şi pân’ la patrupede ce pașteţi câmpi, dumbrave, 


Şi până la sălbatici ale pădurii fiare; 


leşiți pereche toate în masculi și în femini, 
Serbaţi nuntele voastre, vă propagați în secoli 
Pe generi şi pe speţii, vă reproduceți semeni, 


Nutriţi, vă creșteţi puii ce îşi așteaptă cuibul 


Intâi la sânul vostru ş-apoi la al naturii, 
Ospăţ universale ce-ntinde providența 


La tot ce e viață, la toată răsuflarea. 


S-a pus și vouă lege, urmați dup-a ei voce, 
Vă înmulțiți și creșteți, glorificați pe Domnul 


In varii idiome, după natura voastră, 


Căci, binecuvântate, aveţi o providență 


Ce-i place să vă ţie [întru ființă], şi zice că e bine. 


Deşi Dumnezeu a binecuvântat creaturile Sale și le-a 
poruncit să se înmulțească (Fac. 1, 22), totuși această înmulţire 
nu a inclus, înainte de căderea omului, și reproducerea sexuală. 
E o altă sugestie pe care Heliade a primit-o de la Milton. În rest, 
poetizarea lui Heliade urmărește, ca și până acum, referatul 
biblic (Fac, 1, 20-25). 

Din acest punct, însă, Heliade începe să se îndepărteze de 
optica ortodoxă, pentru că el sugerează deja, în versurile de mai 
sus, ceea ce va afirma şi puţin mai departe, în cazul primei 
perechi umane, și anume că înmulțirea, pe cale sexuală, a început 
încă înainte de greșeala Protopărinţilor. Ceea ce este o erezie din 
perspectivă ortodoxă, dar este, cum spuneam, susținută de Para- 
disul pierdut al lui Milton. 

Nu știm dacă aceasta este concepţia protestantă, însă lectura 
operei lui Milton ne-a lăsat impresia că el deviază foarte mult 
chiar și de la teologia protestantă. În Paradisul pierdut, Dumnezeu 
nu mai este, în mod evident, Sfânta Treime a Creștinismului 
primar/ ortodox (autorul are o concepţie subordinaţianistă), iar 
Îngerii, demonii și oamenii devin personaje care se comportă 
după tiparul, ușor de recunoscut, al mitologiei antice păgâne. 
Doar numele amintesc de religia creștină, pentru că tiparul 
comportamental este sensibil diferit. De altfel, lucrarea lui Milton 
este o operă de sfârșit de Renaștere...după cum cea a lui Dante 
prevestea Renașterea. 

Heliade îi este îndatorat destul de mult lui Milton, în 
privinţa sugestiilor literare şi, uneori, şi a celor teologice, însă 
există și momente în care se îndepărtează categoric de această 
sursă şi apelează doar la tradiția autohtonă. Spre exemplu, 
Heliade nu a reprodus și dezvoltat nimic din concepţia subor- 
dinaţianistă a lui Milton, iar Îngerii și demonii își păstrează 
profilul tradițional ortodox. 

Teoria unei sexualități edenice, în sânul primei perechi 
umane, şi respectiv cea a ispitei sexuale survenite în rândul 


ființelor spirituale, lipsite de materialitatea trupului, sunt cu 

totul străine arealului ortodox, dar nu credem că sunt specifice 
nici măcar Creștinismului occidental. 

Ne e greu să înțelegem cum a acceptat Heliade asemenea 
sugestii teologice, singura explicație putând proveni, eventual, 
din zona psihologică, a experienței conjugale nefericite (Comună, 
de altfel, celor doi autori), şi din dorința de a suprapune și de a 
conjuga idealul nupţial cu cel angelic. 

Heliade enumeră fezaurele apelor (desemnate ca: „abisul, 
cuprinsele marine”), aşa cum făcuse mai înainte și cu cele ale 
pământului („rubine”, „smeralde”, „iacinte”, „safire“, „adaman- 
te”), individualizate, ca şi atunci, cromatic: „nacru” (fildeş), 
„perle”, „rumenul coraliu”. Cum spuneam și altădată, aceas- 
tă detaliere mă face să mă gândesc dacă la Macedonski, în 
privința apetitului pentru preţiozități, funcţionează reflexul 
parnasian sau reflexul heliadesc. 

„Voi, notători, asemeni jucați-vă în ape” urmează 
expresivității Psalmului 103, 27, pe care un alt poet, Dosoftei, o 
reproduce astfel: „Acolo le vine toană / De fac chiţii gioc și 
goană”. Dacă nu cumva întreg poemul Anatolida se vrea o replică 
a Psalmului 103 versificat de Dosoftei, după cum am mai spus... 

Heliade numește cuprinsul mării: „câmpiile eterii” — refe- 
rindu-se la caracterul lor eterat (diafan), la materia transparentă 
a apelor. Dar și pentru Bolintineanu, marea înseamnă „tărâmele 
lichide” sau „câmpiile lichide” sau „luncile-eterate” (Conrad). lar 
Alecsandri o numește „umede câmpii” (Păsărica mărei), „adâncul 
umed plai” (Bosforul) sau „plaiuri pe care alba lună/ Revarsă-un 


val de aur ce curge printre flori” (Serile la Mircești). 

Şi iarăşi atragem atenţia asupra similitudinilor cu Bolinti- 
neanu, care, de asemenea, vedea prin apa mării, ca printr-un 
mediu perfect transparent, mozaicurile de peşti (a se vedea mai 
jos capitolul nostru despre Bolintineanu). 

Din nou, fiinţele create înalță imne către Dumnezeu, ca şi în 
episoadele anterioare ale poemului, „fiinţele svoltătoare” prin 


cântece, iar animalele în „varii idiome, după natura voastră”. 


Cap-d-operă la toate, la vocea-omnipotente, 


Drept în picioare omul apare ca un rege; 


Contemplă universul, cer, soare, lună, stele, 


Şi parcă va să svoale, în sus să-şi ia avântul. 


Se uită împrejiuru-și, contemplă munţi, văi, câmpuri, 
Şi tot care germină, şi tot care răsuflă, 
Şi flori, și păsărele, și arbori, ş-animale, 


Şi tot ce este-n mare, şi tot ce svoală-n aer; 


Din toate omul simte misterioasa voce 


Ce-i spune că e tipul, imaginea divină. 


Contemplă, se contemplă și Zeul, ca și omul: 
In sus se uită unul, ardică la cer fruntea, 


Umana-inteligenţă simte pe Zeu în sine, 


Iar Creatoru-și vede în om asemănarea 


Şi se dilectă-ntr-însul. „Creat-am pe om, zice, 

Imagine divină, asemănarea noastră. 
Vă înmulțiți și creșteți şi dominați pământul, 
Vă bucuraţi de dânsul, a voastră-avere este, 
Al vostru eritagiu; și tot ce e pe dânsul 


De domni să vă cunoască”. 


Ci, rege peste toate, de ce omul e singur, 
Când tot care viază și simte și se mișcă 
Işi are şi soția? Tot animalul este 


Un individ în parte, pereche — două corpuri, 


lar omul e androgin, consoartea lui e-ntr-însul, 
În sânul său o poartă, la inimă-i palpită 
S-o simte că viază. Bărbatul şi femeia 
E el și ea-mpreună, aceeași creatură, 
Acelaşi corp şi carne, 


Vivificaţi d-un suflet, trăind aceeaşi viaţă. 


Amorul lor nu este unirea întâmplării, 


Atracția ce trage pe vită către vită; 


E naltul, suveranul amor al providenţei, 
Serafica ardoare ce suflete mărită — 


Ş-aci transpare Zeul. 


Înalta Beatitute, văzându-și a sa faptă, 


Intr-însa se dilectă ş-exclamă: bine foarte! 

Se face iară seară, se face dimineaţă; 


In deltele eterne se-nscrie ziua-a șasea, 
Şi-ndată Creatorul reintră în repaos. 
VII 


Cât ești de mare, Doamne! și cât de admirabili 


Sunt operele tale! 


Glorificaţi pe Domnul, puteri, Eloimi, angeli, 


In arpele serafici cântaţi, preaînălțați-l; 
In cer și pretutindeni răsune osana! 


Lumină, întuneric, puteri şi elemente, 
Seri, astre și luceferi, răsune firmamentul 


De laudele voastre, 


Pământe, trage danţul în cercul horei tale 
Şi tot ce este-asupra-ţi ardice a sa voce 
Şi rugă către ceruri. Ai munților nalți cedri, 
Plecaţi al vostru creștet, vă înclinați, o, arbori, 
Şi plante câte sunteţi, verdeață, pom și floare, 


Nălţaţi profumul vostru. 


Tot ce viază-n mare și tot ce svoală-n aer 


Şi pe pământ se mișcă, și om, și animale, 


281 


Pe idioma voastră, pe limba-și fiecare 
Uniţi vocile voastre, și cerul, şi pământul 


Răsune osana! 


Materie şi minte, cântaţi lauda mare, 


Cântarea creațiunii, panhimniul ființei! 


Cântaţi ziua a șaptea, a Domnului zi sfântă: 


Sfânt, sfânt, sfânt este Domnul, omnipotent eternul! 


Plin este timpul, locul, plin cerul și pământul 


De gloria-i divină! 


Aceste episoade ale poemului urmăresc ziua a șasea a 
creaţiei și laudele aduse de întreaga creaţie Creatorului ei, fiecare 
în idiomul său, fie că acest idiom este lumina stelelor („răsune 
firmamentul de laudele voastre”), fie parfumul plantelor și al 
florilor etc. Ca și în trecut, Heliade se păstrează în apropierea 
referatului scriptural al Genezei, cu singura excepție, cea a 
androginului, care nu este menţionat în cartea Facerea din 
Scriptură și nici nu face parte din cugetarea creștină, ci este un 
import din filosofia platoniciană via Milton. 

Dar și afirmaţia că „se contemplă şi Zeul, ca și omul” lasă 
loc la interpretări. Totuși, concepţia că omul vede în sine chipul 
lui Dumnezeu, iar Dumnezeu priveşte către om ca spre cel ce este 


după chipul Său, este ortodoxă. 

Omul ca rege și capodoperă reproduce interpretarea patris- 
tică despre om ca împărat sau încununare a creaţiei, dar și rezu- 
mat sau recapitulare a ei. 

Asocierea harpei cu Îngerul s-a făcut de mai multă vreme 
(Milton: „the sound/ Symphonious of ten thousand harps, that 
tuned/ Angelic harmonies /.../ 'Open ye everlasting gates!' [cf. 
Ps. 23, 7-10] they sung'...2%) şi persistă multă vreme în poezia 
europeană — spre exemplu, o regăsim la Mallarmé: „A ce vitrage 
d'ostensoir/ Que frôle une harpe par l’ Ange/ formée avec son 
vol du soir”... (Sainte. 

Foarte multe nu avem de comentat din punct de vedere 
literar. La nivel ideatic, autorul reia mai multe idei și sentințe pe 
care le-a enunțat deja în versurile anterioare şi pe care le-am 
comentat la timpul potrivit. Mai departe, poemul heliadesc 
continuă prin a ilustra concepții destul de stranii, rezultate din 
varii lecturi combinate cu deducții proprii, având mai adesea 
aspectul unor teoretizări în versuri. În consecinţă, pentru 
abordarea noastră actuală, interesul nostru nu mai este susţinut 


de aici înainte, pentru a duce mai departe expediţia critică. 


27 Traducerea noastră: „Sunetul/ Simfonic al zece mii de harpe, care 
s-au acordat/ Ca armonii îngereşti /.../ Deschideţi-vă porțile cele veşnice, au 
cântat”. 

28 Idem: „La acest geam de relicvariu/ Pe care îl atinge o harpă de 


înger/ formată cu zborul său de seară” (Sfântă). 

Psalmul 101 la Dosoftei şi Heliade? 


În Psaltirea sa, Dosoftei reproduce astfel în versuri psalmul 
101: 


„Doamne, mi-ascultă de rugă 
Ce mă rog din vreme lungă, 
Şi strigarea mea să margă 


Spre Tine, să să-nţăleagă. 


Nu-Ţ[i] întoarce svânta față 
De cătră mine cu greață. 
Şi la zi ce sunt cu jele 


Şi cu tângă [tânguire] de greșele, 


Pleacă-Ţ|i] auzul spre mine 
Şi să-mi hii, Doamne, cu bine. 
Şi la ce zi Ti-oi striga-Te, 


Să-mi auz[i] de greutate, 


Că-m[i] trec zâlele ca fumul, 
Oasele mi-s săci ca scrumul. 
Ca nește iarbă tăiată 


Mi-este inema săcată, 


2% Articol publicat mai întâi aici: 
https://www.teologiepentruazi.ro/2011/10/28/psalmul-101-la- 
dosoftei-si-heliade/. 

Că stă uitată de mine, 
Ce-am gătat să mănânc pâine. 
De suspinuri și de jele 


Mi-am lipitu-mi os de piele. 


De-atocma cu pelecanul, 
Prin pustii petrec tot anul, 
Şi ca corbul cel de noapte 
Îm petrec zâlele toate, 
Ca o vrabie rămasă 


In supt streşină de casă. 


Toată zua mi să strâmbă 
Pizmașii miei, de-m[i] fac scârbă, 
Şi ceia ce mă-mbunează 


Fac giurământ să mă piarză. 


Am mâncat pâine de zgură 
Şi lacrimi în băutură, 
De fața mâniii Tale, 


Ce mi-ai dat de sus la vale. 


Mi-s zâlele trecătoare, 
De fug ca umbra de soare, 
Şi ca iarba cea tăiată 


Mi-este vârtutea [puterea] săcată”. 


(Ps. 101, 1-38) 

Aproape două secole mai târziu, Heliade poetizează şi el 


începutul acestui psalm: 


„Strigarea-mi ajungă până la Tine 
Şi-exudi-mi, Doamne, ruga fierbinte! 
Amar mi-e plânsul; nu-ţi întoarce fața, 
Auzi-mi chemarea în ziua durerii 


Ş-al înfrântei inimi astupat gemăt. 


Răpede mi-ajută şi mă susţine, 
Căci zilele-mi, iată, pier ca fumul, 
Ca lemnele în foc oasele-mi secară, 


Pălitu-m-am şi m-am uscat ca iarba, 


Aridă inima îmi e ca piatra; 
De suspin, de geamăt mi-a rămas carnea 
Pe oase uscată; mi-am uitat pâinea 


Cum se mai mănâncă. Deşert mi-e sânul... 


Ca pelecanul mi-am sfâșiat pieptul, 
M-am asemănat corbului de noaptea 


Şi tutulor altor cobe nocturne; 


Intru veghere nopțile trecut-am 
Şi m-asemănai pasării veghinde 


Ce stă nemișcată deasupra casei. 

Toată ziua mă culma de ultrage 
Inemicii; şi cei de-odinioară 


Mă lăuda jură acum asupră-mi. 


Avut-am cenușă în loc de mâncare 
Şi-n lacră-mi mi-amestecai băutura 
Numai la vederea mâniei Tale 


Şi la înalta și dreapta-ţi urgie. 


Inălțatu-m-am și m-ai surpat, Doamne, 
Ca umbra trecură zilele mele, 


Şi eu ca iarba mă uscai, ca paiul”. 


Această prelucrare a lui Heliade, a Psalmului 101, formează 
prima parte a unui poem care se numeşte Preziua. 

În timp ce textul Psaltirii în versuri este transcris fonetic 
după manuscrisul cu slovă chirilică, textul lui Heliade este 
îndreptat tacit în edițiile pe care le cunoaștem ale operelor sale, 
renunţându-se la ortografia lui latinizantă din cursul original și 
fiind adaptat posibilităților unei lecturi moderne. 


În original, poezia lui Heliade se prezintă astfel: 


Predioa 


20 În volumul I al Cursului său de poezie, intitulat: Curs intregu de 
poesie generale, Bucuresci, Typographia Lucrătorilor Associaţi, 1868, p. 245- 
247. 

Psalmu 


Strigarea'mi ajungă pând la tine, 
Şi-exudi'mi, Domne, ruga ferbinte. 
Amar 'mi è plânsul; nu-ţi întorce faça 
Audi'mi chiemarea "n dioa durerii, 


Ş'al înfrântei inimi astupat gemet. 


Repede m'ajută și me susține 
Quci dillele-"mi &ttd peru că și fumul 
Că lemnele în focu Osele'mi secaro 


Pălitu-m'am și m'am uscat că herba etc. 


Nu este însă numai situaţia acestei ortografii latinizante și a 
lui Heliade. În general, în cazul literaturii neoanacreontice și 
pașoptiste s-au operat îndreptări tacite și actualizări, în sensul 
fiabilizării lecturii pentru cititorii moderni. 

În aceste condiţii, literatura veche este dezavantajată din 
start. Un public tânăr sau nespecializat nu este însă adesea în 
stare să aibă răbdarea să descifreze textele vechi. 

Varlaam, Costin sau Cantemir, din raţiuni diferite, sunt 
scriitori la care cu greu au aderenţă, fără a fi pasionaţi de cultura 
și literatura veche, cititorii zilelor noastre. 

De aceea, literatura veche, care posedă, de multe ori, valori 
stilistice şi literare superioare celei pașoptiste și egale cu cele 
eminesciene sau moderniste (am citat de nenumărate ori opinia 


lui Nichita Stănescu, căruia poezia lui Cantemir i se părea mai 

tulburătoare decât a tuturor poeţilor români moderni), rămâne 
pentru mulți...veche şi inaccesibilă. 

Şi, mai ales, între literatura veche și cea pașoptist-modernă 
pare a fi o ruptură de nedepășit, deși a doua a preluat o sumă de 
teme și motive de la cea dintâi, și cu toate că prima are nu doar 
virtuți stilistice, dar și un conţinut filosofic şi reflexiv cu mult mai 
bogat. 

Privind spre cele două poetizări de mai sus, ale psalmului 
menționat, Dosoftei mi se pare un poet mai înzestrat și mai 
inspirat decât Heliade, chiar dacă îi despart vreo două secole, în 
defavoarea primului, şi chiar dacă al doilea beneficia de un 


context istoric incomparabil mai generos cu scriitorii şi cultura. 

Despre un manuscris al lui Procopie Pătruțes: 


Pe siteul Mănăstirii Stavropoleos este disponibil un 
manuscris Procopie (Picu) Pătruț?%, atât în forma originală (cu 
litere chirilice), cât și în transliterare (cu unele erori, dar pentru 
publicul larg merge). Înţelegem că este vorba de Ms. 35 de la 
Muntele Athos, Viersuri la praznice şi la Sfinți. 

Manuscrisul ne-a trezit interesul, legat de ceea ce am spus 
mai sus. 

Versificările Părintelui Procopie urmăresc, în mare parte, 
cărţile de cult. Pentru mine este însă evident faptul că imboldul 
esențial pentru astfel de transformări în versuri (după tiparul 
epocii) ale materialului imnografic şi hagiografic l-a oferit experi- 
mentul reușit al Psaltirii în versuri a lui Dosoftei. 

De altfel, între poeziile din acest manuscris se află şi Ps. 136 
al lui Dosoftei, cu titlul Viers la Duminica lăsatului de brânză 
(alături de alte două poezii la aceeași zi, despre izgonirea lui 
Adam din Rai și, respectiv, despre necesitatea postirii), psalm pe 
care Pătruţ l-a lăsat aproape identic cum l-a compus Dosoftei (l- 
a diortosit puţin şi a sărit două versuri, probabil fără intenţie): 


21 Articol publicat online pe 14 mai 2015, aici: 

https://www.teologiepentruazi.ro/2015/05/14/despre-un- 
manuscris-al-lui-procopie-patrut/. 

262 Despre autor, a se vedea: 

http://www.crispedia.ro/Picu_Patrut, 

https://ro.orthodoxwiki.org/Procopie_(Picu)_Pătruţ, 

http://www.sfant.ro/sfinti-romani/cuviosul-procopie-picu-patrut- 
2.html, 

http://www.orthodoxphotos.com/Orthodox_Elders/Romanian/Oth 
ers2/25.shtml. 


La râul Vavilonului 
jeliiu țara Domnului. Aliluia. 
Acolo şezum şi plânsem 


la voroava ce ne strânsem. Aliluia. 


Şi cu inima amară 
de Sion şi pentru ţară, 
aducându-ne aminte 
plângem cu lacrimi fierbinte 


și bucine ferecate 
lăsând prin sălci acăţate, 
că acolo ne-ntrebară 
aceia ce ne prădară 


să le cântăm viers din carte 
într-acea străinătate. 
Ci nu ne era-ndemână 
a cânta-n țară străină. 


De te-aș uita Ţară Sfintă 
atuncea să-mi fie smântă 
și direapta mea să-ș[i] uite 
a schimba viers în lăute! 


Să mi se lipească limba 
de grumazi de-oi uita scârba 
și deaca te-aș fi uitate 
Ierusalim cetate 


și-nnainte nu te-aş pune 
în pomană zile bune! 

Să nu uiţi, o, Doamne Sfinte 
pe Edom ce-au zis cuvinte 


sfintei cetăți împotrivă 
că răul din gură zdrobi-vă [zlobivă?&]: 
„Tisipiți ziduri înalte, 


LE 


Deșertaţi[-o] de bunătate 


Şi tu, fată vavilonească 
răul va să te-ntâlnească! 
Fi-va ş-acela ferice 
ce va venii să te strice. 


Că ţi să va-ntoarce darul 
cum ne-nchini tu cu paharul, 
și coconii tăi de ziduri 
s-or zdrobii ca neşte hârburi. 


Dacă Dosoftei a versificat Psaltirea, având în vedere carac- 
terul poetic şi cantabil al acesteia, Procopie Pătruţ s-a orientat 
spre imnografie, în mare măsură. 

Manuscrisul amintit ascunde însă şi surprize, cum ar fi 
poezia cu titlul Cădearea dracilor, cu prescripţia psaltică: glas 1, 
însăși podobiia. Aici, Părintele Procopie a prelucrat fragmente din 
Anatolida sau Omul şi fortele, poemul lui Heliade, mai precis 
prima parte a poemului, intitulată Empireul și Tohu-Bohu, trans- 
formând-o totodată în muzică psaltică, în imn bisericesc. 


265 Zlobivă = rea, nebună, în psalmul lui Dosoftei. Pătruţ n-a cunoscut 
sensul acestui regionalism. Versul sună astfel la Dosoftei: „Cu rău din gură 
zlobivă”. 

În prelucrarea sa — lipsesc, din păcate, câteva foi (adică 10 
strofe) din acest manuscris —, el a amendat exagerările neologice 
ale lui Heliade și a adus poemul în matca lingvistică tradițională, 
fără să altereze semnificațiile. 

Am comentat Anatolida şi ne bucură faptul că Procopie Pă- 


truţ, personalitate ecleziastică şi artistică totodată, cultivată atât 
în privinţa teologiei, cât și a poeziei, ne dă astfel dreptate pentru 
modul în care am interpretat o bună parte a acestei creații 
heliadești, care nu numai că nu contravine concepţiei ortodoxe, 
ci dimpotrivă, foloseşte din plin surse ortodoxe, în așa măsură 


încât îndreptățește chiar transformarea ei în imn bisericesc. 

Ora candorilor...25 


Satul lui Eminescu din Sara pe deal e mai mult o hieroglifă, 
o imagine hieratică. Coloratura terestră este nedefinită. 

Dacă am compara Sara pe deal cu pasajul înserării din 
Zburătorul lui Heliade Rădulescu, spre exemplu, am observa că 
diferența este apreciabilă și nu se rezumă numai la imper- 
fecțiunile tehnice ale versurilor poetului pașoptist, la nedesă- 
vârşirea expresivă sau la zborul vizionar nedeplin: 


Era în murgul serii şi soarele sfințise; 
A puţurilor cumpeni ţipând parcă chemau 
A satului cireadă, ce greu, mereu sosise, 
Şi vitele muginde la jgheab întins pășeau. 


Dar altele-adăpate trăgeau în bătătură, 
În gemete de mumă viţeii lor strigau; 
Vibra al serii aer de tauri grea murmură; 
Zglobii sărind viţeii la uger alergau. 


S-astâmpără ast zgomot, ş-a laptelui fântână 
Începe să s-audă ca şoaptă în susur, 
Când ugerul se lasă sub fecioreasca mână 
Şi prunca vițelușă tot tremură-mprejur. 


Incep a luci stele rând una câte una 
Şi focuri în tot satul încep a se vedea; 
Târzie astă-seară răsare-acum și luna, 


264 Articol publicat mai întâi aici: 
https://www.teologiepentruazi.ro/2019/12/06/ora-candorilor/. 

Şi, cobe, câteodată tot cade câte-o stea. 


Dar câmpul şi argeaua câmpeanul ostenește 
Şi dup-o cină scurtă și somnul a sosit. 
Tăcere pretutindeni acuma stăpânește, 

Şi lătrătorii numai s-aud necontenit. 


E noapte naltă, naltă; din mijlocul tăriei 
Veșmântul său cel negru, de stele semănat, 
Destins cuprinde lumea, ce-n braţele somniei 
Visează câte-aievea deşteaptă n-a visat. 


Tăcere este totul şi nemișcare plină: 
Încântec sau descântec pe lume s-a lăsat; 
Nici frunza nu se mișcă, nici vântul nu suspină, 
Şi apele dorm duse, şi morile au stat. 


Perspectiva lui Heliade este realist-descriptivă, în bună 
măsură, deși este evidentă, în definitiv, aceeași traiectorie spre 
înălțimi tot mai îndepărtate, spre sublimare și transcendere. Însă 
versurile dau de multe ori sentimentul de proză rimată, iar ima- 
ginile poetice se ridică mai rar la valoarea de simbol. 

Scenele rustice emoționează prin patetismul expresiv 
(dezavuat însă de gustul cititorului modern) și prin atmosfera de 
candoare și ingenuitate pe care le degajă. Dar dincolo de candoa- 
rea rustică şi pastorală nu descoperim semnificații abisale. 

Febrilitatea ultimelor activităţi ale zilei (întoarcerea cirezilor 
de la păscut și a oamenilor de la muncile câmpului etc) se stinge 
treptat şi dinamismul faptelor se transformă în tăcere și ne- 
mișcare. Aici e Heliade sugestiv, arătându-se receptiv şi sensibil 
față de taine care covârșesc firea. 

Poetul are intuiţia de a prinde cele câteva tablouri dinamice 
ale activităților legate de ceasul înserării în rama peisajului cos- 
mic. Înălțarea la universal și indicarea fiorului religios e carac- 
teristică pașoptistă generală şi romantică, dar apetența pentru 
linişte și contemplaţie e mai puternică la Heliade decât la alți 
pașoptiști — Alecsandri se arăta chiar incompatibil cu finalitatea 
întru tăcere. 

Liniștirea treptată e surprinsă de Heliade mai mult din 
punct de vedere acustic decât vizual. Înserarea aduce cu sine 
întoarcerea turmelor de vite în sat. Dar prezenţa lor se face 
remarcată mai ales din perspectivă sonoră: „Vibra al serei aer de 
tauri grea murmură”. Percepția poetului e insolită, pentru că mai 
greu se poate asocia mugetul de tauri cu „murmura”. Putem 
crede că, în ciuda epitetului „grea”, Heliade nota deja tendința 
spre surdinizare şi pacificare pe care o va releva derularea versu- 
rilor mai departe. 

Remarcăm că greutatea peisajului vizual cu tauri e distilată 
sonor de poet, estompată în „murmura” care se efasează treptat, 
până se pierde de tot. Locul „murmurei” taurine e luat de 
„Susurul” fântânii de lapte, „Când ugerul se lasă subt fecioreasca 
mână/ Şi prunca vițeluşă tot tremură-mprejur”. 

De la murmurul taurilor la susurul laptelui muls, distanța 
sonoră e semnificativă, atât ca tonalitate, cât și din punct de 
vedere calitativ. Dar receptarea e din nou stranie, pentru că de 
data aceasta sunetul e prea fin și mătăsos pentru a fi sesizat ca un 
susur colectiv. E o reverberaţie produsă de imaginaţie, nu o per- 
cepție reală. 

Schimbarea cromatică e foarte semnificativă: de la negrul 
taurilor la albul laptelui. Înserarea spală culorile și ne face să per- 
cepem lumea în alb și negru. De fapt, contrastul acesta înve- 
derează momente ale sufletului. 

Epitetul „feciorească” şi diminutivul „viţeluşă” întăresc 
impresia de peisaj plin de candoare pe care a oferit-o „șoapta în 
susur” a fântânii de lapte dominând sonor satul. E o regresie 
generală spre pruncie, pe care o aduce cu sine ceasul pacificării 
patimilor, când vibrația taurină contenește și se reinstaurează ora 
copilăriei. lar Heliade trece acum, în mod sugestiv, de la nivelul 
terestru la peisajul cosmic al răsăritului de lună și de stele, ca şi 
cum fântâna laptelui susurând în sat s-ar fi extins devenind o 
arteră stelară. 

Aprinderea stelelor pe cer coincide cu cea a focurilor în sat 
(concomitență prezentă și la alți pașoptiști, dar și, mai înainte, la 
Neculce): în aceste lumini cele două planuri își găsesc puncte de 
reflexie reciprocă. 

Peisajul alunecă lin spre tot mai multă pace şi serenitate. 
Până când ajunge să domnească „tăcerea” și „nemișcarea plină”. 

E o „nemișcare plină” pentru că viața nu e anulată, senti- 
mentul poetului nu are nimic de-a face cu dorința neființei, iar 
somnul nu e confundat cu neantul. Lumea continuă să fie „grea” 
de făpturi, doar zbuciumul ei se transformă în nemișcare, în 
pace. Eforturile zilnice se prefac în visare, „în braţele somniei”. 

Noaptea e „naltă, naltă” pentru că nu e un întuneric lipsit 
de sens, ci o fereastră spre eternitate în care sclipesc luminile 
stelare. Cu cât noaptea e mai înaltă, cu atât geografia celestă e 
mai vastă, cu harta „stelelor semănate”. 

Tabloul înserării se încheie la fel de sugestiv cu imaginea 
apelor care „dorm duse”. Şi aceasta nu pentru că materia fluidă 
acvatică ar înceta să se miște, ci fie pentru că e vorba doar de 
șuvoaie care activează morile ziua, fie pentru că sunetul apelor 
îngână somnul și dau ele însele senzaţia de adormire... 

Singura sugestie comună cu a lui Eminescu e cea a asocierii 
între ceasul înserării și ora candorilor. Dar nu se deduce limpede, 
de la Heliade, dacă nevinovăția aceasta e doar un aspect rustic, 

idilic, sau dacă are legătură cu răsăritul astrului nocturn și al 
stelelor ca timp al rememorării nașterii universului. Mai degrabă 
are legătură cu gândirea religioasă în sensul de adormire a 
patimilor, de liniștire a zbaterilor deșarte diurne. Deşi versurile 
sunt încărcate de sugestii, nu întâlnim aici simbolistica abisală 
din poezia lui Eminescu. 

Dimitrie Bolintineanu: amorul material şi lumina 


orbitoare 25 


E trist să vezi moartea cosind dimineaţa. /.../ 
Nu plângeți fecioara frumoasă și dulce 

Ce fruntea sa pleacă spre negrul mormânt, /.../ 
Nu plângeți fecioara! Ea moare-nainte 


Să afle cât omul e amăgitor... 


(Verginia) 


lar omul este-o iarbă ce vântul a pălit. 


(Conrad) 


Structural, Bolintineanu se situează între prepașoptiști şi 
pașoptiști. Lăsăm de-o parte, momentan, poezia istorico-nara- 
tivă, în care este evidentă importanţa capitală a surselor vechi — 
a Letopiseţelor și a cronicilor rimate, care au generat înseși subi- 
ectele acestor compoziții poetice şi din care el creează stampe 
romantice. Uneori realizează tablouri vaste, dinamice, îmbibate 
de patetismul propriu romantismului. 

Dar marile sale teme lirice sunt două, între care pendulează 
permanent: tema erotică și tema morţii sau a deșertăciunii vieții. 


Mai simplu spus: între eros şi thanatos... 


265 Articol revăzut și adăugit, publicat într-o primă formă aici: 
https://www.teologiepentruazi.ro/2009/09/25/dimitrie- 
bolintineanu-amorul-material-si-lumina-orbitoare/. 

Ne-au reținut atenția mai cu seamă poeziile sale de tinerețe, 
pe care autorul le renegă ulterior, ca scrise sub influența lui Ana- 
creon, pe care n-o mai agreează. Dar totuși le publică într-un 
volum, în 1869 (cu titlul: Poezii din tinerețe nepublicate încă), ca 
mărturie a unei etape poetice primare. 

Însă nu ne vom rezuma doar la acest volum.. .2%6, 

Deşi străbătute de un erotism mai intens, calificabil prin 
urmare ca impudic, ele prezintă multe caracteristici poetice 
comune și volumului Florile Bosforului. Pe lângă acest aspect, 
dorim, din nou, să clarificăm anumite probleme legate de acelaşi 
neoanacreontism. 

Ca spirit erotic, Bolintineanu e un tânăr poet admirator al 
lui Anacreon şi Sapho, compunând versuri în stilul Văcăreştilor 
- dar mai rafinat —, vizitat însă și de mustrări de conștiință și 
încercând replieri morale. 

Pe Anacreon îl va numi ulterior: „Bătrân iubit de grații și 
geniu imortal;/ Dar fără conștiință, pervers și imoral” 
(Conrad)...Dar, ca şi evocaţii poeți prepașoptiști, Bolintineanu 
exclama: „Oh! Cât ești de frumoasă şi cât te iubesc eu,/ Tu ești a 
lumii viaţă, tu eşti un Dumnezeu” (Evelina); „Eu iubesc pe o 
femeie/ Dulce ca un serafim/ Delicată ca o zee” (Amanta). Femeia 
este „surâs al lui Dumnezeu” (Barcarolă) şi „a cerului lumină/ Nu 
e mai dulce, mai lină/ Ca ochiul ei înzeit” (Tilia). 

Descoperim chiar şi anterior semnalata — la Văcărești și 


Conachi — irizare a femeii, avându-și sursa stilistică în Psaltirea 


266 Cf. Dimitrie Bolintineanu, Opere III. Poezii, ediţie îngrijită, note și 
comentarii de Teodor Vârgolici, Ed. Minerva, București, 1982 şi, respectiv, 


Poezii alese, Ed. Minerva, București, 1984. 

lui Dosoftei: ea „lumina-n frumuseţe ca soarele în rază” (Cleo- 
patra şi Marc Antoniu) sau are „bucle blonde ce scânteie ca rază” 
(La Elzira). Nu lipsesc nici „sprâncenele ei [ca] arcuri” (Cleopatra 
şi Cezar), metaforă „vânătorească” transmisă din Biblie (Pilde 6, 
25), prezentă de la Cantemir și până la Eminescu, dar nici 
echivocul moral enunțat de lenăchiţă și soluționat, ca și la acela, 
de pretinsul rău mai mic: „Eu plilerzării ei am dat-o/ Vai! dar ce 
puteam a face?/ Cine i-ar fi dat ei pace?/ Un altul ar fi-nflăcărat- 
o” (Vezi această frumusețe). 

Cu toată zeificarea şi divinizarea femeii, Bolintineanu nu-şi 
ascunde, ca şi Alecu Văcărescu, nemulțumirea față de dispoziția 
ei capricioasă: „Ea dă dulcea sa guriță/ Astăzi unui alt iubit/ Şi în 
neagra sa cosiță/ Ca noapte l-a învelit” (Eliza); „Femeia e ca unda, 
când lină, când în spumă./ În vânt găseşte viaţa, cu sânul 
prefumat,/ Abia iese din brațul unui frumos bărbat./ Când încă e 
umidă d-a sărutării rouă,/ S-aruncă-n alte braţe, cătând plăcere 
nouă” (La Lecra). 

Amorul pentru ea îl face să pară un oarecare dintr-un șir 
nedefinit, „legat în lanțul/ Cu o mie de amanți” (Binica) etc. 
Altădată îi impută „molateca dulceaţă” în care își epuizează 
bărbăţia: „În lanţu-ţi perdui juneţe,/ Bărbăţia, dar senin!/ Sub ale 
tale răsfeţe,/ Sub surâsul tău divin./ În deşert pe a ta gură/ 
Sufletul tău l-am băut/ Şi din crin și din purpură/ Mic leagăn am 
făcut./ N-ai știut tu, o, femeie,/ Să mă faci un om mărit./ Tu, fru- 
moasă ca o zee,/ Tu făcuşși un sibarit!” (La Silica). 

Mai târziu, nu va imputa însă numai femeilor decăderea 
morală, ci şi bărbaţilor: „Femeile sunt rele? Aceasta îţi înșală/ 


Gândirea — de sunt rele — noi astfel le-am creat./ Noi suntem răi, 

bărbaţii — avem ce-am meritat” (Despre datine, din vol. Menadele, 
1870). 

Cu toate acestea...atributele femeii, chiar și cele fiziono- 
mice, irizante, deși par a fi dezvoltate din lirica Văcăreștilor şi a 
lui Conachi, nu mai sunt aceleași, nu mai au aceeași calitate. 
Anumite imagini ne bulversează prin strălucirea metaforică și 
limpezimea ideii și ne redirecționează sensul exegetic. Astfel, 
femeia e numită, eminescian (înainte de Eminescu), „fiică-a 
dulcilor lumine” (La Silica). lar „Stelele și luna plină/ Te înec în 
foc de cer” (Barcarolă). 

Dacă ne uităm mai atent, observăm că în clipele de maximă 
voluptate, a privirii şi a declarației amoroase, corpul femeii 
dispare în lumină: ochii strălucesc „ca stelele în eter” (Barcarolă), 
„Părul tău îl faci un soare” (La Tecla), faţa este „ca raze de lună ce 
luce” (La Dilia), „ochii frumoşi” se arată ca „să străluce printre 
gene/ Ca doi sori dulci, voluptoși” (Barcarolă). În întregime ea 
este „ca o constelațiune ce strălucește prin nori” (La principesa S.) 
etc. Părul ei este ca un cer înstelat („„Laşi beteala coamei tale/ Pe 
corpul tău grațios/ Plutind ca un foc de stele/ Pe un lac vijelios” 
— Evelina), iar cerul înstelat este ca „părul în diamant” (Gelozia). 
Părul femeii este „un soare” (La Tecla), dar și „mândrul soare” 
are „coama de lumină” (La o damă mare). 

În versurile lui Bolintineanu are loc permanent un transfer 
de atribute între imaginea femeii — mai ales a părului, care este 
vălul ce o acoperă şi în acelaşi timp îi dă strălucire — și cea a 
cerului. Metafora „coamei cerului” apare foarte des în poemele 
sale: „luna /.../ varsă coama de văpaie” (Barcarolă), iar „o stea a 


serii” este un „diamant sublim/ Din coama strălucită a cerului 

senin” (La Y.) etc. Utilizarea frecventă a termenului coamă ne su- 
gerează o percepţie specială asupra dinamismului luminii side- 
rale. 

Ingredientul literar mitologic (dacă poetul s-a gândit cumva 
la carul şi caii soarelui din mitologia greacă) fuzionează cu 
experienţa şi emoția personală, amplificate de o capacitate excep- 
țională de a străbate vizual prin densitatea luminii și vibrația 
fotonilor. Dar trupul femeii dispare, astfel, inundat de lumină 
stelară. Sau se recreează din elemente cosmice, ca expresie a 
pudorii poetului. Fizionomia feminină se conturează transfigu- 
rator: femeia dulce cu „coamă umbrită” şi fața „ca crinul”, cu 
„geana umbroasă plecată în jos”, devine o lumină în lumină?”: 
„Prin umbre, prin raze venind strălucește” (Dora). 

Lumina orbitoare se confundă cu întunericul. În vastul 
poem Conrad, lumina stelelor întunecă cerul: „un cer ce-atâtea 
stele îl fac şi mai obscur”. Sau, traversând noaptea, lumina 
stelelor ajunge la noi mai intensă, căci frumuseţea podoabelor 


stelare, cerești amplifică frumusețea interioară a luminii: 


„Toate acele podoabe ce de la artă le ai 
Nu-ţi dau atâta strălucire câtă tu, dragă, le dai. 
Tu le faci a fi frumoase, astfel cerul cel senin 


Trece stelele în spațiu și mai dulce se lumin”. 


(La Zilia) 


267 „Oicoană de lumină în pervazul negru al vieţii”, va zice Eminescu 


(Singurătate). 

Femeia e frumoasă prin înzestrarea ei de la ceruri şi nu prin 
podoabe: „ţi-a dat cerul frumuseți fără model /.../ Frumuseţea-n 
simplitate se cunoaşte, dulcea mea” (La Zilia). Dar pentru prima 
dată apare o imagine atât de profundă în poezia română mo- 
dernă, o sugestie abisală, având coordonate transliterare, aceea 
că frumusețea este simplă şi intrinsecă, stă dincolo de forme și de 
podoabe, așa cum lumina vine din interiorul stelelor. Mărturisim 
că nu ne aşteptam la un discurs poetic despre esenţa frumuseții. 

Observăm că Bolintineanu face diferenţa între frumuseţea 
naturală şi cea artificială, atribuită artei, dar o consideră autentică 
pe prima, spre deosebire de Baudelaire. 

Stelele ca podoabă cosmică (de fapt, cosmos înseamnă 
podoabă în limba greacă) le cunoaștem din literatura veche. Tot 
de acolo ştim că aștrii sunt podoabe ale cerului şi vase/ lămpi 
purtătoare ale luminii create în ziua întâi, ale luminii primordiale 
informe, simple. După cum am văzut, în textele coresiene și în 
Psaltirea lui Dosoftei, Dumnezeu le urzeşte în ziua a patra și le 
așază ca podoabe în țesătura cerului. 

Bolintineanu vede adânc în noapte! 

De abia Eminescu mai poate, ca el, să vadă cerul fără stele, 
denudat, ca o tâmplă cu găvanele goale, într-un pasaj din Călin 
(file din poveste), impresionant ca intensitate a vizualizării: „Stele 
rare din tărie cad ca picuri de argint,/ Şi seninul cer albastru 
mândru lacrimile-l prind;/ Dar dacă ar cădea toate el rămâne trist 
și gol,/ N-ai putea să faci cu ochii înălțimilor ocol”. Însă, ceea ce 
face posibilă această perspectivă este discrepanta temporală ori- 
ginară, de trei zile, în care cerul n-a avut aștrii luminători, aceștia 


fiindu-i adăugaţi ulterior ca niște podoabe. Literatura patristică 

stabilește o paralelă între podoabele stelare ale cerului și po- 
doaba vegetală și florală a pământului, creată anterior. 

O urmă poetică distinctă a Psalmilor versificați ai lui 
Dosoftei descoperim în versurile: „lar luna toarnă-argint fier- 
binte/ Pe-ntinsul mării lucitor” (Mormântul ei). Sugestia luminii 
fierbinţi a lunii i-a venit, cel mai probabil, de la Dosoftei: „Nice 
luna te-a păli-te/ Noaptea cu lucori herbinte” (Ps. 120, 5-6, 19-20). 
Ulterior, la Eminescu, luna „varsă peste toate voluptoasa ei 
văpaie” (Scrisoarea I), „durează o cărare de văpaie” (Scrisoarea 
IV), „varsă apelor văpaie” (Lasă-ţi lumea ta uitată) şi se văd 
„Sclipiri pe cer, văpaie peste ape” (Fiind băiet păduri cutreieram). 

Revenind însă la discursul erotic al lui Bolintineanu, o 
preocupare esenţială a poetului este să-i acopere trupul femeii cu 
un văl sau cămașă reliefate cosmic. Motivația este, după cum am 
spus, pudoarea lui. Cămașa e graniţa la care se oprește vizuali- 


zarea poetică: 


„Aruncă feregeaua, iașmacul vânt țesut, 
Ilecul de mătase, cu colţi de fir cusut, 
Şalvarul cu brâu d-aur, molatecul cerchez 


De stofe de la Meca, d-atlaz și de geanfez. 


Oprește-a ta cămașă de borangic prin care 
Ca-n legiverul mării pătrunde o cătare. 
Cămaşa să-nvelească al tău corp nalt, divin, 


Şi părul văl de aur, cămașa ta de crin. 


O roză să îngâne pe graţioşii-ți sâni 

Pe alte două roze ce se rădic pe crini. 
Piciorul nud să fie în auriți conduri 


Şi-atuncea ne vom perde în astre verzi păduri. 


Şi legănaţi de vălul de roze și de crin 


Să ne urcăm privirea în spaţiul divin”. 


(La o odaliscă) 


Pierderea în „astre verzi păduri”? nu îi este deloc specifică 
lui Bolintineanu, ci va caracteriza lirica lui Eminescu. Dar nici 
rătăcirea cu ochii printre astre, pe cer şi pe mare, a lui Bolin- 
tineanu, nu este departe de tiparul celei eminesciene. 

Însă dincolo de cămașă nu pătrunde el însuşi — cel puţin nu 
în versuri: „Cătarea ta când priveşte/ Sânul tău desfătător/ Şi 
mâna când rătăceşte/ Sub cămașa ce roșește,/ Eu tremur și voi să 
mor./ Cum să te feresc eu oare,/ Trebuie palat de fer/ Cu porţi d- 
oțel stătătoare?/ Nu! Ci un văl de pudoare/ Ce-ţi dau zorile din 
cer” (Gelozia). 

În locul cămăşii de borangic (pe care am subliniat-o mai 
sus), poetul îşi îmbracă iubita cu pudoarea zorilor (subliniind 
frumuseţea aurorală, de tip edenic) și cu frumusețea câmpurilor 
şi a cerurilor, a acelui cosmos urzit cu flori și stele. Sânii sunt 
„garoafe născânde din globuri de crin” sau un întreg; câmp de 


flori, brațul ei este „de roze, de aur, d-azur, de ninsoare” (La 


28 Dacă nu cumva e o simplă greşeală de tipar. 

Dilia), are „degete de purpur, născând din dulce izvor”, şi gura 
îi este „foc de soare” (Dora). 
Corpul feminin se reconverteşte în imagini cosmice, pentru 


că frumusețea femeii stă în pudoarea ei: 


„Frumoasa auroră din roze amăgitoare 


A împletit femeii un văl drag de pudoare”. 


(Evelina) 


„Vin şi deschide sânul ca cerul de pudic 


Pe care două roze vederilor s-arată /.../ 


Vin tu cu ochii-n lacrimi, vin, o, frumoasa mea, 


Cu gâtul de ivoriu ce moare de pudoare. /.../ 


Vin să uităm că-amorul e umbră trecătoare, 


Că lumea e fragilă, vin, vin, căci noi murim!”. 


(La Tilia) 


„Tu ce ai surâsul dulce pe-a ta rumenă guriţă, 
Frumoasă cu ochi albaștri, cu-ntunecoasă cosiţă, 


Tu ce strălucești aice ca culorile de flori, 

Sub vălul tău aeratic, ca roua de dimineaţă 


Pe flori. Tu ascunzi pudoare, puritate şi dulceaţă! 


Care din aceste daruri ce din ceruri se cobor 


Eşti tu, dulce călătoare pe acest pământ de dor?”. 


(La principesa S.) 


Odată cu pudoarea piere și frumusețea femeii, virginală și 
aurorală, ca și a naturii cosmice. Plăcerile amorului tânăr sunt 


dulci, dar degradează frumusețea şi iubirea: 


„Pe când erai tu jună, erai chiar o virtute 
ŞI niciun muritor 
Nu cuteza a-ți spune, cu vorbele plăcute, 


Că inima lui bate de-al tău dulce amor. 


Dar astăzi când se duce suava tinereţe, 
Când inima își perde elanele ei vii, 
Când p-al [tău] gât d-ivoriu apar amare crețe 


Şi părul tău se duce ca frunza-n vijelii, 


Când ochiu-ţi nu mai are lumina seducătoare” 


Şi sânul rotunzirea şi frăgezimea sa, 


269 A se remarca cezura versului (şi nu este acesta singurul exemplu 
în poeziile lui Bolintineanu), care trădează o nedezlipire totală de formu- 
lele prozaice/ retorice ale literaturii medievale, ataşament care îi aduce lui 


Bolintineanu acuzaţia frecventă de imperfecţiune a versurilor. 


Perdutul timp faci astăzi să nu regreţi, o, floare 


D-o zi! făcând amorul durerea-ți îmbăta. 


Treci timpul de când ziua pe orizon lucește 
Şi până când al lunii disc d-aur a venit, 
Şi noaptea prefumată ce-n raze străluceşte 


Işi face jumătate al ei curs fericit. 

Tu treci [petreci/ trăieşti] c-un om ce are mai multă tinerețe 


Ca tine şi-alt nimica decât pomada-n peri. 
Când el te părăsește, trecută frumusețe, 


Tu porţi pe gâtu-ți urme de lupte, de plăceri. 


Așa când vijelia se duce și se perde, 
Când a gemut turbată în arbori şi în flori, 
Ea lasă urme triste în coama lor cea verde 


Şi-anunţă stricăciunea l-ai nopții trecători. 


Tu nu mai ai pudoare. Virtutea ta frumoasă 
Zburând la cer, în vălul cereștilor pudori, 
Cum vara ce seduce p-o floare graţioasă 


O lasă fără viață și fără de culori. 


Oh! când mi-aduc aminte ce suferinți mare 


Şi dulci dureri și-abateri ce inima tortur, 


Când niciun nor pe frunte-i de hulă, degradare, 


Nu se ivise încă să umbre-al ei azur, 

Şi când s-abate vălul d-iluzii, de constante, 
Văzui realitatea, plâng slabul muritor 
Ce-și face din femeie ghirlanda de speranţe 


Cum la un val se lasă al mării călător”. 


(La Elora) 


Erosul cântat de poet este iubirea dintâi: „Eu o iubeam și- 
ntrânsa iubeam pe Dumnezeu,/ Căci ea era curată ca matinala 
floare/ Ce nu şi-a uscat roua la razele de soare” (Elora). 

Bolintineanu, ca mai târziu Eminescu, regretă că: „Sub 
formele divine trădarea s-a-nvelit;/ Sub razele de lună zac 
urâcioase unde, / În forma ta frumoasă un suflet e perfid” (La cea 
mai iubită femeie). Fără aceste precizări nu putem înţelege nici 
poezia erotică, nici poezia cosmică. Prima stă sub semnul volup- 
tăților anacreontice, a doua sub semnul diafanității de mătase 
dosofteiene. Mai bine zis, firele voluptăţii se țes într-o urzeală 
eterică, subtilă, într-un văl aeratic, care transparentizează corpul, 
materia și sentimentele, le transfigurează și le transformă în 
imagini hieratice. 

El are nostalgia frumuseții originare, principiale, dar și dor 
pentru transfigurare („acest pământ de dor”). Bolintineanu se 
ridică de la ohtături la sublimarea sentimentului erotic. Dacă 
„Fecioarele-au prefumul de flori din răsărit,/ Nevestele-au 
ardoarea de vânt îmbălsămit” (Conrad). El are nevoie să inefa- 
bilizeze febrilitatea sentimentelor, să idealizeze femeia, trupul, 


erosul. Nuditatea totală îi repugnă, îl devirilizează. 

Vălul şi pudoarea fac frumuseţea care îi stârnesc voluptatea, 
dar nu stagnează nici în această voluptate, ci o răsfiră în țesătura 
elementară a lumii. 

Erosul se transformă într-un amor cosmic (sintagma o folo- 
seşte Ion Negoiţescu, vorbind în contextul poeziei eminesciene), 
iar poetul e un vestimentar care își îmbracă organic amanta în 
cămașa cerului și a câmpiilor, cu toate podoabele lor: soare, lună, 
stele, nori, mări, flori — mulțime de flori care exală miresme îm- 
bătătoare. 

Tendinţa poetului este de a dematerializa erosul, de a-l 
spiritualiza, pentru a-l trece prin uşile morţii. Şi face aceasta 
dematerializând trupul femeii, descompunându-l și recreându-l 
- mioritic — din elemente cosmice. Nu este însă un demers strict 
poetic. Conştiinţa lui e confruntată permanent cu perspectiva 
sfârşitului. 

De la sânul femeii la sânul morţii nu e decât un pas: „Ferice- 
acela care pe gura foc de soare/ Imprimă a gurii sale nevinovata- 
ardoare, / Ce ar simţi pe sânu-i bătând sânul de flori,/ Ce ar bea a 
ei suflare ca aer de la zori,/ Şi astfel ca un fluture beat de prefum 
de roze,/ Răpit, pe sânul morţii ar merge să repoze” (Dora). 

Întreaga fabulaţie imagistică erotică, cu toată vegetaţia lu- 
xuriantă țesută în borangicul de imagini stă, de fapt, sub semnul 
fragilității, al „crudelității” (Salut bălaie ziuă) şi al destrămării 
rapide, al pânzei de păianjen moştenită din Psaltire, transmisă 
poeziei românești prin Dosoftei şi Miron Costin. 

Toate imaginile sunt nu ale gingășiei seducătoare, erotice, 
cum s-ar putea crede la o primă lectură, ci ale gingășiei/ fragi- 


lităţii circumscrise în sfera celor repede pieritoare: „Orice fru- 

museţe ca roz-aurorei/ Surâde şi trece aici pe pământ./ Nimic mai 
plăpândă, nici aer, nici norii,/ Nici roua, prefumul ce fuge pe 
vânt” (La Lido). 

Omul e „muritor, ființă născută a suferi/ Şi a lăsa țărâna!” 
(Neapol). Este „Rege cărui cerul a dat tron de rouă?” [Ion Barbu i- 
a împrumutat tronul de rouă rigăi Crypto],/ Omul vieţuiește în 
lume o zi;/ As[t]fel e ursita ce ne-a făcut nouă/ A naște în lume 
apoi a peri./ La-nceputul vieţii tot este plăcere,/ lar în cursu-i 
lacrimi, amară durere./ Din zi până-n seară este un minut;/ 
Sfârșitul se naște chiar în început./ Gloria înainte de-a se naște 
moare;/ E ceva mai fraged decât chiar o floare/ Ce naște și pere 
când a strălucit:/ Inima femeii care am iubit” (Elegie). 

„Omul vieţuiește în lume o zi /.../ Din zi până-n seară este 
un minut /.../ E ceva mai fraged decât chiar o floare/ Ce naște și 
pere când a strălucit” este o reformulare a unor versete din 
Psaltire: „Omul ca iarba, zilele lui ca floarea câmpului, așa va 
înflori” (Ps. 102, 15), „Dimineaţa va înflori și va trece, seara va 
cădea, se va întări și se va usca” (Ps. 89, 6). În ritmarea Sfântului 
Dosoftei: „Ca otava ce să trece/ De soare și de vânt rece,/ De 
demineaţă-i cu floare,/ Sara-i veștedă de soare” (Ps. 89, 21-24). 

O poezie se numește chiar: Frăgezimea omului — cu referire la 
fragilitatea condiţiei sale existenţiale. Ne amintim că şi Asachi 
vorbise, într-un sonet, despre „frageda mărire” a omului (În 


amintirea de 30 ianuarie). Am putea crede că este o metaforă poe- 


270 Pentru că lumea întreagă este înaintea lui Dumnezeu „ca picătura 
de rouă cea de dimineaţă” (Inţel. lui Sol. 11, 22), care trăiește puţin şi se 


evaporă iute. 

tică a poeților paşoptişti, dacă nu am şti că identic se exprima 


Grigore Ureche: 


„Aşa noroceşte [providențiază] Dumnezeu pre cei 
mândri și falnici, ca să să arate lucrurile omenești câtu sunt 


de fragede şi neadăvărate..."771. 


Ca Psalmistul ori ca Ecclesiastul, dar şi ca Dosoftei și Miron 
Costin, Bolintineanu cunoaște că „sunt mai mult în lume ca 
umbra trecătoare” (Scopul omului). Şi că: „Această lume-i umbră 
ce fuge și dispare /.../ Și-avere și mărire, tot se risip[esc] în vânt/ 
Şi naşte pentru moarte și pentru un mormânt./ Goniţi din mare- 
n mare, ferice cel ce-atinge/ La port când ale vieții amari patimi 
le-nvinge./.../ Averi strălucitoare și amorul frumusețţii,/ Și gloria, 
tot trece în noaptea-eternității” (Virtutea). 

Bolintineanu știe despre femeie — pe care altă dată pare să o 
divinizeze — ceea ce şi Eminescu va spune mai târziu (venind tot 


pe filieră patristică şi românesc-medievală): 


„Tu ești mândră, doamna mea, 
De cununa frumuseţei. 
Dar când vântul bătrâneței 


Va sufla pe fața ta, 


Ăst păr d-aur, dulce doamnă, 


271 Grigore Ureche, Letopiseţul Ţării Moldovei, ediţie îngrijită de P. P. 
Panaitescu, repere istorico-literare alcătuite de Mircea Scarlat, Ed. Miner- 


va, Bucureşti, 1987, p. 36. 

Va cădea grămadă jos. 
As[t]fel dă un plop în toamnă 


Frunza la vântul geros. 


Faţa ta pe care crinii 
Ceaţa de purpură-ngân 
Se va vesteji ca spinii, 


Se va usca albu-ţi sân. 


Dar atunci, o, frumuseţe 
Crudă când tu vei privi 
Inmirază”?-acele feţe, 


Ce de moarte-ţi vor vorbi, 


Tu vei zice cu suspine 
Şi cu sufletul zdrobit: 
Aste frumuseți divine 


Pentru ce au trebuit?”. 
(La ea) 


Descompunerea corpului feminin în elemente ale naturii și 
ale cosmosului nu ne mai apare acum ca o simplă metaforă poe- 


tică. Raţiunile sunt profunde. 
De dincolo de trup, poetul încearcă să vadă irizarea de 


lumină cosmică - sugerând însă așteptarea unei alte lumini, 


272 A înmira = a mira. 


314 


spirituale, căci vederea lui se adânceşte în noapte şi în întuneric 
(al morţii), dincolo de lumina aceasta materială, stelară. 

Faţa, ochii, părul femeii devin surse de lumini astrale, în 
timp ce sânii şi buzele răspândesc, în cantități mari, „ prefume” 
și miresme, dulceața ambroziei („de dulce-ambrozie revarsă 
miros” — Dora). 

Bolintineanu e un intens vizual completat de un senzualist 
la fel de expresionist la nivel olfactiv și papilar. Deși mulțimea 
de sinestezii şi imaginile poetice fragede, vălurite, ne fac să ne 
gândim la o anticipare a simbolismului. Uneori e și muzical, 
frumuseţea femeii fiind eterizată armonic în sonorități exotice — 


exotismul fiind și el un liant paradisiac: 


„Se pune la piano și degetele ei 
Revars-o armonie ce-ar fi răpit pe zei. 
O, dulce frumusețe! Când tu joci, lângă tine 


Trag hora-mbălsămită dorinţele divine. 


O, graţioasă fiică a dulcilor prelude! 
Melodia ta-ncântă pe oricine-aude. 
Zetirul între arbori și prin plăcute flori, 


Suspinul fraged, dulce, de dragi privighetori, 


Şi unda de cristale mugind cu vijelia 
Pe marea murmuroasă, îţi recunosc domnia. 
Pe pleoape se întinde un văl plăcut de gene 


Şi fraged îndivină langorile ebene...”. 

(La S...) 


Paradoxul e că asemenea tonalități stranii n-am mai auzit 
de la...Psaltirea din 1577 încoace, în care Dumnezeu este Cel „ce 
vindecă toate lângorile tale” (Ps. 102, 3) sau „Domnul ajută în 
patul lângoriei lui” (Ps. 40, 3). 

Însă acest exces de simțualitate nu este — în anticipare — 
simbolist, parnasian sau expresionist, ci e o strădanie dureroasă 
de a bălsămi lumea şi pe cea iubită, de a opri în loc moartea. 

Omul și cosmosul au nevoie de îmbălsămare cu dragoste, 
de transfigurare. De aceea, în poezia sa, florile exală faraonic 
arome menite să spiritualizeze materia, să-i anihileze degrada- 
rea, să determine conservarea esenței frumuseții. 

Materialitatea și spiritualitatea „se clatină ca marea” una 
spre alta. Și, de altfel, marea stă între ele ca o oglindă a ambelor, 
ca un tărâm intermediar: „tărâmele lichide” (Conrad) — expresie 
remarcată și de Ion Negoiţescu, dar comentată mai mult de 
Eugen Simion (Dimineaţa poeților) — sau „lichidele câmpii”. Cali- 
tatea aceasta reflexivă a mării o va înţelege şi prelua Eminescu. 

Şi dacă Eminescu nu-și putea stinge focul „cu toate apele 
mării”, Bolintineanu ar fi înecat marea în focul inimii: „De ce sunt 
om în lume? De ce nu sunt o mare,/ În sânul meu de flăcări s-o 
beau şi să o-nec?” (Morale). 

Astfel încât, sub aparentul caracter preponderent erotic al 
lirismului său, descoperim o temă mult mai veche a poeziei 
românești, cea a fragilității existenței umane, terestre, şi o preo- 


cupare mult mai adâncă, conturată în reflecția asupra morții, în 

stare să nască primul poet al vizionarismului imagistic din epoca 
modernă. 

O dovadă pentru emergenţa spiritualizării în lirismul bolin- 
tinean este şi remarca lui Ion Negoiţescu, în legătură cu poemul 


Fecioara Maria: 


„Puritatea, candoarea, serafismul imaginaţiei plăsmui- 
toare ating o treaptă rară. lată de ce, din punctul de vedere 
al poeziei, în esenţa sa, versurile din Fecioara Maria au o 
valoare exemplară, dezvăluind esenţa lirismului lui Bolinti- 
neanu, acea stare de uimire castă, de frumuseţe morală, 
materializată în azururile și arginturile luminii, şi care în 


Conrad ia forma invoaltă”25. 


Poetul purcede la 


„contemplaţia armoniilor din univers, prin care sen- 
zualitatea, plăcerile trupului și ale minţii se purifică în ete- 


rul poeziei”774. 


Bolintineanu se declară el însuși un vizual: „Privirea-mi bea 
azurul cum o amantă pură/ Bea prima sărutare a dulcelui iubit” 
(Morale). 

El vede „miriade de lumine” și „de umbre”. O lumină și un 


întuneric atomizate, alcătuite din mii de particule palpitante de 


273 Ion Negoiţescu, Scriitori moderni, vol. I, op. cit., p. 54-55. 
274 Idem, p. 55. 

viață. Lumina și întunericul sunt, de fapt, culorile esențiale ale 
vieții, spectralizate în viața însăși. 
Același exotism al vieții se vede în mozaicarea de ființe ale 


mării și îl sesizează și E. Simion: 


„Marea este azurie şi, privită de aproape, se vede lu- 


crarea dumnezeiască: 


O pulbere-argintoasă de mii de peștișori, 
Frumoase mozaice, divine, infinite, 
Ce schimbă-ale lor forme bizare, strălucite! 
Ce ne amintă încă p-al vieţii autor, 


Făcând ca să se uite durerea ce dărâmă! [...]'25. 


Între cutremurele voluptoase ale erosului și reflecția (cata- 
clismică, sub aparenţa sedării) asupra morții — aceeași ciocnire 
ni-l va dărui ceva mai târziu pe Blaga — se nasc viziunile hieratice 
ale lumii tripartite: cer și pământ între care se află oglinzile 
apelor ce îşi asumă astfel originaritatea (ca cele ce au stat între 
cer şi pământ la începutul lumii). 

Nostalgia originilor se întâlnește cu dorul transfigurării, o 


altă temă coerentă în literatura clasic-medievală: 


„Când mi-aduc aminte câte creature 


Au văzut în juru-mi de când am născut, 


275 Eugen Simion, Dimineaţa poeților, op. cit., p. 117-118. 

Cum în toamnă cade frunza din pădure, 


Mă văd trist și singur, de dor abătut. 


Dorul cel mai mare care ne supune 
Nu e dorul care noi îl suferim. 
Este doru-acelor ce sufăr în lume, 


Este dorul celor pe care iubim. 


La banchetul vieţii luminele stinse 
Şi locuri deşerte, tăcere și dor, 
Nu mai este nimeni, coardele destinse, 


Lirele murmură în vânt plângător. 
(Elegie) 


De aceea, din toate moleculele acestui univers țâșnește 
mireasmă și lumină orbitoare care pare mediteraneeană, mate- 
rială, dar care e un dor de eternitatea luminii. Ceea ce face din 
Bolintineanu un poet situat la curbura dintre exercițiul poetic 
levantin-anacreontic și spiritualizarea dosofteian-gândiristă. 

Între pasiune și rațiune, cumpăna tinde să încline mai mult 
spre cea din urmă: „patima dă umbră și mintea dă lumină” 
(Cytherea şi Adonis). Şi, parafrazându-l pe Ion Barbu, „la umbră 
numai carnea crește”, dar „sufletul-fântână” a harului se închină 
la „soarele-înţelept”, la Soarele-Hristos, Înţelepciunea care a zidit 
lumea (Riga Crypto și lapona Enigel)... 

Între Veneţia și Constantinopol, între Italia şi Bosfor (pen- 


dulăm între romanitatea occidentală și romeitatea răsăriteană), 

geografia lirică a lui Bolintineanu nu este una realist-româ- 
nească, ci exotic-fantastică (şi nu numai cea din Florile Bosforului), 
pentru că se vrea ideală, paradisiacă. 

Eminescu ne va muta înapoi (şi stabili) în Hiperboreea (deși 
Macedonski îndreaptă iarăşi cârma spre Mediterana), readucând 
la suprafaţă elementul autohton traco-dac, dar vizualizat tot ca 
un „rai dulce” (Memento mori). Aflate sub un soare meditera- 
neean arzător, lumile sale prind însă viață mai mult sub regimul 
nocturn, deşi nu putem spune că lumina diurnă nu joacă un rol 
important în reliefarea sentimentului său vizual. 

Totuși, am zice că poetul vede noaptea: lumina stelelor 
obscurizează cerul, iar absenţa lunii face noaptea mai luminoasă. 

Traversând spaţiul cosmic, lumina stelară se intensifică 
pentru vederea interioară, neobişnuită a poetului. O asemenea 
mobilitate în cosmos şi astfel de măsurători spaţiale erau posibile 
datorită unei mai vechi precizări a capacităţilor spirituale și men- 
tale ale omului, în raport cu imensitatea cosmică, pe care le fă- 
ceau cărțile bizantin-medievale. 

Vom mai vorbi când ajungem la Eminescu. De altfel, Bolin- 
tineanu sugerează despre sine a fi un „dulce luceafăr prin stele” 
(Almelaiur, vol. din 1869). El vede ceea ce nu se vede: noaptea 
bogată de lumină când nu e lumină şi vede întuneric când strălu- 
cesc prea multe stele. Înserarea face un râu mai alb: „În fundul 
unei râpe, mugind adânc, albește/ Un râu ce umbra serii ascunde 
de acum” (Fericirea). Sub intensitatea privirii, „ochiul moare-n 
foc albastru” (La ea). 

Pământul este „o sprânceană neagră” peste ochiul mării, 


luna „meditează pe-al lumii aspru dor”, fiind moderatorul vieții, 

și marea se poate preschimba — de neînchipuit — într-un peisaj 
patriarhal şi pastoral: „valuri după valuri veneau ca turme- 
albind” (Conrad). 

Altădată, aceeaşi mare se dedublează, sub „al lumii far”, 
care suprapune o altă mare de lumină peste imensitatea acvatică: 
„Al lumii far se culcă și aşterne, apuind/ Pe mare altă mare de 
raze scânteind” (Conrad). În același poem, valurile „formează 
miriade de crețuri în lumină”. Termen predilect în lirica lui Bo- 
lintineanu, miriadele denumesc luxul de manifestări existenţiale. 
Heliade utiliza și el cuvântul, în contextul apariţiei, la începutul 
lumii, a „miriade de îngeri”, atunci când Dumnezeu a zis: Să fie! 

Poetul privește apele lacului sau ale mării luminând „la 
focul lunii” şi „la focul stelelor splendide” (Mehrube, vol. Florile 
Bosforului) — ori „sub flăcările lunii” (Conrad). Sau vede valul viu 
al mării („marea cu spume, cu via sa undă” — La ea), cu mozai- 
curile de peşti, reprezentându-și marea edificial, ca şi cum ar 
ascunde o uriașă bazilică bizantină, cu picturi mozaicate în lu- 
minile vii ale culorilor. 

Apele Bosforului sunt eclerate de raze care alcătuiesc un 
caleidoscop cromatic, „formând o cale-n mozaici bizare,/ Care- 
ncântă ochii cu lumina lor./ Pe această cale unde se îngână/ Ale 
lunii raze c-umbra desii seri,/ Scântei peștișorii, splendidă 
țărână,/ Cum în visul dulce zboară dulci plăceri” (Leili, vol. Florile 
Bosforului). Peştișorii mozaicali sunt, așadar, în viziunea lui 
Bolintineanu, o țărână scânteietoare. E o rară îmbinare a lui carpe 


diem cu vanitas vanitatum! 

Negoițescu remarca și „splendoarea bizantină a firma- 
mentului”?6, în poezia lui Bolintineanu. 

Nu mai avem, în poezia românească, un cântăreț al mării 
asemenea lui Bolintineanu, pe care o numește „delicios tezaur, 
imperiu de-ncântare, sânt element d-azur” (Conrad). Îi urmează 
Ion Vinea, Ion Pillat, în versurile cărora ne întoarcem la țărmul 
Mării Negre, și Emil Botta. 

Materialitatea terestră este şi ea subţiată, eterizată, într-un 
vers care îl anticipează pe Nichita Stănescu (dacă nu cumva Ni- 
chita şi-a apropriat elementul volatil din acest tip de imagine 
poetică): „Un nor trecea prin ceruri, pământul aburind” (Conrad). 

În descrierea mării din poemul Almelaiur (cel din vol. Florile 
Bosforului), ne-au atras atenţia câteva versuri, care ne amintesc 


indubitabil de Dosoftei și Psaltirea în versuri: 


„Pe unda poleită de miriade stele 
Se leagănă, murmur, 


In horă grațioasă suave aurele /.../ 


Colo suspină valul sub maluri cununate 
De chioşcuri de porfir; 
Colo delfinul saltă în jocuri răsfățate 
Pe undele încinse de brâuri colorate 


De raze dulci de fir. 


Şi cerul, și pământul, şi marea fără punte, 


276 Jon Negoiţescu, Scriitori moderni, vol. I, op. cit., p. 51. 

Saraiuri, toate zbor, 


Şi luna cu chip d-aur se leagănă pe munte” ...etc. 


Valul ca un munte ne face să ne gândim la Antim Ivireanul, 
iar miriadele de stele la miriadele de Îngeri ai cerului, din 
Scriptură — expresie utilizată de Heliade. 

Şi, de altfel, dacă, la Neculce, „pre câmpu să vedea focurile 
ca stelele”?7, iată că Bolintineanu vede „lina Propontide /.../ 
scânteind la focul stelelor splendide” (Mehrub6). 

Brâurile de lumină, care încing undele, alcătuite cu „raze 
dulci de fir”, ne trimit însă la Dosoftei și la predilecţia sa de a 
vedea materia ca pe o urzeală pe care Dumnezeu o ţese sau o 
destramă. 

În același poem, Almelaiur, caicul are coardele de mătase și 
vele de atlaz. Dincolo de exotism, semnificaţiile ne trimit tot la 
fragilitatea/ „frăgezimea” parcursului existenţial. 

Delfinul care „saltă în jocuri răsfățate” seamănă foarte mult 
cu chiții (balenele) din „genunea” lui Dosoftei, care „fac gioc şi 
goană” (Psalmul 103). Dar mai ales „marea fără punte” ne con- 
vinge definitiv că Bolintineanu a fost foarte atent la poetizarea 


dosofteiană. Căci ne amintim tulburătoarele sale versuri: 


„O, Dumnezău Svinte, Tu mă scoate 
De puhoi de ape, toi [tumult] de gloate, 
Ce-m[i] vine la suflet, și de gloduri 


Cu pâcle adânci, fără poduri. 


277 Ion Neculce, Letopiseţul Țării Moldovei, op. cit., p. 569. 

Că sunt încungiurat de adâncuri, 


De mă trage vivorul la smârcuri [vâltori]”. 
(Ps. 68, 1-6) 


Adâncurile de ape „fără poduri” ale lui Dosoftei s-au meta- 
morfozat, iată, în lirica lui Bolintineanu, în imaginea „mării fără 
punte”. Bolintineanu o întrebuinţează ca pe o metaforă suspen- 
dată, ca pe o imagine enigmatică a mării. 

Dacă ne gândim că, în Conrad, o numeşte „tărâmele lichide”, 
putem să deducem că el percepe marea ca pe un...tărâm fără 
punte. Ca un pământ nestătător, instabil... 

Şi dacă și „peștișorii” sunt nişte „scântei” de...,„splendidă 
țărână” (Leili), atunci este limpede că toate aceste imagini oximo- 
ronice sunt rezultatul unei reflexivități profunde, care a însumat 
cărțile literaturii române vechi, și nu ale unei sensibilități toride 
sau ale unei fantezii erante, debordante. 

Bolintineanu ne comunică faptul că, sub scânteierile 
mirobolante ale peisajelor exotice, a întrevăzut neantul „visurilor 
de plăcere” (Leili). 

Trebuie să ne obișnuim cu ideea că poeții noștri sunt niște 
hermeneuțţi și niște vizuali în sensul în care Antim, Costin și 
Cantemir vorbesc despre primatul simțului vizual asupra celor- 
lalte senzaţii (Bolintineanu nu este un descriptiv, ci un herme- 
neut vizual). Ortodoxia insistă pe el, având apetență pentru 
lumină şi pentru culorile calde, deși nu este numai vizuală. În 
context liturgic și eclesial, Hristos atrage la El nu numai prin 


minte și inimă, dar şi prin toate simţurile: există un echilibru 

între vizual, muzical, olfactiv şi papilar, mai mult decât în cazul 
altor confesiuni creștine. 

Catolicismul a dezechilibrat proporțiile spațiului eclesial în 
raport cu lumea, optând pentru grandoare și baroc, înfățișându- 
l uriaș, strivitor, dizolvând armoniile, în timp ce protestantismul 
a renegat vizualismul pictural, a abstras senzațiile olfactive şi 


papilare şi se axează exclusiv pe exaltarea muzicală. 


„Biserica, în sens de clădire destinată ritualului, este la 
catolici un spaţiu unde statul divin trebuie să devină vizibil. 
Ritualul va fi retoric, teatral, de gesturi mari; totul e regizat 
în vederea unui scop precis. Credincioşii sunt ținuți la dis- 
tanță, în atitudini stilate, despărțiți de ritual prin limba 
sacrală și prin cântecul metalic-mecanic al orgii, care co- 
pleșește suveran cântecul omului. [...] Prin toate aspectele 
ei, biserica e menită să se înalțe autoritară dincolo de 
comunitate. Biserica la protestanți e un fel de şcoală pentru 
adulți, unde oamenii vin să învețe, să găsească soluții 
îndoielilor şi să interpreteze cu tot mai mare virtuozitate 
texte biblice. Biserica ortodoxă, mai înainte de orice e un 
spaţiu ritual, care vrea să comunice credincioșilor o exis- 
tență mai adâncă, printr-un magic sugestiv apel la viața 
subconştientă. Procesul de contaminare se petrece într-un 
chip firesc într-o atmosferă de familiaritate şi de cântec 


uman [...]. S-a remarcat din partea mai multor autori, că 

Paștile nu se serbează nicăieri cu aceeași lăuntrică bucurie 


și strălucire ca la ortodocși”2%8. 


Marin Sorescu remarca şi el că „în catedralele gotice, 
vitraliile sunt reci, cu toată luminozitatea lor”, dar „mozaicurile 
cântă”? — mozaicurile în stil bizantin, care i se păreau „o bro- 
derie cu acul pe pereți”2%. 

Înaintea lui Eminescu, universul lui Bolintineanu e 
cădelnițat de profume, miresme, arome, ambrozie, iar „ochiul 
vede dulce” (Leili). Trandafirii, crinii (predomină, deci, culorile 
roșu și alb) și toate florile câmpiei sunt adevărate urne cu 
miresme, alabastre cu mir, pe care poetul le toarnă peste lume, 
bălsămind-o. Balsamul este indiciul eternității: „Și frumusețea 
trece, virtuțile în lume/ Rămân şi varsă-n aer prefum şi etern 
nume” (Liala). Parfumurile transformă peisajele în „Edene- 
mbălsămite” (Conrad). Şi tot ca, mai târziu la Eminescu, desco- 
perim sugestii tanatice (narcoza lumii, îmbălsămarea ei care 
încearcă să-i împiedice necrozarea) în contextul unor voluptoase 
pasaje erotice (la Eminescu voluptatea e mai atenuată de sugestia 
adormirii), sugestii pe care un ochi mai puțin pătrunzător nu le 


poate recupera din versuri. 


278 Lucian Blaga, Spațiul mioritic, Ed. Humanitas, Bucureşti, 1994, p. 
61-62. 

27 Marin Sorescu, Insomnii, în: Opere, IV, Publicistică, ediţie îngrijită 
de Mihaela Constantinescu-Podocea, prefață de Eugen Simion, Ed. Fun- 
dației Naţionale pentru Ştiinţă și Artă și Univers Enciclopedic, Bucureşti, 
2005, p. 221. 

230 Cf. Ibidem. 

Ar fi trebuit, totuși, să ne atragă mai mult atenţia faptul că, 
în multe poeme, Bolintineanu face apologia erosului și a fru- 
museții iubitei, într-un cadru voluptos-volatil sau erotic-eteric, 
pentru ca la mijlocul sau la sfârşitul versurilor să ne şocheze 
inserând, fără avertismente, reflecții morale dure despre insecu- 
ritatea sentimentală alături de femeie, despre senectute și ex- 
piere. Căci după ce trece „amorul cu buze de rouă /.../ anii mei 
tineri apun în mormânt” (O fată tânără pe patul morții). 

În versurile lui Bolintineanu, părut facil-anacreontice, sesi- 
zăm ceea ce va deveni direcţie și ideal în poezia românească, 
instaurate definitiv prin Eminescu: hermetismul inaparent ca 
program estetico-poetic. 

În studiul său, Bolintineanu şi sonurile poeziei moderne, 
Negoiţescu remarca foarte bine, în Conrad, un antecedent al 
panoramei deșertăciunilor din Memento mori, poemul epopeic 
eminescian, unde tânărul revoluționar, poet și martir (în care s-a 
zis că se poate recunoaşte cu ușurință Bălcescu), călător pe mare, 
străbate țări care au fost leagănele unor civilizații mai vechi sau 
mai recente, motiv de reflecţie profundă pe marginea — a ce 
altceva? — vanităţii acestei lumi şi a dispariţiei celor ce au fost şi 
nu mai sunt (străvechiul ubi sunt?). 

Anticele motive, al căror ecou medieval l-am urmărit în 
toată literatura noastră veche și cu persistență în poemul lui 
Miron Costin, apar — cum am zis — atât în Conrad, dar şi în alte 
poeme: 

„Dar dacă ruinele Târgoviștei îl inspirau pe linia lui 

Cârlova şi a lui Grigore Alexandrescu, tot ruinele unui timp 


exotic îl atrag mai cu aprindere — și la Edessa anunţă retorica 

lui Eminescu, în idealizarea trecutului [dar și în reliefarea 
futilității și a perisabilității]: 


Unde sunt acele neamuri? Cele armii neînvinse? 
Regi și robi? Şi lumi străine de puterea ta învinse? 
Filip? Sceptrul tău de aur şi coroane de rubin? 


Robul ce-i zicea cu ziua: Eşti țărână pieritoare! 


Drăgălaşele-i amante, turmă dulce, răpitoare, 
Ce cu degete de roze îi turnau în cupe vin? 
Şi poeţii, ce în versuri dulci ca mierea Adoniei 
Rechemau Olimpul, zeii și parfumul ambroziei? 


Unde este Olimpia, dulce floare din Epir? 


„„Stinsu-s-a tot ce-a fost mare; viaţa e în amintire, 

În trecut!... adâncă noapte! Dar se-aude o şoptire! 
Nu e vântul, nu e marea, nu sunt apele din stânci, 

Ascultaţi! vedeţi în umbră? pe ruinele tăcute 

Se ridică o minune: un palat, grădini plăcute! 


O lumină se revarsă până-n văile adânci. 


Tot învie, tot se mișcă, se aud voioase şoapte, 
Nechezări de cai sălbatici, depărtat răsună-n noapte 
Tropăiri, sunări de zale și de arme le răspund. 


E o mare sărbătoare...”21. 


281 Jon Negoiţescu, Scriitori moderni, vol. I, op. cit., p. 14. 

E, mai degrabă, halucinaţia unei sărbători, răsărită, cum ar 
zice Eminescu, „din visările pustiei”, ca tot ce e trecător pe lumea 
aceasta. Conrad, în lungul său voiaj pe mare, trecând pe lângă 


Fenicia şi Liban, constata că 


„doar pulberea s-a ales de civilizațiile care şi-au rostit 
aici trufia: «Ce-ai devenit, Astarte, fecioară din Sidon?/ O, 
zee întreită? Şi tu, gentil Adon,/ Precum și voi, Cabire, 
divinităţi antice?». Aici a înflorit Palmira şi n-a rămas decât 
zadarnica întrebare: «Ce s-a făcut Palmira și bravul său 


popor?»"22. 


G. Călinescu aprecia că „aproape fiece poet din preajma lui 
1800 își are ruina sa, și Ninive, Theba, Palmyra sunt sonorităţile 
predilecte ale acestei vremi”, oferind şi un exemplu, cel al 
poetului francez Delille (abatele Jacques Delille), de opera căruia 
„gem bibliotecile noastre cu fonduri de la vechii boieri”2%5. 

Interesant este că — mai înainte ca Eminescu să exclame „vai 
vouă, romani puternici” şi să descrie căderea Urbei, profeţită de 
incendiul neronian —, fapt aproape inimaginabil pentru epoca 
pașoptistă și pentru scriitorii ei, care adorau Italia, Bolintineanu 


reproduce și ruina marelui oraș, care a făcut ca Roma 


„să nu mai fie decât mormântul vast de astăzi: 


282 Idem, p. 32. 

283 G. Călinescu, Istoria literaturii române. De la origini până în prezent, 
ediţie nouă revăzută de autor, text stabilit de Al. Piru, Ed. Vlad & Vlad, 
Craiova, 1993, p. 128-129. 

O, Romă strălucită! o, mumă tristă, spune, 
Tu ce-ai văzut copiii morți în corupţiune, 
Ce s-a făcut ţărâna atâtor mari bărbaţi? 


Luceferi stinși în haos şi de mult timp uitaţi? 


Din mândra pletoră nu mai trăiesc în adevăr azi decât 


un Vergiliu, un Horaţiu, un Tacit. Unde fu grădina lui 


Lucullus? se arată curios a ști Conrad, grădina în care Mes- 


salina sărbătorea pe Bachus? Coboară de aci în Campania, 


ale cărei relicve le consideră din obișnuitul său unghi de vedere 


(s. n.): 


Acolo fuse Baia, locaş de desfătare, 


De-amoruri, de delicii, de dulce încântare. 


Aici veneau adesea cei mai superbi romani 
Şi depunându-şi masca lor de republicani, 
Se dau fără de frică și plină libertate 


Plăcerilor impure de-amor, de voluptate. 


Dar, vai! Acolo unde splendoarea a domnit, 
Acolo unde fuse locașu-mbălsămit, 
Grădina încântată și luxul și puterea, 


Azi ochii văd ruine deșerte şi durerea! 


Pe templul Citereei, Dianei și Mercur 


Ce se mirau măreţe în lacul de azur, 

Azi creşte iarba tristă pe tristele ruine..."28. 


În fine, Negoiţescu observă, la fel de remarcabil, că, într-un 
sfârșit, 

„ruinarea cuprinde și locul de veci al lui Conrad, așa 

cum a cuprins palatele și templele cântate și jelite în poema 

călătoriilor sale: «Dar crucea nu mai este, mormântul s-a 


stricat»” 255, 


Observația este esențială, pentru că ea ne indică transferul 
de perspectivă, de la cea a personajului Conrad la cea a autorului 
Bolintineanu, un fenomen curent, mai târziu, în poeziile lui Emi- 
nescu. Personajele (despre caracterul dramatic al poemelor emi- 
nesciene s-a vorbit, dar nu elucidant) pot să absoarbă o parte din 
aspiraţiile, ideile și viziunea autorului, dar se poate sesiza 
undeva o distanţare și o lărgire a perspectivei, care cuprinde 
reflecția autorului, capabilă să discearnă până la capăt, totali- 
zator, şi ceea ce personajele n-au terminat de discernut: deșertă- 
ciunea deşertăciunilor şi toate sunt deşarte. 

Conrad n-a văzut ruina propriului mormânt, dar o vede 
Bolintineanu. Nici dascălul din Scrisoarea I nu vede ruina faimei 
sale, dar o străvede Eminescu. Bolintineanu îl trece pe Conrad în 
rândul vestigiilor năruite, în numărul celor despre care se poate 
întreba ubi sunt?, iar Eminescu se înseriază singur în istoria căde- 


rilor, în Memento mori — vom detalia la timpul potrivit. Reflecția 


284 Ion Negoiţescu, Scriitori moderni, vol. I, op. cit., p. 44. 
285 Idem, p. 49. 

lui pe tema vanitas nu va mai simți nevoia unui pretext narativ, 
ca cel al călătoriei la Bolintineanu, care însă, poate fi înțeles şi ca 
motiv simbolic arhaic (călătoria vieții). 

Continuăm să susţinem că amestecul de genuri și motive 
era o tradiție perpetuată conștient. 

Tendinţa lui Ion Negoiţescu, de a-i considera pe Bolin- 
tineanu și Heliade cei mai mari poeți ai epocii pașoptiste, ni se 
pare, într-o anumită măsură, îndreptățită, ca şi remarca sa repe- 
tată, anume că în substanţa poeziei lor se află multe elemente 
care vor fundamenta atât poezia lui Eminescu, cât și poezia 
modernă (numai că, pe lângă Macedonski și chiar mai mult decât 


pe el, i-am indica pe Traian Demetrescu și pe Ștefan Petică): 


„Descoperi [...] în Bolintineanu nu numai un pre- 
mergător al lui Eminescu (nu s-a studiat încă nici descen- 
denţța directă a marilor viziuni romantice eminesciene din 
cele ale lui Heliade Rădulescu), dar mai cu seamă un 
precursor al lui Macedonski şi, în cele din urmă, pe 
inițiatorul de forme, de sonuri poetice care aveau să se 
realizeze în celălalt veac, odată cu Ion Pillat, cu Mateiu 


Caragiale, cu Ion Barbu”2. 


Pentru auzul destul de fin al lui Negoiţescu, „mult mai 
aproape de moderni, Bolintineanu sună ca Macedonski și Duiliu 


Zamfirescu, Ştefan Petică și Mateiu Caragiale'2. 


286 Jon Negoiţescu, Scriitori moderni, vol. I, op. cit., p. 7-8. 
287 Idem, p. 50. 

In mod sigur, Arghezi și Ion Barbu i-au metamorfozat ver- 


surile, înglobându-le în propria lor substanţă lirică. In optica sa, 


„iată de ce ni se pare de un deosebit interes, pentru 
studiul evoluţiei formelor poetice ale lirismului românesc, 
semnalarea corespondențelor dintre versurile lui Bolintineanu 
și cele ale poeţilor noștri moderni. Rezultatele unei analize 
atente şi foarte minuțioase, ce așteaptă să fie întreprinse, s- 
ar putea arăta de mare preț în cunoașterea substanței lirice 


româneşti (s. n.)'%8. 


Aceste afirmaţii primesc adeziunea noastră, cu un singur 
amendament: nicio astfel de analiză nu va fi niciodată completă 
și corectă - și va sfârși, fatalmente, în derivă — dacă nu se va lua 
în considerare literatura veche. Viziunile şi motivele tradiţionale 
în literatura noastră medievală s-au prelins în noile forme, sin- 
cronizate, ale poeziei şi prozei româneşti, iar contiguitatea lor de 
la un autor la altul, chiar de la romantici la moderni sau de la 
moderni la alți moderni și postmoderni, nu este vizibilă dacă nu 
se cunoaște seria corespondenţelor literare, care începe din epoca 
veche. 

Dacă vom continua însă aceeaşi „tactică”, de până acum, de 
amputare a perioadei medievale din corpul literaturii române 
(sau de raportare la ea ca şi cum ar fi un membru suprimabil), 
rezultatele vor fi și vor rămâne întotdeauna parţiale, dacă nu 


chiar profund eronate. Ar mai trebui să facem o discuţie despre 


288 Idem, p. 8. 

„cugetile sceptici” ale lui Conrad, care îl integrau în rândul celor 
melancolici. Dar pentru că vrem a se observa mai bine paralela 


cu Eminescu, amânăm această discuţie pe viitor. 

Câmpia transcendentală 


Ar fi trebuit să spun Peisajul transcendental, dar e mai adesea 
vorba de câmpie... 

Am făcut deja, anterior, câteva referiri sporadice la poezia 
naturii străbătută de un fior mistic din poezia paşoptistă, şi care 
leagă terestrul de infinitul cosmic şi de transcendenţa eternă. 
Această stare a poeziei, ca să mă exprim nichitian, nu a fost indi- 
vidualizată în sfera meditaţiilor şi este pusă pe seama influenței 
poeziei romantice şi cu prisosinţă a lui Lamartine. 

Exemplele nu sunt foarte multe, dar pot fi semnificative, din 
repertoriul liric pașoptist: Viața câmpenească a lui Alexandrescu 
(pasaje extraordinare, care merită toată atenţia), fragmente din 
Serafimul şi heruvimul și din Zburătorul lui Heliade, alte versuri 
din Alecsandri (Legenda rândunicăi, Dan, căpitan de plai, Păstorii şi 


plugarii, Ghioaga lui Briar): 


„Aşa, simpla vieţuire 
Eu ştiu să o preţuiesc 
Şi de acea fericire 


Voi bucuros să-ți vorbesc. 


Dar florile și verdeata, 

Apusul şi dimineața, 

Şi fluierul câmpenesc, 
Cu patimi, cu chinuri grele, 


Cu starea inimei mele, 


Nicicum nu se potrivesc. /.../ 


Însă a mea mulțumire 
Pentru a ta găzduire 
Eu tot nu o poci uita, 

Şi cât va sta prin putinţă 

Voi pune a mea silință 


Adevăru-a imita; /.../ 


S-arăt atâta simţire, 
Câtă simțeam mulțumire, 
Când dulcea serei răcoare 
În preajmă-mi se întindea 


Şi patimi sfâşiitoare, 


Ca aburi din lac, din mare, 


Deşertul mi le-absorbea. 


Coprinsul, unde odată 
Impreună-am viețuit, 
Şi plăcerea-adevărată 


Zilele mi-a îndulcit, 


Este un câmp lat, ce are 
De vechi şi firești hotare 
Un mal către răsărit, 
lar către apus o apă, 
Ce saduri, grădini adapă, 


Ce udă țărmul setos, 

Şi-n ramuri multe-mpărțită, 
Curge mândră, liniştită, 


Pe patu-i cel năsipos. /.../ 


Aproape de casă-ndată, 
Spre miazănoapte s-arată 
O biserică smerită, 


Un templu dumnezeiesc, 


Unde muncitorul [pământului] vine 


Prinoasele să-și închine, 
Unde ruga umilită, 
Ca tămâia cea sfinţită, 
Este la cer priimită 


De Părintele obştesc. /.../ 


În vale se văd desișuri, 

Saduri, livezi, alunișuri, 

Pe urmă ochiul zărește 
Un deal ce se prelungește 


Verde și împestrițat. 


Coastele-i sunt învălite 
De vii, de semănături, 


De tarine felurite, 


De crânguri și de păduri. /.../ 

Frumoasă singurătate 
Bunurile-adevărate 
În sânul tău le-am simţit; 
Pace, linişte, viață, 
Toate acolo mă-nsoţea, 
Şi din orice dimineaţă, 


Mulţumirea se năștea. /.../ 


Supus la acea uimire, 
L-acea adâncă simtire, 
Care sub ceruri senine 
Seara aduce cu sine, 
Slobod de griji, de dorințe, 


În cugetu-mi mulțumit, 


Slăvind o-naltă Putere, 
Eu ascultam în tăcere 
Al multor mii de fiinţe 


Concertul nemărginit. 


Şi când lun-argintuită, 
Albind iarba de pe vale, 
Ieş[e]a lină, ocolită 


De stelele curţii sale, 


Pe dealurile râpoase, 
Stam, mă opream să privesc 


Cerurile semănate 

De globuri nenumărate 
Care, făclii luminoase, 


In umbra nopții lucesc. 


Prin aluniș sufla vântul, 
Frunza ușor clătina, 
Nucii bătrâni ca pământul 


De-a lungul se desina; 


Unda cea armonioasă 
A unui ascuns izvor 
Ca o şoaptă amoroasă 


S-auzea în preajma lor. 


Curmând adânca tăcere 
A câmpului liniștit, 
Un glas cânta cu plăcere 
Un cântec obicinuit. 


Ast glas, această câmpie, 


Noaptea care mă-nvălea 


Gândiri de melancolie 


În inimă-mi învia. /.../ 


La câmp, locaș de plăcere, 


Eu mulțumit aș trăi, 


Liniștit și în tăcere, 


Ziua mea aş împlini”. 

(Alexandrescu, Viața câmpenească) 


„Visează luna-n ceruri!...sub visul cel de lună 
Flori, ape, cuiburi, inimi visează împreună. 
Nicio mișcare-n frunze, şi nicio adiere 


Nu tulbură în treacăt a nopţei dulci mistere”. 


(Alecsandri, Legenda rândunicăi) 


„E noaptea înstelată, e caldă, liniștită! 
Se pare că din ceruri pe lumea adormită 


Pluteşte-o lină, dulce, divină îndurare”. 


(Alecsandri, Dan, căpitan de plai) 


„Priviţi pe cele dealuri înalte, înverzite, 
Pe-acele largi poiene cu flori acoperite, 
Priviţi străini de lume, păstorii cei români, 
Aproape de-a lor turme păzite de-ai lor câni, 
Trăind o viaţă lină în tainica natură, 

Cu buciumul în mână, cu fluierul la gură. 


Cereasca limpezime, precum într-un izvor, 

Alin se oglindeşte în sufletele lor... /.../ 


Priviţi pe cea câmpie frumoasă, roditoare, 
Plugarii, muncitorii lucrând în foc de soare. 
Pe faţa lor cea blândă, pe ochii lor cei vii 


Adie boarea dulce din verzile câmpii”. 


(Alecsandri, Păstorii şi plugarii) 


pai 


„El ce trăise ca șoimul izolat, 
Din răvărsatul vieții pe lume-nstrăinat, 
Crescut în înfrățire cu iarba și cu vântul, 


Având de templu cerul și de culcuş pământul; 


El, oaspele câmpiei, născut pe al ei sân, 
Scăldat în foc de soare şi-n limpede senin, 
Ce nu văzuse încă nici sate, nici orașe, 


Nici florile-omenirei cu chipuri drăgălașe; 


El, care ziua-ntreagă se-ngână cu un pai, 


Şi-n cânticul de paseri surprinde-un dulce grai...”. 
(Alecsandri, Ghioaga lui Briar) 
Se remarcă, cu destul de multă ușurință, în aceste versuri, 


ale lui Alexandrescu și Alecsandri, prezența unor coordonate 


bivalente: geografice şi spirituale, în acelaşi timp. 

Poezia lui Alexandrescu este însă mult mai interesantă, 
pentru că este o confesiune, pe când Alecsandri pare, ca tot- 
deauna, că este mai degrabă mimetic, artizanal (deși apreciem 
reușita poetico-stilistică). 

Însă, în coordonatele geografice amintite anterior, le inte- 
grăm şi pe cele cosmice. Acestea fac parte în mod organic, după 
cum se observă, din peisajul rural și câmpenesc, care devine 
astfel metafizic. Ele sunt parte integrantă din orizontul câmpiei, 
care se deschide spre cele ale cerului, spre lună și spre stele. Luna 
și stelele formează un alter-ego al curţii ori al templului pă- 
mântesc şi, în același timp, o alegorie a celor spirituale. 

Dacă recitim comentariile pe care le-am făcut mai sus, la 
didahiile lui Antim Ivireanul, observăm că această corespon- 
dență cer-pământ este una arhetipală și că tradiția omiletică 
românească (pe filieră patristică) o învedera. Câmpul (sau câm- 
pia) are determinări sempiterne: este mărginit de „nuci bătrâni 
ca pământul” și de „lun-argintuită cu stelele curții sale”. 

Există trimiteri paradisiace la grădini şi saduri edenice, la 
pomi şi păsări minunate: amănunte cât se poate de tradiționale, 


specific hagiografiilor?%, care ne descoperă, în persoana lui 


2% În Viața Sfântului Vasile cel Nou (una din cărţile cu mare circulaţie 
și rezonanţă în toată lumea ortodoxă) se descrie o răpire extatică, o vedere 
a Raiului: 

„Într-aceaeaș noapte, zăcându-mă în pat, văzuiu-mă într-un câmpu 
păjistos şi vearde. [...] Şi iată, să iviră niște sadure [grădini cu flori] alese 
ca și zăpada, ce limbă de om nu le poate spune. [...] „Aceastea ci vezi, 
pământul blânzilor easte. De acest pământ zisă Domnul la Evanghelie: 


Ferice de blânzii, că aceia vor moşteni pământul. lar împărăţiia ceriului easte 

Grigore Alexandrescu, un cunoscător al scrierilor vechi și un 
poet care le-a apreciat. 

Există, de asemenea, trimiteri la tăcerea, pacea sau liniștea 
covârșitoare, care domină peisajul: altă menţiune cu sugestii 
evident religioase, isihaste. Această tăcere nu pare tulburată, ci 
mai degrabă înteţită (oricât de paradoxal) de simfonia, de corul 
armonios al păsărilor cântătoare (dublet terestru al corurilor 
angelice)”. 

Propensiunea spre singurătate/ solitudine/ sihăstrie și spre 
liniște/ isihie este un element care aparţine aceleiași viziuni para- 
disiace asupra telosului existenţial, care picturalizează peisajele 
romantice în felul acesta. Peisajul paradisiac — oglindire fidelă a 
paginilor literaturii vechi — stă fără probleme în compania celui 
tipic romantic (văi, dealuri râpoase sau dealuri înalte, păduri, 
desișuri, largi poiene). Aşa după cum melancolia romantică păs- 
trează conotaţiile nostalgiei tradiționale, ale regretului îndepăr- 


tării de patria celestă. 


în ceriu și easte nespusă. Și acel pământ era înflorit cu flori de aur 
preaciudate [preaminunate] [...] Încă căutând noi pre acei pomi, văzum un 
nuor de pasări preafrumoase veniia. Şi umplură acei pomi şi începură a 
cânta cu niște glasure dulci, cât ieşiia glasul lor până în ceriu. Şi aceste 
pasări [...] era fără putrejune, ca și toată făptura”, Viața Sfântului Vasile cel 
Nou şi vămile văzduhului, studiu filologic, studiu lingvistic, ediţie şi glosar 
de Maria Stanciu-lstrate, Ed. Fundaţia Naţională pentru Ştiinţă și Artă, 
Bucureşti, 2004, p. 182, 199-200. 

Mai multe asemenea exemple, în: Gianina Maria-Cristina Picioruş, 
Eminescu și literatura română veche, op. cit, p. 339-351. Sau în volumul 
următor al Istoriei de față. 


2% A se vedea nota supra. 

Liniştea suprapământească a înserării, ca şi taina nopții, nu 
sunt impresioniste, nu sunt simple senzaţii, ci percepții ale unei 
sensibilități spirituale, pe care o va augmenta Eminescu în lirica 
sa. 

În general, tonurile acestor peisaje sunt intense și nu vagi, 
impresioniste. Ceva în genul acestui tablou, deși aici se pot 
identifica eventual sugestii eshatologice, nu neapărat paradi- 


siace: 


George Inness, Sunset at Etretat (1875)! 


Inefabilul acestor picturi lirice pașoptiste rezidă în sim- 
boluri, în sugestia alegorică. Cei care au dorit să devieze sensul 
acestui tradiționalism spre sămănătorism și poporanism/ narod- 
nicism, n-au înțeles semnificația idealismului acestor pasaje 
lirice. 

Am început cu Alexandrescu, cel care era considerat și de 


Călinescu „cea mai puternică expresie a lamartinismului la 


21 Sursa imaginii: 
http://www.artinthepicture.com/paintings/George_Inness/Sunset- 
at-Etretat/. 

noi”??, Călinescu tinde însă a-i atribui poetului francez toate 
meritele. Nu sunt deloc convinsă de justificarea acestei poziții (şi 
nu doar în ceea ce-l priveşte pe Alexandrescu). Decât doar dacă 
interpretăm cuvintele lui Călinescu ca indicând o reproducere de 
către Alexandrescu a tonalității religioase a lui Lamartine în poe- 
zia românească, recreând-o însă după specificul național. 

Bănuiam mai demult — și ne-am şi exprimat această opinie 
— că pașoptiştii adaptează temele romantice unui fond literar, 
spiritual şi cultural autohton sau invers: adaptează acest fond la 
temele și expresivitatea romantice. 

Au afirmat-o și alții, dar nu răspicat, și se insinuează cel mai 
adesea că importul occidental de literatură modernă, în epoca 
romantică, este total, şi, implicit, că singura zestre românească de 
poezie consta în cântece de lume şi poezii neoanacreontice. 

Am făcut mai sus demonstraţia că neoanacreonticii nu sunt 
străini nici de tradiția poetică veche (tradiţia lui Dosoftei și Miron 
Costin — continuată într-o proză lirică teologico-filosofică de An- 
tim Ivireanul şi Dimitrie Cantemir —, cu temele biblice ale 
Psalmilor şi Ecclesiastului) şi nici de exigenţele etice și religioase 
ale experienţei literare medievale. Aşa încât, cu atât mai puţin, 
nu putem să-i acordăm credit lui Călinescu când susține că 
inclusiv „religiozitatea, rugăciunea” (pe lângă meditaţie, armo- 
nia naturii, atracţia infinitului) din poezia lui Alexandrescu sunt, 
de fapt, „ale poetului francez”2%5, Lamartine. Poate tonul lor 


poetic, cum spuneam, dar atitudinea în sine a paşoptiştilor 


22G. Călinescu, Istoria literaturii române..., op. cit., p. 156. 


2% Ibidem. 

români, aplecarea lor spre mistică și spre notația literară a sensi- 
bilității filosofice şi a emoției și cugetării lor religioase, nu îi poate 
aparţine poetului francez. Dimpotrivă, credem că problema tre- 
buie pusă invers, și anume observând mai degrabă faptul că 
religiozitatea şi melancolia mistică ale lui Lamartine au deter- 
minat un atât de mare succes al poetului francez între prero- 
manticii români, pe lângă motivațiile de ordin politic. 

O probă în sprijinul acestei realități o constituie și felul în 
care pașoptiștii au admirat clasicismul lui Voltaire și i-au urmat 
modelul literar, dar au dezavuat deschis scepticismul iluminist 
din manifestarea acestuia. Același lucru reiese și din selecţia 
traducerilor din Byron, care au ocolit satanismul din Cain ce 
încuraja insurgența anti-teistă (cel puţin putea fi interpretat 
astfel, chiar dacă Byron nu s-a declarat niciodată ateu) etc. 

Substanţa peisajului cu valenţe cosmice şi transcendentale, 
din lirica pașoptistă, după cum se poate vedea în texte, dezminte 
o asemenea părere, a importului din Occident a sentimentului 
religios. Materia poetică despre care discutăm ne oferă două axe 
de studiu semnificative: în primul rând, o poezie filosofică ce 
reprezintă un segment din lirica pașoptistă capabil să ilustreze 
reflecția și contemplaţia romantică, alături de meditaţia pe seama 
ruinelor, față de care formează însă o temă distinctă. Poezia 
ruinelor 

„se înscrie într-o largă acțiune a epocii de redesco- 
perire, de revalorificare a tradițiilor istorice; ceea ce Asachi 
sau Kogălniceanu aduc în planul cunoașterii trecutului, 

Heliade, Alexandrescu, Hrisoverghi împlinesc în plan 


poetic, descoperind nu numai puterea exemplară a istoriei 

(precept clasic în definitiv), ci și valoarea poetică a temei, 
comună şi ea unui stadiu timpuriu al romantismului con- 
temporan și chiar preromantismului, răspândit în lume 


odată cu lecturile din Volney, din Young sau din Ossian”2%. 


Pa E T A 
pm PP i l 
A 
"a 


Karl Blechen, The Ruined Tower 
of Heidelberg Castle (1830P% 


Thomas Cole, Romantic Landscape 
with Ruined Tower (1832-1836)% 


%4 Mircea Anghelescu, Echilibrul între Antiteze..., op. cit., p. 82. 

2% Sursa imaginii: http://en.wikipedia.org/wiki/Carl_Blechen. 

2% Idem: 
http://commons.wikimedia.org/wiki/File:Cole_Thomas_Romantic_ 


Landscape_with_Ruined_Tower_1832-36.jpg. 

În al doilea rând, este un sector literar anticipativ al unui 
curent modernist important, și care conţine in nuce temele şi 
motivele tradiționalismului interbelic (de la Goga la Blaga, tre- 
când prin Philippide, Ion Pillat, Vasile Voiculescu). Nu a fost 
până acum cercetat din această perspectivă și această lacună ne 
privează de un orizont în stare să perceapă continuitățile și să 
evite lanurile de umbră și pasajele marcate de aparentă indis- 
tincție de la o epocă la alta. 

În fine, ceea ce este de asemenea semnificativ de menţionat, 
în legătură cu acest segment poetic din lirica pașoptistă, e faptul 
că eludează vijeliile interioare romantice, răul secolului, senti- 
mentul de cădere în abis, conștiința abruptă a morții sau acea 
melancolie fără scăpare. Această eludare nu defineşte toată lirica 
poeților pe care îi vom menţiona (dar ar fi şi absurd să pretindem 
că ei pot fi cu totul rupți de spiritul veacului) şi poate că nu îi 
definește decât într-o anumită măsură, mai mare sau mai mică, 
în funcţie de personalitatea fiecăruia. Dar nu se poate nega sau 
ignora că există această tendinţă spre pacificare lăuntrică, pe care 
foarte corect a identificat-o Mircea Anghelescu atât la Heliade (i- 
am citat deja opinia anterior, când am vorbit despre Anatolida), 


cât şi la Alexandrescu: 


„poetul nu apare niciodată ca o ființă telurică, dezlăn- 
țuită, pasiunile sale fiind filtrate și estompate de uitare, de 


sentimentul melancolic al tăcerii universale”27. 


27 Mircea Anghelescu, Introducere în opera lui Gr. Alexandrescu, Ed. 


Minerva, București, 1973, p. 20. 

De altfel, nici peisajul câmpenesc al acestor episoade poetice 
(care pot fi poezii întregi sau numai fragmente de poezii — mai 
adesea), nici idilismul sau idealismul rustic, deși nu sunt chiar 
străine romantismului, nu corespund întru totul peisajului poetic 
al epocii. În Europa, el este caracterizat mai adesea de alegoria 
montană a sentimentului romantic descendent pe panta dispe- 
rării şi tot la fel de brusc ascendent spre înălțimile transcendenţei 
divine. 

Așa încât orizontala pacifică a câmpiei și a satului (Emi- 
nescu va introduce un deal şi niște turme sugerând transhu- 
manța, în Sara pe deal), aflată într-un plan de paralelism şi 
corespondenţă cu linia cerului (sintagma cereștile câmpii există, de 
altfel, la paşoptişti?%, denumind întinderile nesfârșite ale cerului: 
o reprezentare a cărei simbolistică nu prea a fost sesizată), indică 
o detaliere și o amplificare pur românească a unei viziuni roman- 
tice. Că a fost resimţită astfel o dovedește, cum am mai spus, și 
receptarea și perpetuarea ei în modernismul tradiţionalist — 
Şerban Cioculescu avea dreptate când considera modernismul 


poetic românesc o formă de post-romantism. 


2% La Heliade, în Anatolida, unde bănuim că e o metaforă preluată de 


la Milton. Dar și la Grigore Alexandrescu: 


Tăcerea e adâncă şi noaptea-ntunecoasă; 
Norii ascund vederea înaltelor tării 

Ş-a stelelor de aur mulțime luminoasă 
Ce smălțuiau seninul cereștilor câmpii. 


(Candela) 

Câmpia îi este specifică, în mod evident, lui Alexandrescu 
(a se vedea, în afară de Viața câmpenească, şi alte poeme”), cât şi 
lui Heliade (Zburătorul). 


2% Adesea pe câmpie 
Auz o armonie, 

Un ce melodios: 

Un glas care se pare 
Ascuns în depărtare, 


Un imn misterios. 


De unde oare vine? 
Din sferele senine? 
Din zefirii ce zbor? 
Din iarba ce șoptește? 
Din planta ce trăieşte? 


Din floare? din izvor? 


Din niciuna în parte, 
Din multe-mpreunate, 
Din toate e-ntocmit; 

E glas al suferinţei, 

Al lumei și-al fiinţei 
Suspin nemărginit. 


(Frumuseţea) 


O vedeţi colo, colo în vale, 
Unde natura vesel zâmbește, 
Unde păstorul zilele sale 

În paza turmei le mărginește? 
Inimă simplă, nevinovată, 


Orice dorinţă lesne-mplinită. 

Dar putem spune nu doar atât, ci și că această câmpie este 
atât de mult specifică pașoptiștilor, încât, odată ajunşi la malul 
mării, infinitul acvatic le apare drept „câmpiile lichide” sau 
„tărâmele lichide” sau „câmpul cel apos” (Bolintineanu — Conrad) 
- un pământ lichid, mișcător —, ca „umed plai” (Alecsandri — 
Bosforul) ori ca „a mărilor câmpie” şi „umede câmpii” (Alexan- 
drescu — Răsăritul lunei. La Tismana şi Barca). Nu e însă mai puțin 
adevărat că Alexandrescu vede și „cerul ca o câmpie” (Eliza) şi 
că acesta poate fi descris drept: „azurele câmpii” (Adio. La Târ- 
goviște). 

Metaforele ar putea fi împrumutate din lirica universală, 
dar şi împrumuturile spun foarte mult despre mentalitatea au- 
tohtonă. Adevărul este, întotdeauna, la orice autor ne-am referi, 
că 

„orice împrumut aduce cu sine modificări, iar aceste 
modificări sunt cele care dau caracterul naţional al unei 
literaturi, indiferent de surse. [...] Atunci când o literatură 

ajunge pe un pământ diferit, capătă caracterele acestuia (s. 


n.) 7300, 


La câmp simţirea e-adevărată, 

La câmp, viaţa e fericită: 

La câmp, nădejdea zice, veniţi, 

În fericire de vreţi să fiți. 

(Fericirea) 

30 Giussepe Cocchiara, Istoria folcloristicii europene. Europa în căutare 
de sine, traducere din limba italiană de Michaela Șchiopu, Editura Sae- 
culum I. O., București, 2004, p. 242, 251. 


Să mergem mai departe, la Zburătorul lui Heliade 


„Era în murgul serii și soarele sfințise; 
A puţurilor cumpeni ţipând parcă chemau 
A satului cireadă, ce greu, mereu sosise, 


Şi vitele muginde la jgheab întins pășeau. 


Dar altele-adăpate trăgeau în bătătură, 
In gemete de mumă viţeii lor strigau; 
Vibra al serii aer de tauri grea murmură; 


Zglobii sărind viţeii la uger alergau. 


S-astâmpără ast zgomot, ş-a laptelui fântână 
Incepe să s-audă ca şoaptă în susur, 
Când ugerul se lasă sub fecioreasca mână 


Şi prunca vițelușă tot tremură-mprejur. 


Incep a luci stele rând una câte una 
Şi focuri în tot satul încep a se vedea; 
Târzie astă-seară răsare-acum şi luna, 


Şi, cobe, câteodată tot cade câte-o stea. 


Dar câmpul şi argeaua câmpeanul ostenește 
Şi dup-o cină scurtă și somnul a sosit. 
Tăcere pretutindeni acuma stăpânește, 


Şi lătrătorii numai s-aud necontenit. 


E noapte naltă, naltă; din mijlocul tăriei 

Veșmântul său cel negru, de stele semănat, 
Destins cuprinde lumea, ce-n braţele somniei 


Visează câte-aievea deşteaptă n-a visat. 


Tăcere este totul şi nemișcare plină: 
Incântec sau descântec pe lume s-a lăsat; 
Nici frunza nu se mișcă, nici vântul nu suspină, 


Şi apele dorm duse, şi morile au stat”. 


Versurile anunţă poemul Sara pe deal al lui Eminescu. 

Heliade introduce detaliul rustic fără să cadă în descripti- 
vism naturalist ori în realism prin apropierea privirii de cirezile 
de vite, de câini lătrători sau de câmpeanul ostenit. Peisajul său 
rămâne pur spiritualizat, în ciuda intersectării cu elementele 
vieţii reale, cotidiene. Dimpotrivă, lumea e traversată de un fior 
metafizic/ al sfinţeniei („soarele sfințise”: considerăm intentio- 
nată conotaţia), este dominată de atributele purității și ale ne- 
vinovăţiei/ inocenţei. Acea „feciorească mână” a unei nevăzute 
persoane poate tinde și spre alte sugestii, mai profunde... 

În permanenţă, cele două peisaje, celest și terestru, se 
întrepătrund, rezultatul fiind dematerializarea semnificațiilor 
grosiere, a rațiunilor pământești, și hierofanizarea contingenţei. 
Semnificațiile sunt gradual ascendente. Greutatea turmelor se 
disipează în...vibraţii „de tauri grea murmură”, într-un mod 
similar celui prin care, în Anatolida, materia apelor se disimula în 
sunete — Heliade recurge la un travesti acustic al tendinței spre 


spiritualizare. 

Doar că, spre deosebire de Anatolida, în care sunetele apelor 
virgine rezonează din ce în ce mai furtunos, aici sunetele curg 
spre domolire, spre liniște: „S-astâmpără ast zgomot, ș-a laptelui 
fântână/ Începe să s-audă ca şoaptă în susur”. Tonalităţile 
evoluează de la „a puţurilor cumpeni țipând” și de la „vite mu- 
gind” la „vibrații de grea murmură”, apoi la „şoaptă în susur” și 
de aici se ajunge la: „tăcere este totul”. Peisajul auditiv 
descendent se intersectează cu ascendenţa dorului universal de 
transcendenţă. 

Lumea tace pe măsură ce levitează spre înălțimi. Este o 
permanentă coordonare a empiricului cu transcendentul, pe care 
va insista Eminescu, în poezia căruia „turmele” care urcă dealul 
se întâlnesc cu „stelele” care „le scapără-n cale” (Sara pe deal) — 
după cum foarte corect a sesizat Zoe Dumitrescu-Bușulenga. 

Pământul cu fântâni și cumpeni (cu izvoare ale sufletului și 
cumpăniri ale gândirii) întâlnește cerul altisim („noapte naltă, 
naltă”), pe care luna și stelele îl aduc aproape de vederea, de 
rațiunea și de sensibilitatea umană. Fără luna și fără stelele 
semănate în el, ar fi un doar un cer înalt...intangibil. 

Steaua care cade, ca o cobe, este, pe de o parte, o obsesie 
romantică (meteorii nu lipsesc din poezia pașoptistă, de la 
Fabian Bob la Bolintineanu și Alecsandri, însă nu au semnificaţie 
luciferică), pe de altă parte, sugerează posibilitatea trecerii dintr- 
o lume într-alta. lar, în al treilea rând, îl anunţă pe Zburător. 

Somnul, liniştea, încetarea muncii înseamnă o aşteptare a 
transfigurării. Pentru că „nemișcarea e plină”, altfel spus, ne- 


mișcarea e plină de mișcare, de dinamismul interior al dorului. 

În acest context îşi va face apariția Zburătorul, însă nu dorim 
acum să vorbim despre rolul și semnificaţia sa. 

Nemișcarea e deopotrivă cosmică şi terestră. Frunza, vântul 
şi apele aparţin naturii, iar morile sunt simboluri ale febrilității 
umane. Tăcerea aceasta este sugestivă, pentru că este sincronă. 
Ritmurile cosmice nu sunt străine de cele umane, ci conso- 
nantice. 

Revenind însă la semnificaţiile de la care am pornit când ne- 
am propus să dezbatem acest fragment liric, câmpia apare, în 
viziunea pașoptiștilor, ca un orizont deschis, ca o lentilă întinsă 
în faţa cerului, prin care se poate observa înălțimea de necuprins 
a infinitului cosmic și ascensiunea fără capăt a veșniciei. 

Preromanticii români nu au neapărată nevoie de prezența 
munților, în peisajele lor, din moment ce câmpia le poate oferi 
punctul de observaţie din care se poate vedea înălțimea nopții — 
adică: înălțimea de nedeterminat a întunericului/ a nedeslușirii 
tainei. 

Puţine“! sunt la noi poemele romantice care înfățișează 
munţii. Însă, pentru ca să avem un tablou critic cât mai complet 
asupra tipologiei peisajelor preromantice românești, credem că 
ar trebui să aruncăm o privire şi asupra creaţiilor lirice în care se 
ivesc piscurile montane. 

Bolliac este autorul unui astfel de poem, O dimineață pe 
Caraiman — căruia îi răspunde Coșbuc peste timp: O noapte pe 


Caraiman. 


301 De aici înainte avem substanţa unui alt articol, publicat iniţial aici: 
https://www.teologiepentruazi.ro/2013/09/25/muntii-in-tablouri- 
poetice-pasoptiste/. 

E poate singurul care a oferit o replică mai consistentă 
nenumăratelor texte literare scrise în Occident pentru a nota 
înfiorarea și meditaţia în fața unui relief alpin perplexant prin 


măreție și complexitatea fenomenelor naturale: 


„Și iacă-mă pe vârfuri ararea străbătute, 
Şi unde achilonii locașul lor își pun. 
Dar nici o vegetare! A iernelor trecute 


Ninsorile, prin râpe, grămezi, grămezi s-adun. 


Nici mușchiul nu se ţine pe cremenea lucioasă 
Ce-o zvântă vijelia în drumul său trecând. 
O! niciun semn de viaţă! nimica nu trăiește, 


Decât p-un colț un vultur lumina aţintând. 


Şi corbi, afund în vale, de carnivore doruri 
Impunşi, se-ntrec şi plană, - vr'un hoit şi-au însemnat, 
Sau paseri d-alte paseri mai tari ucise-n zboruri, 


Sau fiare ce-alte fiare mai tari au sfâşiat. 


Pe a căruntă stâncă ș-adesea porfirie, 
Se sparg, se primblă norii, troienii mișcători, 
Şi raza dimineței, d-un soare ce-a să vie, 


Aduce salutarea la vârfuri peste nori. 


Departe, pe o creastă de culme lung întinsă, 
Se-nșiră, fără număr, molifți ieşiţi din nor, 
Şi-n pompă militară, c-o frunte neînvinsă, 


Imi trec pe dinainte cu uniforma lor. 

In văile afunde, a nopții locuinţă, 
Coboară-n șiruri brazii spre râul zgomotos 
Ce spumegă, se luptă, în repedea-i silință 


Şi cade, se sfăramă p-adânc prăpăstios. 


Pe poalele de munte, colnice înverzite 
Pe care-mbrăţişează pâraie șerpuind, 
Albesc mulțimi de turme ici-colo risipite, 


Şi buciume din stâne s-aud pe vânt venind. 


Şi erghelii, cireade, păduri, livezi, corneturi 
Pe coaste, prin vâlcele, când jos și când mai nalt, 
Ca frunze, umbruliţe pe nişte largi bucheturi, 


Şi drumuri, potecuţe, — cordele-n câmp de smalt*%. 


Câmpia e adâncă, și sate semănate, 
Orașe ici şi colo pe râuri se întind, 
Şi muncitori și holde pe brazdele arate 


Abia le prinde ochiul pe peisagi umbrind. 


Departe, mult departe, Danubul lat albește, 
Şi dincolo de dânsul stă Emul încruntat; 
Cu el pare Carpatul din când în când vorbeşte; 


De Tisa parcă-i spune, de Nistru depărtat. 


Intinsă panoramă ce-ncet, încet se pierde, 


In care se înmoaie, se sting și se-nfrăţesc 


302 Cordea, cordele = panglică îngustă care servește ca ornament (legată 


în păr, la gât, la pălărie etc). 


357 


Colorile d-a rândul, din cel mai închis verde 


Până-n rozoșii aburi ce razele-auresc. 


In urmă-mi catedrale de talii uriașe 
Ce din tărâmuri fierte potopul a zidit, 
Se-ntrec şi își înalță cărunte şi golașe 


Mulţimi de turnuri gotici în cerul azurit. 


Aeriane stavili ce taie Firmamentul, 
Pe care bat în frunte furtunele trecând; 
Domenuri largi de iarnă pe care Orientul 


Imbracă în tunice de purpuri luminând. 


Sub strate de zăpadă ce timpul înnoiește, 
O strată se întinde de colți adânci shistoşi*%, 
Coloanele ce timpul smerit le ocolește, 


Din care ies gigantici butingii*% monstruoși. 


Ca monstruri legioane ce se târăsc, se-nvită 
In aer să răsufle de unde sunt striviţi, 
Şi-n forme mari, schidoale, ce arta nu imită, 


Se-nșir pe sub prăpăstii când negri, când plăviţi*b. 


Palaturi milioane din vârstele titane, 


Pârlite, ruinate, stau negre încruntând, 


30% Shist, shisturi = stâncă în straturi subţiri de ardezie. 
304 Buting, butingi se referă tot la formaţiuni stâncoase, formate din 
anumite roci, care le conferă un aspect aparte. 


30% Plăviț, plăviță = de culoare alb-găbuie sau alb-cenușie. 

Rămasuri tari, semeţe, antideluviane 3%, 


Ce-și râd de timp, de secoli, vecia străbătând. 


P-aicea uriașii ai Daciei cei crude 
Săgeata otrăvită zvârlea din mal în mal, 
P-aicea umbla umbra lui Zamolx ce s-aude, 


P-aici încura calul?” viteazul Decebal. 


Dar unde e poetul ce poate da o seamă 
De toată majestatea clădirii în eter? 
Cine-ar putea să spuie această panoramă? 


Prin vorbe cine poate s-arate-acest mister? /.../ 


In largi domeni de brumă ce soarele-aureşte, 
Un Osian ne-ar spune c-eroi aci conjur; 
In tronuri de porfiruri, o fiică că iubeşte 


Un june erou mândru cu ochii de azur. 


Dar însă acum nu e nici bardul Tesaliei, 
Ce vede zbârlind munții acel imens Titan, 
Ce-aude umblând Scila pe vântul Siceliei; 


Nici al Scoției bardul, bătrânul Osian; 


Profeţii de ai Iudeii ce pot să compareze 


Troienii de calcair, graniţii ascuțiți 


3% Anti sau antedeluvian sau antediluvian = înainte de potop. 
307 A încura = a mâna caii, a alerga, a galopa. Verbul provine din lat. 


incurro, incurrere, incurri, incursus = a alerga spre, a ataca, a invada. 

Cu capete aprinse mergând să adoreze, 


Cu trâmbe înzeite de preoți și leviți. 


Căci nu ai vrut, Stăpâne, la dreapta-ţi împărţire 
S-atingi şi a mea frunte cu sânta mâna ta; 
Tu nu ai vrut în pieptu-mi să sufli înzeire, 


Tu n-ai vrut să-ți fiu preot, la lume-a te-arăta. 


Insă-ai plantat în mine credința, contâmplarea, 
Tăcuta admirare a drepţilor de sus; 
Ai pus în mine-Amorul, Speranţa, Adorarea, 


Ş-ai încuiat Eternul în slabul tău supus. /.../ 


Şi cât e de mic Omul când s-află pe un munte! 
Ce slabă-i e ființa în urlet d-element! 
Se vede cum se pierde la norul ce-a să-ncrunte; 


D-o linie greşeală, şi piere-ntr-un moment... 


Din astă nimicie în care el se crede, 
Pierdut în elemente, un punct microscopic, 
Suflare de insectă ce nici chiar el se vede, 


O particulă-a brumei pe val oceanic, 


Se simte totd'odată că nu mai e nemernic [străin]; 
E mare cât și lumea, nu-ncape-n firmament; 
Dă mâna cu principul al Totului puternic; 


E univers gândirea-i; amoru-i, element. 


În el e şi registrul epocelor trecute, 


In el e și putinţa natur-a scormoli; 

L-ascultă elemente, se-njug, sunt prefăcute 


La semnul mânii sale, la ce va chibzui. 


El are facultatea 'Tăria a străbate, 
A măsura eterul, a-l strânge, compacta, 
A descompune corpuri, și globuri depărtate 


S-aţinte, ș-a lor lege s-aplice la a sa. 


Fiinţă mult schidoală! insectă gânditoare! 
Piticule gigantic! furnică creator! 
O rază-ți numai poate cu-ntregul să măsoare 


Şi tu întreg,- nimica!...un vierme târâtor. /.../ 


Eu las pe ast calcair cu formă omenească, 
P-ast uriaş ce-nfruntă răstimpii pământeşti, 
Martur eternității în bolta cea cerească, 


O literă străină științei omenești! 


Acel ce va străbate pe astă înălțime 
Unde un geniu vine, vedenie de vis, 
Şi smulge muritorul pe aripi de lucime, 


Pătrunză el arcanul, — citească ce n-am scris”. 


Până la urmă, natura este „o literă străină științei omenești”, 
deși omul („vierme târâtor”) „are facultatea” de „a măsura ete- 
rul”. Căci „e univers gândirea-i”, așa cum va susține, mai târziu, 
şi Eminescu. 

Foarte interesant este faptul că Bolliac unifică contemplarea 


muntelui cu a...câmpiei. „Adâncul prăpăstios” şi „poalele de 

munte” conviețuiesc în poezia lui, ba fiind contigue, ceea ce nu e 
o dovadă de realism, ci de idealism. 

Contemplaţia lui, deși se opreşte sau revine mereu la pei- 
sajul alpin, ajunge până departe în zare. 

Poeţii noștri sunt furaţi de tentaţia omniscienței (mă gân- 
desc la Budai-Deleanu, dar şi la Heliade). Privirea și reflecţia lor 
nu sunt momentane, pentru că nu se pot abţine de a se extinde 
în timp şi spaţiu. E şi acesta un reflex al literaturii și al gândirii 
vechi, bizantin-ortodoxe, pentru care omul învinge fragilitatea sa 
structurală şi distanțele părut copleșitoare prin spiritul și rațiu- 
nea sa (omul „e mare cât și lumea, nu-ncape-n firmament”). 

Peisajul însă nu este admirat în sine sau pentru sine. Moti- 
vul pentru care este contemplat muntele, chiar dacă poetul se 
lansează în descrieri romantice, este acela de a reflecta asupra 
condiției umane: „Şi cât e de mic Omul când s-află pe un munte!/ 
Ce slabă-i e ființa în urlet d-element!”. 

Cum am văzut, această observaţie se convertește într-un 
elogiu adus spiritului uman, căruia Dumnezeu i-a dăruit „cre- 
dința, contâmplarea,/ Tăcuta admirare a drepţilor de sus”. 

Privirea în sus, spre teatrul naturii deopotrivă înspăimân- 
tătoare („monstruoase”) și splendide, spre piscurile montane, 
este un pretext, de fapt, pentru contemplarea cu mintea a ceea ce 
transcende această lume. Doar intermedierea pe care o realizează 
peisajele alpine reprezintă un element romantic, pentru că reflec- 
ţia în sine aparţine, deopotrivă, romantismului şi tradiţiei literare 
române vechi — deşi limbajul este mai adesea neologic şi nu am 


remarcat decât un singur arhaism: nemernic (străin). 

Vizualul oferă prilej de cogitaţie. Contemplarea este medi- 
tativă, reflexivă, dar retorica filosofică nu aduce neapărat 
elemente noi, în comparaţie cu vechile tipare de reflecţie. 

Formele montane îmbracă aspecte arhitectonice felurite, 
sugerând o civilizație a naturii impresionantă, care își așteaptă 
oricând...Ossianul. Adică poetul. 

Fascinante — ca și concepţie — ni s-au părut aceste două 
strofe: 

„În urmă-mi catedrale de talii uriașe 
Ce din tărâmuri fierte potopul a zidit, 
Se-ntrec şi își înalță cărunte şi golașe 


Mulţimi de turnuri gotici în cerul azurit. 


Aeriane stavili ce taie Firmamentul, 
Pe care bat în frunte furtunele trecând; 
Domenuri largi de iarnă pe care Orientul 


Imbracă în tunice de purpuri luminând”. 


În ele Bolliac realizează sinteza Occidentului cu Orientul, 
reunind catedrale apusene și „turnuri gotici” cu „tunice de pur- 
puri luminând”, cu lumina Orientului. E o genială percepţie, în 
urma lui Cantemir și în așteptarea lui Eminescu, lon Barbu, 
Matei Caragiale, Eliade... 

Multe din imaginile poetice denotă, însă, un spirit subtil și 
adânc gânditor, un adevărat meditativ. Întoarcerea reflecției 
către timpuri străvechi (întinderea, de fapt, a reflecției, nu numai 
în spaţiu, cât și în timp) ne rememorează niște versuri im- 


presionante din Psaltirea lui Dosoftei: 

„Nevoit-am ș|i]-am slăbit din bietul suflet, 
Lăsând somnul și odihna, stând în cuget. 
De mâhneală n-am putut grăi cuvinte. 
Cugetat-am și de zâle de mainte, 


De pre veci...”. 
(Ps. 76, 9-13) 


Privind din această perspectivă, pare corectă receptarea lui 
Dosoftei ca preromantic... 

Un poem al lui Asachi, nepublicat în timpul vieţii autorului, 
specifică aceeași continuitate între munte și câmpie, o conti- 
nuitate a liniilor vizuale, care ne confirmă faptul că înălțimea nu 
e atât o caracteristică a reliefului, cât a puterii contemplative/ 


meditative: 


„Dacă soarele acufundă în ochean a sa făclie, 
Pe munte m-așez, la umbra învechitului stejar, 
Şi duioasa a me privală o preumbl' pe-astă câmpie 


Din a căria felurime mii de zugrăveli răsar. 


Râul dincoace răsună cu spumoase unde înalbite, 
Ce-ntre maluri înfloriți șărpind fuge împregiur, 
Lacul dincolo întinde a sale ape adormite 


Sau al sării ste[a] răsare din a ceriului azur. 


De păduri posomorâte acea culm-încununată 


S-aurează încă de raze ce lucesc din a lor tron, 

Ş-amu carul cel de abur din umbră întunecată 


Să ridică ş-înalbează geana a lui horizon. 


De-altă parte acea tăcere şi văzduhul să dispică 
De sunet melanholiii călăuz lui călător, 
Ş-amorţitul clopot iarăș[i] din zidire acea gotică 


Sara al său conţert adauge spre uietul muritor. 


Dar acestor zugrăvele în inima me[|a] împietrită 
Toate haruri şi plăcere au încheiet a mele sorți. 
Privesc lume ce o asamăn cu o umbră rătăcită, 


Căci a vieţuirei soare nu încălzeşte pe-acei morți. 


In zădar din munte în munte eu preumbl' a me privală, 
De la sud la noaptei miezu, de l-apus la răsărit, 
Ş-a cerești tării noianul cercetând întru clip[elală, 


Amar mie, nicăire, zic, eu n-oi fi norocit! 


Ceste văi, bordei, palaturi oare ce-m agiută mie? 
Toate pentru mine aice acum făr de haruri sânt. 
Văi, păraie, stânci şi codruri, singuratică câmpie, 


O ființă vă lipseşte şi-i pustiu în tot pământ. 


Sau că soarele să nască, sau s-apuie cătră sară, 
Urmez cale sa cu ochii fără dor în al mieu piept. 
Să apuie în sănin soarele, au în nori ca să răsară, 


De la soarele nimică, nimic de la zile aştept. 

De-aș pute s-urmez în cursul întru care el rotează, 
Pretutindene ai mei ochi ar zări pustiu subt cer. 
Nu doresc nimic din toate cele ce el luminează 


Şi din lumi nemărginite nimic pentru mine cer. 


Insă poate că aiure, dincolo de-a noastre sfere, 
Unde lucie Dreptul Soare altor ceriuri pe alte căi, 
De-aș pute să las aice pământeasca dispoiere, 


Cele ce-am visat atâta s-ar vădi la ochii mei”. 
(Meditaţie) 


De data aceasta, recapitularea peisajelor care cad în raza 
privirii are o altă finalitate — exprimată la fel de retoric — aceea de 
a sublinia deşertăciunea/ pustietatea tuturor celor ce există, indi- 
ferent cât de magnifice, în comparație cu idealul transcenderii 
acestei lumi. Într-o anumită măsură, motivațiile celor doi poeți 
se întâlnesc. După cum asemănătoare e și perspectiva panora- 
matică, orizontul extrem de generos pe care îl poate cuprinde 
privirea lor. 

Nu lipseşte nici din tabloul asachian zidirea gotică. Fantezia 
lui însă şi forța descriptivă sunt mai atenuate, în comparaţie cu 
cele ale lui Bolliac. Asachi e mai arhaic în exprimare, privală şi 
zugrăveli, ca şi melanholie, aparţinând lexicului vechi. În vreme ce 
Bolliac e mai neologic, încercând să diversifice vocabularul filo- 


sofic al meditaţiei, aşa cum, înaintea lui, procedase Cantemir. 

Isihia romantică 


Sunt bine cunoscute aptitudinile romanticilor pentru re- 
cluziune, pentru retragerea din lume şi contemplarea nostalgică 
a ruinelor trecutului în congruenţă cu peisajele de natură săl- 
batică/ ingenuă și în consonanţă cu starea de spirit, cu tristeţea 
interioară şi melancolia. Acestea sunt generate de pierderea 
ireparabilă a unui bun de preţ — chiar și atunci când e neprecizat 
sau vag precizat și totuși adesea evocat în mod mai mult sau mai 
puțin aluziv — și subliniază un mod de a fi în lume și o viziune 
existenţială, pe care lumea lor modernă le-a abandonat. 

Între manifestările fundamentale preromantice și roman- 
tice, s-a aflat, prin urmare, şi contemplarea peisajelor naturale 
virgine, care îndeamnă la reflecţie în singurătate/ sihăstrie, con- 
templare dominată de regretul unei existenţe de tip patriarhal, în 
care să primeze conviețuirea cu natura înțeleasă ca spaţiu pro- 
pice pentru elanul spre libertatea spirituală. Preromanticii ro- 
mâni se acomodează cu ușurință acestei perspective. Ei n-au 
pierdut niciodată învățătura despre biblia cosmică şi despre rit- 
murile naturale în care e firesc să se integreze. 

Confesiunea de tip romantic a lui Grigore Alexandrescu, 
care afirma că „trăiesc în durere ca-n elementul meu” (Anul 
1840), este străvezie: „Îmi place a naturei sălbatecă mânie, / În 
negură, și viscol, și cer întărâtat,/ Și tot ce e de groază, ce e în 


armonie/ Cu focul care arde în pieptu-mi sfâșiat” (Suferinta). 

Dincolo însă de această corespondenţă a stărilor de spirit cu 
temperamentul naturii, propensiunea lăuntrică este mai degrabă 
spre liniște, spre pace, în care poetul își regăsește tonusul opti- 
mist, dar și adevărata vocaţie. Astfel, câmpia este pentru el 
„deșărt” [pustie] (Meditaţie) şi „frumoasa singurătate”, unde 
află „pace, liniște, viață” şi unde regăseşte „ideile senine” (Viaţa 
câmpenească). 

Câmpia lui Alexandrescu are (în mod spiritual) orizont cu 
cerul: „Ce netedă câmpie! Cum ochiul se uimeșşte!/ Ce deșărt se 
arată, oriîncotro privești!/ Întinsa depărtare se pare că unește,/ 
Cu ale lumei mărgini, hotarele cereşti” (Meditaţie). Poate tocmai 
de aceea, „câmpia” este „deşertul” care absoarbe „patimi sfâ- 
şietoare” (Viața câmpenească). 

Tulburător este să ne dăm seama că, pentru Alexandrescu, 
câmpia este un peisaj romantic („Ast glas, această câmpie,/ 
Noaptea care mă-nvălea/ Gândiri de melancolie/ În inimă-mi 
învia” (Viața câmpenească)) şi în același timp un „deșert”/ o pustie 
care serveşte drept refugiu, adăpost pentru un telos spiritual, 
pentru ascensiunea gândirii și a simțirii către ceruri, în spiritul 


monahismului isihast: 


„Scârbit peste măsură 
De zgomotul cetății, 
Eu caut în natură 


Un loc făr'” de murmură, 


3% Sintagma ne aminteşte de imnul bisericesc O, preafrumoasă pustie, 


extras şi prelucrat dintr-un fragment al Vieţii Sfinților Varlaam şi Ioasaf. 


Supus singurătăţii. /.../ 


Fiinţă făr' de nume! 
Ce pasării dai zbor, 
Ce mărilor dai spume, 
Ce omului dai lume 


Şi apelor izvor! 


Ce pui copaci pe munte, 
Pe ceruri curcubeu, 
Necazuri pe-a mea frunte 
Ca furiile crunte, 


Slăvite Dumnezeu! 


Din bolta de mărire 
Coboară-te p-un nor, 
Alin-a mea simţire 
De rele peste fire, 


Ori voie dă-mi să mor!”. 


(Întristarea) 


„Când tot doarme-n natură, când tot e liniștire, 
Când nu mai e mișcare în lumea celor vii, 
Deşteaptă priveghează a mea tristă gândire, 


Precum o piramidă se-nalţă în pustii. 

Ai mei ochi se preumblă pe dealuri, pe câmpie, 
Al meu suflet se-nalță pe aripi de-un foc sfânt, 
În zboru-i se ridică la poarta de vecie, 


Căci nicio legătură nu are pre pământ”. 
(Miezul noptei) 


„Erau dulci acele ceasuri de extaz și de gândire” (Răsăritul 
lunei. La Tismana), reflectează retrospectiv poetul... 


Bolliac meditează: 


„Dulce tăcere! Cine a știut a se folosi de tine şi n-a găsit 
înzecită mulțămirea, ce fiii chinurilor cu atâtea osteneli o 
caută în baluri şi ospețe de mare cuviinţă [cinste, în so- 
cietate]? Care [om], de nenorociri apăsat, alergând la al tău 
liman, n-a aflat într-însul azilul cel mai adevărat?...Tu verși 
în tinerile inimi acea dulce melanholie [s. n., termen utilizat 
de Nicolae Milescu și Dimitrie Cantemir], ce adoarme 


cumplitele furii ale nenorocirii...” (Meditaţia II). 


De asemenea, aceeași sinergie a semnificaţiilor romantice cu 
cele creștine și mistice se poate observa și în poemul Melancolia 


al lui Constantin Negruzzi: 


„O puternică plecare ce nu rabdă-mpotrivire 
Mă îndeamnă să cânt astăzi acea tânără simţire 
Ce-n singurătate numai își are locașul seu, 


Dar ceresc trimis în lume din sânul lui Dumnezeu. 

Fie ca aceste versuri ce curând vor fi uitate 
Să aducă alinare vrunor inimi întristate, 
Şi resfirând pe-a lor cale niște nemernice flori, 


Să le-mprăștie necazul ș-ai supărărilor nori; 


Căci plăcerile sunt multe care vin din bucurie, 


Insă nu puţine are și dulcea melancolie; /.../ 


Văd o veche monastire, sfânt azil de pocăință, 
Unde nevinovăția își aleasă locuinţă. 
Al aramei tristul sunet gândul meu a deșteptat, 


Spre locașul mântuirii paşii mei a îndreptat. 


In aceste ziduri sfinte unde Domnul se mărește [se slăvește], 
Păcătosul alinare conştiinţei lui găseşte; 
Aici suflete viteze, părăsind a lumii greu, 


Işi petrec restul vieţii lăudând pre Dumnezeu. 


Gândul lor fugind din lume este numai vecinicia, 
Când îi văd, un nou preţ are în ochi-mi melancolia, 


Judecând că-n lumea asta ne e dat să suferim...”. 


Preromanticii noștri nu ignorau tradiția veche a isihasmului 
- nu cu mult timp în urmă Sfinţii Vasile de la Poiana Mărului și 
Paisie Velicikovski dăduseră semnalul renașterii isihaste în Ţă- 
rile Române. Figurile unor Sfinţi Isihaști sau Sihaștri vestiți din 
trecut sunt rememorate în poeme: Sfântul Nicodim de la Tis- 


mana în Răsăritul lunei. La Tismana, de către Alexandrescu, 

Sfântul Daniil Sihastrul în poemul Daniel Sihastru al lui Bolin- 
tineanu etc. Personalităţile lor sunt venerabile și sunt evocate cu 
respect. 

Alecsandri compară muntele Etna cu un „sehastru ce cu- 
noaşte al globului mister” (Pe coastele Calabriei). Și e posibil ca 
Eminescu să fi prelucrat ideea în versul: „monahi, cunoscătorii 
vieții pământene” (Strigoii) — deşi nu era neapărat ca Eminescu 
să o preia de la Alecsandri. 

Bolliac, exilat o vreme la Mănăstirea de la Poiana Mărului, 
trebuie să fi cunoscut viața Sfântului Vasile (de care am amintit 
anterior, unul dintre promotorii renașterii isihaste). În poemul 
Ermitul îşi descoperă și el, ca și Alexandrescu, admiraţia pentru 
spiritualitatea înaltă a eremiţilor/ sihaștrilor și tainica dorință de 


înrudire spirituală cu ei: 


„Și omu-al cărui cuget trăiește numa-n cer, 
Ce fuge de mulțime, când încă o iubește, 
Şi oamenii cu cerul a îi uni voiește, 


Îşi cată un Sinae [un munte Sinai] la sântu-i minister [slujbă]. 
a 


Eu mă unesc cu tine: îmi place să privesc 
Aceste vârfuri albe, mai nalte decât norii, 


Pe care schinteiază câte odată sorii, 

Ce din câmpie-afundă deloc nu se zăresc?®! 


Îmi place s-ascult râul mugind într-un abis; 
Îmi place-a privi brazii în formi de piramide, 
Moliftul şi cu tisa, ce malurile-nchide, 


Ca tari cetăți în aer, spre cer numai deschis! 


Imi place s-ascult vântul, tunând din mal în mal, 
Imi place să văd capra sărind din piatr-n piatră, 
Imi place s-aprinz zeada pe o întinsă vatră 


Şi cerbul p-o sprânceană să-l văz fără rival. /.../ 


Eu aș dori cu tine aci să viețuiesc, 
Să-mpărtăşesc cu tine şi gândul și vorbirea, — 
Ast dar cu care cerul dotează omenirea 


Şi care anticriștii pe buze ni-l zdrobesc”. 
Recluziunea nu este mizantropă: 


„În spatele pasiunii preromantice se găseşte întot- 
deauna o aspirație fermă către fericire, către realizarea ple- 
nară a individului în mijlocul colectivităţii naturale: familie, 
societate, țară. Fuga de lume, refugiul, izolarea, exilul sunt 


doar forme de respingere a unei realități inacceptabile, care 


3% Spre deosebire de Alexandrescu, Bolliac preferă muntele, dar 


semnificaţiile sunt identice. 

nu se poate acorda cu aspiraţiile individului, nu un refuz al 


societăţii în sine”'310. 


Esenţa dezideratului preromantic poate fi considerată, în 
exprimarea lui Bolliac, în consonanţă cu idealul eremitic, al 
sihastrului care „fuge de mulțime, când încă o iubește”. Ideal 


care aparţine întregii literaturi ortodoxe tradiţionale: 


„elogiul ascetismului, denunțarea caracterului iluzo- 
riu al vieții pământeşti sunt trăsături care apar într-o serie 
întreagă de scrieri care au circulat în literatura română 
veche. Le găsim chiar şi în opere al căror scop era cu totul 
altul decât îndemnul de a lua calea sihăstriei; ele carac- 
terizează în fapt, așa cum se știe, întreaga literatură de sursă 
bizantină, reprezentând un program de instrucție ascetică 


[...] dar și un mod specific de a viețui creştinește în lume”, 


Anticipând epoca romantismului, într-o pagină de 
literatură considerată de unii preromantică, Inorogul din Istoria 
ieroglifică a lui Dimitrie Cantemir se refugia din calea uneltito- 
rilor, care căutau să-i ia viața, „strâmtă și pustnică viaţă ducând” 


într-un adăpost de munte, la înălțime: 


„Inorogul, în primejdiia ce să află vădzind 
și încă câte îl așteaptă socotind, 
310 Mircea Anghelescu, Preromantismul românesc, op. cit., p. 113. 


31 Mihai Moraru, Studii şi texte, vol. I, O carte populară necunoscută: 
Viteazul şi Moartea, Ed. Universitară, Bucureşti, 2005, p. 75. 


deodată în simceaoa [pe creasta] a unui munte 


aşe de înalt să sui. /.../ 


Iară în vârvul muntelui 
locul în chipul unii poiene 
câtva în lung şi în lat să lățiia 
și să deșchidea, 
unde ape dulci și răci curătoare, 

ierbi și păşuni în fel de fel crescătoare 
și pomi cu livedzi de toată poama roditoare 
şi grădini cu flori în tot chipul de frumoase 

și de tot mirosul mângăios purtătoare 


era /.../ 


Inorogul preste toată dzua 

supt deasă umbra pomilor aciuându-să 
și la un loc neclătit aședzindu-să, 
noaptea numai la locurile păşunii ducându-să 
şi câteodată și la prundiș 
din munte în şes coborându-să, 
până în dzuă iarăşi 

la locul aciuârii sale să afla. 

Într-acesta chip, Inorogul câtăva vreme 


strâmtă și pustnică viață ducând”*?. 


32 Dimitrie Cantemir, Istoria ieroglifică, ed. cit., p. 201-202. 

Pe lângă perspectiva paradisiacă asupra poienilor cu ape 
reci curgătoare, a livezilor şi a grădinilor*!5, care pare preroman- 
tică și în consonanță cu peisajele alexandrescene din Viața 
câmpenească, locașul din înălțimea muntelui al Inorogului oferă 
însă și o privelişte tipic romantică a sihăstriei montane. 

În Divan îi elogia pe eremiți — reamintim pasajul (dintr-un 


context mai larg pe care l-am citat şi altădată): 


„Aşijderea săhaștrii 
(o, norociţii [fericiţii], 
că partea cea mai bună ș-au ales), 
carii pentru a ta [a lumii] 
de urât urâciune 
prin straşnici munți, 
fără de soţii [însoțitori], 
sânguraticii 
numai fugind 
și prin gaurile adâncelor vârtoape 
într-un loc cu jiganiile veninate 
şi cu fiarele cumplite 


a petrece ascunzindu-să”. 


Cantemir îl devansează pe Bolliac, dar și o întreagă litera- 


tură preromantică și romantică din care îi putem aminti pe 


3513 A se vedea și articolul meu, Posteritatea literară a lui Dimitrie 
Cantemir, publicat online aici: 
https://www.teologiepentruazi.ro/tag/posteritatea-literara-a-lui- 


dimitrie-cantemir/. Sau în volumul al treilea al Istoriei de față. 

Rousseau, Young, Florian, Gray, Ossian, Wordsworth, Cole- 
ridge, Byron, Hugo, Lamartine, Chateaubriand etc. 


Accesul până la Inorog este dificil, încât Hameleonului: 


„într-un munte prea înalt și loc prea aspru 
şi fără suiș aflându-l, i să părea 
că pre o stâncă înaltă în simceoa muntelui şeade, 
iară din toate părțile prăpăști, 
hărtoape şi păhârnituri graoznice era, 


atâta cât căutării ameţală aducea”, 


Preromantismul medieval al lui Cantemir este în măsură să 
ne avertizeze asupra unei atitudini și a unor structuri mentale și 
comportamentale, care evoluează într-o suită, din epoca sa me- 


dievală şi până la Eminescu, poate şi mai târziu. 


314 Dimitrie Cantemir, Istoria ieroglifică, ed. cit., p. 249. 


SATA 


Vasile Alecsandri — „regele” vesel 


Cât a trăit Eminescu, regele poeziei în România a fost Vasile 
Alecsandri. Eminescu însuși, cu generozitatea-i caracteristică, îi 
ceda acest titlu, în Epigonii, numindu-l „rege-al poeziei”. 

Titu Maiorescu s-a supus opiniei publice şi l-a așezat în 
fruntea listei, iar pe Eminescu l-a trecut pe locul doi, ezitând în 
a-i acorda, în ierarhia sa de poeţi, chiar şi acest loc secund. E un 
fapt paradigmatic, între paranteze fie spus, pentru felul în care 
societatea românească înţelege să-și aprecieze personalitățile co- 
vârşitoare. 

Apropierea lui Alecsandri de creaţia literară populară, 
folclorică, și de istoria românească (în care romanticii vedeau 
sursele unei literaturi naționale), a contribuit la ridicarea lui pe o 
treaptă ierarhică superioară. El era receptat ca formator de 
conştiinţe poetice și de direcţii literare, atâta timp cât se căutau 
cu înfrigurare personalitățile în stare să provoace nașterea, din 
plasma pașoptistă, a viitoarei literaturi autentice românești, 
căreia Kogălniceanu și Maiorescu tot încercaseră să-i dea brân- 
ciul de cuviinţă. 

La această asociaţie cu istoria și folclorul, recuperate literar, 
i se adaugă lui Alecsandri, ca virtute, și spiritul optimist, pe care 
nu-l au Cârlova, Bolintineanu, Alexandrescu și nici chiar Heliade 
(profetismul și vizionarismul acestuia sunt altceva decât opti- 
mismul alecsandrian). 

Iarăşi fac o paranteză, dar e bine de remarcat şi de subliniat 


că Eminescu apreciază maximal optimismul lui Alecsandri, el, 

despre care se susține că era fundamental pesimist şi că visa să 
fie spulberat în Nirvana. O contradicţie prea puţin observată... 

Din toate aceste trăsături, Eminescu îi face un portret literar, 
în care boierul Alecsandri apare transfigurat într-o lumină 
patriarhală şi pastorală: „Acel rege-al poeziei, vecinic tânăr şi 
ferice,/ Ce din frunze îţi doinește, ce cu fluierul îţi zice,/ Ce cu 
basmul povestește — veselul Alecsandri, /.../ Sau visând cu doina 
tristă a voinicului de munte,/ Visul apelor adânce și a stâncelor 
cărunte,/ Visul selbelor [pădurilor] bătrâne de pe umerii de deal,/ 
El deşteaptă-n sânul nostru dorul țării cei străbune,/ El revoacă- 
n dulci icoane a istoriei minune,/ Vremea lui Ștefan cel Mare, 
zimbrul sombru și regal” (Epigonii). 

Pentru posteritate, tot Eminescu este cel care l-a pus pe 
soclu pe Alecsandri. Și, încă odată, tot Eminescu e mare, pentru 
că el şi-a stabilit şi secundul în istorie (raportat la epoca ro- 
mantică). 

Ceea ce seduce la Alecsandri este coerenţa interioară a 
poeziei, viziunea concentrică, absenţa prolixității ideatice, per- 
fecțiunea metrică (neîmplinire reproșată adesea confraților săi 
pașoptiști) și un laborator lingvistico-poetic echilibrat, care nu 
alunecă în divagaţii neologice exotice, ca în cazul lui Bolin- 
tineanu, sau chiar aberante, precum vedem întâmplându-se la 
Heliade. 

Corabia poeziei româneşti poate acosta, în fine, la un țărm 
al armoniei prozodice şi al echilibrului stilistic şi ideatic. Era 
nevoie... Alecsandri nu este un geniu poetic, dar este un model. 
Nici nu este superior, ideatic, unui Bolintineanu sau Heliade, dar 


Eminescu știe ce spune, când îl scoate în față. Bolintineanu și 

Heliade au navigat prea departe pentru a constitui coordonate 
într-o geografie lirică națională. Harta lor e prea vastă. lar Emi- 
nescu nu se propune și nu se bate pentru premiul întâi, pentru 
că știe că nici el însuși nu este un model care să creeze o școală. 
N-avea cine să îl urmeze... 

Cantemir, Budai-Deleanu, Heliade, Eminescu, chiar și Bo- 
lintineanu (mai puţin înţeles) nu sunt oameni care să facă școală, 
ci sunt unicate. Alți creatori geniali se pot inspira din viteza lor 
de a plana asupra existenţei, dar ei nu creează curente. Mai mult 
decât atât, spre deosebire de Bolintineanu, care, în ce privește 
aspectul erotic, recurge la fantele poeziei așa-zis anacreontice, şi 
pe acest palier, Alecsandri este un moderat. 

Aminteam mai sus remarca lui Manolescu, aceea că Alec- 
sandri sacralizează erosul, lamartinizând sentimentul. Ne-am 
exprimat deja poziţia în această privinţă, susținând că, în 
lamartinism, poeţii noştri pașoptiști au descoperit o matcă 
prozodică și melodică, pentru exprimarea lirică a spiritualității 
lor, cu atât mai mult cu cât puteau afla puncte comune cu poezia 
lui Lamartine, în virtutea trecutului creștin comun și al apelului 
la literatura patristică. 

Alecsandri trece prin aceeași dramă ca și Conachi, Bolin- 
tineanu și, mai târziu, Eminescu: moartea tinerei sau a femeii 
iubite — în cazul lui Alecsandri, Elena Negri. Și e demn de 
remarcat că sentimentul erotic devine adânc prin atingere cu 
moartea. Reflectată în oglinda morții şi la scara eternității, iubirea 
îşi dezvăluie tiparul abisal. De aceea, poeziile din ciclul Lăcră- 


mioare au oarecare amprentă metafizică. 

De aici moşteneşte Eminescu sintagme ca „neagra veci- 
nicie” (Steluţa) sau „cumpăna vieţii” (8 Mart), deşi epitetul neagra 
are conotaţii mult aprofundate în versurile acestuia — dacă nu 
cumva Eminescu nu face decât să ne sugereze că percepția 
noastră este superficială inclusiv în privinţa liricii pașoptiste, 
care, pe filieră hermeneutică medievală, cuprinde aspecte inson- 
dabile unei lecturi liminare. 

lubirea este, și pentru Alecsandri, un sentiment dum- 
nezeiesc, care, pe om, „îl schimbă și-l face Dumnezeu [de fapt: 
dumnezeu, nu după ființă, ci după har] /.../ Ș-a zilei mii de 
glasuri, ş-a nopţii mii de șopate/ Îl proclamează-n fală a lumii 
împărat” (8 Mart), ceea ce omul a fost de la începuturile existenţei 
sale în univers şi ceea ce Înțeleptul îi repeta Lumii, înfruntându-i 
trufia, în Divanul cantemirean. 

lubirea este, de fapt, cea care îl reconfirmă pe om în 
demnitatea sa imperială, la nivel ontologic, cea care îi redeș- 
teaptă conştiinţa asupra acestui statut, umbrit de aparenţa 
condiţiei sale umane umile sau chiar mizere. 

Important de semnalat este că, în același timp cu trezirea 
conştiinţei nemuririi, se deşteaptă și conştiinţa poetică: „prin 
iubire, la a iubirei soare,/ Ai deșteptat în mine poetice simţiri” 
(Steluţa). Această afirmaţie reproduce ideea că ontologia umană 
este intim legată de condiţia sa poetică. lar poeţii pașoptişti nu l- 
ar fi putut citi pe Heidegger... 

Iubirea este „un soare dulce în veci neasfinţit”, care 
anulează efectele ireversibilității timpului și chiar moartea, care 
face din om o ființă nemuritoare, așa încât: „Zadarnic timpul 


trece c-un zbor neobosit, / In sânul omenirei vărsând a iernii 

gheață” (8 Mart). Motiv pentru care Alecsandri convertește 
lamentaţiile pe tema morții și a scurgerii timpului în imne ale 
iubirii, ceea ce încercase şi Heliade, în Meditațiile sale din 1830, 
cu mai puţin succes stilistic al metamorfozei. 

Însă, e adevărat că Eminescu nu va mai recurge la aceeași 
convertire și, paradoxal, va permite să triumfe în poezia sa mai 
mult ecoul plângerilor, al zdrobirilor interioare, pe buza pră- 
pastiei unui timp şi a unei lumi care se lasă ca să alunece într-un 
întuneric a cărui esenţă nu o cunoaște. 

În schimb, Alecsandri e un spirit care nu suportă să se 
scufunde în abisul tristeţii. Într-un poem intitulat O noapte la țară, 
cu reverberațţii din străvechea hermeneutică literară bizantină şi 
românească, la nivelul viziunilor de adâncime și al motivelor, 
Alecsandri reuşeşte să fie de mai multe ori paradoxal. 

Un prim paradox constă în conjugarea, într-o poezie de 
dragoste, a unor strofe care fac apologia fugii de lume de tip 
anahoretic. Locul lor în acest poem nu se explică decât prin aceea 
că iubita murise şi că gândurile poetului se îndreaptă inițial spre 
elogiul aceluia care, trăind drama despărțirii de ființa dragă, are 
puterea să renunţe definitiv la această lume, dedicându-se altor 
cugetări (ceea ce ne determină să concluzionăm că eremiţii se 
bucurau de multă stimă și evlavie, că perdeaua noilor mentalități 
nu se trăsese asupra unor atitudini extrem de vechi şi de pro- 
funde): 


„Frumoasă e câmpia cu dulcea-i liniştire 
[un echivalent semantic al pustiei isihaste, 


indicată şi de epitetul dulce] 

Pentru acel ce fuge de-a lumei amăgire, 


Pentru acel ce caută un trai neînsemnat! 


Plăcut, plăcut e ceasul de griji nentunecat, 
Şi dulce este viaţa ce curge lin, departe 


De-al omenirei zgomot, de-a ei fumuri deşarte! 


Când inima hrănește o tainică dorință, 
Când omul simte-n sânu-i o crudă suferință, 


O jale fără margini, un dor fără hotar; 


Când zâmbetu-i ascunde ades suspin amar 
Când mintea-i se deșteaptă din vis de fericire, 


Pierzând orice credinţă35, oricare nălucire, 


Ferice de acela ce-n tulburarea-i poate 
Pe-un cal să se arunce și prin văzduh să-noate, 


Păşind peste-orizonturi, zburând peste câmpii. 


Ferice care poate, departe de cei vii, 
[aluzie la faptul că monahii se consideră morţi pentru lume] 
Să uite-a sa ființă, să peardă-orice simţire 
[apathia eremitică], 


Eé 


Să nu mai facă parte din trista omenire 


315 In posibila fericire în lume. 

Fericirile sunt tot un apelativ la o conștiință creștină înră- 
dăcinată. Ceea ce urmează e€...sacralizarea erosului. Elogierea 
amorului conjugal o realizase, însă, Heliade. 

Alecsandri reînalță, cu mai multă virtuozitate poetică, senti- 
mentul erotic, monogam, la treapta de dar divin, pe temeiuri 
biblice — deși, în unele versuri, mai păstrează și el bine- 
cunoscutele (de-acum) accente anacreontice idolatre (în poezii ca 
O seară la Lido şi Adio). 

Totuși, exprimă destul de limpede și faptul că există o 
singură iubire mare și ea readuce în om conștiința Izvorului 
prim, dumnezeiesc, al iubirii. Am văzut însă că, înaintea lui, Co- 
nachi făcuse aceste demersuri, de reintroducere în făgașul creştin 
a sentimentului erotic, din momentul întâlnirii cu marea iubire. 

Secvența a doua a poemului alecsandrian conţine un tablou 
al nopții, care e scena romantică a unui teatru cosmic — poezia 
este alcătuită din trei secvenţe, delimitate de poet, fiecare din ele 
având câte trei strofe. Nu este însă noaptea lui Cârlova şi nici a 
lui Alexandrescu, cu toată identitatea semnificației aștrilor ce- 
rești. Motivul este acela că melancolia nu este aici un sentiment 
în sine, ci un actor secundar și secvențial. 

Alecsandri nu e în primul rând nostalgic, cu toate că pre- 
tinde, nu îşi exprimă în primul rând jalea şi dorul, deşi le de- 
numește în poem, ci încearcă să le estompeze, să le aline. El nu 
își află plăcerea în ele, precum Cârlova, Alexandrescu sau alți 
poeți paşoptiști. Contemplaţia şi cugetarea la moarte îi produc 
suferință, îl determină să se replieze rapid în elogii la adresa poe- 


ziei și a iubitei-înger. 

Eminescu va cunoaște „suferinţa dureros de dulce” (Odă (în 
metru antic)), dar Alecsandri nu gustă sentimentele până la droj- 
die. Coşbuc avea de ce să își afle aici rădăcina tonalităţilor sale 
vesele. Dar, dacă G. Coşbuc e nictofob fără rezerve, Alecsandri, 
care trăia totuși într-o epocă romantică, reproduce peisaje noc- 
turne, dar e un fals poet romantic al nopții. 

Noaptea aceasta înstelată și cu o lună care este „lampă 
aninată la poarta de vecie” și „făclie” care domneşte „în dulcea 
taină a umbrelor” (lexicul e impregnat atât de lecturi ortodoxe, 
cât şi lamartiniene), constituie atmosfera reculegerii poetice şi a 
rememorării iubitei pierdute, al cărei chip apare în fiecare stea, 
„când ochiul rătăcește primblându-se prin stele”. Luna e 
„lampa” care îi indică „poarta de vecie” (metafora „poarta ve- 
ciniciei” apărea și la Heliade, în poezia Visul), este „lumină 
mângâioasă” care „în ceruri ea părea/ Menită ca să ducă pe căi 
necunoscute/ Dorinţele-omenirei în lung deșert p|ilerdute!”. 

Rolul acesta de mijlocitor conservă reminiscențe, la nivel 
simbolic, din mai vechea asociaţie — tot simbolică — dintre aştrii 
cerești şi Sfinţi sau Îngeri. 

O bună parte din acest tablou păstrează imagini și culori 
tradiţionale. În afară de aceasta, sună foarte eminescian. 

Însă Alecsandri nu are nevoie de tranziţie prin lumea 
umbrelor, nici să străbată infernul, pentru că iubita sa este printre 
cei fericiți, alăturaţi „cu sfânta armonie a cetelor de îngeri”. Cel 
puțin aceasta este convingerea poetului. 

Şi în cea de-a treia secvenţă a poeziei, iubita își face prezența 
printr-o epifanie sonoră, sub forma unui „glas de înger”, care „se 


cobori prin stele din leagănul ceresc”. Rolul apariţiei este acela 

de a-i transmite mesajul că ferice este acela care „slăvește armo- 
nia şi-nalta poezie”. Altfel spus, la reproşurile interioare ale con- 
ştiinţei poetului, care se simte vinovat că nu s-a retras din lume, 
după trecerea iubitei la cele veşnice, își răspunde el însuși, 
continuând să creadă lăuntric (sau sugerând cititorilor) că ea nu 
îl condamnă, ci îi reconfirmă vocaţia de poet: „El poartă pe-a sa 
frunte un semn dumnezeiesc,/ Și geniul său gustă plăceri în- 
cântătoare/ Zburând la nemurire ca vulturul în soare”. He- 
liadesc... 

Şi chiar mai mult decât împlinirea vocației poetice, sensul 
existenței sale pe mai departe în lume este acela de a purta în 
inimă iubirea pentru ea, „căci dulce-i pentru altul şi-n altul a 
trăi,/ Și dulce-i de a zice, când inima jălește,/ Am o ființă-n lume 
ce știu că mă iubeşte!”. Destul de paradoxală și chiar necon- 
vingătoare este nevoia iubitei, aflată printre „armonii de îngeri”, 
de a se consola — exclusiv — cu iubirea poetului rămas pe pământ 
şi chiar cu... gânduri la Veneţia (Despărțirea). 

Din apropierile acestea simbolice, între stele, armonii în- 
gereşti şi femei iubite, care par Îngeri, confuzionate totuși de 
lecturi din aria apuseană a Creștinismului, cred că a reținut ceva 
și Eminescu, pentru că mai păstrează unele ecouri în poezia sa 
(va mai fi vorba şi altădată), mai înainte de a purcede la dificile 
decantări teologice. Deși, după cum am văzut mai devreme, îl 
acuză pe Heliade de sofisme teologice. Și cred că ar fi necesar un 
studiu atent al repercusiunilor pe care le-au avut, totuși, în opera 
sa, anumite concepții ale înaintaşilor. 

De la Alexandrescu, spre exemplu, credem că reproduce, în 


Povestea magului călător în stele, o idee neortodoxă, prezentă doar 

într-o poezie a aceluia, Reveria, despre preexistența sufletelor ca 
niște Îngeri, în cer: „Acolo în stele ca-n lumi de lumină,/ Sunt 
suflete, îngeri, ce cânt și ador;/ Fiinţi graţioase ce blând se 
înclină,/ Cătându-și în lume tovarășii lor”. 

La Alexandrescu putea fi, la propriu, o reverie, pentru că nu 
mai apare în altă parte, în opera sa. E singura relaţie concretă cu 
platonismul pe care am putut-o detecta atât la poeţii pașoptiști, 
cât și la Eminescu. Ar fi interesant de investigat din care anume 
lecturi şi-ar fi putut însuși Alexandrescu această idee. Însă este 
mult prea puţin pentru a susține că poeţii pașoptiști sau Emi- 
nescu aveau o concepție platoniciană despre lume. Să fie, însă, în 
cazul lui Alexandrescu — interpretând altfel versurile sale —, tot o 
influență din Cartea lui Enoh*€, care a generat o întreagă lite- 
ratură romantică pe această temă“!7? E posibil. Este, însă, cum 
spuneam, singura aluzie la acest subiect, care nu cunoaște vreo 
dezvoltare în afara acestor versuri. De altfel, Grigore Alexan- 
drescu a avut un rol definitoriu pentru configurarea senti- 
mentului erotic în lirica românească post-neoanacreontică, după 


cum remarcă Mircea Anghelescu: 


316 A se vedea Cartea lui Enoh, traducere şi îngrijire ediţie de 
Alexandru Anghel, Editura Herald, Bucureşti, 2011, p. 37 ș. u. : „Venise o 
vreme când copii oamenilor se înmulțiseră şi în acele zile li se născuseră 
fiice frumoase și pline de graţie. Şi îngerii, copiii cerului, le-au văzut și au 
poftit după ele” etc. 

317 A se vedea Emil Turdeanu, Le mythe des anges déchus, în: Emil 
Turdeanu, Laetitia Turdeanu-Cartojan, Studii şi articole literare, op. cit., p. 
3-48. 

„Ceea ce iubește poetul nu este femeia, ci iubirea [...]. 
Alexandrescu, ca mai târziu Eminescu, își idealizează obiec- 
tul pasiunii sale până la transfigurare, ceea ce slăvește el 
este femeia ideală, iubita, și nu prezenţa materială [...]. Ceea 
ce îl deosebește întrucâtva pe Alexandrescu de ceilalți poeți 
ai generaţiei sale, apropiindu-l, cum spuneam, de Emi- 
nescu, este caracterul conceptual, metafizic aproape, al dra- 


postei. S, 


Revenind la discuţia noastră, istoria literară reţine, din 
Alecsandri, ca un reper poetic demn de un rege, ciclul paste- 
lurilor. Primul dintre ele ne introduce nu numai în atmosfera 
serilor la Mircești, dar şi în proximitatea intereselor literare și a 
motivaţiilor lor mărturisite, a preocupărilor fantaste ale lui Alec- 
sandri. 

Dintr-un fir reprezentat de un topos vechi şi străvechi, 
încetățenit ca motiv religios, cel al călătoriei vieții („O! farmec, 
dulce farmec a vieţii călătoare”), poetul deduce ramificații în 
stare să se transforme în poezie: suvenire nostalgice ale călă- 
toriilor („Apoi a mea privire prin casă rătăcindă/ Cu jale se 
oprește pe un oraș tăcut,/ Veneţia regină”...) şi, în prelungirea lor 
sau nu, călătoriile închipuirii: „Așa-n singurătate, pe când afară 
ninge,/ Gândirea mea se primblă pe mândri curcubei”. 

Cele trei hagialâcuri ale lui Alecsandri — din care doar 


amintirea mai călătoreşte nostalgic în viața care se trăiește —, 


318 Mircea Anghelescu, Introducere în opera lui Gr. Alexandrescu, op. 


cit., p. 20 ş.u. 

sunt, de fapt, țesătura unor fire complementare, care se pre- 
lungesc şi se întretaie. Călătoria vieţii le cuprinde pe celelalte 
două, care se întâlnesc dar nu se suprapun: suvenirele îl nă- 
pădesc când „închipuirea își strânge-a sa aripă”. 

S-ar părea că Alecsandri reifică o hermeneutică mai veche — 
medievală -— și abstractă. De data aceasta, pare că nu her- 
meneutica abstrage înțelesul vieţii și îi concentrează sentenţios 
înțelepciunea experienţei, ci viaţa trece peste malurile toposului, 
ilustrându-l frenetic. Oare? Unde e şi cine a stabilit limita între 
paradigmă şi experienţă, între expansiunea vizual-vizionară și 
concentrarea esenței ei în pilde/ sintagme/ topoi? Putem 
interpreta însă fenomenul și ca pe o emergenţă a filosofiei medi- 
evale în viaţa cotidiană. Vom vedea. 

Poezia este o călătorie când recluziunea forțată îi reprimă 
poetului avânturile. Alecsandri, boem în ale fanteziei, erant şi 
vagabond în avangarda simboliştilor, nu era însă un rătăcitor 
eminescian, mistuit de dorul idealurilor intangibile. Forţat de 
vremea rea să zăbovească în casă, în fața focului din sobă, poetul 
se lasă în voia contemplării și a visării. Pe când afară ninge, „pe 
jilțu-mi, lângă masă, având condeiu-n mână,/.../ scriu o strofă 
dulce pe care-o prind din zbor”. Prin faţa ochilor săi trec eroi şi 
zâne, rememorări ale Veneţiei şi ale înspumatei Mediterane, ori 
„insule frumoase şi mări necunoscute,/ Și splendide orașe, și 
lacuri de smarald/.../ Şi-n tainice saraiuri minuni orientale”... 
larna grea îi provoacă o „profundă nostalgie de lin, albastru cer!/ 
Dor gingaş de lumină, amor de dulce soare, /.../ ...visez de plaiuri 


pe care alba lună/ Revarsă-un val de aur ce curge printre flori”. 

Spaţiul alecsandrian are o dimensiune reală, în care poetul 
este reținut într-o cameră cu „perdelele lăsate şi lampele aprin- 
se”, în fața focului, fumând din ţigară, având cățelul pe ge- 
nunchi, visând și privind nostalgic portretul iubitei pierdute. 

Dimensiunea fantastică are, de asemenea, câteva coordo- 
nate foarte bine stabilite: o fantezie inspirată de istoria, basmele 
și folclorul românesc (observabilă în Serile la Mircești, La gura 
sobei, Noaptea), o alta cu parfum oriental și exotic, la care se 
adaugă elogiatele peisaje italiene, însorite, provocatoare de reve- 
rie, mai ales acum, când zăpada cade, vijelia urlă și gerul în- 
gheaţă. 

Alecsandri se plânge de iarnă pe un ton ovidian, deşi el nu 
e roman şi nici nu se află exilat la Mircești, ci este la el acasă. 
lubitor de basme, de poezie populară și folclor, poetul ne lasă 
impresia că n-a avut acces la ele decât pe cale cultă. Nimic bio- 
grafic nu transpare în versurile sale, iarna nu-i readuce în me- 
morie niciun joc din copilărie, niciun pluguşor, nicio colindă, 
nimic legat de feeria iernii în orice ochi de copil. Singurele amin- 
tiri fericite sunt de pe maluri mediteraneene sau din trecute po- 
veşti de iubire. 

Spre deosebire de Eminescu și chiar de poeţii noştri 
moderni de mai târziu, pașoptiștii noștri n-au copilărie, ca vârstă 
paradisiacă reprodusă în literatură. Însă acest lucru nu e nea- 
părat unul dramatic, ci, dimpotrivă, poate să ne releve faptul că 
paradisul lor nu e încă pierdut şi că ei nu au sentimentul că 
trebuie să-l caute şi să-l recupereze de undeva, din copilărie sau 


din natură. 

La Alecsandri toate sunt vesele și dulci (o altă emoție a 
dulcelui decât la Cârlova și Alexandrescu, doar într-o mică 
măsură înrudită cu a lui Bolintineanu) și Eminescu a remarcat 
prea bine aceste valenţe ale poeziei sale când l-a numit „veselul 
Alecsandri”. Un rege vesel e poetul nostru, care nu suportă în- 
tristarea sau disperarea. Tocmai de aceea se refugiază în con- 
templaţie şi reverie când e asediat de vremea vitregă de afară, 
fără să cadă pradă unei melancolii adânci, îngăduind doar o 
nostalgie blândă (deşi poetul o numește profundă), un regret se- 
zonier. 

Alecsandri este un descriptiv şi chiar un narativ, căruia nu 
îi lipsește nici o serioasă notă psihologizantă și un ochi con- 
templativ. Este însă, într-o mare măsură, şi un talent poetic este- 
tizant, care ştie să camufleze undele sensibilităţii în veşmintele 
artei. Tensiunea erotică se estompează la el în tușe fugare ale 
sentimentelor, iar corzile nu sunt lăsate să vibreze nici acum cu 
toată intensitatea. Precum Creangă mai târziu (dar din alte mo- 
tive), Alecsandri evită evocările încărcate de dramatism imediat 
ce se apropie de ele. Pastelurile sale sunt o fugă plastică de la o 
culoare la alta, fără a lăsa tonurile să devină grave. Descrip- 
tivismul lui acomodează la noua perspectivă romantică fun- 
damentele viziunii medieval-tradiționale despre natură şi cos- 
mos, cu pecetea lor simbolică. Mai bine zis, aceste fundamente 
sunt premisa reveriei contemplative, creatoare de temple albe de 
zăpadă, cu coloane de fum și orgă de codri, cu impunătoare 
candelabre de stele (Mezul iernei) — deşi nu excludem nici inter- 


ferenţe cu Lamartine: 

„Fumuri albe se ridică în văzduhul scânteios 
Ca înaltele coloane unui templu maiestos, 
Şi pe ele se aşează bolta cerului senină, 


Unde luna își aprinde farul tainic de lumină. 


O! tabou măreț, fantastic!... Mii de stele argintii 
In nemărginitul templu ard ca veşnice făclii. 
Munţii sunt a lui altare, codrii — organe sonoare 


Unde crivățul pătrunde, scoțând note-ngrozitoare”. 


Dacă Bolintineanu vedea lumina stelelor întunecând cerul, 
Alecsandri sesizează lumina stelelor îngheţată, vede gerul ilu- 
minat de stele, surprinde neclintirea luminii siderale, o transpa- 
rență rece care devine lumină: „ger cu stele” (Sania), „stelele par 
înghețate” (Mezul iernei). Gerul se contopește cu lumina stelară 
(cerul cu pământul), iar lumina aceasta e caldă nu prin sine, ci 
prin impresionabilitatea inimii umane, a inocenţei poetice care 
admiră un ger luminos. 

Înmărmurirea aceasta de tăcere și lumină, neclintirea aces- 
tui cosmos imens, în același timp vitreg şi primitor, fascinant și 
copleșitor, fără să devină înspăimântător la modul pascalian, 
sunt elementele unui tablou determinat de un mod ancestral de 
a privi universul, de care poeţii paşoptiști, preromantici sau ro- 
mantici, nu se dezic. Această natură care trosnește de ger („În 
păduri trăsnesc stejarii”), infuzată de o glacială lumină astrală, 
care înmărmurește eclesial, formează un peisaj care, printr-un 
echivalent psihologic, e înmărmuritor pentru om, ce se simte, în 


același timp, mic, dar şi înălţat la o contemplaţie superioară. 

Hermeneutica străveche e camuflată în spatele unei realități 
reproduse de o retină modernă. Retina aceasta, și la Bolintineanu 
și la Alecsandri, se dovedeşte a proiecta nu doar ceea ce vede şi 
ceea ce îi străpunge simţurile, ci şi ceea ce construiește rațiunea 
contemplativă, văzul abstract şi perspectiva simbolică. Nu e o 
viziune bizantină diluată, ci doar reconfigurată. 

Nu este acesta singurul exemplu de perspectivă amprentată 
simbolic asupra naturii şi a cosmosului. 

Venirea primăverii determină - ca şi în cazul tabloului 
magnific şi zguduitor al iernii, care unea frigul stelar cu gerul de 
pe pământ, în interiorul unui templu sculptat în lumină — re- 
cunoașterea unei puteri creatoare, care a dat formă acestui uni- 


vers și îl renaşte continuu (Lunca din Mircești): 


„O! minune, farmec dulce! O! putere creatoare! 
In oricare zi pe lume iese câte-o nouă floare, 
Ş-un nou glas de armonie completează imnul sfânt 


Ce se-nalță către ceruri de pe veselul pământ. 


Tot ce simte și viază, feară, pasăre sau plântă, 
In căldura primăverii naște, saltă, zboară, cântă. 
Omul își îndreaptă pasul cătră desul stejăriș, 


Unde umbra cu lumina se alungă sub frunziș. 


El se duce după visuri; inima lui crește plină 
De o sacră melodie, melanholică, divină, 
De o tainică vibrare, de-un avânt inspirător 


Ce-i aduc în piept suspinuri și-n ochi lacrimi de amor. 

Este timpul re-nvierii, este timpul re-nnoirei, 
Ş-a sperărei zâmbitoare, ș-a plăcerei, ş-a iubirei. 
Pasărea-și găteşte cuibul, floarea mândrele-i colori, 


Câmpul via sa verdeață, lanul scumpele-i comori. /.../ 


O pătrunzătoare șoaptă umple lunca, se ridică. 
Ascultaţi!...stejarul mare grăieşte cu iarba mică, 
Vulturul cu ciocârlia, soarele cu albul nor, 


Fluturul cu plânta, râul cu limpidele izvor. /.../ 


Luncă, luncă, dragă luncă! rai frumos al țării mele, 


Mândră-n soare, dulce-n umbră, tainică la foc de stele!”. 


Dialogul cosmic, care va căpăta amploare în lirica emi- 
nesciană, nu este însă nici aici o metaforă născută dintr-un entu- 
ziasm juvenil, ci tot parte din străvechea, ortodoxa convorbire 
între elementele universale, între logosul cosmic şi cel uman. Ea 
îl descoperă pe omul cuprins, sub auspiciile reînvierii naturii, de 
nostalgia paradisiacă, de o „sacră melodie, melanholică, divină”. 

Observăm că, secvențial, pașoptiştii — Asachi, Heliade și 
Alecsandri — mai folosesc încă termenul vechi, melanholie (sau 
derivatul adjectival melanholic), utilizat de Nicolae Milescu şi 
Dimitrie Cantemir. 

Natura ca „rai tainic la foc de stele” mi se pare una dintre 
cele mai splendide metafore din poezia lui Alecsandri — deşi 
lumina focului de lună şi de stele, care luminează pe pământ și 
pe mare, apare mai des la Bolintineanu. 


Poezia Concertul în luncă exprimă aproximativ aceeași stare: 


394 


„In a nopții liniștire o divină melodie 
Ca suflarea unui geniu printre frunzi alin adie, 
Şi tot creşte mai sonoră, mai plăcută, mai frumoasă, 


Pân' ce umple-ntraga luncă de-o vibrare-armonioasă. 


Gânditoare și tăcută luna-n cale-i se opreşte. 
Sufletul cu voluptate în estaz adânc plutește, 
Şi se pare că s-aude prin a raiului cântare 


Pe-ale îngerilor harpe lunecând mărgăritare”. 


Iubirea e și pentru Alecsandri „raiul vieții mele” (Serile la 
Mircești) şi principul creator şi ordonator, care transformă 
universul într-un rai, într-un cor angelic sau cântec al sferelor 
armonios: „Şi-atunci păduri și lacuri, şi mări, şi flori, și stele/ 
Intoană pentru mine un imn nemărginit”. 

Din același reflex literar patristico-medieval par desprinse 
şi metafore ca „scară de lumină”, pe care se coboară o ciocârlie în 
poezia Secerișul, sau „orizontul cu stele semănat” (Pe coastele 
Calabriei, ori „voiosul soare ca un mire luminos” (Balta). 

Cât despre „luna, vas de aur” (Pe coastele Calabriei), am mai 
vorbit și vom reveni și cu alte ocazii. 

Poetul se află între starea de inerție fizică, dar depășită prin 
filosofie („Şi gândirea mea furată se tot duce-ncet la vale/ Cu cel 
râu care-n veci curge, făr-a se opri din cale” — Malul Siretului) şi 
dinamismul existenţial, care receptează bogăţia de manifestări 
ale vieţii, formele luxuriante ale universului, în poeme precum 


Concertul în luncă, Vânătorul, Balta, etc. 

Universul acesta respiră — fără a fi infuzat de un spirit pan- 
teist —, încât se poate expune poetic un „lan/.../ umed de răsuflul 
aurorii” (Secerișul). 

Alte două tablouri impresionante realizează Alecsandri în 
poeziile Noaptea și Pe coastele Calabriei. În primul introduce 
elemente cosmice și fantastice care conduc spre transcenderea 
planului empiric („Ici, colo, cerul dispare sub mari insule de 
nori,/ Scuturând din a lui poale lungi și răpizi meteori. // Pe un 
deal în depărtare un foc tainic strălucește/ Ca un ochi roş de 
balaur care-adoarme și clipeşte”), iar în al doilea ne apropiem 
mult de Bolintineanu, printr-un poem din specia celor maritime, 
prin care paşoptiştii, voiajori în Italia şi reflexivi în fața Medite- 
ranei, se apropie mai mult de o temă predilectă a simboliștilor 
vest-europeni, decât simboliștii noștri înşişi. 

Pe de altă parte însă, tot atât de adevărat e că peisajul marin 
nu îi predispune la nostalgia vagabondajului, ci tot la o contem- 
plaţie cu adânci reverberaţii simbolice iar nu simboliste, care 
naşte imagini şi metafore poetice ce presupun imersiune herme- 
neutică în apele semnificaţiilor vechi. 

Să nu uităm că marea e un astfel de topos vechi şi, fără 
îndoială, panorama maritimă era captivantă nu doar la modul 
realist, ci determina reverberarea unor semnificaţii încă vii în 
spiritul acestor poeți (o dovadă este existența unor elemente 
esențiale, care aparţin literaturii tradiționale, bizantin-românești, 
şi care pot fi lesne trecute cu vederea de o lectură ignorantă: luna 


ca vas de aur, sihastrul, orizontul semănat cu stele): 


„Pe coastele Calabriei vaporu-naintează 

In unda luminoasă ce noaptea fosforează; 
El taie-o brazdă lungă pe-al mării plai senin, 


Şi luna, vas de aur, pluteşte-n ceruri lin. 


În dreapta, pe-ntuneric, se-nalță-un negru munte, 
Vulcanul bătrân Etna, cu lava stinsă-n frunte; 
Sehastru ce cunoaşte al globului mister, 


El pare că din sânu-i azvârle stele-n cer. 


În stânga e Carybda săbatică, stâncie. 
Din zare se întinde o punte argintie 
Pe care se îndreaptă vaporul legănat, 


Ce calcă orizontul cu stele semănat. 


Dorm valurile mării sub atmosfera caldă. 
In baie azurie Sicilia se scaldă; 
Şi-n umbră călătorul, ţintind ochii spre mal, 


Aspiră-al Syracusei parfum oriental”. 


Nici parfumul oriental nu este un element incitator la vaga- 
bondaj, aşa cum nu e nici vaporul navigând pe linia orizontului, 
adică pe orizontală, traversând sfera pământului, nu îndepăr- 
tându-se și nu stârnind curiozități și pasiuni spre descoperirea 
unor tărâmuri exotice. De altfel, exotismul oriental, grecesc, tur- 
cesc (musulman) sau levantin, era un element cunoscut poeţilor 
noştri, mult mai mult decât occidentalilor şi care n-avea de ce să 


le stârnească fantezia. 

Tot facultatea contemplativă este cea care e trimisă să 
exploreze, care străbate distanțe cu mult mai mari, pe verticală, 
care descoperă analogii între cer și mare, între fosforul undelor 
marine și lumina astrală, între vaporul de pe mare şi vasul lunii, 
între focul lavei vulcanice şi aprinderea stelelor, între plaiul mării 
şi stelele semănate. 

Punţile de legătură dintre cer și pământ, dintre transcen- 
denţă și imanenţă, nu sunt deteriorate, pentru conștiința poeţilor 
români. Natura terestră fuzionează cu cea celestă în peisaje care 
pot părea suprarealiste, dar care, paradoxal, erau percepute ca 
firești, nu ca o extravaganţă a imaginaţiei. 

După cum am afirmat deja, multe din aceste elemente 
aparţin palierului de gândire şi de viziune al literaturii vechi, iar 
autorii de poezie nouă nu făceau decât să le reproducă într-un 
context liric mai mult sau mai puțin modificat la nivelul expresiei 
şi al concepției prozodice. 

O trăsătură interesantă a pastelurilor lui Alecsandri este și 
analogia dintre peisajele de natură şi psihologia umană (0 va- 
riantă a sa este și erotizarea naturii — aprecierea lui T. Vianu, 
aplicată lui Eminescu): „Soarele rotund şi palid se prevede prin- 
tre nori/ Ca un vis de tinerețe printre anii trecători” (Iarna); „Un 
fir de iarbă verde, o rază-ncălzitoare,/ Un gândăcel, un flutur, un 
clopoțel în floare,/ După o iarnă lungă ș-un dor nemărginit,/ 
Aprind un soare dulce în sufletul uimit” (Sfârșitul iernei); 
„Noaptea-i dulce-n primăvară, liniștită, răcoroasă, / Ca-ntr-un 
suflet cu durere o gândire mângâioasă” (Noaptea) etc. 

Psihologizarea sau umanizarea naturii care, tot în pictură, 


poate crea efecte suprarealiste, aici este însă un reflex al aceleiași 

tradiţii românești ce receptează universul ca pe un element 
casnic/ domestic, nedivizat de om, infuzat de starea lui de spirit. 

De remarcat că nu interiorul uman este cosmo-sensibil, ci 
transformările naturale sunt cele care suportă comparația cu 
fenomenele psiho-spirituale din universul uman. Suntem tot pe 
o scară medievală a valorilor. 

Încheiem prin a spune că, odată cu Alecsandri, s-a creat 
impresia începutului de carieră al unei poezii tradiționaliste, 
care, prin dihotomie _literar-ideologică, trebuie înţeleasă ca 
„altceva” şi ca opusă celei moderniste. Pe marginea poemelor 
sale cu țărani va curge multă cerneală a polemicilor sămă- 


nătoriste şi poporaniste... 

Mezul iernei 


Citându-l pe Heidegger, care „a subliniat în repetate rân- 
duri semnificația profundă a prezenței unui templu în spațiu”, 
Mircea Scarlat făcea mai demult observația că templul în poezie 
„asigură ordinea, stabilitatea, viața”3%. Şi, pentru literatura 
română, pe lângă exemplul lui Eminescu (Memento mori), a con- 
siderat paradigmatică poezia Mezul iernei de Vasile Alecsandri, 


contemporan cu Baudelaire, pentru care „La Nature est un tem- 


7 


ple”... 


Identitatea perspectivei poetice a celor doi poeți contem- 
porani nu i s-a părut un hazard, în ciuda diferențelor semni- 
ficative între Baudelaire și Alecsandri. Și e adevărat că Alec- 
sandri nu s-a sfiit a-şi însuși anumite sugestii esențiale din marea 
poezie, pentru a-şi înscrie numele în istoria liricii românești, 
chiar dacă talentul său nu l-a ajutat pe cât și-ar fi dorit. 

Vecinătatea în care l-a plasat Scarlat m-a făcut să revin 


asupra binecunoscutului pastel alecsandrin: 


„În păduri trosnesc stejarii! E un ger amar, cumplit! 
Stelele par îngheţate, cerul pare oțelit, 
lar zăpada cristalină pe câmpii strălucitoare 


Pare-un lan de diamanturi ce scârţâie sub picioare. 


319 Articol publicat inițial aici: 

https://www.teologiepentruazi.ro/2021/01/07/mezul-iernei/. 

30 Mircea Scarlat, George Bacovia. Nuanțări, Ed. Cartea Românească, 
București, 1987, p. 10-11. 

Fumuri albe se ridică în văzduhul scânteios 
Ca înaltele coloane unui templu maiestuos, 
Şi pe ele se aşază bolta cerului senină, 


Unde luna își aprinde farul tainic de lumină. 


O! tablou măreț, fantastic!...Mii de stele argintii 
În nemărginitul templu ard ca vecinice făclii. 
Munţii sunt a lui altare, codrii — organe sonoare 


Unde crivățul pătrunde, scoțând note-ngrozitoare. 


Totul e în neclintire, fără viaţă, fără glas; 
Nici un zbor în atmosferă, pe zăpadă — nici un pas; 
Dar ce văd?...în raza lunei o fantasmă se arată... 


E un lup ce se alungă după prada-i spăimântată!”. 


Poetul contemplă, într-o noapte de iarnă senină, cu stele, 
geroasă, tabloul câmpiilor acoperite de zăpadă și al pădurilor 
trosnind de ger. Suntem în miez de iarnă... 

În ciuda faptului că e noapte, peisajul este eclatant: pe cer 
luminează stelele, câmpiile sunt și ele „strălucitoare”, ca „un lan 
de diamanturi” — în locul lanurilor de grâu care populează câm- 
purile în sezonul văratic, cresc lanuri de diamante care ne 
plasează, vizual, într-un basm de Andersen. 

Imaginile poetice şi figurile de stil scot în evidenţă 
caracterul luminos al peisajului. Uimirea poetului care con- 
templă e provocată de antiteza între întunericul nopții și lumina 
puternică emanată de o sursă cosmică (stelele) și de alta terestră 


(zăpada), cea din urmă funcționând, de fapt, ca o imensă oglindă, 

având caracter reflector. Scânteierea/ strălucirea acestui peisaj e 
atât de feerică, ebluisantă, încât luminile care se aprind în cer şi 
inundă pământul îi creează contemplatorului impresia că se află 
în mijlocul unui templu cosmic (sugestie pe care a preluat-o in- 
teligent atât din Miorița și din tradiţia ortodoxă, cât și de la 
romantici). 

Din punct de vedere cromatic-vizual, predomină culoarea 
albă („fumuri albe”, lumina albă a lunii și a stelelor care face 
văzduhul să scânteieze, gerul transparent și reflectorizant în 
același timp, albul zăpezii). Ar trebui să fie o lumină rece, însă 
aprinderile scânteierilor pe întinderi nesfârșite ale cerului și ale 
pământului schimbă senzaţia, introducând un paradox. Tot- 
odată, culoarea albă predominantă intră în antiteză cu regimul 
nocturn. Alecsandri creează o serie de contraste... 

Privirea reflexivă a poetului intuiește prezența unui imens 
templu cosmic, pe care ni-l descrie în strofa a doua şi a treia, 
format din bolta cerului arcuită peste pilonii de fum, în care alta- 
rele sunt munţii, iar instrumentele imnice codrii. Numai că, 
arcușul nevăzut fiind crivățul, muzica este una aspră, impre- 
sionantă, dar şi înspăimântătoare pentru om. Elementul care 
contrastează cu această muzică disonantă e din nou lumina, 
splendoarea electrizantă a „mii de stele argintii” pe lângă „farul 
tainic de lumină” al lunii. 

E un cosmos necuprinzibil cu privirea ochiului, ci doar cu 
cea a minţii. Dar și planul terestru este extins, pentru că, pe lângă 
câmpiile din strofa primă (care puteau fi bătute cu piciorul), apar 


altarele munţilor și orchestra fascinantă a codrilor, într-o formulă 

care subliniază indeterminarea și care lărgește orizontul cu mult 
peste ceea ce poate sesiza vederea umană. 

Imaginea centrală a poemului este: „nemărginitul templu”. 
Alecsandri insistă pe ideea de nemărginire, de vastitate a acestei 
basilici universale. 

De fapt, peisajul terestru este deschis către infinit, cu ale lui 
câmpii diamantine, munți și codri care se pierd în înălțime şi 
adâncime, în timp de tabloul celest este apropiat prin intimizare, 
în el luminând stelele ca „vecinice făclii” și luna ca un „far tainic 
de lumină”. Concepţia (a cosmosului ca o casă sau o biserică) e 
una patristică și o aflăm reprodusă în vechile Cazanii românești, 
după cum am sesizat mai demult. De aici a migrat spre poezia 
populară, în balade precum Miorița, de unde Alecsandri a pre- 
luat, în acest pastel, imaginea „stelelor făclii”, în număr de „mii”. 
Originea metaforelor e patristică (am explicat altădată). 

Însuşi termenul „organ” e unul vechi bisericesc, însemnând 
psaltirion (un instrument muzical antic, un fel de harfă). 

Stâlpii de fum ai templului reprezintă un neașteptat ele- 
ment de modernitate, care își are sursa în...Scriptură. Şi cred că 
Arghezi a remarcat această imagine, dacă ne gândim la poezia 
lui intitulată Denie (vol. Versuri de seară): „Seara stau cu Dum- 
nezeu/ De vorbă-n pridvorul meu./ El e colea, peste drum,/ În 
altarul Lui de fum,/ Aprinzând între hotare/ Mucuri mici de lu- 
mânare”. În versurile lui Arghezi, cerul e „altarul Lui de fum”, 
iar stelele „mucuri mici de lumânare” pe care El le aprinde. 

Deosebirea de pastelul lui Alecsandri constă în faptul că 
acesta privea din perspectiva omului, de jos în sus, pe când 


Arghezi împrumută punctul de vedere al Creatorului acestui 

univers, pentru care cerul e fum (căci „ceriul ca fumul s-au 
întărit” — Is. 51, 6, Biblia 1688), iar stelele lumânărele. Altfel, 
metaforele sunt identice... 

La început, pământul e feeric-diamantin, sub pasul omului, 
iar cerul e inaccesibil, „oţelit”, cu stele „îngheţate”. E un basm 
terestru. Lanurile de zăpadă formează lumea de aproape, iar 
cerul e un castel înghețat, o lume departe. 

Începând cu strofa a doua, întrezărirea/ intuiţia prezenţei 
templului schimbă radical această impresie. Pământul se extinde 
spre cer, iar cerul se micșorează spre a cuprinde pământul. 
Pământul, stăpânit de ger și de crivăţ, e necuprins în întinderi 
bătute de viscol și „îngrozitor” prin ecoul său în sufletul celui ce 
contemplă, iar cerul e blând și ocrotitor, cu făcliile şi farurile sale 
pe care le aprinde spre a lumina pământul. Conotaţiile se in- 
versează... 

Şi ca să revină din înălțimea contemplaţiei pe pământ, în 
ultima strofă a readus în atenţie vecinătatea terestră, coborând 
pe o rază de lună până la scena în care un lup își urmărea prada. 
Realitatea e „o fantasmă” înfășurată în raza lunii până când nu 
reintri cu totul în ea, atunci când te-ai obișnuit să admiri templul 
naturii, al creaţiei lui Dumnezeu. E poate cea mai sugestivă poe- 


zie din câte a scris Alecsandri... 

Alecsandri și Eminescu 


Există cazuri de similaritate frapante între anumite viziuni 
eminesciene — binecunoscute, de altfel — și câteva imagini 
poetice, cu conotaţii identice, din Legendele lui Alecsandri. Cu- 
noaştem obiceiul lui Eminescu de a-şi apropria, în mod pro- 
gramatic, idei și/ sau sintagme poetice de la pașoptiști, pe care 
apoi le dezvoltă în contexte lirice mult mai profunde și mai com- 
plexe. 

Totuși, având în vedere că aceste Legende au fost publicate 
târziu (în 1875, Poezii, vol. III, Pasteluri şi legende, și în 1881 vol. IX 
din Opere complete, cuprinzând şi Legende nouă), după ce Emi- 
nescu îşi făcuse deja cunoscută o bună parte din operă (prin 
publicare și lecturi la ședințele Junimii), ipoteza unei inspirații 
din Alecsandri nu se poate lua în considerare. 

lată însă care sunt similitudinile pe care dorim să le 
evidenţiem. În lirica lui Alecsandri, Legenda rândunicăi şi Legenda 
ciocârliei sunt interpretări culte în versuri ale unor basme po- 
pulare, Dan, căpitan de plai şi Grui-Sânger sunt legende mai mult 
sau mai puţin istorice (un proiect dramatic eminescian se 
intitulează, de asemenea, Gruie-Sânger), în timp ce poeme ca 
Valul lui Traian sau Visul lui Petru Rareş sunt inspirate (ca subiect) 
din cronicile lui Miron Costin și, respectiv, Ion Neculce”?!. Așa 


încât sursa legendară oscilează... 


321 A se vedea, pentru apelul lui Alecsandri la cronicile lui Cantemir, 


Ureche şi Neculce: Laetitia Turdeanu-Cartojan, Neculce şi Alecsandri, în 

Ne oprim la câteva exemple. În legenda Înșiră-te, mărgărite, 
câteva versuri ne rememorează zborul Luceafărului: „Cum se 
duce neoprit/ Dorul cel nemărginit! /.../ Cine-n lume, cine poate/ 
Mările să le înoate” — şi ne aducem aminte că stelele „îl înconjor/ 
Ca niște mări, de-a-notul” pe Luceafărul care zbura neoprit, fiind 
„gând purtat de dor”. 

În Legenda ciocârliei, descoperim motivul „insulei fericite” 
(care ne face să ne gândim la Cezara şi la Memento mori), dar şi pe 
cel al „umbrei” care „rămâne pe mal înstrăinată”, ca, mai târziu, 
umbra pe care o lasă în urmă Dionis, în Sărmanul Dionis. 

Tot aici este invocată, în câteva versuri, cosmogeneza: „De 
când nu era încă pământul care este,/ De când tot ce e-n lume era 
numai poveste/ Și raza de lumină și razele căldurei/ Erau comori 
ascunse în haosul naturei”. Aceste versuri ne trimit indubitabil 
la Scrisoarea I şi la Rugăciunea unui dac, deşi nu reprezintă decât o 
intenție vagă de poetizare a cosmogenezei din partea lui Alec- 
sandri. 

Dar, tot în acest poem, descoperim și înveșmântarea tinerei 
fete, a „frumoasei Lia” — pe care „Luceferii, văzând-o, mai viu au 
strălucit” —, cu „haine scumpe, ușoare, descântate,/ Din fire de 
painjen ţesute şi lucrate”, vestimentaţie de mătase pe care o 
regăsim în versurile lui Eminescu (într-o simbioză nedeslușită cu 
viziunea literaturii vechi, care percepea existența umană ca pe un 
fir de păianjen — Dosoftei, Miron Costin), care brodează filosofic 


în jurul condiţiei feminine și a intensității iubirii. 


Emil Turdeanu, Laetitia Turdeanu-Cartojan, Studii și articole literare, op. 
cit., p. 175-183. 

În Ghioaga lui Briar, alte câteva versuri sună cunoscut („EI 
care ziua-ntreagă se-ngână cu un pai,/ Și-n cânticul de paseri sur- 
prinde-un dulce grai,/ Ce vis frământă gându-i, ce taină spune- 
ades/ Și stelelor din ceruri, și florilor din șes”), amintindu-ne de 
poezia Codru și salon, de „dulce-nmiitul al paserilor grai”, dar și 
de comunicarea dintre stele, păduri şi valuri, neîncetată, care 
apare adesea în secvenţe poetice eminesciene. 

În Legenda rândunicăi e reiterat motivul zburătorului, iar un 
pasaj — al scăldătorii în pârâu — ne evocă o scenă asemănătoare 
din Miron şi frumoasa fără corp. Și în același poem întâlnim versuri 
despre „zânele născute în atmosfera caldă,/ Ce sub văpaia lunii 
în lacuri lin se scaldă”, care ne poartă cu gândul la Eminescu: 
luna „varsă peste toate voluptoasa ei văpaie” (Scrisoarea 1) sau 
„durează o cărare de văpaie” (Scrisoarea IV) ori „varsă apelor 
văpaie” (Lasă-ți lumea ta uitată) — am văzut mai devreme că ima- 
ginea poetică a văpăilor lunare a apărut mai întâi la Bolintineanu, 
care cel mai probabil a extras-o dintr-un psalm dosofteian. În alte 
versuri: „Numai lebedele albe, când plutesc încet din trestii,/ 
Domnitoare peste ape, oaspeţi liniștei acestei,/ Cu aripele întinse 
se mai scutură şi-o taie, / Când în cercuri tremurânde, când în 
brazde de văpaie” (Scrisoarea IV), „Strătulgeră-n umbră-i de va- 
luri bătaie/ Ajunse în fugă de-a lunei văpaie” (Diamantul Nor- 
dului) etc. 

Mihai Zamfir atrage atenţia asupra tonului eminescian pe 
care îl capătă Alecsandri publicându-și Legendele, dar nu crede că 
cei doi poeți s-ar fi putut influenţa unul pe altul: 

„Se întâmplă ceva benefic și surprinzător cu stilul lui 


Alecsandri din ultimii său ani. Fără să fie vorba de vreo in- 

fluență [din partea lui Eminescu] — imposibil de presupus, 
din rațiuni strict materiale —, poeticitatea sa se apropie pe 
nesimţite de cea eminesciană din marile poeme epice pos- 
tume, care vor ajunge la cunoștința publicului doar multe 
decenii mai târziu. [...] În aproximativ aceiași ani, fără să 
știe unul de altul, doi poeţi moldoveni [...] dădeau roman- 
tismului crepuscular și profund, romantism deja stins în 


Europa, o întruchipare verbal nouă şi asemănătoare”*%2. 


Şi într-adevăr, Mihai Zamfir stabileşte o paralelă între stilul 
celor doi poeţi, oferind exemple din Legenda ciocârliei şi Legenda 
lăcrimioarei, în care descoperă sonorități frapant de asemănătoare 
cu Fata în grădina de aur și Memento mori, mai precis cu peisaje 
paradisiace din poemele eminesciene postume. 

Coincidenţele ni se par, totuși, derutante. 

Din ceea ce am semnalat mai sus, apropierile nu se pot 
explica numai prin asemănări de viziune şi, mai ales, nu vizează 
numai poemele postume eminesciene, ci și unele dintre creațiile 
publicate de către Eminescu în timpul vieţii, cum ar fi Rugăciunea 
unui dac, Luceafărul, Scrisorile I-IV , Sărmanul Dionis, Cezara. 

Nuvela Sărmanul Dionis fusese citită în şedinţa Junimii din 
1 septembrie 1872 şi e publicată în Convorbiri literare pe 1 
decembrie, în același an, retipărită fiind pe 1 ianuarie 1873. Cezara 
apare, pe 6 august 1875, în Curierul de lași, reeditată fiind și în alte 


câteva numere ulterioare. In mai 1878, Eminescu citeşte poezii la 


322 Mihai Zamfir, Scurtă istorie. Panorama alternativă a literaturii ro- 
mâne, vol. I, Ed. Cartea Românească şi Polirom, București și Iaşi, 2011, p. 
150. 

Titu Maiorescu acasă, în prezenţa lui Vasile Alecsandri. lar pe 1 
septembrie 1879 este publicată Rugăciunea unui dac. Pe 1 
februarie 1881 se publică Scrisoarea 1, tot în Convorbiri literare. Pe 
1 aprilie, Scrisoarea II şi pe 1 mai, Scrisoarea III (care fusese, însă, 
anterior, de mai multe ori citită în şedinţele Junimii). lar pe 1 
septembrie apare şi Scrisoarea IV. În octombrie 1882, Eminescu 
citește Luceafărul la Junimea. Poemul este publicat în aprilie 1883, 
în Almanahul societății studențești România jună din Viena, 
preluat și tipărit în august şi de Convorbiri literare. 

Prin urmare, considerăm că dezbaterea pe seama acestui 
subiect ar trebui redeschisă. 

Mihai Zamfir susține că „În imensitatea de versuri con- 
formiste ale lui Alecsandri, versurile de mai sus [din cele două 
Legende menţionate] răsună ca o presimţire a marii poezii, trăită 
cu surprindere de însuși autorul lor (s. n.)'5%. Trebuie să remarcăm 
însă că e vorba de o evoluţie a lui Alecsandri care ar fi foarte greu 
anticipabilă, în absenţa unui climat poetic din care să facă parte 
Eminescu. Mai înainte ca Eminescu să își publice viziunile 
liricizate, Alecsandri nu dădea deloc semne că ar fi preocupat de 
asemenea subiecte sau capabil de profunzimi de gând de felul 
acesta. Urmărind traseul literar şi regimul creator al lui Alec- 
sandri, chiar M. Zamfir observa că „din pașoptist ajunge con- 
vorbirist” și că poetul, „convins că ajunsese numărul unu al 
literaturii române, face tot ce-i stă în putinţă pentru a-şi consolida 


acest renume” 374, 


323 Idem, p. 151. 
324 Idem, p. 148. 

Cred că a făcut într-adevăr totul, ajungând să preia idei și 
imagini poetice vizionare (prelucrate însă în versuri în care nu se 
mai regăsește aproape nimic din măreția eminesciană) de la mai 
tânărul, dar genialul său confrate, care îl întrecea cu mult în 
inteligenţă, cultură și talent. Dar Alecsandri a fost şi el la fel de 
insensibil la drama lui Eminescu, ca mulți alţii, care au lăsat să 
crească în ei sămânţa invidiei, chiar dacă nu au avut, ca Mace- 
donski, nesimţirea supremă de a-l şi ponegri, pe deasupra, pe cel 


de la care se inspirau... 

Influente ale liricii engleze romantice în poezia 


pașoptistă 


I. Oda la o ciocârlie a lui Shelley şi poezia românească 


Remarcam, cu altă ocazie“, prezența unei comparații in- 
solite, în poezia Călin (file din poveste) a lui Eminescu, a ochiului 


plutitor ca o ciocârlie: 


„Toată ziua la fereast[r]ă suspinând nu spui nimică; 
Ridicând a tale gene al tău suflet se ridică; 
Urmărind pe ceruri limpezi cum pluteşte o ciocârlie 
Tu ai vrea să spui să ducă către dânsul o solie, 
Dar ea zboară...tu cu ochiul plutitor şi-ntunecos 


Stai cu buze discleștate de un tremur dureros. 


N-am reușit să identific o sursă inechivocă (poate că nici nu 
există), dar mi-a atras atenția poemul lui Percy B. Shelley, Ode to 


a Skylark (Odă la o ciocârlie): 


„Hail to thee, blithe Spirit! 
Bird thou never wert, 


That from heaven, or near it, 


35 A se vedea Gianina Maria-Cristina Picioruş, Eminescu şi literatura 


română veche, op. cit., p. 266-267. 

Pourest thy full heart 


In profuse strains of unpremeditated art. 


Higher still and higher 
From the earth thou springest 
Like a cloud of fire; 

The blue deep thou wingest, 


And singing still dost soar, and soaring ever singest. 


In the golden lightning 
Of the sunken sun, 
O'er which clouds are bright'ning, 
Thou dost float and run, 


Like an unbodied joy whose race is just begun. 


The pale purple even 
Melts around thy flight; 
Like a star of heaven 
In the broad daylight 
Thou art unseen, but yet I hear thy shrill delight — 


Keen as are the arrows 
Of that silver sphere 
Whose intense lamp narrows 
In the white dawn clear 


Until we hardly see — we feel that it is there. 


All the earth and air 
With thy voice is loud, 


As, when night is bare, 

From one lonely cloud 


The moon rains out her beams, and heaven is overflowed. 


What thou art we know not; 
What is most like thee? 
From rainbow clouds there flow not 
Drops so bright to see 


As from thy presence showers a rain of melody. 


Like a poet hidden 
In the light of thought, 
Singing hymns unbidden, 
Till the world is wrought 
To sympathy with hopes and fears it heeded not /.../ 


Better than all measures 
Of delightful sound, 
Better than all treasures 
That in books are found, 


Thy skill to poet were, thou scorner of the ground! 


Teach me half the gladness 
That thy brain must know, 
Such harmonious madness 
From my lips would flow 


The world should listen then, as I am listening now!” 36, 


326 Poemul integral se poate citi aici: 


http://www.poetryfoundation.org/poem/174413. 

Comparaţia între Shelley și Eminescu se poate reține, nu 
prin identitatea viziunilor, ci prin forța dematerializării subiec- 
tului (la Shelley) sau a obiectului comparat. Pentru Shelley, 
ciocârlia este „spirit voios (blithe Spirit)”, „bucurie netrupească/ 
fără de trup (unbodyed joy)”, creator de „artă nepremeditată 
(unpremeditated art)”, nerafinată, care n-are nevoie de stilizare, 
precum arta creată de oameni. 

Minunea ciocârliei este că ea e nevăzută („thou art unseen”) 
- un artist nevăzut —, şi cu toate acestea capodopera pe care o 
creează este o punere în scenă complexă, care combină simfonia 
cântecului său mirabil cu pictura răsăritului de soare spre care ea 
atrage atenţia prin revărsarea glasului său din înălțime: „From 
rainbow clouds there flow not/ Drops so bright to see/ As from 
thy presence showers a rain of melody (Din nori de curcubeu nu 
curg/ Picături atât de strălucitoare/ Așa cum din prezenţa ta se 
revarsă o ploaie de cântec)”. Încât poetul spune: „What thou art 
we know not (Ceea ce ești nu știm)”. Insinuarea este evidentă și 
o va sugera şi autorul cât de curând, căci ciocârlia este „Like a 
poet hidden/ In the light of thought (Ca un poet ascuns/ În 
lumina gândului)”. 

Precum este ciocârlia un cântec ascuns în lumina inefabilă a 
zorilor, poetul ar trebui să fie la fel, arta sa să semene cu o 
mixtură complexă, poezia să fie pictură şi simfonie în același 
timp, o exprimare a ființei sale, care să pună în interogaţie con- 
templatorul de artă în legătură cu forţa creatoare a omului, cu 
ceea ce este ființa, creaţia...Poezia este un vector spre reflecţie 
abisală și întotdeauna a fost așa, chiar şi atunci când nu inten- 


ționează să versifice un discurs filosofic. Dar pentru că este o 

invitaţie la reflecţie teologică şi filosofică profundă, tocmai de 
aceea a putut Heidegger să formuleze o filosofie, care a avut şi 
are mult succes, pornind de la poezia lui Holderlin, Trakl şi 
Rilke. 

Simţurile se inefabilizează, vederea și auzul sunt pe cât de 
acute și pătrunzătoare, pe atât de metamorfotice și de imposibil 
de reținut într-o singură senzaţie sau descriere. E o splendidă 
ecuație metaforică, o sinteză care poate fi considerată mistică sau 
o devansare a sinesteziei simboliste, dacă simbolismul însuşi n- 
ar fi, în opinia noastră, o avansare (deși tot o încercare) spre a 
înțelege nedefinibilul. 

Esenţa artei, a creaţiei, a fiinţei...Fundamentele se află 
dincolo de ceea ce poate fi sesizat. „In the white dawn clear/ Until 
we hardly see — we feel that it is there (În limpezimea zorilor 
albind/ Înainte de a distinge — simţim că este acolo)”: simţirea sau 
presimţirea dincolo de vedere reprezintă nu doar un indiciu al 
poeziei moderne, o nesiguranţă la adresa simțurilor și mai ales a 
celui mai redutabil și mai credibil dintre ele, văzul (începând de 
la definiția din Metafizica lui Aristotel încoace), ci și, totodată, o 
căutare a transcendențţei, presimțită în formele premeditate sau 
nepremeditate ale creaţiei. 

Această presimţire am sesizat-o și undeva mai sus, la 
Costache Negruzzi (care nu este reținut în primul rând ca poet, 
dar a cărui Melancolie ni se pare o artă poetică demnă de studiat, 
o sinteză a conștiinței romantice a poeţilor paşoptişti): „Steaua 
zilei osteneşte tânjitoarele-mi vederi;/ Ochiul meu muiat în la- 
crimi află mai multe plăceri/ Când pe nori d-azur şi aur căutând 


se oboseşte/ Lumina ce nu se vede, dar tot încă se simţește”. 

Vederea tânjește, paradoxal, după ceea ce nu se vede, după o 
epifanie care „se simțește”/ se simte, o vedere mai presus de 
vedere pe care o simte că există. „We feel that it is there”... 

Ar mai fi și alte exemple, precum cel al lui Bolintineanu, 
care conduc spre aceeași concluzie: „lar neaua sa eternă [a di- 
mineții] ce luce sub lumină/ Râu d-ambru, se îngână cu purpura 
divină/ Și se răsfrânge-n marea de spumă și d-azur/ C-un cer ce- 
atâtea stele îl fac și mai obscur!” (Conrad). 

Inspirat sau nu de poezia lui Shelley, Alecsandri scrie şi el 
Legenda ciocârliei, în care versifică o legendă românească, într- 


adevăr, adăugându-i însă motive romantice. 
II. Keats și Alecsandri 


Se pot face apropieri și între lirica pașoptistă şi Oda la o 
privighetoare a lui John Keats. E posibil ca acest poem să le fi oferit 


un subiect creatorilor români, mai ales lui Alecsandri: 


„Away! away! for I will fly to thee, 
Not charioted by Bacchus and his pards, 
But on the viewless wings of Poesy, 
Though the dull brain perplexes and retards: 
Already with thee! tender is the night, 
And haply the Queen-Moon is on her throne, 
Cluster'd around by all her starry Fays; 
But here there is no light, 
Save what from heaven is with the breezes blown 


Through verdurous glooms and winding mossy ways. 

I cannot see what flowers are at my feet, 
Nor what soft incense hangs upon the boughs, 
But, in embalmed darkness, guess each sweet 
Wherewith the seasonable month endows 
The grass, the thicket, and the fruit-tree wild; 
White hawthorn, and the pastoral eglantine; 
Fast fading violets cover'd up in leaves; 
And mid-May 's eldest child, 
The coming musk-rose, full of dewy wine, 


The murmurous haunt of flies on summer eves. 


Darkling I listen; and, for many a time 
I have been half in love with easeful Death, 
Call'd him soft names in many a mused rhyme, 
To take into the air my quiet breath; 
Now more than ever seems it rich to die, 
To cease upon the midnight with no pain, 
While thou art pouring forth thy soul abroad 
In such an ecstasy! 
Still wouldst thou sing, and I have ears in vain - 


To thy high requiem become a sod. 


Thou wast not born for death, immortal Bird! 
No hungry generations tread thee down; 
The voice I hear this passing night was heard 
In ancient days by emperor and clown: 
Perhaps the self-same song that found a path 
Through the sad heart of Ruth, when, sick for home, 


She stood in tears amid the alien corn; 

The same that oft-times hath 
Charm 'd magic casements, opening on the foam 


Of perilous seas, in faery lands forlorn. 


Forlorn! the very word is like a bell 
To toll me back from thee to my sole self! 
Adieu! the fancy cannot cheat so well 
As she is fam d to do, deceiving elf. 
Adieu! adieu! thy plaintive anthem fades 
Past the near meadows, over the still stream, 
Up the hill-side; and now tis buried deep 
In the next valley-glades: 
Was it a vision, or a waking dream? 


Fled is that music: — Do I wake or sleep?”37. 


37 A se vedea poemul integral: 

http://www.poetryfoundation.org/poem/173744. 

O traducere în română a poemului: 

http://cititordeproza.ning.com/forum/topics/john-keats-oda-la-o- 
privighetoare. 


Reproducem de aici traducerea strofelor pe care le-am citat: 


„Spre tine vreau avântul meu să zboare, 
Nu lângă Bacchus și-ale sale fiare, 

Pe ăripi poezia să mă poarte 

La cer, deși ezit și întârziu; 

Cu tine sunt. E luna-n nori departe 
împărătească-n noaptea-n luciu viu, 

Cu roi de zâne, stelele mult tandre; 


Aici însă lumina nu răsare, 

Doar cea venind de sus prin câte-o boare 


Prin umbra înverzită și meandre. 


Nu pot să văd ce flori am la picioare, 

Nici vreun parfum plutind peste o creangă, 
Dar în bezna balsamică mă leagă 

Aromele intrate slujitoare 

La pomi cu rod sălbatic de pe plai, 

La spini şi la măceșul ciobănesc, 

La violete ce iute veştejesc, 

La pruncul vârstnic din mijlocul de mai: 
Un trandafir de mosc, cu vin de rouă, 


Şi peste care mușşte-n zumzet plouă. 


Ascult bezna ades: ajutătoare 

Am privit moartea, dragoste aproape, 
Şi muza-mi a știut rime să-i sape, 
Ca-n duh să-mi piardă ultima suflare. 
Să mor îmi pare voluptate azi, 

în miezul nopții fără suferință 

Pe când în cer sufletu-ți ia ființă 
într-un așa extaz! 

Dar nu-ţi voi auzi înaltul cânt 


De recviem, căci voi fi sub pământ. 


Nu ești a morții, fără moarte, lege! 

Lacom popor nu-ți calcă pe mormânt. 

Ca-n noaptea asta-n vremuri vechi, sunând 
Vocea ta a urcat în rob și rege. 

Poate același cânt a fost o zestre 


în inima lui Ruth când fără casă 

Alecsandri dedică privighetorii câteva strofe din poezia 
Concertul în luncă, în care închipuie adunarea florilor, a păsărilor 


și a gâzelor pentru a asculta concertul privighetorii: 


„In poiana tăinuită unde zbor luciri de lună, 
Floarea oaspeţilor luncii cu grăbire se adună, 
Ca s-asculte-o cântăreaţă revenită-n primăvară 


Din străinătatea neagră, unde-i viața mult amară. /.../ 


Dar, tăcere!...Sus pe-un frasin un lin freamăt se aude!... 
Toţi rămân în așteptare. Cântăreaţa-ncet prelude. 
Vântul tace, frunza deasă stă în aer neclintită... 


Sub o pânză de lumină lunca pare adormită. 


în grâu străin bea lacrimi, dureroasă; 
Același a vrăjit sacre ferestre 
Deschise către mări, primejduit, 


De pe pământuri din pierdutul mit. 


Pierdutul mit! Fu clopot ăst cuvânt 

Şi m-a redat smulgându-mă din tine. 
Adio! Fantezia nu ne ține 

Cu amăgeala-i, cum se spune-n vânt, 
înşelătoareo, imnul tău cu plâns 

Trece de câmp, de râu, suie pe creastă, 
lată acum întru adânc s-a strâns 

în luminișul văii ce-l adastă: 

E o închipuire, vis enorm? 


Cântecul a pierit: - Sunt treaz sau dorm?”. 

In a nopții liniștire o divină melodie 
Ca suflarea unui geniu printre frunze alin adie, 
Şi tot crește mai sonoră, mai plăcută, mai frumoasă, 


Pân' ce umple-ntreaga luncă de-o vibrare-armonioasă. 


Gânditoare și tăcută luna-n cale-i se opreşte. 
Sufletul cu voluptate în estaz adânc pluteşte, 
Şi se pare că s-aude prin a raiului cântare 


Pe-ale îngerilor harpe lunecând mărgăritare. 


E privighetoarea dulce care spune cu uimire 
Tainele inimei sale, visul ei de fericire... 
Lumea-ntreagă stă pătrunsă de-al ei cântic fără nume... 


Macul singur, roș la față, doarme, dus pe ceea lume!”. 


Finalul anecdotic (specific lui Alecsandri) ruinează atmos- 
fera solemnă şi încercarea de instaurare a unei metafizici sau a 
unui sens ascendent, spre înălțimea transcendenţei. Alecsandri 
revine însă întotdeauna la realitate (ca în Pasteluri), intimidat 
parcă de apropierea prea intimă de marea taină, despre care 
Keats putea spune că „I have been half in love with easeful Death 
(Am fost pe jumătate îndrăgostit de moartea liniștitoare)”. 

Deși există mari diferenţe între perspectiva lui Keats și cea 
a lui Alecsandri (se vede distanţa de talent poetic şi de înălțime 
a ideaţiei), se pot număra şi asemănări, care țin mai ales de 
atmosfera generală și de apropierea simbolică dintre geniu şi 
privighetoare, care ne determină să considerăm că Alecsandri a 


cunoscut poezia lui Keats. 

De asemenea, „estazul” paradisiac se poate să-i fi fost su- 
gerat de versurile poetului englez. Ceea ce nu înseamnă că poetul 
nostru nu deținea, în tradiția sa literară veche, destule elemente 
recurente, care i-au făcut îmbietoare aceste referințe la extazul 
mistic și sugestiile transcendentale. 

Imaginea Lunii-Regină și a zânelor-stele, care o înconjoară 
(„Queen-Moon is on her throne,/ Cluster'd around by all her 
starry Fays”) îmi pare a fi fost prelucrată şi dezvoltată de 
Eminescu, în Memento mori, după cum și Hyperion-ul lui Keats se 
poate să-i fi sugerat numele tainic al Luceafărului (pentru că alte 
apropieri nu se pot face). 

De asemenea, „the murmurous haunt of flies on summer 
eves (roiul murmurător al muștelor în serile de vară)” mă face să 
mă gândesc la versurile eminesciene: „Împlu aerul văratic de 
mireasmă și răcoare/ A popoarelor de muște? sărbători mur- 
muitoare” (Călin (file din poveste). 

Alte versuri din poemul alecsandrin („Vântul tace, frunza 
deasă stă în aer neclintită.../ Sub o pânză de lumină lunca pare 
adormită./ În a nopții liniştire”...) suportă o comparaţie cu cele 
care surprind atmosfera câmpenesc-cosmică din câteva strofe 
binecunoscute și destul comentate ale poemului Zburătorul lui 
Heliade: „E noapte naltă, naltă /.../ Lăcere este totul și nemișcare 


plină /.../ Nici frunza nu se mișcă, nici vântul nu suspină”..., etc. 


328 Eminescu foloseşte termenul „muște” cu semnificația pe care a 
găsit-o la cronicarii moldoveni: albine/ insecte. Aici pare a fi vorba de 
albine. În Scrisoarea I, când spune „muști de-o zi pe-o lume mică ce se 
măsură cu cotul”, cred că Eminescu se referă la o anumită specie de fluturi, 
care trăiesc doar o zi. 

Dar peisaje spiritualizate, simbolice, de acest fel, se recunosc 
şi în lirica lui Alexandrescu, în poemul Viața câmpenească, unde 


este sugerată de asemenea prezenţa privighetorii: 


„L-acea adâncă simtire, 
Care sub ceruri senine 
Seara aduce cu sine, 
Slobod de griji, de dorințe, 
În cugetu-mi mulțumit, 
Slăvind o-naltă putere, 
Eu ascultam în tăcere 
Al multor mii de ființe 


Concertul nemărginit. 


(la) 


Curmând adânca tăcere 
A câmpului liniștit, 
Un glas cânta cu plăcere 
Un cântec obișnuit. 
Ăst glas, această câmpie, 
Noaptea care mă-nvelea 
Gândiri de melancolie 


In inimă-mi învia”. 


„Cântecul obișnuit” al nopţii, în sensul de atât de cunoscut 
autorului, este desigur cel al privighetorii, chiar dacă Alexan- 


drescu nu o numește. Deși privighetoarea, ciocârlia sau mierla 

nu lipsesc din lirica noastră prepașoptistă (în versuri lipsite însă 
de măreție), credem că poeţii români, şi mai ales Alecsandri, au 
fost impresionați de aceste ode închinate, în lirica engleză, cio- 
cârliei și privighetorii”%. E plauzibil ca ei să fi purces la trans- 
plantarea modelelor în poezia română, în poezii originale însă, 
care mai păstrează doar câteva urme din poemele-sursă, dar care 
încearcă să transfere atmosfera şi sentimentul de fior divin. 
Intenţia poeţilor români a fost de a împământeni/ naţio- 
naliza aceste motive romantice, de a le româniza, având în 
vedere imperativul creării unei literaturi naţionale. Ei beneficiau 
și de faptul că impresionabilitatea populară se manifestase 


anterior, în legătură cu aceste subiecte, în cântecele folclorice“ și 


5 La 20 de ani după moartea poetului John Keats, Joseph Severn a 


pictat faimosul portret Keats ascultând o privighetoare pe Hampstead Heath: 


Sursa imaginii: http://englishhistory.net/keats/images/keats45.jpg. 

30 „Tristeţea misterioasă şi adâncă, numai ea este izvorul de cântece 
al privighetorii...Şi...ciudat! Ea nu cântă cu tot focul decât târziu, pe 
aproape de miez de noapte, când totul e cufundat în liniște de mor- 
mânt...Doar freamăt de codru și susur de valuri de-i îngână cântecul ei 
singuratic...Și nicio privire omenească nu poate pătrunde până la 
ea...numai luna își revarsă de sus sfioasele-i raze reci, înfiorând frunzișul 
din care se-nalță-n văzduh imnul durerii. [...] «Astă noapte pe răcoare/ 


Cânta o privighetoare.../ Şi așa cânta de duios/ De pica frunza pe jos/ Și 

în basme, Alecsandri pornind de la legende populare pe care le 
versifică în Legenda rândunicăi şi Legenda ciocârliei (e drept, în vo- 
lume târzii de poezie, după ce Eminescu își publicase deja marile 
poeme). 

Este un reflex important de subliniat, pentru că el indică 
sensul şi condiţiile în care s-a desfășurat sincronizarea poeziei 
preromantice româneşti cu cea europeană: în măsura în care 
temele și motivele liricii romantice de pe continent puteau afla 


corespondențe în sensibilitatea și reflexivitatea românească. 


așa cânta de cu jale/ Că opria apele-n vale...» [...] Privighetoarea între 
păsări, poate fi numită pe drept regina cânturilor noastre”, cf. Petru 
Caraman, Studii de folclor, vol. II, ediţie îngrijită de Viorica Săvulescu, 
studiu introductiv și tabel cronologic de lordan Datcu, Ed. Minerva, Bu- 
curești, 1988, p. 39. 


Cuprins 


1. Între Anacreon și imnul religios (5-86) 

2. Câteva considerații despre nașterea Romantismului. În 
Europa și la noi (87-97) 

3. Poeţii preromantici: toate-s vechi şi nouă toate (98-184) 

4. Asachi: dulceaţa italiană a limbii române (185-212) 

5. Anatolida sau răsăritul lumii (213-282) 

6. Psalmul 101 la Dosoftei și Heliade (283-288) 

7. Despre un manuscris al lui Procopie Pătruţ (289-292) 

8. Ora candorilor... (293-297) 

9. Dimitrie Bolintineanu: amorul material şi lumina orbitoare 
(298-333) 

10. Câmpia transcendentală (334-365) 

11. Isihia romantică (366-376) 

12. Vasile Alecsandri — „regele” vesel (377-398) 

13. Mezul iernei (399-403) 

14. Alecsandri și Eminescu (404-409) 

15. Influențe ale liricii engleze romantice în poezia pa- 
șoptistă (410-424) 


Biblioteca 
Teologie pentru azi 


1. Acatistul Nunții (35 pagini) 
https://www.teologiepentruazi.ro/2009/10/01/acatistul- 
nuntii/ 


2. Troparul, Condacul și Acatistul Fericitului Serafim Rose al 
Platinei (20 pagini) 

https://www.teologiepentruazi.ro/2009/10/01/troparulcond 
acul-si-acatistul-fericitului-serafim-rose-al-platinei/ 


3. Lumea postmodernă şi depersonalizarea omului (335 pagini) 
https://www.teologiepentruazi.ro/2009/10/01/lumea- 
postmoderna-si-depersonalizarea-omului/ 


4. Viaţa lui Adam şi a Evei (27 pagini) 
https://www.teologiepentruazi.ro/2009/10/03/viata-lui- 
adam-si-a-evei/ 


5. Teologia îndumnezeirii (202 pagini) 
https://www.teologiepentruazi.ro/2009/10/03/teologia- 
indumnezeirii/ 


6. Twitter pentru azi (vol. 1) (32 pagini) 
https://www.teologiepentruazi.ro/2009/10/04/twitter- 
pentru-azi-vol-1-2009/ 


7. Bucuria comuniunii (vol. 1) (280 pagini) 
https://www.teologiepentruazi.ro/2009/10/06/bucuria- 
comuniunii-vol-1/ 


8. Pelerina Egeria și Cultul ortodox (60 pagini) 
https://www.teologiepentruazi.ro/2009/10/07/pelerina- 
egeria-si-cultul-ortodox/ 


9. Biblia Satanică (157 pagini), ca text auxiliar al cărții: Lumea 
postmodernă şi depersonalizarea omului. 

https://www.teologiepentruazi.ro/2009/10/12/biblia- 
satanica-editie-exclusiv-online-ro/ 


10. Traduceri patristice (vol. 1) (73 pagini) 
https://www.teologiepentruazi.ro/2009/10/19/traduceri- 
patristice-vol-1-2009/ 


11. Bucuria comuniunii (vol. 2) (309 pagini) 
https://www.teologiepentruazi.ro/2009/10/26/bucuria- 
comuniunii-vol-2/ 


12. Fragmentarium (vol. 1) (126 pagini) 
https://www.teologiepentruazi.ro/2009/10/26/fragmentariu 
m-vol-1/ 


13. Nichita Stănescu. Fenomenul limbii poezeşti (disertaţie de 
master) (155 pagini) 

https://www.teologiepentruazi.ro/2009/10/26/nichita- 
stanescu-fenomenul-limbii-poezesti/ 


14. Sfântul Sfinţit Mucenic Irineu al Lyonului, Contra 
ereziilor (vol. 1) (341 pagini) 


https://www.teologiepentruazi.ro/2009/11/03/sfantul- 
sfintit-mucenic-irineu-al-lyonului-contra-ereziilor-vol-1/ 


15. Bucuria comuniunii (vol. 3) (248 pagini) 
https://www.teologiepentruazi.ro/2009/11/07/bucuria- 
comuniunii-vol-3/ 


16. Teologia vederii lui Dumnezeu (252 pagini): introducere la 
teza doctorală: 

https://www.teologiepentruazi.ro/2009/11/18/teologia- 
vederii-lui-dumnezeu/ 


17. Vederea lui Dumnezeu în teologia Sfântului Simeon Noul 
Teolog (teză doctorală) (287 pagini) 

https://www.teologiepentruazi.ro/2009/11/18/vederea-lui- 
dumnezeu-in-teologia-sfantului-simeon-noul-teolog/ 


18. Sfântul Sfinţit Mucenic Irineu al Lyonului, Contra 
ereziilor (vol. 2) (457 pagini) 

https://www.teologiepentruazi.ro/2009/11/23/sfantul- 
sfintit-mucenic-irineu-al-lyonului-contra-ereziilor-vol-2/ 


19. Bucuria comuniunii (vol. 4) (449 pagini) 
https://www.teologiepentruazi.ro/2009/12/12/bucuria- 
comuniunii-vol-4/ 


20. Bucuria comuniunii (vol. 5) (366 pagini) 
https://www.teologiepentruazi.ro/2010/01/02/bucuria- 


comuniunii-vol-5/ 


21. Fragmentarium (vol. 2) (270 pagini) 


https://www.teologiepentruazi.ro/2010/01/13/fragmentariu 
m-vol-2/ 


22. Cuvinte cu amândouă mâinile (82 pagini) 
https://www.teologiepentruazi.ro/2010/01/21/cuvinte-cu- 
amandoua-mainile-2010/ 


23. Bucuria comuniunii (vol. 6) (144 pagini) 
https://www.teologiepentruazi.ro/2010/02/11/bucuria- 
comuniunii-vol-6/ 


24. Fericitul Ilie văzătorul de Dumnezeu, Opere complete (vol. 
1) (377 pagini) 

https://www.teologiepentruazi.ro/2010/03/03/fericitul-ilie- 
vazatorul-de-dumnezeu-opere-complete-vol-1/ 


25. Antim Ivireanul: avangarda literară a Paradisului. Viaţa şi 
Opera (teză doctorală) (561 pagini) 

https://www.teologiepentruazi.ro/2010/03/10/antim- 
ivireanul-avangarda-literara-a-paradisului-viata-si-opera-2010/ 


26. Aspecte dogmatice ale imnologiei ortodoxe. Săptămâna Pati- 
milor şi Săptămâna Luminată (teză de licenţă) (212 pagini) 

https://www.teologiepentruazi.ro/2010/03/23/saptamana- 
patimilor-si-saptamana-luminata-teza-de-licenta-2010/ 


27. Bucuria comuniunii (vol. 7) (315 pagini) 
https://www.teologiepentruazi.ro/2010/04/01/bucuria- 
comuniunii-vol-7/ 


28. Fericitul Ilie văzătorul de Dumnezeu, Opere complete (vol. 
2) (128 pagini) 


https://www.teologiepentruazi.ro/2010/04/12/fericitul-ilie- 
vazatorul-de-dumnezeu-opere-complete-vol-2/ 


29. Bucuria comuniunii (vol. 8 ) (382 pagini) 
https://www.teologiepentruazi.ro/2010/04/29/bucuria- 
comuniunii-vol-8/ 


30. Fericitul Ilie văzătorul de Dumnezeu, Opere complete (vol. 
3) (191 pagini) 

https://www.teologiepentruazi.ro/2010/05/06/fericitul-ilie- 
vazatorul-de-dumnezeu-opere-complete-vol-3/ 


31. Epilog la lumea veche (I. 1) (506 pagini) 
https://www.teologiepentruazi.ro/2010/05/14/epilog-la- 
lumea-veche-i-1/ 


32. Twitter pentru azi (vol. 2) (35 pagini) 
https://www.teologiepentruazi.ro/2010/05/25/twitter- 
pentru-azi-vol-2-2010/ 


33. Fericitul Ilie văzătorul de Dumnezeu, Opere complete (vol. 
4) (388 pagini) 

https://www.teologiepentruazi.ro/2010/05/30/fericitul-ilie- 
vazatorul-de-dumnezeu-opere-complete-vol-4/ 


34. Epilog la lumea veche (I. 2) (378 pagini) 
https://www.teologiepentruazi.ro/2010/06/04/epilog-la- 
lumea-veche-i-2/ 


35. Fericitul Ilie văzătorul de Dumnezeu, Opere complete (vol. 
5) (175 pagini) 


https://www.teologiepentruazi.ro/2010/06/06/fericitul-ilie- 
vazatorul-de-dumnezeu-opere-complete-vol-5/ 


36. Teologia mântuirii la Sfântul Marcu Ascetul (disertaţie de 
master) (154 pagini) 

https://www.teologiepentruazi.ro/2010/06/09/teologia- 
mantuirii-la-sfantul-marcu-ascetul-2010/ 


37. Bucuria comuniunii (vol. 9) (188 pagini) 
https://www.teologiepentruazi.ro/2010/06/20/bucuria- 
comuniunii-vol-9/ 


38. Fericitul Ilie văzătorul de Dumnezeu, Opere complete (vol. 
6) (130 pagini) 

https://www.teologiepentruazi.ro/2010/06/27/fericitul-ilie- 
vazatorul-de-dumnezeu-opere-complete-vol-6/ 


39. Fericitul Ilie văzătorul de Dumnezeu, Opere complete (vol. 
7) (76 pagini) 

https://www.teologiepentruazi.ro/2010/06/30/fericitul-ilie- 
vazatorul-de-dumnezeu-opere-complete-vol-7/ 


40. Sfântul Epifanie al Salaminei, Despre măsuri şi greutăți şi 
numere şi alte lucruri care sunt în Dumnezeieştile Scripturi (100 
pagini) 

https://www.teologiepentruazi.ro/2010/07/16/sfantul- 
epifanie-al-salaminei-despre-masuri-si-greutati-2010/ 


4]. PS. Acad. Melchisedec Ştefănescu, Viața și Scrierile lui 
Grigorie Tamblac (adaptare a textului ed. din 1884) (138 pagini) 


https://www.teologiepentruazi.ro/2010/08/21/ps-acad- 
melchisedec-stefanescu-viata-si-scrierile-lui-grigorie-tamblac- 
versiune-adaptata2010/ 


42. Sfântul Sfinţit Mucenic Antim Ivireanul, Sfătuiri creştine- 
politice (text adaptat) (33 pagini) 

https://www.teologiepentruazi.ro/2010/08/29/sfantul- 
antim-ivireanul-sfatuiri-crestine-politice-2010/ 


43. Sfântul Varlaam al Moldovei, Răspunsul împotriva 
Catehismului calvin (text adaptat) (52 pagini) 

https://www.teologiepentruazi.ro/2010/09/22/sfantul- 
varlaam-al-moldovei-raspunsul-impotriva-catehismului-calvin- 
2010/ 


44. Traduceri patristice (vol. 2) (347 pagini) 
https://www.teologiepentruazi.ro/2010/10/06/traduceri- 
patristice-vol-2/ 


45. PS Damaschin Dascălul, Învățături pentru şapte Taine (text 
transliterat şi adaptat) (27 pagini) 

https://www.teologiepentruazi.ro/2010/10/26/ps- 
damaschin-dascalul-invataturi-pentru-sapte-taine-2010/ 


46. Dorin Streinu, Opere alese, vol. I, Despre mine însumi 
(Jurnal de scriitor. Fragmente) (526 pagini) 

https://www.teologiepentruazi.ro/2010/12/12/dorin- 
streinu-opere-alese-vol-i-2010/ 


47. Traduceri patristice (vol. 3) (288 pagini) 
https://www.teologiepentruazi.ro/2011/01/02/traduceri- 
patristice-vol-3/ 


48. Dorin Streinu, Opere alese (vol. 2) (160 pagini) 
https://www.teologiepentruazi.ro/2011/01/07/dorin- 
streinu-opere-alese-vol-2/ 


49. Epilog la lumea veche (1. 3) (256 pagini) 
https://www.teologiepentruazi.ro/2011/01/08/epilog-la- 
lumea-veche-i-3/ 


50. Studii de Teologie Dogmatică Ortodoxă (vol. 1) (237 pagini) 
https://www.teologiepentruazi.ro/2011/01/31/studii-de- 
teologie-dogmatica-ortodoxa-vol-1/ 


51. Cuvintele duhovnicești (vol. 1) (390 pagini) 
https://www.teologiepentruazi.ro/2011/02/12/cuvintele- 
duhovnicesti-vol-1/ 


52. Bucuria vine de departe (carte dialogică cu Prof. Otilia Kloos) 
(55 pagini) 

https://www.teologiepentruazi.ro/2011/03/21/bucuria- 
vine-de-departe-2011/ 


53. Cuvintele duhovnicești (vol. 2) (558 pagini) 
https://www.teologiepentruazi.ro/2011/03/26/cuvintele- 
duhovnicesti-vol-2/ 


54. A vedea şi a fi văzut (vol. 1) (460 pagini) 
https://www.teologiepentruazi.ro/2011/04/16/a-vedea-si-a- 
fi-vazut-vol-1/ 


55. Fericitul Ilie văzătorul de Dumnezeu, Opere complete (vol. 
8) (549 pagini) 


https://www.teologiepentruazi.ro/2011/06/06/fericitul-ilie- 
vazatorul-de-dumnezeu-opere-complete-vol-8/ 


56. Praedicationes (vol. 1) (199 pagini) 
https://www.teologiepentruazi.ro/2011/06/20/praedication 
es-vol-1/ 


57. Twitter pentru azi (vol. 3) (26 pagini) 
https://www.teologiepentruazi.ro/2011/07/31/twitter- 
pentru-azi-vol-3/ 


58. Evanghelia după Matei (112 pagini) 
https://www.teologiepentruazi.ro/2011/08/11/evanghelia- 
dupa-matei/ 


59. Dorin Streinu, Opere alese (vol. 3) (214 pagini) 
https://www.teologiepentruazi.ro/2011/10/30/dorin- 
streinu-opere-alese-vol-3/ 


60. Dorin Streinu, Opere alese (vol. 4) (129 pagini) 
https://www.teologiepentruazi.ro/2011/11/05/dorin- 
streinu-opere-alese-vol-4/ 


61. Dorin Streinu, Opere alese (vol. 5) (283 pagini) 
https://www.teologiepentruazi.ro/2011/11/21/dorin- 
streinu-opere-alese-vol-5/ 


62. Studii de poezie pașoptistă (82 pagini) 
https://www.teologiepentruazi.ro/2011/11/28/studii-de- 
poezie-pasoptista-2011/ 


63. Fericitul Ilie văzătorul de Dumnezeu, Opere complete (vol. 
9) (225 pagini) 

https://www.teologiepentruazi.ro/2011/12/16/fericitul-ilie- 
vazatorul-de-dumnezeu-opere-complete-vol-9/ 


64. Dorin Streinu, Opere alese (vol. 6) (209 pagini) 
https://www.teologiepentruazi.ro/2012/01/14/dorin- 
streinu-opere-alese-vol-6/ 


65. Statistici. Concluzii. Sublinieri. Lucruri văzute de-aproape 
(121 pagini) 

https://www.teologiepentruazi.ro/2012/02/18/statistici- 
concluzii-sublinieri-lucruri-vazute-de-aproape/ 


66. Predicile din Săptămâna Mare (25 pagini) 
https://www.teologiepentruazi.ro/2012/04/13/predicile- 
din-saptamana-mare/ 


67. Despre omul Împărăției (190 pagini). Este al 10-lea volum 
şi ultimul al Operelor complete ale Fericitului Ilie văzătorul de 
Dumnezeu. 

https://www.teologiepentruazi.ro/2012/05/29/despre- 
omul-imparatiei/ 


68. Tiganiada: tradiție şi inovație. Aventura scriiturii şi canonul 
literar românesc (111 pagini) 

https://www.teologiepentruazi.ro/2012/07/19/tiganiada- 
traditie-si-inovatie/ 


69. Praedicationes (vol. 2) (253 pagini) 
https://www.teologiepentruazi.ro/2012/08/07/praedication 
es-vol-2/ 


70. Twitter pentru azi (vol. 4) (30 pagini) 
https://www.teologiepentruazi.ro/2012/10/10/twitter- 
pentru-azi-vol-4/ 


71. Istoria începe de oriunde o priveşti (vol. 1) (251 pagini) 
https://www.teologiepentruazi.ro/2012/11/21/istoria- 
incepe-de-oriunde-o-privesti-vol-1/ 


72. Praedicationes (vol. 3) (337 pagini) 
https://www.teologiepentruazi.ro/2012/12/10/praedication 
es-vol-3/ 


73. Epilog la lumea veche (1. 4) (247 pagini) 
https://www.teologiepentruazi.ro/2012/12/22/epilog-la- 
lumea-veche-i-4/ 


74. Praedicationes (vol. 4) (352 pagini) 
https://www.teologiepentruazi.ro/2013/01/09/praedication 
es-vol-4/ 


75. Praedicationes (vol. 5) (366 pagini) 
https://www.teologiepentruazi.ro/2013/01/27/praedication 
es-vol-5/ 


76. Istoria începe de oriunde o priveşti (vol. 2) (261 pagini) 
https://www.teologiepentruazi.ro/2013/03/07/istoria- 
incepe-de-oriunde-o-privesti-vol-2/ 


77. Praedicationes (vol. 6) (308 pagini) 
https://www.teologiepentruazi.ro/2013/03/29/praedication 
es-vol-6/ 


78. Creatori de limbă şi de viziune poetică în literatura română 
(vol. 1) (228 pagini) 

https://www.teologiepentruazi.ro/2013/06/15/creatori-de- 
limba-si-de-viziune-poetica-in-literatura-romana-vol-1/ 


79. Istoria începe de oriunde o priveşti (vol. 3) (308 pagini) 
https://www.teologiepentruazi.ro/2013/07/31/istoria- 
incepe-de-oriunde-o-privesti-vol-3/ 


80. Bucuria comuniunii (vol. 10) (356 pagini) 
https://www.teologiepentruazi.ro/2013/09/21/bucuria- 
comuniunii-vol-10/ 


81. Dorin Streinu, Opere alese (vol. 7) (241 pagini) 
https://www.teologiepentruazi.ro/2013/09/23/dorin- 
streinu-opere-alese-vol-7/ 


82. Vorbiri de Facebook (vol. 1) (508 pagini) 
https://www.teologiepentruazi.ro/2013/10/20/vorbiri-de- 
facebook-vol-1/ 


83. Epilog la lumea veche 1. 1 (ediția a doua) (862 pagini) 
https://www.teologiepentruazi.ro/2014/01/11/epilog-la- 
lumea-veche-i-l-editia-a-doua/ 


84. Praedicationes (vol. 7) (619 pagini) 
https://www.teologiepentruazi.ro/2014/01/16/praedication 
es-vol-7/ 


85. Bucuria comuniunii (vol. 11) (361 pagini) 
https://www.teologiepentruazi.ro/2014/01/31/bucuria- 
comuniunii-vol-11/ 


86. Atenție teologică (216 pagini) 
https://www.teologiepentruazi.ro/2014/03/04/atentie- 
teologica/ 


87. Interviuri de conștiință [vol. 1] (367 pagini) 
https://www.teologiepentruazi.ro/2014/04/21/interviuri- 
de-constiinta-vol-1/ 


88. Twitter pentru azi (vol. 5) (59 pagini) 
https://www.teologiepentruazi.ro/2014/05/21/twitter- 
pentru-azi-vol-5/ 


89. Vezi ceea ce ești (vol. 1) (80 pagini) 
https://www.teologiepentruazi.ro/2014/05/24/vezi-ceea-ce- 
esti-vol-1/ 


90. Fragmentarium (vol. 3) (388 pagini) 
https://www.teologiepentruazi.ro/2014/05/26/fragmentariu 
m-vol-3/ 


91. Vezi ceea ce ești (vol. 2) (94 pagini) 
https://www.teologiepentruazi.ro/2014/06/02/vezi-ceea-ce- 
esti-vol-2/ 


92. Trei poeți şi-un început de secol (280 pagini) 
https://www.teologiepentruazi.ro/2014/06/13/trei-poeti-si- 
un-inceput-de-secol/ 


93. Vezi ceea ce ești (vol. 3) (99 pagini) 
https://www.teologiepentruazi.ro/2014/06/20/vezi-ceea-ce- 
esti-vol-3/ 


94. Studii de Teologie Dogmatică Ortodoxă (vol. 2) (305 pagini) 
https://www.teologiepentruazi.ro/2014/06/25/studii-de- 
teologie-dogmatica-ortodoxa-vol-2/ 


95. Studii literare (vol. 1) (447 pagini) 
https://www.teologiepentruazi.ro/2014/06/29/studii- 
literare-vol-1/ 


96. Vezi ceea ce eşti (vol. 4) (101 pagini) 
https://www.teologiepentruazi.ro/2014/07/05/vezi-ceea-ce- 
esti-vol-4/ 


97. Traduceri patristice (vol. 4) (427 pagini) 
https://www.teologiepentruazi.ro/2014/07/10/traduceri- 
patristice-vol-4/ 


98. Praedicationes (vol. 8) (510 pagini) 
https://www.teologiepentruazi.ro/2014/08/15/praedication 
es-vol-8/ 


99. The Sight of God in the Theology of Saint Symeon the New 
Theologian (first book in english; my doctoral thesis) (499 pages) 

https://www.teologiepentruazi.ro/2014/09/15/the-sight-of- 
god-in-the-theology-of-saint-symeon-the-new-theologian/ 


100. Vorbiri de Facebook (vol. 2) (393 pagini) 
https://www.teologiepentruazi.ro/2014/10/07/vorbiri-de- 
facebook-vol-2/ 


101. Istoria începe de oriunde o priveşti (vol. 4) (441 pagini) 
https://www.teologiepentruazi.ro/2014/10/20/istoria- 
incepe-de-oriunde-o-privesti-vol-4/ 


102. Mâncăruri româneşti cu gust (27 pagini) 
https://www.teologiepentruazi.ro/2014/10/27/mancaruri- 
romanesti-cu-gust/ 


103. Acatistul Sfinților pomeniti pe 31 octombrie (27 pagini) 
https://www.teologiepentruazi.ro/2014/10/29/acatistul- 
sfintilor-pomeniti-pe-31-octombrie/ 


104. Studiu despre Viaţa Sfântului Macarie Romanul (68 pagini) 
https://www.teologiepentruazi.ro/2014/10/31/studiu- 
despre-viata-sfantului-macarie-romanul/ 


105. Fragmentarium [vol. 4] (502 pagini) 
https://www.teologiepentruazi.ro/2014/11/29/fragmentariu 
m-vol-4/ 


106. Luceafărul. Comentariu literar (156 pagini) 
https://www.teologiepentruazi.ro/2014/12/18/luceafarul- 
comentariu-literar/ 


107. Dorin Streinu, Opere alese (vol. 8) (216 pagini) 
https://www.teologiepentruazi.ro/2014/12/30/dorin- 
streinu-opere-alese-vol-8/ 


108. Creatori de limbă şi de viziune poetică [vol. 2. 1] (283 
pagini) 

https://www.teologiepentruazi.ro/2015/01/08/creatori-de- 
limba-si-de-viziune-poetica-vol-2-1/ 


109. Pr. Prof. Acad. Dr. Dumitru Popescu, Dumnezeu e viu și 
prezent în lume prin slava Sa (132 pagini) 


https://www.teologiepentruazi.ro/2015/01/15/dumnezeu-e- 
viu-si-prezent-in-lume-prin-slava-sa/ 


110. Sfântul Apostol Pavel, Epistola către Efeseni (26 pagini) 
https://www.teologiepentruazi.ro/2015/01/20/epistola- 
catre-efeseni/ 


111. Cartea Sfântului Profet lonas (13 pagini) 
https://www.teologiepentruazi.ro/2015/01/21/cartea- 
sfantului-profet-ionas/ 


112. Cele 3 Epistole catolice ale Sfântului Apostol loannis (25 
pagini) 

https://www.teologiepentruazi.ro/2015/01/23/cele-3- 
epistole-catolice-ale-sfantului-apostol-ioannis/ 


113. Epistola catolică a Sfântului Apostol lacovos, fratele 
Domnului (20 pagini) 

https://www.teologiepentruazi.ro/2015/01/30/epistola- 
catolica-a-sfantului-apostol-iacovos-fratele-domnului/ 


114. Cartea Sfântului Profet Ioil (17 pagini) 
https://www.teologiepentruazi.ro/2015/02/04/cartea- 
sfantului-profet-ioil/ 


115. Cărțile Sfintilor Profeți Avdiu şi Angheos (16 pagini) 
https://www.teologiepentruazi.ro/2015/02/10/cartile- 
sfintilor-profeti-avdiu-si-angheos/ 


116. Epistola către Filippeni a Sfântului Apostol Pavlos (19 
pagini) 


https://www.teologiepentruazi.ro/2015/02/13/epistola- 
catre-filippeni-a-sfantului-apostol-pavlos/ 


117. Cântarea Cântărilor (40 pagini) 
https://www.teologiepentruazi.ro/2015/02/18/cantarea- 
cantarilor/ 


118. Evanghelia după Marcos (130 pagini) 
https://www.teologiepentruazi.ro/2015/03/22/evanghelia- 
dupa-marcos/ 


119. Epilog la lumea veche 1. 2 (ediția a doua) (952 pagini) 
https://www.teologiepentruazi.ro/2015/05/16/epilog-la- 
lumea-veche-i-2-editia-a-doua/ 


120. Teologia Dogmatică Ortodoxă (vol. 1) (397 pagini) 
https://www.teologiepentruazi.ro/2015/06/12/teologia- 
dogmatica-ortodoxa-vol-1/ 


121. Praedicationes (vol. 9) (675 pagini) 
https://www.teologiepentruazi.ro/2015/06/29/praedication 
es-vol-9/ 


122. Creatori de limbă şi de viziune poetică [vol. 2. 2] (303 
pagini) 

https://www.teologiepentruazi.ro/2015/07/07/creatori-de- 
limba-si-de-viziune-poetica-vol-2-2/ 


123. Cartea Sfântului Profet Naum (14 pagini) 
https://www.teologiepentruazi.ro/2015/09/09/cartea- 
sfantului-profet-naum/ 


124. Epistola către Galatei (25 pagini) 
https://www.teologiepentruazi.ro/2015/10/10/epistola- 
catre-galatei/ 


125. Cartea Sfântului Profet Amvacum (14 pagini) 
https://www.teologiepentruazi.ro/2015/10/21/cartea- 
sfantului-profet-amvacum/ 


126. Epistola către Colossei (20 pagini) 
https://www.teologiepentruazi.ro/2015/11/08/epistola- 
catre-colossei/ 


127. Eminescu: între modernitate şi tradiție. Importanta tradiției 
literare şi spirituale româneşti pentru viziunea romantică eminesciană 
(teză postdoctorală) (884 pagini) 

https://www.teologiepentruazi.ro/2015/11/16/eminescu- 
intre-modernitate-si-traditie/ 


128. Traduceri patristice (vol. 5) (455 pagini) 
https://www.teologiepentruazi.ro/2015/12/06/traduceri- 
patristice-vol-5/ 


129. Istoria începe de oriunde o priveşti (vol. 5) (289 pagini) 
https://www.teologiepentruazi.ro/2016/01/12/istoria- 
incepe-de-oriunde-o-privesti-vol-5/ 


130. Praedicationes (vol. 10) (627 de pagini) 
https://www.teologiepentruazi.ro/2016/01/23/praedication 
es-vol-10/ 


131. Twitter pentru azi (vol. 6) (100 de pagini) 


https://www.teologiepentruazi.ro/2016/03/22/twitter- 
pentru-azi-vol-6/ 


132. Vorbiri de Facebook (vol. 3) (190 de pagini) 
https://www.teologiepentruazi.ro/2016/03/22/vorbiri-de- 
facebook-vol-3/ 


133. Evanghelia după loannis (129 pagini) 
https://www.teologiepentruazi.ro/2016/05/10/evanghelia- 
dupa-ioannis/ 


134. Cartea Sfântului Profet Sofonias (32 pagini) 
https://www.teologiepentruazi.ro/2016/05/10/cartea- 
sfantului-profet-sofonias/ 


135. 11 elegii (comentariu literar) (157 pagini) 
https://www.teologiepentruazi.ro/2016/06/15/11-elegii- 
comentariu-literar/ 


136. Epistola întâia către Timoteos (41 pagini) 
https://www.teologiepentruazi.ro/2016/06/15/epistola- 
intaia-catre-timoteos/ 


137. Epistola a doua către Timoteos (37 pagini) 
https://www.teologiepentruazi.ro/2016/06/15/epistola-a- 
doua-catre-timoteos/ 


138. Despre nimic (conferință online) (54 pagini) 
https://www.teologiepentruazi.ro/2016/07/27/despre- 


nimic-conferinta-online/ 


139. Cântările (57 pagini) 


https://www.teologiepentruazi.ro/2016/08/12/cantarile/ 


140. Sfântul Sfinţit Mucenic Antim Ivireanul, Didahiile 
(prima ediție actualizată) (350 pagini) 

https://www.teologiepentruazi.ro/2016/08/25/sfantul- 
sfintit-mucenic-antim-ivireanul-didahiile-prima-editie- 
actualizata/ 


141. Praedicationes (vol. 11) (698 pagini) 
https://www.teologiepentruazi.ro/2016/10/19/praedication 
es-vol-11/ 


142. Parimiele lui Salomon (117 pagini) 
https://www.teologiepentruazi.ro/2016/10/29/parimiele- 
lui-salomon/ 


143. Studii literare (vol. 2) (162 pagini) 
https://www.teologiepentruazi.ro/2016/11/05/studii- 
literare-vol-2/ 


144. Epilog la lumea veche, vol. I. 5. Emil Botta (239 pagini) 
https://www.teologiepentruazi.ro/2016/11/21/epilog-la- 
lumea-veche-vol-i-5-emil-botta/ 


145. Sfântul Împărat Salomon, Ecclisiastis (59 pagini) 
https://www.teologiepentruazi.ro/2016/11/23/ecclisiastis/ 


146. Mântuirea este eclesială (conferinţă online) (54 pagini) 
https://www.teologiepentruazi.ro/2016/12/19/mantuirea- 


este-eclesiala-conferinta-online/ 


147. Dorin Streinu, Opere alese (vol. 9) (270 pagini) 


https://www.teologiepentruazi.ro/2017/01/20/dorin- 
streinu-opere-alese-vol-9/ 


148. Praedicationes (vol. 12) (571 pagini) 
https://www.teologiepentruazi.ro/2017/02/11/praedication 
es-vol-12/ 


149. Psalmii (ediția LXX) (329 pagini) 
https://www.teologiepentruazi.ro/2017/03/04/psalmii- 
editia-lxx/ 


150. Psalmii liturgici (299 pagini) 
https://www.teologiepentruazi.ro/2017/03/05/psalmii- 
liturgici/ 


151. Epilog la lumea veche (vol. 1. 6). Nichita Stănescu (759 
pagini) 

https://www.teologiepentruazi.ro/2017/06/01/epilog-la- 
lumea-veche-vol-i-6-nichita-stanescu/ 


152. Praedicationes (vol. 13) (530 pagini) 
https://www.teologiepentruazi.ro/2017/07/10/praedication 
es-vol-13/ 


153. Twitter pentru azi (vol. 7) (254 pagini) 
https://www.teologiepentruazi.ro/2017/08/30/twitter- 
pentru-azi-vol-7/ 


154. Epilog la lumea veche, vol. I. 3 (ediția a doua) (699 pagini) 
https://www.teologiepentruazi.ro/2017/10/02/epilog-la- 
lumea-veche-vol-i-3-editia-a-doua/ 


155. Cartea Sfântului Profet lov (144 pagini) 
https://www.teologiepentruazi.ro/2017/10/03/cartea- 
sfantului-profet-iov/ 


156. Studii literare (vol. 3) (157 pagini) 
https://www.teologiepentruazi.ro/2017/10/23/studii- 
literare-vol-3/ 


157. Maturizarea poeziei (173 pagini) 
https://www.teologiepentruazi.ro/2017/11/05/maturizarea- 
poeziei/ 


158. Înţelepciunea lui Salomon (86 pagini) 
https://www.teologiepentruazi.ro/2017/12/16/intelepciunea 
-lui-salomon/ 


159. Vieţile Sfintilor (vol. I) (461 pagini) 
https://www.teologiepentruazi.ro/2018/03/16/vietile- 
sfintilor-vol-i/ 


160. Vorbiri de Facebook (vol. 4) (337 pagini) 
https://www.teologiepentruazi.ro/2018/03/22/vorbiri-de- 
facebook-vol-4/ 


161. Praedicationes (vol. 14) (658 pagini) 
https://www.teologiepentruazi.ro/2018/05/02/praedication 
es-vol-14/ 


162. Întrebări şi răspunsuri teologice (vol. 1) (319 pagini) 
https://www.teologiepentruazi.ro/2018/06/18/intrebari-si- 
raspunsuri-teologice-vol-1/ 


163. Studii literare (vol. 4) (326 pagini) 
https://www.teologiepentruazi.ro/2018/07/01/studii- 
literare-vol-4/ 


164. Înţelepciunea lui Sirah (192 pagini) 
https://www.teologiepentruazi.ro/2018/10/04/intelepciunea 
-lui-sirah/ 


165. Înţelepciunea lui Sirah (editia liturgică) (151 pagini) 
https://www.teologiepentruazi.ro/2018/12/08/intelepciunea 
-lui-sirah-editia-liturgica/ 


166. În ajutorul tău (151 pagini) 
https://www.teologiepentruazi.ro/2018/12/10/in-ajutorul- 
tau/ 


167. Twitter pentru azi (vol. 8) (127 pagini) 
https://www.teologiepentruazi.ro/2018/12/16/twitter- 
pentru-azi-vol-8/ 


168. Studii literare (vol. 5) (184 pagini) 
https://www.teologiepentruazi.ro/2018/12/16/studii- 
literare-vol-5/ 


169. Psalmii lui Salomon (ediția științifică) (71 pagini) 
https://www.teologiepentruazi.ro/2019/01/20/psalmii-lui- 
salomon-editia-stiintifica/ 


170. Psalmii lui Salomon (ediția liturgică) (62 pagini) 
https://www.teologiepentruazi.ro/2019/01/22/psalmii-lui- 
salomon-editia-liturgica/ 


171. Studii literare (vol. 6) (105 pagini) 
https://www.teologiepentruazi.ro/2019/03/21/studii- 
literare-vol-6/ 


172. Evanghelia după Lucas (173 pagini) 
https://www.teologiepentruazi.ro/2019/04/11/evanghelia- 
dupa-lucas/ 


173. Evanghelia după Lucas (ediția liturgică) (133 pagini) 
https://www.teologiepentruazi.ro/2019/05/22/evanghelia- 
dupa-lucas-editia-liturgica/ 


174. Epistola către Evrei (69 pagini) 
https://www.teologiepentruazi.ro/2019/05/24/epistola- 
catre-evrei/ 


175. Cartea Sfântului Profet Osie (59 pagini) 
https://www.teologiepentruazi.ro/2019/05/27/cartea- 
sfantului-profet-osie/ 


176. Vorbiri de Facebook (vol. 5) (423 pagini) 
https://www.teologiepentruazi.ro/2019/05/29/vorbiri-de- 
facebook-vol-5/ 


177. Cartea Sfântului Profet Amos (49 pagini) 
https://www.teologiepentruazi.ro/2019/06/05/cartea- 
sfantului-profet-amos/ 


178. Geneza creştină în opera lui Eminescu (157 pagini) 
https://www.teologiepentruazi.ro/2019/06/15/geneza- 
crestina-in-opera-lui-eminescu/ 


179. Cartea Sfântului Profet Miheas (45 pagini) 
https://www.teologiepentruazi.ro/2019/07/02/cartea- 
sfantului-profet-miheas/ 


180. Praedicationes (vol. 15) (741 pagini) 
https://www.teologiepentruazi.ro/2019/07/11/praedication 
es-vol-15/ 


181. Cartea Sfântului Profet Zaharias (63 pagini) 
https://www.teologiepentruazi.ro/2019/08/31/cartea- 
sfantului-profet-zaharias/ 


182. Cartea Sfântului Profet Malahias (37 pagini) 
https://www.teologiepentruazi.ro/2019/09/06/cartea- 
sfantului-profet-malahias/ 


183. Teologia Dogmatică Ortodoxă (vol. 2) (289 pagini) 
https://www.teologiepentruazi.ro/2019/12/23/teologia- 
dogmatica-ortodoxa-vol-2/ 


184. Istoria literaturii române (vol. 1) (642 pagini) 
https://www.teologiepentruazi.ro/2020/02/02/istoria- 
literaturii-romane-vol-i/ 


185. Istoria literaturii române (vol. 2) (429 pagini) 
https://www.teologiepentruazi.ro/2020/03/29/istoria- 
literaturii-romane-vol-2/ 


186. Rămâne să ne vedem (174 pagini) 
https://www.teologiepentruazi.ro/2020/04/04/ramane-sa- 
ne-vedem/ 


187. Sfântul Ilie văzătorul de Dumnezeu (t 4 mai). Acatistul şi 
Predici întru pomenirea sa (129 pagini) 

https://www.teologiepentruazi.ro/2020/05/03/sfantul-ilie- 
vazatorul-de-dumnezeu-4-mai-acatistul-si-predici-intru- 
pomenirea-sa/ 


188. Vorbiri de Facebook (vol. 6) (480 pagini) 
https://www.teologiepentruazi.ro/2020/05/16/vorbiri-de- 
facebook-vol-6/ 


189. Istoria literaturii române (vol. 3) (785 pagini) 
https://www.teologiepentruazi.ro/2020/08/20/istoria- 
literaturii-romane-vol-3/ 


190. Cartea Sfântului Profet Isaias (ediția ştiinţifică) (217 
pagini) 

https://www.teologiepentruazi.ro/2020/10/12/cartea- 
sfantului-profet-isaias-editia-stiintifica/ 


191. Istoria literaturii române (vol. 4) (232 pagini) 
https://www.teologiepentruazi.ro/2020/11/10/istoria- 
literaturii-romane-vol-4/ 


192. Praedicationes (vol. 16) (744 pagini) 
https://www.teologiepentruazi.ro/2020/11/16/praedication 
es-vol-16/ 


193. Bucuria de Dumnezeu (vol. 1) (255 pagini) 
https://www.teologiepentruazi.ro/2021/01/08/bucuria-de- 
dumnezeu-vol-1/ 


Dr. Gianina Maria-Cristina Picioruş 


© Teologie pentru azi 
Toate drepturile rezervate 


